
PREFAŢĂ 


Se împlinesc 400 de ani de la înscăunarea lui Mihai Viteazul, anul 1593 
marcând începutul uneia dintre cele mai sbuciumate domnii din istoria 
Românilor. Mihai ajungea domn într-un moment dramatic din existenţa 
neamului nostru. Creșterea nemăsurată a puterii otomane dusese la continua 
știrbire a independenţei țărilor româneşti, afârșitul de veac era sumbru și 
părea să însemne și sfârşitul libertăţilor pe care Românii reușiseră să le 
păstreze până atunci. 

Războiul început de Puterea otomană în Europa, vizând ca obiectiv 
principal cucerirea Vienei, ar fi dus, în caz de reușită, la incorporarea țărilor 
românești în hotarele imperiului și la transformarea acestora în provincii 
otomane. Luptele se purtau în jurul cetăților de pe Dunăre, din apropierea 
Vienei. 

La îndemnul Papei se formează o ligă creștină al cărei scop era acela de 
a opri ofensiva Semilunei. Organizatorii acestei ligi, în căutare de aliaţi, 
sperau să atragă de partea lor Transilvania, iar emisarii lor cercetau, prin 
Polonia şi Curtea de la Suceava. Cât privește Ţara Românească, aceasta era 
exclusă din calcule, fiind considerată prea înfeudată Porții otomane. 

Cel care avea să meargă în întâmpinarea Europenilor a fost Mihai. El 
face o opţiune riscantă, făcută însă din toată inima și căreia avea să-i închine 
toată energia și talentul său ca om politic și militar, în ciuda faptului că 
puteau fi primejduite familia, averea și chiar însăși viața Domnului. O 
semenea hotărâre avea drept scop, după cum o declara Mihai însuși, 
reintegrarea Țării Româneşti în sânul creștinităţii, identificarea idealurilor 
româneşti cu idealurile europene. 

Așa a început epoca al cărui sfârșit tragic se va încheia pe Câmpia 
Turzii, la scurtă vreme după ce eroul gustase din paharul celui mai curat 
triumi românesc, unirea Munteniei cu Moldova și Transilvania. 

Manole Neagoe a mai scris o carte despre Mihai Viteazul (Mihai Viteazul, 
Editura “scrisul Românesc”, Craiova, 1976). În această primă lucrare, el a 
propus interpretări deosebite față de cele afirmate de alți autori, în legătură 
cu unele fapte sau gânduri ale marelui Domn. 

Relua cercetării domniei lui Mihai Viteazul se impunea din diverse 
motive: publicarea unor noi documente și studii privind domnia lui Mihai 

Viteazul, după data apariţiei monografiei elaborate de Manole Neagoe şi 
necesitatea rediscutării, pe baza noilor materiale, a unor opinii controversate 
în istoriografia românească, în legătură cu această domnie. 

Cu ocazia împlinirii a 375 de ani de la prima unire a Țărilor Românești 
realizată de Mihai Viteazul s-au publicat numeroase studii, fie în revistele 
de istorie, fie într-un volum special intitulat Mihai Viteazul, Culegere de 
studii, Editura Academiei, 1975. Unele studii au avut unc aracter 
comemorativ, rezumând cunoștințele anterioare, dar cele mai multe dintre 
ele veneau cu interpretări sau cu documente noi, făcând posibilă o 
cunoaștere mai temeinică a domniei lui Mihai Viteazul. 

Tot comemorarea primei uniri a Românilor a constituit imboldul 
pentru realizarea unei culegeri de documente referitoare la evenimentele 
cuprinse între 1593-1601. Iniţiativa a aparținut Direcţiei Generale a 
Arhivelor Statului și ea s-a materializat prin editarea a cinci volume cuprinzând 
documente din arhive străine, colecţie intitulată sugestiv Mihai Viteazul în 
conștiința europeană. Deşi cea mai mare parte a acestor documente 
cunoscuseră lumina tiparului, colecţia este foarte utilă pentru că documentele 
editate se aflau în culegeri greu accesibile. Selectarea celor mai importante 
documente și traducerea lor din limbile turcă, latină, greacă, germană, 
italiană, franceză, spaniolă, a pus la îndemâna celui care dorește să 
cunoască temeinic domnia lui Mihai Viteazul un excelent instrument de 
lucru. Dintre documentele inedite şi importante, în mod deosebit, sunt 
documentele otomane prin informaţiile noi pe care le cuprind. Aceste cinci 
volume nu reprezintă decât o parte din documentele aflate în arhivele străine 
referitoare la Mihai. Parcurgând aceste izvoare, oricine îşi poate face o 
imagine despre dimensiunile personalităţii lui Mihai Viteazul. 

Eforturile lui Manole Neagoe de a surprinde calitățile excepţionale ale 
lui Mihai Viteazul, ca om politic și militar, pot fi verificate și confirmate de 
aceste documente care se află acum la îndemâna oricui. Aprecierile cuprinse 
în aceste documente reprezintă punctul de vedere al unor străini. Unii dintre 
ei, contemporani cu Mihai Viteazul, au scris sub impresia evenimentelor 
care se petreceau la Dunărea de Jos. Alţii, care au scris dup ce evenimentele 
s-au consumat, au avut posibilitatea să judece și să comenteze faptele 
Domnului dintr-o perspectivă europeană. Aceste documente sau texte de 
cronică cuprind aprecieri superlative la adresa lui Mihai, cum sunt, de 
exemplu, consideraţiile silezianului Balthasar Walther. Acesta nu a fost 
omul de curte al lui Mihai, nu a scris pentru a măguli orgoliul unui stăpân. 
Fascinat de personalitatea lui Mihai, pe care l-a cunoscut personal, 
Balthasar Walther şi-a propus să facă cunoscute Europenilor faptele 


extraordinare ale Domnitorului român. Pornind de la aceste documente, 
Manole Neagoe s-a străduit să realizeze importanţa acesteia pentru istoria 
europeană, dar și pentru istoria Românilor. Cum era şi firesc, un spaţiu 
deosebit a fost închinat operei politice de o importanță majoră pentru noi, 
unirea celor trei Țări românești sub un singur sceptru. 

În legătură cu această problemă au existat în istoriografia românească 
păreri diferite. S-a afirmat, de exemplu, că unirea realizată de Mihai nu s-a 
datorat existenţei unei conștiințe a unităţii de neam. Ea a avut caracterul 
unei uniunii feudale. După alţi istorici, fapta lui Mihai a fost rodul unor 
întâmplări care i-au impus Domnului soluţii militare și politice menite să 
ducă în final la unirea celor trei Țării românești. Autorul acestei lucrări 
aduce documente și argumente care atestăexistenţa unei conștiințe naționale, 
sau în alte cuvinte, a unei conștiințe a unităţii de neam, care a acţionat ca 
factor sinergcetic în realizarea unui ideal politic românesc, gândit de înaintașii 
lui Mihai Viteazul, de umaniștii vremii sau de oameni politici contemporani 
cu marele Domnitor. 

În momente de mare criză morală, cum este și acela prin care trece acum 
şi Ţara noastră, criză care se manifestă şi prin încercarea unora de a 
minimaliza sau de a desfiinţa pur și simplu pe eroii neamului, ni s-a părut că 
este oportun ca Fundaţia noastră să sprijine publicarea unei cărţi în care este 
evocată, cu obiectivitate, una din marile personalităţi ale trecutului nostru. 
Cunoașterea vieţii, a faptelor unor înaintași ca Mihai Viteazul, Ștefan cel 
Mare, sau Mircea, poate să constituie pentru cititorul român un izvor de 
încredere în destinul nostru, un punct de sprijin în efortul de a reconstrui o 
nouă lume, o țară europeană, o Republică Creștină, cum Mihai Viteazul 
însuși, a propus europenilor. 

Josif Constantin Drăgan 


L ȚĂRILE ROMÂNE ȘI EUROPA LA SFÂRȘITUL 
SECOLULUI AL XVI-LEA 


Secolul al XVI-lea românesc este jalonat de domniile glorioase ale lui 
Ştefan cel Mare (1457-1504) și Mihai Viteazul (1593-1601), personalităţi 
excepţionale ale trecutului nostru zbuciumat. Numai 89 de ani despart cele 
două momente de vârf ale istoriei noastre politice și militare, iar dacă de la 
Basarab I și până la Ştefan cel Mare avem de-a face cu o lume unitară pe 
planul mentalităților, al organizării sociale și militare, această stare de 
lucruri începe să se modifice în secolul al XVI-lea. Basarab, Mircea, Vlad 
Țepeș și Ştefan cel Mare au reușit să apere independenţa țărilor românești, 
Muntenia şi Moldova, făcând apel numai la potențialul militar oferit de 
acestea! Mai multe campanii sultanale (conduse de sultan) sunt respinse de 
domnii români în 1395, 1419, 1462 și 1476 numai cu forțele militare de care 
dispuneau Muntenia și Moldova. Către mijlocul secolului al X VI-lea situația 
se schimbă în mod substanțial. În 1531, Petru Rareș, având aceeași armată de 
care dispunea Ştefan cel Mare, este înfrânt în chip surprinzător la Obertyn de 
un adversar inferior numeric. În 1538, domnul Moldovei îi cerea lui Ferdinand 
I ajutoare pentru a înfrunta armata imensă condusă de Soliman Magnificul. 
Şi până atunci domnii români făcuseră apel la sprijinul unor principi 
europeni, interesaţi în stăvilirea ofensivei otomane, dar de data aceasta este 
vorba de ceva în plus, nemaiîntâlnit până atunci în istoria noastră. Petru 
Rareș îi cerea lui Ferdinand 4000 de mercenari, dintre care 1000 trebuiau să 
fie pușcași, fiind convins că va obţine victoria în faţa lui Soliman Magnificul 
dacă avea acest ajutor aparent neînsemnat. Acest amănunt este un indiciu 
semnificativ care ne demonstrează că ne aflăm în faţa unei lumi al cărui 
profil era determinat de schimbările ce avuseseră loc pe plan tehnic și militar 
în secolul al XVI-lea. Schimbări profunde care modifică relaţiile dintre 
oameni, organizarea militară a unor puteri europene și stabilirea unor noi 
raporturi de forță pe continentul nostru. Iar aceste schimbări sunt determi- 
nate de dezvoltarea economică a Europei în această vreme?, de afirmarea 
puterii banului, a unei noi clase: burghezia.’ 

Îmbunătăţiri tehnice care să asigure un progres economic se realizaseră 
Și în evul mediu: moara cu apă, căruţa cu roata cu spiţe care se învârte în jurul 


osiei, potcoava, jugul, hamul pe piept, asolamentul trienal etc. care au 
însemnat pași decisivi în dezvoltarea societății. De această evoluţie 
îndelungată avea să profite Europa secolului al XVI-lea, dar, așa cum 
remarca J. Delumeau, deși Renașterea “progresează pe un drum deja trasat 
în mod limpede, ea înaintează însă cu un pas mult mai rapid”.* 

Îmbunătățirile tehnice îngăduie realizarea unui salt valoric faţă de 
trecut, perioada de vârf a creaţiei situându-se între anii 1450-1575. Datorită 
progreselor realizate în această veme îi îngăduie Europei, în secolul al 
XVI-lea, să se distanțeze de celelalte continente.5 

În cadrul acestor schimbări evoluția tehnică cea mai spectaculoasă are 
loc în domeniul armelor de foc. La rândul lor, acestea influenţează dezvoltara 
siderurgiei. De la primul tun fără afet, folosit în lupta de la Crécy (1346), de 
la tunul de asediu turnat la faţa locului în timpul asediului Constantinopolului, 
tun care trăgea opt lovituri în 24 de ore, se ajunge la tunul cu afet mobil din 
secolul al XVI-lea. Pulberea este ameliorată în 1480, iar ghiuleaua de piatră 
este înlocuită de artileriştii lui Carol Temerarul cu proiectilul de metal. Abia 
la mijlocul secolului al XVI-lea se descoperă compoziţia ideală a aliajului 
folosit la fabricarea tunurilor, acestea fiind turnate, din fontă care trag la 
distanță mai mare.‘ 

Dacă la Crécy artileria are darul să sperie mai ales caii, la sfârşitul 
secolului al XV-lea ea începe să joace un rol din ce în ce mai important pe 
câmpul de luptă. În secolul al XVI-lea artileria decide soarta unor bătălii, 
cum este aceea de la Mohaci”, din 1526, sau cea de la Marignan. 

Dacă prezenţa tunurilor nu mai reprezenta o noutate, în secolul al 
XVI-lea îşi face apariţia arma de foc portativă - archebuza - o noutate care 
va avea implicații deosebite în organizarea armatelor și în desfășurarea 
bătăliilor. Archebuzei, greoaie la început, i se aduc îmbunătățiri în ceea ce 
priveşte modul de încărcare și de aprindere a focului”. O parte din ce în ce 
mai însemnată a infanteriei este este dotată cu “bastoane de foc”, efectivul 
archebuzierilor ajungând în armata lui Carol V la o treime sau chiar la o 
jumătate din totalul armatei.’ 

La Pavia (1525), archcbuzierii spanioli decid soarta bătăliei, fapt care 
îl face pe Carol V să spună că “soarta războaielor mele a fost decisă de fitilul 
archebuzierilor mei spanioli”. 

În confruntarea dintre civilizația otomană și cea europeană, avantajul 
trece de partea Europei. Otomanii reușesc să echilibreze pentru o vreme 
situația prin Capturi - tunuri și archebuze - dar și prin ademenirea unor 
meșteri transilvăneni." Așa se explică de ce Soliman Magnificul venea în 
Moldova, în 1538, cu 225 de tunuri de câmp, cifră care vorbește de la sine 
despre rolul câștigat de această armă pe câmpul de luptă."? 

Perfecționarea armelor de foc duce la îmbunătățirea fortificațiilor; 
pentru ca cetăţile să poată fi mai ușor apărate, se construiesc turnuri 
rotunde”, așa cum o face Ştefan cel Mare la cetatea Sucevii sau Sforza la 
castelul lui din Milano. 

Apariţia armelor de foc portative duce în mod necesar la apariţia unor 
oameni specializați în mânuirea lor. În felul acesta se nasc armatele de 
mercenari, de oameni care îşi comercializează îndemânarea lor în folosirea 
armelor de foc. Dar, pentru procurarea armelor de foc sunt necesare mari 
investiţii financiare, războiul devenind un război de credite, greu de suportat 
chiar de state mari cum este Franța, Imperiul Romano-Germanic sau Imperiul 
Otoman. O dată cu triumful armatelor de mercenari, banul devine atotputernic; 
în funcţie de capital se poate organiza o campanie, iar, din lipsă de bani, se 
poate întrerupe o campanie. Fernand Braudel îl citează pe Rableais: “nervii 
bătăliilor sunt banii”.!* Este interesant de remarcat că la una din dietele din 
Transilvania, în timpul domniei lui Mihai Viteazul (20-28 noiembrie 1599), 
se afirmă același lucru “nervul cu care se poartă războul” sunt banii,” un 
amănunt semnificativ, o dovadă că și în spaţiul românesc oamenii gândeau 
la fel cu semenii lor din restul continentului. 

Pentru a avea o imagine despre cheltuielile enorme solicitate de 
organizarea unei campanii, un tercio, format din 5 000 de soldaţi spanioli, 
solicita cheltuieli ce se ridicau până la 1 200 000 de ducați“. 

Am reprodus aceste câteva date pentru a atrage atenţia asupra 
modificărilor produse în purtarea războiului în secolul al XVI-lea. Aceste 
modificări au o influenţă negativă pentru ţările românești. Până în acest 
secol, greul războiului fusese dus de oamenii pământului, boieri și țărani, cu 
armele tradiţionale: sabie, suliță, ghioagă, arc. În lupta de la Obertyn (1531), 
pe lângă unele greşeli tactice comise de Petru Rareş, un cuvânt greu de spus 
l-au avut armele de foc.” 

De aceea, începe să se simtă nevoia, chiar în timpul domniei lui Petru 
Rareș, a unor contigente de mercenari specializate în mânuirea armelor de 
foc. Această nevoie crește o dată cu trecerea timpului. Despot, autorul unui 
tratat de artă militară, tipărit în limba latină, cunoștea bine valoarea corpului 
de oaste format din archebuzieri, pe un câmp de luptă. Ion Vodă cel Viteaz 
care trecuse prin mai multe țări europene și participase la unele bătălii, 
înţelesese şi el valoarea noilor arme de foc și, în momentul de cumpănă din 
1574, în confruntarea cu puterea otomană, pe lângă oastea țării, s-a străduit 
şi a purtat insistente tratative pentru angajarea unui corp de mercenari cât 
mai numeros, format din cazaci. Aron Vodă va angaja 10 000 de cazaci, 
exact cifra asupra căreia Mihai Viteazul revine de mai multe ori." Lupta de 
apărare a țărilor românești numai cu mijloace proprii devine foarte anevoioasă, 

OI Bir 

deoarece fiecare ţară în parte, din cauza dărilor față de Poartă nu avea 
resursele financiare necesare orgnizării și întreţinerii unei armate de mer- 
cenari. Rolul pe care banul îl joacă în lumea secolului al XVI-lea are 
repercusiuni adânci pe plan social. "Țărănimea noastră, prezentă pe câmpul 
de luptă în confruntările decisive cu vecinii, începe să scadă ca importanță; 
valoarea ei militară era aceeași ca și în ultimii ani de domnie ai lui Ştefan cel 
Mare, dar, în faţa unui adversar dotat cu arme de foc, la sfârșitul aceluiași 
secol, ea nu mai reprezintă acea forță care a dus la victoriile din secolele 
precedente. Țăranul devine acum preţios în calitate de contribuabil, şi nu ca 
luptător, din care cauză începe procesul de înrăutăţire a situaţiei sale. Mihai 
nu i-a legat, aşa cum vom vedea, pe țărani de pământ, dar a impus dări pentru 
strângerea sumelor necesare plăţii mercenarilor, fapt care a produs mari 
nemulțumiri. Așa se explică de ce figura marelui domn este atât de prezentă 
în folclorul sud-dunărean, dar lipsește din folclorul nostru sau este foarte 
slab reprezentată. 

Caracterul economic al războiului are însă și o altă urmare peniru 
neamul românesc. El influenţează gândirea politică, impunând cu toată tăria 
necesitatea unirii celor trei țări românești. Numai unite ele aveau posibilitatea. 
să facă fà noilor cerinţe impuse de războiul modern. 

Pe plan mai larg, european, aceeaşi nevoie îi determină pe conducătorii 
politici să militeze pentru organizarea unor formaţiuni politice vaste, a unor 
imperii sau “conglomerate politice” cum le spune F. Braudel. Franţa încearcă 
să ocupe Italia, iar Carol V este pe punctul de a realiza unitatea Europei. 
Otomanii ocupă Siria, apoi Egiptul și încep expansiunea în nordul Africii. 
Ca urmași ai Bizanțului, moștenitorul Romei, otomanii nu puteau neglija 
hotarul răsăritean. Orice expansiune în această direcție se lovește de etemul 
adversar, Persia, care tinde şi ea, la rândul său, să cucerească Anatolia, atunci 
când hotarul său nordic nu este amenințat de nomazii din stepele Asiei 
Centrale sau să-și exercite stăpânirea asupra Mesopotamiei și de aici, 
trecând prin “corul abundenței”, să ajungă până în Egipt. 

Această tendinţă spre crearea unor mari imperii se lovește în Europa de 
lipsa unui ideal politic de mare anvergură. Triumful banului duce cu mult 
mai devreme de secolul al XVI-lea la o politică lipsită de orice pespectivă. 
Cruciadele sunt, se pare, un accident datorat iniţiativei papale. Papa încerca 
să canalizeze energiile unei lumi sfâșiate de lupte intestine. Foarte repede 
avea să se impună principiul care va guvema politica europeană: câștigul 
imediat, idee care se afirmă limpede în anul 1204. În loc de eliberarea 
locurilor sfinte, de lupta cu o ideologie agresivă cum era Islamul, negustorii 
venețienii propun jefuirea Constantinopolului, ceea ce însemna, de fapt, 
sacrificarea şi slăbirea bastionului oriental al Europei de care se izbise 

secole de-a rândul, fără succes, mareea islamică. Rareori apare câte un 
gânditor în stare să militeze pentru un ideal politic care să depășească acest 
mod meschin de a gândi soarta omenirii, iar unul dintre aceștia a fost 
Philippe de Méziérs, a cărui activitate avea să fie desprinsă din documente de 
arhivă de marele istoric Nicolae Iorga. Mitul cruciadei rămâne doar un 
simbol în momentul în care Machiavelli teoretiza principiile după care 
trebuia să se guverneze lumea modemă. Se justifica, în ultimă instanţă, 
acapararea puterii şi modul în care trebuia exercitată aceasta prin orice 
mijloace. În acest punct noi ne despărțim de Occidentul european, deși duhul 
Renașterii pătrunsese şi în spaţiul românesc, manifestându-se în domeniul 
artei, şi mai puţin în gândirea politică. 

S-a discutat problema pătrunderii unor influențe renascentiste în 
spațiul românesc. Relaţia dintre artă şi gândirea politică poate fi suprinsă în 
mod ideal în activitatea lui Neagoe Basarab. Armonia, ca ideal estetic 
neoplatonic, este prezentă în proporţie, în jocul de volume ale monumentului 
de la Curtea de Argeș și nu credem că se exagerează dacă se aface o 
apropiere cu unele opere din Renașterea italiană. Decorația luxuriantă a 
fațadei, limitată spaţial dacă o comparăm cu cea de la Trei Ierarhi, ne 
amintește de Santa Maria dei Miracoli de la Veneţia sau de monumentul 
omonim de la Brescia, opere tipic renascentiste. Opera politică a domnului 
român se distanțează însă în timp. Machiavelli și Neagoe reprezintă două 
sisteme profund deosebite. La frontiera dintre două lumi, acolo unde 'se 
întâlnesc și se confruntă două civilizaţii distincte, Neagoe nu poate fi preocupat, 
mai ales, de felul în care poate fi obținută și păstrată puterea. În viziunea lui, 
domnul trebuie să întruchipeze aspiraţiile unui neam, să asigure apărarea 
acestuia atunci când pacea nu mai poate fi păstrată. Și se cunoaște cu câte 
sacrificii se putea răscumpăra pacea, în vremea aceea, la Dunărea de Jos. 

Dacă mitul cruciadei rămâne doar un deziderat formulat numai de 
umaniști, conducătorii politici ai țărilor române fac mereu apel la solidaritatea 
creștină, gândirea politică a unor domni români capătă în mod necesar 
dimensiuni europene, pentru că ei sunt siliți de evenimente să le cântărească 
în perspectivă continentală. Dramatismul acestei permanente lupte pentru 
supravieţuire îi silește să gândească și să afle mijloacele care să-i salveze. În 
timp ce, de la Ştefan cel Mare până la Mihai Viteazul, domnii români fac 
apeluri permanente la solidaritatea creștină, în restul continentului, cu 
excepţia Veneţiei şi uneori a papalității, oamenii politici se obișnuiesc cu 
ideea că otomanii sunt stăpânii reali ai răsăritului Mediteranei și că nu mai 
pot fi scoşi de acolo cu ușurință. Lumea începe să se obişnuiască, de nevoie, 
cu un vecin foarte puternic. În acest sens este interesantă psihlogia ultimului 
papă plecat în cruciadă: Pius al II-lea. Înainte ca să moară la Ancona, de unde 

visa să-și ducă trupele pe mare împotriva dușmanului crucii, papa îi scrisese 
lui Mohamed al II-lea, propunându-i stăpânirea lumii creştine în schimbul 
convertirii și recunoașterii autorităţii bisericii. Exotismul răsăritului 
musulman îi atrage pe artişti, în opera multora reflectându-se curiozitatea 
crescândă pe care o manifestă europeanul faţă de Imperiul Otoman”. 

Mulţi renegaţi, din ţările supuse puterii otomane, ajung viziri sau mari 
viziri ai sultanului, cele mai de seamă personalităţi ale secolului al XVI-lea 
fiind doi noi convertiți: Sokolli şi Sinan pașa. Dar şi occidentalii vor intra în 
solda sultanului și vor sluji cu talentul lor extinderea puterii otomane în 
Europa. Aloisio Gritti, din familie de dogi, este numit guvernator al Ungariei 
și va fi suprimat la timp de Petru Rareş, care înţelesese cât de periculos 
devenise un asemenea om pentru soarta ţărilor române. Un renegat înrudit cu 
ilustra familie domnitoare a Milanului, un Visconti, se turcește şi-l asasinează 
pe Ion Vodă cel Viteaz, pentru că îndrăznise să se ridice împotriva sultanului. 

Pentru a împiedica formarea unui imperiu universal sub autoritatea lui 
Carol V, Francisc I, regele “prea creştin”, cum îi plăcea să se intituleze, 
încheie prima alianţă cu Soliman Magnificul. Această alianță îi îngăduie lui 
Soliman să cucerească Belgradul (1521), face posibilă prăbușirea Ungariei 
la (1526) și îngăduie asedierea Vienei (1529, 1532). Iar împăratul, şi el tot 
“prea creştin”, în loc să ocrotească creștinătatea, trece Alpii și cucerește 
Roma pe care o pustiesc trupele sale, reamintind pagini triste din istoria 
“Cetăţii Eterne”: Alaric, Genseric. 

Conflictele dintre principii europeni favorizează expansiunea otomană. 
Izbucnirea războaielor religioase va paraliza la început Germania, iar în a 
doua jumătate a secolului al XVI-lea Franţa. Spania, devenită o mare putere 
datorită afluxului de metale preţioase din Lumea nouă, se izolează în prima 
parte a domniei lui Filip al II-lea, politica acestuia aducându-i numele de 
“regele prudent”. În a doua parte a domniei, el este îndemnat de papă să 
pornească împotriva creștinilor reformaţi din nordul continentului. Cruciada 
nu se mai predică împotriva păgânilor care au cucerit locurile sfinte, ci contra 
ereticilor de la care scaunul pontifical nu mai poate să scoată nici un galben. 

Înfrângerea otomanilor în bătălia navală de la Lepanto rămâne fără 
urmări pentru europeni şi, ceea ce este foarte interesant, în timpul tratativelor 
care au loc la Constantinopol, regele “prea-creștin” nu respinge ideea plătirii 
unui tribut anual, pentru răscumpărarea păcii, așa cum o făcea și împăratul 
de la Viena”. 

Din 1578, izbucnește războiul cu Persia, creându-se astfel condiţiile 
favorabile pentru o revanșă europeană, dar nu se poate realiza nici o acţiune 
comună, pentru că din 1580, papa Grigore al XIII-lea îl împinge pe Filip al 
II-lea contra Germaniei protestante?. 


12 


În aceeași vreme, Anglia stabileşte legături comerciale, apoi diplomatice, 
cu Poarta. Elisabeta a II-a vede în Imperiul Otoman un posibil aliat contra 
Spaniei cu care se află în luptă pentru stăpânirea unei părți din Europa, dar 
mai cu seamă pentru controlul căilor comerciale din Atlantic, devenit 
principala axă a comerțului mondial. 

Până în 1593, când otomanii vor relua ofensiva în Europa, statele care 
se află în vecinătatea acestora - Spania și posesiunile sale din Italia, Veneţia 
şi Imperiul romano-germanic - nu pot face altceva decât să ridice în punctele 
amenințate şi, implicit, importante din punct de vedere strategic, fortificaţii 
care să împiedice înaintarea acestora spre centrul Europei”. 

Dintre vecinii noștri, Imperiul Otoman reprezintă puterea cea mai de 
temut. Atingând zenitul puterii militare în timpul domniei lui Soliman 
Magnificul (de la 60 de sangeacate, imperiul număra cum peste 200!), mulți 
istorici au considerat că după moartea acestui sultan începe o perioadă de 
lungă decădere”. F. Braudel respinge un asemenea punct de vedere, 
considerând că după Soliman Magnificul nu se poate vorbi de decădere, nici 
măcar de începutul decăderii, deoarece “Turcii rămân o forță imensă, 
nicidecum sălbatică, ci organizată, disciplinată, chibzuită' "5. 

Dacă nu se poate vorbi de decadenţă, în a doua jumătate a secolului al 
XVI-lea, trebuie să acceptăm constatarea lui J. Delumeau: între Europa și 
restul lumii are loc o distanţare pe plan tehnic, în avantajul continentului 
nostru. Mai este adevărat că urmașii lui Soliman nu mai sunt personalități 
deosebite așa cum au fost unii dintre înaintașii lor, iar distanțarea tehnică de 
care amintea Delumeau impune schimbări în structurile imperiului, care, cu 
timpul, vor duce la slăbirea acestuia. Pe plan militar, chiar după Lepanto, 
otomanii ocupă Tunisul în 1574 și Marocul în 1576. În 1569, se încearcă 
cucerirea Astrahanului și acum se vorbeşte pentru prima dată despre 
construirea unui canal Volga-Don. În anul bătăliei de la Lepanto este 
cucerită Famagusta, Ciprul intrând în întregime sub stăpânirea sultanului. 

Eclipsarea puterii politice și militare a Imperiului Otoman pentru mai 
bine de un deceniu din cauza războiului cu Persia nu este semnul slăbiciunii. 
Dimpotrivă, acum reuşesc otomanii să cucerească cea mai mare parte a 
Azerbaidjanului, estul Armeniei, estul Georgiei și părți din Kurdistan și 
Luristan. 

Dar, admițând că apar semne ale decadenţei, Imperiul Otoman rămânea, 
faţă de ţările române, aceeași forță uriașă cu care se confruntaseră timp de 
peste două secole. Faptul că România medievală n-a putut fi ocupată în 
timpul acestui îndelungat război de apărare, nu poate fi justificată de teza, 
evident greșită şi din punct de vedere strategic, potrivit căreia românii nu se 
aflau pe direcţia principală a cuceririlor otomane în Europa”. 

Campaniile organizate de Baiazid (1395), de Mahomed al II-lea (1462, 
1476), de Baiazid al II-lea (1484), de Soliman Magnificul (1538) au avut 
drept scop, ca şi alte campanii (cea condusă de Suleiman pașa în 1475, 
luptele cu Radu de la Afumaţi și cea din 1595), ocuparea țărilor românești 
și transformarea lor în pașalâc. Baiazid al II-lea a izbutit să ocupe efectiv 
Chilia și Cetatea Albă în 1494, iar Soliman a ocupat Tighina și Bugeacul. În 
celelalte confruntări, otomanii au fost înfrânți categoric (Rovine 17 mai 
1395, Vaslui, ianuarie 1475) sau au fost siliţi să se retragă. 

Cât de importante erau țările române din punct de vedere strategic 
pentru planurile otomane de cucerire în Europa o arată aprecierile lui 
Mahomed H și Baiazid Il, sultani care s-au confruntat cu puterea militară a 
acestor țări. Cucerirea cetăților româneşti de pe linia Dunării sau cucerirea 
Moldovei, reprezentau în ochii acestora chezășia unor mari succese militare 
în lupta cu puterile creștine”. 

O dată cu triumful armelor de foc pe câmpul de luptă, distanțarea 
tehnică se face în mod egal pentru Imperiul Otoman ca și pentru țările 
române, care pierd, din cauza aceasta, o parte din valoarea lor militară 
demonstrată până în secolul al XVI-lea în confruntarea cu toţi vecinii lor, 
domici să le cucerească. De aceea, în confruntarea cu Imperiul Otoman se 
simțea nevoia unor trupe alcătuite din infanteriști, mânuitori ai armelor de 
foc, de oamenii de profesie care se afirmașeră î în această epocă în armatele 
europene: mercenarii. Cu aceste unități ‘specializate se putea lupta cu succes 
contra ofensivei otomane. 

Un alt mare vecin al țărilor românești, în secolulal XVI-lea, a fost 
regatul polon. F. Braudel considera că din lipsa unor suficiente mijloace 
financiare, Polonia scade ca importanță militară şi politică în această vreme. 
Credem că istoricul francez nu a ținut seama de doi factori esenţiali care 
demonstrează că forţa regatului polon nu scăzuse cu nimic: anarhia provocată 
de marea nobilime care a paralizat realizarea unor scopuri politice și 
militare deosebite; și incapacitatea nobilimii de a înţelege că ignorarea 
oricărei discipline poate duce la sinucidere. Prin urmare, nu lipsa de mijloace 
materiale a făcut să scadă rolul politic și militar al Poloniei, în a doua 
jumătate a secolului al XVI-lea. O dovadă în acest sens o constituie 
succesele înregistrate la începutul secolului următor, când polonii ocupă de 
două ori Moscova, iar Smolenscul, era inclus în hotarele vastului regat 
polono-lituanian. Angajată în luptele cu Rusia, Polonia va duce constant o 
politică de alianță cu Imperiul Otoman în tot cursul secolului al XVI-lea. 
Această orientare va fi încălcată la sfârșitul secolului. În timp ce regele 
Sigismund al III-lea era partizanul unei politici nordice, cancelarul Zamoyski 
va milita pentru orientarea politicii regatului către Marea Neagră. Cu studii 

făcute la Padova, unde fusese câştigat pentru contrareformă, Zamoyski 
dorea ca Polonia să ajungă, prin subordonarea ţărilor românești, stăpână pe 
litoralul Mării Negre, realizându-se, în felul acesta două țeluri foarte impor- 
tante: controlul negoțului cu Asia și propagarea catolicismului în teritoriile 
răsăritene locuite de ortodocşii români şi ucrainieni. Este o politică dusă cu 
multă dibăcie, pentru a nu-i provoca pe otomani, dar și cu tenacitate, o 
politică a cărei victimă va fi Mihai Viteazul dar, până la urmă și regatul 
polon. Să nu uităm că cei care intervin decisiv, după Mirăslău, pentru 
doborârea marelui domn, sunt polonii lui Zamoyski, o armată bine dotată cu 
tehnică de luptă modemă, căreia boierii Și țăranii noștri nu-i pot rezista, în 
lupta dela Teleajen, în ciuda eroismului arătat pe câmpul de luptă. 

După încheierea războiului cu Persia, în 1590, Imperiul Otoman revine 
la o politică activă în Europa. Din 1591, încep hărțuielile obişnuite de la 
hotar, iar înfrângerea otomanilor la Sisek, în 1593, devine semnalul începutului 
unui nou război. În toamna aceluiași an, otomanii ocupau Vespremul, 
amenințând direct Viena. Papa Clement al VIII-lea reuşeşte să formeze o 
alianță, “Liga Sfântă”, din care făceau parte Imperiul Romano-Germanic al 
lui Rudolf al II-lea, Spania | lui Filip al II-lea, Veneţia, Toscana Mantova şi 
Ferrara. 

În Franţa, Henric al IV-lea ducea şi el o luptă cu o altă Ligă, de data 
aceasta protestantă, pentru a pune, capăt războaielor religioase care dezbinaseră 
şi slăbiseră țara. Anglia era "arăiestetătă” şi ea în aceste lupte încât cele două 
țări rămân în afara conflictului dintre europeni și otomani, ba mai mult, prin 
păstrarea unei atitudini binevoitoare sau de alianță cu Poarta vor câştiga o 
poziţie economică privilegiată în Imperiul Otoman. Cele trei principate 
româneşti se aflau în zona intermediară dintre puterile aflate în conflict, din 
care cauză vor fi implicate de la început în noua conflagrație. Aflate toate trei 
sub suzeranitatea Porții, în mod firesc o parte din forţa lor militară trebuia să 
se angajeze de partea otomanilor. Evenimentele vor evolua însă surprinzător 
datorită “răscoalei” acestor țări împotriva suzeranității sultanului. Folosirea 
termenului de răscoală ni se pare nepotrivit. La fel sunt numite revoltele 
țăranilor din Asia sau din partea curopeană a Imperiului Otoman, unde este 
vorba de manifestări care urmăresc îmbunătățirea situației economice a 
supușilor sultanului fie că sunt musulmani, fie că sunt creștini. Ridicarea 
celor trei țări româneşti are însă cu totul alt caracter, este o luptă pentru 
independenţă care începe cu atacarea unor detașamente turceşti aflate numai 
în Muntenia. 

Lupta pentru independenţă a ţărilor românești este decisă de înăsprirea 
asupririi otomane dictată de criza generală a sistemului, dar și de lăcomia 
necontrolată a celor care ajung la cârma imperiului. Considerându-se 

stăpâni infailibili, aceștia comit abuzuri atât de mari încât singura ieșire din 
această criză impusă de conducătorii imperiului nu putea să fie decât 
declanșarea luptei pentru independență. 

Când se vorbește de decadenţa Imperiului Otoman în această vreme, 
termen care nu poate fi primit decât parţial, ar trebui să se țină seama de 
factorul moral care guvernează raporturile dintre otomani şi vasalii lor. 
Tradiţia românească este semnificativă în acest sens. Dacă Ştefan cel Mare 
recomanda, potrivit acestei tradiţii, ca urmașii săi să se închine sultanului, 
deoarece otomanii erau singurii vecini care-și respectau cuvântul, ceea ce 
se petrece în vremea urmașilor lui Soliman Magnificul este departe de 
această frumoasă imagine. Moravurile evoluaseră, într-un secol, de la cinste 
și corectitudine ajungându-se la un înalt grad de corupție care afecta mai ales 
pe cei care aveau o funcţie în conducerea treburilor imperiului. 

O dată cu creșterea puterii otomane are loc o înrăutăţire a raporturilor 
dintre țările române şi Imperiul Otoman. Definirea regimului juridic pe care 
l-au avut țările noastre cu Poarta a născut pasionate discuţii în istoriografia 
românească. Acest regim a fost definit pe baza așa-numitelor “capitulaţii”, 
acte care au reglementat relaţiile dintre domnii români și sultan”, O serie 
întreagă de studii s-au alcătuit pe marginea acestei teme demonstrându-se 
sensul capitulațiilor şi regimul juridic care a decurs prin acordarea acestora”. 
Este greu de precizat caracterul primelor capitulații, din cauza diferenţelor 
dintre instituţiile feudale europene și cele din lumea islamică. După concepția 
adepților lui Mahomed, lumea se împărțea în două: pământul islamului 
dar-al-islam și restul lumii, împotriva căreia trebuia dus un război permanent. 
Între acestea două s-a creat și un teritoriu intermediar, “pământul tributarilor”, 
dar-al-solh sau dar-l-ahd cu care islamul a încheiat un tratat şi care plătea o 
sumă anuală de bani simbolizând răscumpărarea păcii”. După cum s-a arătat, 
Imperiul Romano-Germanic intră în cadrul acestui pământ intermediar, iar 
Spania căuta la un moment dat să devină, în schimbul unei sume de bani 
plătită anual, un dar-al-ahd. 

Relaţiile cu Imperiul Otoman nu cunosc însă tipare fixe, ele au evoluat 
în funcţie de conjunctura politică, de capacitatea militară a imperiului. 

Pe măsură ce crește puterea militară a acestuia cresc şi pretenţiile sale 
faţă de domnii români. În primul rând a crescut haraciul, care atinge, în anii 
1568-1570, suma colosală de 6 000 000 aspri.” Petru Cercel plătea 150000 
de galbeni în contul haraciului, iar peșcheșurile se ridicau tot la 150 000 de 
galbeni”. 

Peșcheșeurile par modeste în comparație cu sumele date pentru 
Cumpărarea domniei. Cu toate că în principiu ţara era aceea care ar fi trebuit 
să-şi aleagă domnul, iar Poarta să-l confirme, domnia se cumpăra, în a doua 

jumătate a secolului al XVI-lea, la Constantinopol. La ce forme ruinătoare 
se putea ajunge în competiţia dintre domnul aflat în scaun și pretendenţii care 
vroiau să ia scaunul o demonstrează disputa dintre Petru Cercel și Mihnea 
Turcitul: primul chelmiește 1160 000 de galbeni ca să obțină domnia, iar cel 
de al doilea, 1 200000 ca să rămână în scaun, ca după aceea, Mihnea Turcitul 
să plătească alţi 700 000 de galbeni, plus 200 000 drept mulțumire și alți 300 
000 când Petru Cercel își face apariţia în capitala de pe malul Bosforului”. 
În felul acesta, tronul țărilor române ajunge să fie pus la mezat pe piaţa 
constantinopolitană. Cine reuşeşte să strângă bani mai mulți, speră să devină 
domn. Cămătarii calculează profiturile și împrumută cu dobânzi de până la 
200%. Printre noii veniţi pe această piaţă a cămătăriei de la finele secolului 
al XVI-lea se află ienicerii, fapt semnificativ pentru a ne da seama cât de 
adâncă devenise corupţia. Nu se întâmplă nimic deosebit la Constantinopol, 
nașterea, circumciziunea sau însurătoarea unuia dintre numeroșii fi ai 
sultanului, care să nu constituie prilej de trimitere a unor daruri costisitoare 
şi a unor noi sume de bani. 

Dacă vine un ceauș cu o poruncă, Despot vodă îi oferă 1500 de galbeni, 
100 de cai, 18 haine de fir, 40 de bucăţi de postav fin, mătase, dăruiți fiind 
şi oamenii din suita demnitarului otoman. 

În afara acestor daruri în bani, în a doua jumătate a secolului al XVI-lea 
se instituie dări în natură şi corvezi - vâslași pentru corăbiile care participă la 
lupta de la Lepanto, 15 000 de salahori şi 3 000 de care pentru reconstruirea 
cetăţii Oceacovului*. 

Instituirea monopolului otoman asupra unor produse, cum ar fi carnea 
de oaie şi de vită, seul”, are consecinţe și mai grave pentru dezvoltarea 
economică a țărilor române. Negustorii veniţi din imperiu impun ei preţurile 
în ciuda poruncilor date de sultan ca să se pună capăt unor asemenea 
“matrapazlâcuri "56. 

Având în vedere schimbările care se produc în structura armatelor 
europene în secolul al XVI-lea și rolul pe care banii îl joacă în organizarea 
acestora, devine şi mai evident cât de aspru și de păgubitor era regimul 
otoman pentru țările române. 

După căderea lui Ion Vodă cel Viteaz relaţiile ţărilor române cu Poarta 
se înrăutățesc și mai mult”. Este adevărat că se respectă autonomia țărilor 
noastre, că sunt mai multe porunci ale sultanului prin care se cere respectarea 
libertăţilor de care se bucurau locuitorii acestora”, dar tendinţa generală, în 
ultimele decenii ale secolului al XVI-lea, este aceea de a nu respecta 
înțelegerile existente între români şi otomani. 

Spre sfârşitul secolului este încălcată în mod grosolan prevederea din 
“capitulaţii” potrivit căreia supușii otomani nu au voie să se așeze în țările 

române și să achiziționeze bunuri imobile. Această dispoziție nu se mai 
respectă și fenomenul capătă proporții catastrofale în ultimul deceniu al 
secolului al XVI-lea. Așa cum se arată în Letopiseţul cantacuzinesc în legătură 
cu începutul domniei lui Mihai Viteazul:... “într-aceia vreme împresurase 
turcii Țara Românească cu datorii multe și cu nevoi foarte grele, încât nu mai 
avea să se plătească ţara și să scape din gurile vrăjmașilor. Şi începuseră 
turcii a coprinde Țara Românească și a-și face lăcașuri și meceturi””. 

Referindu-se la Alexandru cel Rău, Baltasar Walther, afirma că acesta 
“adusese o așa mare mulțime de turci, chiar în acea țară - și până atunci destul 
de crunt lovită, încât turcii încercau să și-o uzurpe ca pe o provincie ocupată 
definitiv: să asuprească cu noi feluri de jafuri și cu o cruzime mai mult decât 
tiranică, odinioară neobișnuită chiar turcilor; și, în sfârșit, să chinuie cu cele 
mai mari silnicii pe locuitorii cu totul apăsaţi, încât nu numai că năvăleau în 
casele oamenilor pentru a le jefui de averi, ci se mai ridică în chip nelegiuit, 
după un nou obicei, al zecelea copil, ca și cum s-ar fi luat zeciuială de vite, 
obișnuită în unele locuri; și pe deasupra, pentru a-și satisface desfrânarea mai 
mult decât câinească, siluiau soțiile și fetele, le rușinau fără obraz sub privirea 
bărbaţilor și părinţilor și săvârșeau acest fel de grozăvii și cele mai rele 
nelegiuiri cu mare cutezanță și continuau în voie fără a fi pedepsiţi de cineva”*. 

Această descriere făcută de un contemporan ne arată cât de mult se 
înrăutăţiseră raporturile româno-otomane. Prin încălcarea sistematică a 
“capitulaţiilor” se tindea de fapt, la cotropirea definitivă a ţărilor române. 
Faptul că resursele economice ale ţărilor noastre se scurg spre Constantinopol 
îi lipsește pe domnii care se prezintă pe tronul acestora de mijloacele 
necesare pentru angajarea unor contingente de lefegii, care, alături de oastea 
țării, să poată tempera elanul cotropitor, abuzurile comise de vecinii din 
sudul Dunării. În aceşte condiţii, domnul devine practic un simplu funcționar 
al Porții şi de la Ion Vodă cel Viteaz până la Mihai nu găsim nici o 
personalitate în măsură să gândească măcar o răzvrătire împotriva unor 
împilări care nu mai cunoșteau nici o limită. 

Cazul lui Aron Vodă este cel mai semnificativ: ajuns domn, el nu 
urmăreşte decât să spolieze țara, să strângă în cel mai puţin timp cât mai 
multe averi, comiţând abuzuri care revoltă pe toată lumea. Este rechemat la 
Poartă ca să dea seama pentru faptele sale şi, umil, domnul ia drumul 
Ţarigradului unde putea să-l aștepte surghiunul, în cel mai bun caz, sau 
securea gâdelui. Dar, cei care-l salvează sunt ienicerii! Aceștia îi 
împrumutaseră bani ca să cumpere domnia și ies în stradă cerând ca să 
rămână în scaun până își achită datoriile. 

Înscăunarea lui Mihai Viteazul coincide cu momentul cel mai critic al 
relaţiilor româno-turce în secolul al X VI-lea. 

Situaţia disperată în care se aflau țările române părea fără ieşire. Pentru 
un om obișnuit, obținerea domniei însemna spolierea fără milă a țării pentru 
plata datoriilor, dar şi în vederea agonisirii unei sume de bani care să-i 
asigure bătrâneţile în cazul în care scăpa de sicarii sultanulyi. Când Mihai 
săruta poala sultanului, și i se punea cuca domnească pe cap, nimeni nu 
bănuia, la Poartă, că, în cel mai scurt timp, acest bărbat, putemic ca 
înfăţişare, va deveni spaima Stambulului, iar pentru puterile creștine care-l 
ignorau şi-l ocoleau, considerându-l omul prea plecat față de sultan, un stâlp 
al luptei pentru zăgăzuirea ofensivei otomane în centrul Europei. 

IL. ORIGINEA LUI MIHAI 


Primii istorici care au cercetat domnia lui Mihai Viteazul nu s-au îndoit 
de originea domnească a acestuia: tatăl a fost Pătrașcu cel Bun, iar mamă, 
Tudora (Theodora), despre care nimeni nu s-a îndoit că ar fi fost soția lui 
Pătraşcu’. Cel care avea să demonstreze că Tudora nu a fost soţia legitimă a 
lui Pătrașcu a fost Nicolae lorga:, punct de vedere pe care l-a respins Ion 
Sârbu, în monografia sa, acesta din urmă admițând că poate fi vorba de o a 
doua căsătorie a lui Pătrașcu cu Tudora’. Dacă în istoriografia noastră s-a 
admis până la urmă că Mihai a fost fiul lui Pătrașcu și al Tudorei, ultima fiind 
o femeie săracă, din Târgul de Floci, sora lui Iani, a apărut și o a treia părere 
prin care se neagă orice descendență domnească a marelui domn. După 
această opinie, nu se poate şti cine a fost părintele lui Mihai “și de sigur nici 
el însuși n-a știut. Era copilul din flori al unei femei din popor, venită la noi 
în ţară din Epir cu fratele ei, Iani negustorul”*. Această origină umilă a fost 
inventată nu pentru a vedea “un alt Mihai Viteazul mai uman şi mai viu” cum 
încearcă, paradoxal, autorul acestei teorii să atenueze de fapt ceea ce 
afirmase doar cu câteva rânduri mai înainte. Numai datorită acestei origini 
umile, ne asigură P.P. Panaitescu, putem înţelege mai bine “zbuciumul 
sălbatic al sufletului lui neciselat de curțile domnești, legăturile lui cu 
cercurile greceşti de la Constantinopol în care trăia Iane banul, dependența 
de boierimea olteană, cu ale cărei idealuri și greșeli s-a confundat, care l-a 
ținut strâns și nu l-a lăsat niciodată să scape din mâinile ei””. 

Această origine modestă, inventată de P.P. Panaitescu, urmărea un 
singur scop: să-l prezinte pe Mihai ca pe un tip rudimentar, fără gândire 
politică, o creaţie a altora, incapabil să ia o hotărâre din propria sa iniţiativă. 
De altfel, din preambulul lucrării sale, P.P. Panaitescu ne asigură că întreaga 
activitate a marelui domn a fost determinată de voinţa boierilor olteni, fiind 
“aproape tot timpul, ca domn, prizonierul lor”, apoi a fost influenţată de 
răscoala popoarelor din Balcani şi deşi anterioară domniei lui Mihai, aceasta 
l-a “adoptat drept conducător”, iar ridicarea lui contra Imperiului Otoman nu 
a fost altceva decât încadrarea în “cruciada catolică a Contrareformei”*. 

Una dintre cele mai puternice personalităţi politice din trecutul românesc 
era astfel minimalizată până la desființarea sa totală. De fapt, încercând să 
demonstreze originea modestă a lui Mihai, lipsa lui de instrucție și de 
personalitate, P.P. Panaitescu nu urmărea altceva decât minimalizarea 

domnului şi a faptelor sale. Așa cum se poate vedea și din alte afirmații 
făcute de P.P. Panaitescu în legătură cu faptele marelui domn, istoricul nu a 
făcut altceva decât să discrediteze sistematic întreaga activitate politică şi 
militară a lui Mihai Viteazul, o acţiune deliberată, afirmată chiar din primele 
pagini ale cărţii sale. Dar această dorință de minimalizare şi discreditare este 
atât de violentă și de evidentă încât nu s-a putut să nu nască reacţia firească 
a altor istorici. 

N. Iorga, Gh. Duzinchievici, Ioachim Crăciun au adus suficiente 
argumente care să arate felul tendenţios în care P.P. Panaitescu a selectat 
informaţiile pentru a clădi o demonstraţie aparent corectă din punct de 
vedere ştiinţific, dar foarte fragilă atunci când este judecată în lumina 
realităţilor din secolul al XVI-lea”. Astfel, s-a scos în evidenţă felul în care 
P.P. Panaitescu foloseşte izvoarele contemporane lui Mihai Viteazul, 
utilizându-le numai pe cele care i-ar sprijini o părere al cărui rost cu greu 
poale fi ghicit. Semnificativ în acest sens este folosirea cronicii lui 
Szamoskizy. Cronicarul transilvănean afirmă în două rânduri că Mihai a 
fost fiul lui Pătrașcu cel Bun. Când Mihai devine principe al Transilvaniei, 
stâmeşte ura grofului parvenit și, drept răzbunare, Szamosközy îl face pe 
Mihai fiu de grec. P.P. Panaitescu insistă asupra acestei informaţii, singura 
care ar fi trebuit să stârnească suspiciunea istoricului... De asemenea, este 
amintită informaţia transmisă de Heidestein din care reiese că Mihai era fiul 
unchiului său! Nu este neglijată nici formula ambasadorului spaniol, Don 
Guillen de San Clemente, potrivit căreia Mihai s-ar fi născut “din pulberea 
pământului”. Dar ambasadorul nu se referea la originea lui Mihai. Este vorba 
de o metaforă care are drept scop să sugereze strălucirea meteorică a acestei 
personalități ieşite din comun. Un alt izvor, despre care P.P. Panaitescu ne 
asigură că este foarte competent, îl reprezintă cronica lui Radu Popescu, 
pentru a acredita ideea că nimeni n-a știut, înainte de domnie, că Mihai a fost 
fecior de domn, deși același cronicar, contrazicându-se, afirmă la numai 
câteva rânduri că în timp ce Mihai era ban al Craiovei se läțise vestea că e 
fecior de domn! 

Sunt, în schimb, ignorate în mod deliberat mărturiile contemporane în 
care se arată că Mihai a fost fiul lui Pătrașcu. O spune Teodosie Rudeanu în 
Cronica Buzeștilor, iar Letopisețul cantacuzinesc va prelua această informaţie; 
o mărturisește Baltasar Walther carae l-a cunoscut personal pe domn, același 
lucru făcându-l Szamoszkăzy pe baza unor informaţii date de Petru Armeanul, 
unul dintre colaboratorii domnului român. S-a demonstrat că Mihai putea fi, 
fizic, fiul lui Pătrașcu cel Bun. De asemenea, s-a arătat că și alți domni s-au 
născut din mame de condiţie socială modestă, după cum nu toți feciorii de 
domn au fost obligaţi să pribegească. Faptul că Mihai a fost neguțător înainte 

de a fi domn nu este un caz unic în istoria noastră. Petru Rareș, Alexandru 
Lăpușneanu, Ion Vodă cel Viteaz sau Mircea Ciobanul au făcut același lucru 
înaintea lui. 

De la Mihai fiu de domn, fiu de domn şi al unei mame de origine 
modestă sau fiul nimănui, s-a afirmat în ultima vreme că Mihai a fost prin 
mamă, descendent al împăraţilor bizantini din familia Cantacuzino, Iani, 
fratele Tudorei nefiind altul decât Iani Cantacuzino. 

Această diversitate de opinii se datorează, atunci când nu este vorba de 
o interpretare tendenţioasă, unor izvoare diferite. Pentru a stabili filiația 
marelui domn nu trebuie ignorate, în primul rând, propriile sale documente 
în care este amintită şi originea sa. 

Într-un document din 25 octombrie 1593, Mihai se intitula: “Din mila 
lui Dumnezeu, lo Mihail voievod și domn a toată țara Ungrovlahiei, fiul 
marelui și preabunului răposatului Io Petrașco voievod”. 

La biserica din Călui, este pictat în 1594 şi portretul lui Mihai, un adaos 
după ce biserica fusese zugrăvită în 1589. Alături este pictat însă și portretul 
lui Petru Cercel, care nu avusese nici o legătură de rudenie cu familia 
Buzeştilor, cum o avea Mihai. Prezenţa portretului acestui domn nu-și 
găsește decât o singură explicaţie: fiind fiul lui Pătrașcu cel Bun, filiaţie 
asupra căreia nu se îndoia nimeni în epocă, ca frate al lui Mihai, se dovedea 
prin acest tablou votiv și ascendenţa domnească a lui Mihai Viteazul. 
Buzeştii fiind rudă cu boierii Drăgoiești cu care se încuscrise Pătrașcu cel 
Bun, ei “s-au oferit a fi chezași faptului că Mihai era «os domnesc»"”. 

O altă dovadă din epocă în sprijinul filiaţiei domnești a lui Mihai o 
constituie și faptul că Radu Buzescu este acela care depune capul lui Mihai 
Viteazul la Mănăstirea Dealu, ctitoria lui Radu cel Mare, alături de mormântul 
lui Pătrașcu cel Buni”. Cum nimeni nu s-a formalizat în legătură cu această 
apropiere, înseamnă că oamenii timpului știau că Mihai era fiul lui Pătrașcu. 

Într-unul din manuscrisele Cronicei Buzeștilor, este atestată descendența 
domnească a lui Mihai: “Aicea însemnează de domnia lui Mihai Vodă sin 
Pătrașco Vodă". 

Cronica Buzeșştilor a fost “redactată sau supravegheată în cancelaria 
voievodală de către Teodosie Rudeanu”'?, fratele Simei, soția lui Stroe 
Buzescu. Mama lui Teodosie Rudeanu a fost vară cu Pătrașcu cel Bun, încât 
este greu de crezut că acesta s-ar fi putut înșela în legătură cu originea lui 
Mihai Viteazul. 

Din cronică sau de la Teodosie Rudeanu, a împrumutat silezianul 
Baltasar Walther o serie de informaţii pentru relatarea sa, printre care și 
aceasta: La Craiova, “strălucea nobilul ban Mihai, fiul domnitorului creștin 
Petru, premergătorul în domnie al lui Alexandru”!?. Același autor precizează 

mai departe că Iane era “unchiul său după mamă, adică fratele mamei, grec 
de origine, care ţinuse şi el mai înainte dregătoria de ban şi care se bucura de 
o trecere renumită la Poantă”, iar boierii, rugându-l pe Mihai să ia tronul 
“afirmau că el este adevăratul moștenitor”"*. 

Din Cronica Buzeștilor se va inspira peste câteva decenii, și autorul 
Letopiseţului Cantacuzinesc, în care Mihai este socotit fiu al lui Pătrașcu cel 
Bun”. 

Însemnările transilväneanului Szamosközy care-și culege informaţiile de 
la Petru Armeanul, unul dintre colaboratorii foarte apropiați ai lui Mihai, 
reprezintă un alt document contemporan care se referă la originea lui Mihai 
Viteazul. 

La Szamosközy întâlnim trei versiuni. În prima, mi se spune că “Mihai 
Vodă îşi trăgea originea din neamul lui Pătraşcu Vodă [...] Dar se ştie că a 
crescut foarte sărac; fost-a şi negustor şi făcea negoţ dincolo de Dunăre, în 
Moldova și în toată Țara Românească. Mamă-sa era vânzătoare de rachiu...”". 

În cea de a doua versiune e vorba de Baba Novac, ca după aceea să se 
revină la Mihai, completându-se prima versiune astfel: “Era (Mihai) din 
Cetatea de Floci de lângă Dunăre; se numea că e fiul lui Pătraşcu, de aceea 
și-a botezat Mihai Vodă și pe fiul său tot Pătrașcu Vodă”. In cea de a treia 
versiune, Szamoskăzy afirma că: Mihai “Fost-a hibrid: tatăl său grec, mama 
sa româncă”; urmând apoi povestea cu locul nașterii și ocupaţia mamei. 
După cum remarca Ioachim Crăciun, ultima însemnare este din anul 1600, 
când cronicarul transilvănean nutrea o mare ură pentru Mihai, considerându-se 
o victimă a domnului român, care stăpânea atunci Transilvania'?. Făcându-l 
grec, Mihai nu ar fi avut dreptul să stăpânească nici una dintre țările 
româneşti. Această informație, fiind vădit tendenţioasă, nu poate intra în 
cadrul discuţiei despre originea lui Mihai. 

Cele mai autorizate izvoare, provenind de la oamenii care veniseră în 
atingere cu Mihai sau îl cunoșteau foarte bine, ni-l arată, aşadar, ca pe fiul lui 
Pătrașcu cel Bun și al unei femei simple, Tudora, din Cetatea de Floci. O 
origine firească dacă ne gândim la Petru Rareş sau la marele Constantin și el 
fiul unei hangiţe din Asia Mică, unde-o cunoscuse Constanțiu Chlor. 

Alte câteva inforamții merită să fie amintite deoarece sunt contemporane 
cu faptele relatate. Prima dintre ele o întâlnim în raportul bailului venețian 
din Constantinopol, din 6 septembrie 1593, în care se afirmă că Mihai era fiul 
lui Iane”. Evident, o eroare, chiar din partea unui om care trebuia să fie bine 
informat, cum remarca pe bună dreptate N. Iorga. Cea de a doua aparţine 
unui polon din anturajul cancelarului Zamoyski. Acesta afirma că Mihai este 
fiul lui Iane Epirotul (Epirotae anii filius)”. 

Acestea sunt ştirile consemnate de diferiţi cronicari sau diplomaţi în 
timpul vieții lui Mihai Viteazul. 

Cu excepţia confuziei făcute de Matteo Zane, bailul venețian și de 
izvorul polon, toate celelalte ştiri ni-l arată pe Mihai ca fiind [iul lui Pătrașcu 
cel Bun. 

Ahe informaţii consemnatae la puţină vreme după moartea lui Mihai 
Viteazul se referă și ele la originea domnească a acestuia. N. de Montreulx 
(1608) spunea că sultanul l-a trimis pe Mihai, coborâtor din principii din 
acea țară, ca să supună Transilvania, Valahia și Moldova care se răzvrătiseră?". 

Michel Baudier arată și el că românii, nemaiputând suporta tirania lui 
Alexandru cel Rău, s-au plâns sultanului, cerându-l ca domn pe Mihai 
“descendu de la tige des princes de Moldavie”2. 

Jacques de Thou (Thuan) scria în primul deceniu al secolului al 
XVII-lea că Mihai era fiul lui Pătrașcu, iar sasul Miles, în a doua jumătate a 
aceluiași secol, spunea și el că Mihai este fiul lui Pătrașcu (Sohn des 
Cristlichen Waidens Petri”)”. 

Printre autorii care-l consideră pe Mihai fiul lui Pătrașcu este şi cămărașul 
Buhăescu în lucrarea sa Istoria Țării Românești și a Moldovei”. 

- Dinaceastă enumerare se poate constata cu ușurință că marea majoritate 
a izvođiťlor, fiind și cele mai autorizate, îl consideră pe Mihai ca fiu al lui 
Pătrașcu cel Bun. Cât priveştae o notă a trimisului spaniol de la Viena, în 
1600, în care se spune că Mihai “se trăgea din pulberea pământului”, ea nu 
poate fi considerată decât ca o metaforă a unui diplomat care venea din 
marginea Europei și care nici nu se străduise să deslușească ceva din firele 
prea încâlcite ale evenimentelor care se desfășurau în sud-estul continentului. 

În afara acestor informaţii, mai sunt alte trei documente referitoare la 
problema discutată. Este vorba, mai întâi, de o tradiţie care s-a păstrat în 
Epir, în regiunea Zagori, potrivit căreia Mihai ar fi fost fiul banului Iani”. 

Cea de a doua este relatarea cronicarului Radu Popescu, despre care 
P.P. Panaitescu ne încredințează că este “foarte bine informată asupra 
carierei lui Mihai”. De fapt, Radu Popescu scrie “den auz”?, iar despre 
pasajul referitor la originea lui Mihai s-a spus că este “o capodoperă a 
calomniei”2. De altfel, Radu Popescu inventează o poveste, dar nu este 
consecvent cu propria sa invenţie atunci când îl face pe Mihai să meargă la 
Poartă și obține domnia de la tată! său “fiind om mare al Porții” sau de la Iane, 
capuchehaea țării “care au fost rudă lui”?. Este limpede că nu se poate pune 
temei pe o poveste scrisă “den auz” sau după “cum zic alții”, demn de reținut 
fiind, poate, menţiunea despre rudenia lui Mihai cu Iane. 

Informaţia care a stârnit cele mai vii şi îndelungi discuţii este cuprinsă 
în Cronica Răsăritului a lui Chesarie Daponte, cronică redactată în secolul al 
XVIII-lea. Daponie afirmă că lanachi Cantacuzino, capuchehaia lui Mihai 
Vodă, l-a plătit pe Mihai ca să se răscoale, pentru care faptă lanachi era să fie 

ucis, și ca să scape a trebuit să se turcească, la sfatul vizirului-caimacam*. A.D. 
Xenopol şi N. Iorga au acordat credit afirmațiilor lui Daponte, dar tot marele 
istoric a fost acela care a adus cele mai pertinente argumente pentru a le 
respinge. N. Iorga arată că Daponte îl consideră în mod greşit pe lenachi 
drept bunic al lui Şerban Cantacuzino, după cum, Iane banul, capuchehaia 
celor doi domni români la Poartă, nu este un Cantacuzino. Baltasar Walther 
vorbeşte de un grec, fratele mamei lui Mihai, care-l ajută să ia tronul, dar 
acesta nu este Ianache Cantacuzino. De la el ne-au rămas mai multe acte cu 
pecetea lui în care își spune loan banui, iar ca ţară de baştină spune că e din 
Moldovlahia. N. Iorga remarcă pe bună dreptate că acest loan nu putea fi un 
Cantacuzino, deoarece Cantacuzinii își afirmă “cu mândrie originea lor 
împărătească”, îşi menţionează numele de familie, iar pecetea lor are pe ca 
vulturul bizantin”. 

Se ştie cu certitudine că pe Mihai l-a ajutat să ia tronul Andronic 
Cantacuzino și acesta o spune într-o scrisoare către Petru Șchiopul fără să 
menţioneze ajutorul dat de Ion sau Iani, fratele său, care, în mod firesc, ar fi 
trebuit să joace un rol mai important în alegerea lui Mihai, dacă îi era nepoL 
În afară de aceasta, acest lon sau lani, dacă era fiul lui Mihai Cantacuzino 
care moarae în 1578, el avea atunci opt ani, iar în 1593 nu avea decât 23 ani, 
ori, la această vârstă nu avusese când să ocupe funcția de ban ca să devină 
apoi capuchehaie pentru a juca un rol atât de important “de mijlocitor între 
turci și creștini ”*. 

George D. Florescu şi Dan Pleșia au reluat teza lui Daponte și s-au 
străduit să demonstreze că Tudora, mama lui Mihai, era o Cantacuzino, deci 
domnul avea o ascendență imperială. Nu se aduc însă argumente suficiente 
pentru a justifica o asemenea opinie și simplul îndemn că lui Daponte trebuie 
să i se acorde mai mult credit nu constituie un temei suficient, dacă ne 
gândim că acesta își scrie cronica la aproape două secole după consumarea 
evenimentelor. 

Această origine grecească a lui Mihai Viteazul a fost împărtășită și de 
Ștefan Andreescu”, apoi susținută cu noi argumente de același istoric”. Ştefan 
Andreescu demonstrează existența mai multor Cantacuzini care l-au ridicat 
pe Mihai în domnie sau i-au fost mari dregători. Iane, marele ban, despre care 
s-a apus că este unchiul domnului, era un Cantacuzino. Faptul că Andronic 
Cantacuzino îl sprijină pe Mihai să ia domnia ar fi iarăși o dovadă a originii 
cantacuzine a domnului. Dovezile aduse de autor în sprijinul ipotezei sale ar 
fi două: Cantacuzinii ocupă mari dregătorii în timpul domniei lui Mihai. La 
moartea lui Iane, Ştefan Andreescu nu vede de ce nu s-ar fi împlinit voința 
sultanului ca Andronic să devină mare ban. Un alt Cantacuzin ajuns marae 
ban a fost și Tudor Şăitanul, fratele lui Andronic”. Această prezență a 

Cantacuzinilor în sfatul domnesc ar explica şi sensul politicii marelui domn, 
așa cum o interpretase P.P. Panaitescu. Ne aflăm, așa dar, în faţa unei politici 
de fanariotizare a ţării prin Mihai, fapt care îi determină pe boierii munteni 
care încheie tratul din 1595 cu Sigismund Bâthory să impună clauza neprimirii 
grecilor în marile dregătorii, atitudine considerată de autor ca fiind ostilă 
domnului. 

Cea de a doua dovadă o constituie pomelnicul de la Curtea de Argeș, o 
copie din 1651, care îl are în frunte pe Manoil Cantacuzino. Printre cei 
enumeraţi în pomelnic figurează și o Tudora care trebuie să fie mama lui 
Mihai Viteazul*, 

Din studiul lui Ştefan Andreescu se desprinde o constatare care nu este 
lipsită de interes: grecii pătrund în Muntenia în a doua jumătatae a secolului 
al XVI-lea. În lumina acestui adevăr clauza din tratatul din 1595, referitoare 
la greci, capătă abia acum sensul ei adevărat. 

Cât priveşte originea lui Mihai, rămân încă mari nedumeriri. Mai întâi, 
nu s-au adus până acum suficiente și temeinice dovezi din care să rezulte că 
Iane, marele ban, care l-a ajutat pe Mihai, era un Cantacuzino. Demonstrația 
făcută de N. Iorga nu a fost infirmată până acum cu argumente pertinente. În 
afara de aceasta, nici-un izvor contemporan nu-l face Cantacuzin pe lane, o 
tăcere semnificativă dacă se ţine seama de originea ilustră a Cantacuzinilor. 

Ni se spune că Andronic Cantacuzino a fost mare ban pomindu-se de la 
simpla bănuială a autorului potrivit căreia padişahul nu s-a opus numirii 
acestuia ca mare ban. Nici un document contemporan nu consemnează 
această dorință sau voinţă a padișahului, după cum nici documentele 
-cancelariei lui Mihai nu-l pomenesc pe Andronic între marii săi dregători. 

De asemenea, se naște în mod firesc întrebarea: de ce Cantacuzinii, atât 
de orgolioşi, nu-l revendică pe Mihai ca rudă timp de două secole şi o face 
târziu de tot Daponte în urma unor confuzii gencalogice, după cum o 
demonstrat-o N. Iorga. 

Încă o nedumerire stârneşte identificarea Tudorei, mama lui Mihai cu 
Tudora, sora Cantacuzinilor. Ştefan Andreescu este de părere că ocupaţia 
umilă a acesteia nu are nici o importanță. Este adevărat că pentru mentalitatea 
omului de azi nu are, dar este greu de crezut că în secolul al XVI-lea, niște 
descendenți ai unei familii imperiale, deţinând cele mai mari dregătorii din 
Muntenia ar fi îngăduit ca sora lor să vândă rachiu la Târgul de Floci. Cum 
s-a desprins Tudora de familia ei pentru a ajunge pe malul Dunării este iarăși 
un mister greu de lămurit, dacă se ţine seama că o familie cu stare s-ar fi 
simțit dezonorată în cazul în care unul dintre vlăstarele sale ar fi ajuns într-o 
situaţie reprezentând pentru clan o decădere”. 

In afară de aceasta, tonul scrisorii lui Andronic Cantacuzino ar fi un 

argument împotriva descendenţei catacuzineşti a lui Mihai. 

Iată cum scrie Andronic: “Până acum tineam Țara Românească pe 
numele Domniei Tale [adică al lui Petru Șchiopul], dar, văzând cerinţele 
timpului și zăbava Domniei Tale şi faima rea și ticăloasă a lui Alexandru 
voievod [Alexandru cel Rău] și intriga lui, pe care n-am putut s-o rabd, m-am 
străduit și eu și am făcut pe banul Mihai domn al Ţării Românești, am judecat 
că el e cel mai bun decât alţii, bei maraghioli, care nu arată nici un semn, nici 
de la tată, nici de la mamă, numai firește, caraghioși şi mincinoși, și argați și 
vrednici în toate lucrurile. Ci prin banul Mihai s-a mulțămit nenorocita țară 
şi au făcut rugăciune către Dumnezeu că i-au învrednicit și li-a dat un astfel 
de bun păstor și iubitor de săraci și cu frica lui Dumnezeu [...] și l-am făcut 
domn, de care sunt foarte mulţumit. E vrednic să păstorească un popor; mai 
bun e el decât alţii”. 

Dacă Mihai era un Cantacuzino după mamă, tonul aproape indiferent al 
scrisorii lui Andronic ar fi imposibil de explicat. Nu era cu putință ca unchiul 
să nu-i aducă o laudă cât de mică nepotului, iar dacă nu acestuia, atunci 
neamului ilustru din care se trăgea. Dar, nimic din toate acesta. Încă dovadă 
că Mihai nu era nici Cantacuzino şi nici grec după tată o constituia cele două 
poeme în versuri scrise de doi greci, Stavrinos și Palamed, în opera cărora nu 
se amintește nimic despre o asemenea origine. Că nu era un Cantacuzino o 
arată, de asemenea, copilăria lui Mihai modestă și obscură”. 

O dovadă care nu a fost luată în seamă dar peste care ni se pare că nu se 
poate trece este documentul din 1622. Florica, fiica domnului, are pâră 
pentru nişte țigani cu egumenul Tismaniei. Pentru a demonstra dreptatea ei, 
Florica aduce ca martori “oameni buni de în oraș de Floci”, iar aceștia jură 
că țiganii fuseseră ai lui Mihai Viteazul, “câștigați de în slujba lui, încă nainte 
vreme, di când au fost neguțătoriu și boiaren”“. Acest document constituie 
dovada de necontestat că Mihai se născuse în târgul de pe malul Dunării, 
confirmând astfel cele spuse în alte surse contemporane. În acest caz, este 
greu de crezut că o Cantacuzino ajunsese în Târgul de Floci unde a trebuit 
să-şi câştige din greu existenţa. 

Din documentele referitoare la originea lui Mihai, din argumentele 
aduse de istoricii noştri se poate afirma că Mihai era fiul lui Pătrașcu și al 
Tudorei, care nu i-a fost soție lui Pătraşcu. Rămâne de discutat legătura 
dintre mama lui Mihai şi banul Iani. Baltasar Walther afirmă că Iani era 
unchiul lui Mihai, fratele mamei sale. Szamoskăzy îl socotește pe lani doar 
rudă cu Mihai, așa cum o va face mai târziu şi Radu Popescu. I. Crăciun crede 
că cei doi istorici străini şi-au cules informaţiile din aceeași sursă: relatarea 
lui Petru Grigorovici Armeanul“. Ceea ce se poate stabili cu certitudine este 
faptul că Iani era rudă cu Mihai și că l-a ajutat să ia domnia. Faima de care 

s-a bucurat Mihai în lumea balcanică a făcut să se nască și tradiția din Zagori, 
potrivit căreia Iani era din această localitate și ar fi fost tatăl lui Mihai. O 
tradiţie porneşte de la un sâmbure de adevăr, dar nu respectă înlănțuirea 
strictă a faptelor. Sâmburele de adevăr de la care pornește această tradiție 
epirotă este acela al locului de naștere al lui Iani, al originii acestuia, iar 
tradiţia este confirmată, așa cum s-a văzut, de menţiunea polonului aflat în 
cercul lui Zamoyski, care spunea că Mihai era fiul lui lane Epirotul. Este fără 
putință de tăgadă că Baltasar Walther și SzamoskUozy erau mai bine 
informaţi atunci când îl socoteau pe Iani doar ruda marelui domn. George D. 
Florescu și Dan Pleșia au admis originea epirotă a lui Iane și faptul că acesta 
era fratele Tudorei“. După opinia acestora, Iani a fost făcut mare ban la 
nașterea lui Mihai, ca după moartea lui Pătrașcu să treacă în Moldova unde 
ocupă dregătoria de mare vistier în domnia lui Petru Șchiopul”, ca să ajungă 
în cele din urmă, capuchehaia domnilor români la Poantă. 

Ținând seama și de faptul că Iani s-a ocupat de comerțul cu vite, înseamnă 
că el și sora lui au sosit în Țara Românească din Epir. Cei mai abili neguțători 
din sud-estul european în tot cursul evului mediu ca și în epoca modernă, au 
fost aromânii, după cum tot ei au fost cei mai buni zidari și cei mai iscusiți 
arpintari. Ei au dat dovadă de mare mobilitate, încât faptul că cei doi fraţi 
ajung în târgul de pe malul Dunării, pare un lucru absolut firesc. Iar Epirul, 
vecin cu Valahia Mică, era în secolul al XVI-lea plin de sate românești. 
Pornind de la tradiţia balcanică a originii lui Mihai, credem că nu se comite 
nici o greşeală dacă se socotește că mama și unchiul lui Mihai erau epiroți, 
că lui Iane i s-a spus grec, nu pentru că descindea din Ahile, ci pentru că 
venea dinspre părțile Greciei, așa cum s-a obișnuit să fie numiţi noii veniți în 
țările noastre nu după origine a lor emică, ci după țara de unde veneau. Grec 
înseamnă în cazul de faţă, dinspre Grecia, Iani și Tudora fiind, după cum 
sugerează izvoarele, aromâni din Epir. Să nu se uite că în vremea respectivă 
elementul românesc era foarte activ, iar legăturile lui Mihai cu sudul Dunării 
s-ar putea să fie sugerate și de originea balcanică a mamei sale. Faptul că a 
învățat grecește cu atâta ușurință fără ca grecii să-l considere ca pe unul de 
a-l lor, ar pleda în același sens. 

Descendenţa domnească nu i se poate contesta lui Mihai, chiar dacă în 
ochii celor de astăzi ea nu mai arae nici o valoare. În secolul al XVI-lea, însă, 
demonstrarea unei origini ilustre însemna legitimarea dreptului de a purta o 
coroană. Prin acțiunile sale militare și politice domnul român a stâmit ura 
tuturor vecinilor săi, începând cu cancelarul Zamoyski. Printre cei care l-au 
detestat s-au numărat și sfetnicii lui Rudolf al II-lea, cărora Mihai le năruia 
toate planurile, apoi sultanul și Movileştii, dar nici unul dintre acești 
adversari nu i-au contestat scaunul, dreptul de a domni, aducând ca argument 

originea lui umilă, într-o vreme în care un asemenea argument era socotit ca 
decisiv pentru a înlătura pe omul care încurcase socotelile tuturor. 

Fiu al lui Pătrașcu şi al Tudorei, Mihai era îndreptăţit să se considere 
urmașul celor ce purtau însemnele imperiale, pentru că ei, aromânii erau 
moştenitorii de drepi ai imperiului, fără ca pentru aceasta să mai fie nevoie 
de o înrudire cu Cantacuzinii. 

HI. ASCENSIUNEA 


P.P. Panaitescu considera că Mihai Viteazul nu putea fi fecior de domn, 
deoarece chiar și cei mai apropiaţi oameni ai domnului au păstrat tăcerea, “o 
tăcere caracteristică asupra tinereţii și începuturilor sale”, pentru a-i ascunde 
originea umilă a acestuia. O asemenea constatare este surprinzătoare atunci 
când iese de sub pana unui specialist în istoria medievală românească. Căci, 
este greu de presupus că istoricul nostru nu știa că tinereţea, copilăria tuturor 
domnilor noştri, cel puţin până la Mihai, ne este complet necunoscută. 
Despre Ştefan cel Mare nu se ştie nimic precis în legătură cu ceea ce se 
petrece cu el după ce scapă de la nunta de la Răuseni şi până se urcă în 
scaunul ţării. Letopiseţele scsrise din iniţiativa lui la curte, nu amintesc 
nimic, exact ca în cazul lui Mihai. Iar celelalte cronici sunt atât de concise 
încât nu menţionează decât o pante mică din faptele domnului, în multe 
cazuri istoricul fiind nevoit să facă apel la documentele străine pentru a 
stabili, cum a fost, de exemplu, una dintre cele mai mari și decisive 
confruntări dintre Imperiul Otoman și Muntenia din mai 1595. Atunci, de ce 
să cerem cronicarilor numai în cazul lui Mihai amănunte pe care nu le-au dat 
despre nimeni altul înaintea lui? 

Din ceea ce trebuie să fi scris Petru Armeanul, Szamoskăzy notează că 
Mihai “a crescut foarte sărac”, ceea ce ar infirma ipoteza potrivit căreia Iane, 
unchiul lui Mihai, a fost făcut mare ban la naşterea nepotului! şi, în acest caz, 
este puţin probabil că acelaşi Iani a devenit mare vistier în Țara Românească 
şi în Moldova, de la începutul domniei lui Petru Şchiopul. Un mare ban, 
care-și datorează nepotului cea mai de seamă dregătorie a Ţării Româneşti 
dintre Carpaţi și Dunăre sau de mare vistier în cealaltă țară românească, avea 
suficiente mijloace ca să asigure un trai fără griji fiului sorei sale. 

Având în vedere aceste nepotriviri, atunci trebuie să acceptăm ideea că 
Iane devine mare dregător în Muntenia mai târziu, după ce a reușit să strângă 
o avere însemnată sau că Petru Armeanul s-a înșelat. Tot așa cum şi alte știri 
contemporane sau cronica țării vorbesc despre lane ca despre un negustor de 
vite (gelepul). Dreptate are Petru Armeanul și îndreptățit este și P.P. Panaitescu 
când afirmă că Iani, unchiul lui Mihai, îndeplineşte dregătorii numai în Ţara 
Românească, Muntenia, ajungând mare ban abia în 1586, fără să aibă nici o 
legătură cu““omonimii lui din principatul vecin'?. Copilăria lui Mihai, despre 

care nu ştim nimic, s-a petrecut în târgul din marginea țării, unde văzuse 
lumina zilei, în atmosfera atât de specifică a porturilor cosmopolite, unde 
poposesc și de unde pleacă navele venite să încarce mărfurile produse în 
Muntenia. În contact cu lumea pestriță a târgului - port la maraele fluviu - 
având o minte ageră, copilul a deprins aici primele rudimente de limbă 
străină. N. orga, remarcând scrisul elegant al lui Mihai, considera, greşit, că 
nu pentru cultură fusese crescut de Tudora, menirea lui fiind aceea de “a 
răsturana tronurile, a pleca grumazurile semeţe și nu a zugrăvi cu artă 
buchile”, cum o făcea un alt pretendent numit de atâtea ori domn, dar fără să 
se vadă ajuns în scaun?. 

Până să-şi cunoască menirea, tânărul a început să deprindă legile aspre 
ale comerţului de vite, practicat şi de unchiul său. Era un comerţ aducător de 
mari venituri, plin însă şi de mari primejdii. Pentru o asemenca ocupaţie 
trebuia îndrăzneală, dar și o forţă fizică deosebită. Însoţitorul unei turme 
trebuia să străbată sute de kilometri, pământuri străine, să ajungă la locul de 
desfacere cu marfa vie în cele mai bune condiţii. Lotri erau peste tot și numai 
cine știa să mânuie bine spada și securea impunea respect. lar Mihai s-a 
încumetat să arate că știe să o facă și mai ales că nu se teme să înfrunte 
primejdia. A îndrăznit să facă acest lucru de la o vârstă destul de fragedă, 
dacă se ține seama că la 24 de ani renunţă la neguţătorie și îşi începe cariera 
de dregător. 

Un spaniol menţiona că Mihai s-a ocupat și de negoțul cu giuvaericale“, 
ceea ce ar presupune o ședere a viitorului domn la Constantinopol.. Dar, 
această neguţătorie practicată la o vârstă foarte fragedă, dacă se ținea seama 
de specificul ei, cerea o pricepere și o inteligenţă deosebită, și un rafinament 
aparte, pentru că de la aprecierea greutăţii unui bou și până la lămurirea 
cumpărătorului asupra calităţii unui rubin sau a unei lucrături de mare artă a 
bijuterici era o cale destul de mare. 

Tinereţea lui Mihai, o tinereţe zbuciumată, de muncă și de răspundere, 
ne arată firea viitorului domn: el nu este pretendentul care să rătăcească la 
curţile străine pentru a cerși un ban și sprijinul ca să obțină scaunul părintesc, 
așa cum o făceau atâţia pretendenți domnești care umpluseră Europa. El 
înţelege să-și înfrunte destinul ca un adevărat bărbat, iar felul în care își 
petrece anii tinereţii reprezintă o inegalabilă școală a vieții. Afirmația lui 
Petru Armeanul că Mihai s-a ocupat cu comerţul de vite în Muntenia, 
Moldova și Imperiul Otomans presupune că acesta a colindat aproape întreg 
spaţiul românesc. Asupra acestei ocupaţii nu poate să existe nici o îndoială, 
deoarece într-un document se arată că Florica, fiica lui Mihai, și soțul ei, 
Preda din Greci, se judecă pentru niște țigani care “au fost toți de moșie ai lui 
Mihai Voevod, câștigați de în slujba lui, încă mainte vreme, di când au fost 

neguțătoriu și boiaren'*. Chiar dacă nu i-ar fi spus nimeni nimic în legătură 
cu neamul său, înțelegea singur că pe o anumită arie geografică locuiau 
oameni care vorbeau aceeași limbă, aveau aceleași credinţe și obiceiuri și 
mai, cu seamă, aveau aceleași necazuri. El intră în legătură cu gelepii turci și 
îşi dă seama de abuzurile săvârşite de ei, intră în contact cu autoritățile 
otomane şi înțelege din proprie experienţă cât de mare este corupţia celor de 
sus și cât de mare este nemulțumirea celor de jos. Nu se poate să nu fi fost 
impresionat de starea de răzvrătire a creştinilor din sudul Dunării sau să fi 
luat măcar cunoștință cu o asemenea stare. La Constantinopol, prin unchiul 
său, ia legătura cu elita grecească, cu căpeteniile bisericii grecești. Mulţi ar 
fi dorit o ridicare a creştinilor pentru a fi dezrobiţi de tirania turcească. 
Domnii români erau priviţi ca niște ocrotitori, iar rostul lor putea [i foarte 
însemnat, dacă avem în vedere că sârbii, bulgarii, albanezii, grecii, românii 
din sudul Dunării, cu toţii așteptau un principe care să se ridice împotriva 
asupritorilor, fiind gata să treacă de parea lui, să vadă în cl nu numai pe 
cliberatorul, dar și pe domnul mântuirii lor, moștenitorul legitim al foștilor 
împărați ai Constantinopolului. 

Banii câștigați ca neguțător nu sunt suficienţi pentru a-i aduce putere și 
mai ales nu-i pot asigura o carieră politică. De aceea, începe să cumpere 
pământ așa cum o arată documentul citat mai înainte, dár calea cea mai 
sigură spre mărire o oferă dregătoriile. 

P.P. Panaitescu considera că cea mai bună ocazie pentru ridicarea lui 
Mihai a fost domnia lui Petru Cercel. Dar Mihai nu apare între dregătorii 
fratelui său, deci încă o dovadă că nu era fiul lui Pătraşcu”. S-a căutat să se 
demonstreze că, de fapt, Mihai îşi începe cariera politică în a doua domnie a 
lui Mihnea Turcitul. 

N. Iorga a găsit explicaţia cea mai plauzibilă a absenței lui Mihai dintre 
dregătorii lui Petru Cercel. El îşi începe cariera în prima domnie a lui Mihnea 
Turcitul. În inscripția de la mănăstirea Tutana, pe care o reconstruieşte 
Mihnea, între 9 iulie şi 10 septembrie 1582, Mihai apare ca ispravnic, 
purtând titlul de ban”. Într-un document din 1596, dăruind pahamicului Lupu 
satul Ponorălul, Mihai spune că l-a cumpărat când era ban în județul 
Mehedinţi, “încă în zilele lui Mihnea voievod”. De ce nu a trecut de partea 
lui Petru Cercel este greu de explicat. 

Este posibil cum sugerează N. Iorga" să nu fi crezut în durata domniei 
acestuia, cunoscând bine care era puterea pe care o avea la Poartă familia lui 
Mihnea. În cazul acesta, tânărul dregător dă dovadă de mare luciditate 
politică, pentru că Mihnea Turcitul revine în scaun în 1585. Pe de altă pane, 
Iane este omul Mirceșştilor şi cum ascensiunea politică a viitorului domn 
începe cu ajutorul unchiului, ajuns mare ban al Craiovii, se poate să fi 

ascultat sfatul acestuia de a nu părăsi o partidă care nu era încă învinsă 
definitiv. 

O altă cale pentru a se impune era și căsătoria cu o femeie care să facă 
parte dintr-o puternică familie boierească. Această femeie s-a dovedit a fi 
Stanca, nepoata lui Dobromir banul, după cum s-a crezut până de curând’, 
pomindu-se de la un document din 1588 în care era vorba de moşiile lui 
Mihai și Stanca, printre acestea numărându-se și satul Plăviceni. Deoarece 
Dobromir a fost jefuit de țărani când voia să fugă în Transilvania, după care 
a fost adus în faţa lui Petru Cercel și decapitat, s-a tras și din această 
întâmplare concluzia că între acest domn și Mihai nu puteau fi relaţii de 
rudenie. Dar, așa cum s-a dovedit ulterior, Plăvicenii nu făceau parte din 
zestrea Stancăi, pentru că în documentul amintit nu se arată că acest sat îi 
aparţinea ei şi lui Mihai, ci că acum Mihai cumpără o ocină de 40 de stânjeni 
din acel sat”. Așadar, Stanca nu făcea parte din neamul de boieri bogaţi ai 
Creţuleştilor. Dan Pleşia a demonstrat pe baza unor documente de după anul 
1600 că Stanca și Dragomir, ultimul mare stolnic al lui Mihai Viteazul în 
1593 și 1594, au fost fiii lui Manolea, înrudit cu mari personalităţi politice 
cum au fost Şerban, mare ban al Craiovei sau Diicul, mare comis sub Radu 
de la Afumaţi!“. Această genealogie a fost pusă sub semnul îndoielii de Ion 
lonașcu's şi chiar dacă ar demonstra că Stanca făcea parte din neamul 
boierilor din Izvorani, nu arată nici o legătură cu boierii Buzești. S-a propus 
oa treia genealogie care ni se pare a fi cea mai apropiată de realitate. Stanca 
a fost soră cu Radu, vistiernic din Cepturoaia, cu Badea comis și cu 
Dragomir postelnic, fiii lui Dumitru postelnic, acesta fiind fiul lui Dumitru 
pârcălabul, care a început zidirea Căluiului în vremea lui Neagoe Basarab. 

Dumitru postelnic, tatăl Stancăi, era văr bun cu Radu Buzea, tatăl 
Buzeștilor, ceea ce înseamnă că Stanca era vară de gradul doi cu cei trei fraţi 
Buzești, cei mai vrednici colaboratori ai lui Mihai Viteazul. Buzeștii erau, 
prin alianţă, rudă și cu Dobromir banul pe care l-a executat Petru Cercel‘. 

Căsătoria cu Stanca a avut loc în 1582 sau 1583, emiţându-se și ipoteza 
potrivit căreia această căsătorie nu s-a realizat mai înainte de anul 1588”. În 
acest din urmă caz, înseamnă că Florica, unul dintre copiii viitorului domn, 
s-a născut dintr-o căsătorie anterioară, fiul lui Mihai şi al Stancăi fiind numai 
Nicolae-Pătraşcu. 

Prin soție, Mihai intra într-una dintre marile familii de boieri din 
Oltenia și prin această familie avea să se înrudească și cu alți boieri, așa cum 
este cazul lui Teodosie Rudeanul, care va deveni mare logofăt și unul dintre 
cei mai apropiaţi colaboratori ai săi în timpul domniei. Teodosie Rudeanu 
era fratele Simei, soţia lui Stroe Buzescu, așa explicându-se de ce a scris el 
Cronica Buzeșştilor, care este și o cronică a domniei lui Mihai Viteazul, prima 

cronică muntenească scrisă în limba română. Mama lui Teodosie Ruoan a 
fost vară cu Pătrașcu cel Bun, tatăl domnului. ; 

Ca dregător, înrudit cu boierii olteni, Mihai l-a cunoscut pe Şerban, 
pahamicul din Coiani, strănepot pe linie maternă din familia boierilor 
Craiovești sau pe Radul, comisul din Floreşti, nepotul lui Radu Paisie cum 
îl consideră Dan Pleșia. Alţi boieri de seamă care vor sta alături de el și-l vor 
sluji cu credinţă au fost Udrea, mare armaș, și Dumitru, mare clucer, din 
familia Bălenilor. Mihaicea banul, cel care va împărtăși soarta tragică a 
domnului său pe Câmpia Turzii, era căsătorit cu Marula din Cocărăști, 
strănepoata lui Vlad Călugărul, al cărui nume îl va purta fiica lui Mihai 
Viteazul. 

Cu acești boieri va fi discutat Mihai soarta tragică a țării, pentru că erau 
ei înșiși loviți de dările nemăsurate faţă de Poartă. În loc ca banii rezultați din 
munca celor mulţi să ajungă în cămara domnească sau în sipetele boierilor, 
se scurgeau spre Constantinopol pentru a-i pricopsi pe marii demnitari ai 
Porții sau pentru a sluji intereselor militare şi politice ale acesteia, într-o 
vreme în care lipsa de fonduri pentru întreţinerea unor armate numeroase era 
endemică. Situaţia dezastruoasă în care se afla ţara nu putea să-i scape 
omului căruia destinul îi pregătise o carieră politică de excepție. Încă din 
1588 el ajunge mare stolnic al lui Mihnea Turcitul, ca, în decurs de numai 
patru ani, până în 1592, el să treacă prin dregătoria de marae postelnic, 
dregătorie de taină şi de mare încredere, apoi să ajungă mare agă, dregătorie 
cu caracter militar și, în fine, mare ban al Craiovei, cea mai mare dregătorie 
a ţării, care cumula sarcinile militare cu cele administrataive pentru cele 
cinci judeţe de peste Olt. Această ascensiune vertiginoasă ne este cunoscută 
dintr-un document din anul 1598, când Mihai își întărește satele cumpărate 
în această vreme. Pentru 19 sate cumpărate “în zilele lui Mihnea voievod şi 
în zilele lui Ştefan voievod, când am fost domnia mea mare stolnic şi mare 
postelnic și mare agă și mare ban al Craiovei”'*, Mihai a plătit 1.232.220 de 
aspri, adunaţi după cum o mărturiseşte el însuși “din truda și din slujba pe 
care am Slujit-o domnia mea și din averea domniei mele, din dajdia satelor și 
aţiganilor”?. O sumă atât de însemnată pe care o plătise domnul pentu cele 
19 sate fusese strânsă în timpul negustoriei (“din averea domniei mele”), dar 
și din dările percepute satelor pe care le cumpărase până atunci. După cum 
a demonstrat Ion Donat, Mihai a fost unul dintre cei mai de seamă cumpărători 
de sate, constituindu-şi unul dintre cele mai mari domenii boiereşti de la 
sfârșitul secolului al X VI-lea. În mai puţin de patru ani, Mihai cumpărase 44 
de sate şi părţi de sate, dintre care 37 de sate întregi. Mare parte dintre aceste 
sate sunt sate moșneneșşti care nu mai pot face faţă birului mereu în creştere 
în timpul domniilor lui Mihnea Turcitul şi Ştefan Surdul. Pentru a scăpa de 

bir, satele se vând singure, dar, în cazul lui Mihai, unele au fost cumpărate cu 
forţa, iar unele dintre ele au fost robite pur și simplu, fără să se plătească nici 
o despăgubire şi fără a fi scutite, cel puţin, de bir. După moartea domnului, 
procesele se vor ţine lanţ, pentru recâștigarea libertăţii iar pentru unele sate, 
popa Stoica logofătul mărturisea că a plătit “până la un ban”%. O notă aparte 
a acestui domeniu boieresc, constituit de Mihai Viteazul, o prezintă unitatea 
geografică a acestuia, spre deosebire de alte domenii boiereşti ale căror sate 
sunt risipite pe suprafaţa întregii țări. 

Faptul că devine unul dintre cei mai bogaţi şi puternici boieri ai țării, îi 
îngăduie lui Mihai să cunoască exact consecinţele exploatării otomane, 
pentru că hemoragia de bani şi bunuri care secătuia ţara îl afecta pe el 
personal. Era normal ca în (aţa acestei situaţii să ia atitudine cl şi alți boieri, 
să se constituie o partidă poliucă al cărei scop era acela de a se pune capăt 
acestei situaţii dezastruoase. Nu este vorba deci de o politică a marilor boicri 
căreia Mihai îi cade prizonier. Se poate face o asemenea afirmaţie numai în 
cazul în care Mihai cra străin, în afara intereselor acestei boicrimi. Dar Mihai 
este constrâns de condiţia lui de boier să fie solidar cu o parte din clasa 
chemată să gândească și să conducă din punct de vedere politic Țara 
Românească. Nu este vorba, cum s-a afirmat, nici de “boieri tineri”, de o 
boierime nouă, cu un program politic nou. Boierii care se grupează în jurul 
său nu sunt nici tineri și nici noi, ei fac parte din cele mai mari și cele mai 
vechi familii boierești ale Munteniei. Boierimea, înainte de alegerea lui Mihai 
ca domn, nu poate fi împărţită în mod arbitrar în boierime veche, prootomană, 
și boierime nouă, antiotomană, pentru că suntem în faţa unei clase care este 
lovită în interesele ei fundamentale de o putere care nu face discriminare 
între boierii bătrâni și tineri. Nu există nici o dovadă că boierii bătrâni erau 
favorizați de Poartă. Se poate spune, cel mult, că în împrejurările dramatice 
de la sfârșitul secolului al X VI-lea,o parte dintre boieri nu mai vedea nici o 
ieșire, considera că împotriva unei mari puteri, cum era Imperiul Otoman, nu 
se poate [ace nimic şi această parte era dispusă să accepte toate nenorocirile 
care se abătuseră asupra ei și asupra țării ca pc un destin implacabil, pe care 
numai O întâmplare neprevăzută i-ar fi putut schimba cursul. 

Afirmația lui P.P. Panaitescu potrivit căreia boierii Buzești “Și ceilalţi, 
îl aveau în mână pe Mihai” şi i-au impus programul lor politic nu se poate 
Susţine. Ascensiunea vertiginoasă a lui Mihai ca mare dregător se datora în 
mare măsură influenţei unchiului său Iane, capuchehaia de atunci a domnilor 
români la Constantinopol și nu Buzeştilor, iar marele domeniu care l-a 
transformat pe Mihai într-un dintre cei mai bogați și puternici boieri ai ţării, 
n-a fost obținut din mila unei partide politice boiereşti. După cum o 
mărturisește el însuși, acesat domeniu l-a agonisit el, iar felul în care l-a 

agonisit ne demonstrează că ne aflăm în faţa unui om ieşit din comun. Se 
poate spune că el s-a impus ca șeful unei partide pentru că avea toate calitățile 
care să-l propulseze în vârful piramidei; și nu este vorba numai de boierii 
olteni sau de nişte boieri tineri dornici să ducă o politică opusă altei partide 
boierești" În momentul când se pune problema salvării țării, un asemenea 
om era dorit de toată lumea. Iar Mihai a fost dorit pentru că se crease o 
situaţie limită pentru însăși existenţa țării. Această stare de lucruri este 
sesizată de cronica ţării şi de Baltasar Walther. 

După cum însemnează Radu Popescu, Mihnea “au mai adaos în ţară un 
bir ce i-au zis năpaste şi au pus peste roșii un bir foarte mare şi peste megiiași 
găleată de pâine și dijmă den cinci stupi un stup şi au tăiat pe Stanciul 
logofătul”2. 

Lui Mihnca i se ceruse să plătească niște datorii mai vechi, care se 
ridicau la un milion de aspri. Neputând s-o facă, este chemat la Constantinopol 
şi de teama dea nu fi ucis, se turcește, luând numele de Mehmed-bei. În locul 
lui este numit Iliaș, fiul lui Alexandru Lăpușneanu, dar, mai înainte de a 
părăsi capitala imperiului, acesta este înlocuit cu Radu, [iul lui Mircea 
Ciobanul. Dar nici acesta nu ajunge să domnească fiind înlocuit cu Ștefan 
Surdul, care domneşte doar un an (mai 1591 - iulie 1592), pentru a fi înlocuit 
cu Alexandru cel Rău, august 1592. 

Această instabilitate se datora lăcomiei nemăsurate de bani a sultanului 
Murad al III-lea: “Epileptic, surd, fricos de oameni, diform, cu capul mare 
peste un corp scurt și îngroșat încă de bătrâneţă şi de boli, așa de afemeiat sau 
căzut în copilărie, încât îl supăra sunetul unei trâmbiţi, tropotul unui cal de 
război, ținut pe loc de o trândăvie bolnavă în seraiul său ncmărgenit, care 
ocrotea peste 10.000 de oameni în zidurile-i «sfinte», el n-avea decât patima 
femeilor, a piticilor, a caraghioșilor, dar mai ales patima stăpânitoare a 
aurului”2, îngropând banii chiar lângă sofaua pe care dormea. Datorită 
acestei patologice arghirofilii, N. Iorga comentează că “nevoia de bani 
pentru nebunul din serai era mai puternică decât conștiința intereselor mari 
ale statului”. Schimbările din ţările românești se explică tocmai prin această 
patimă de a strânge şi îngropa cât mai mult aur. Domnii, ca să reziste în scaun 
impun noi dări care exasperează țara. Și nu este numai atât. Noii domni 
sosesc cu datomicii după ei împovărând și mai mult ţara. Unii dintre ei, greci 
din Fanar, ajung mari dregători. Ştefan Surdul vine cu Andronic Cantacuzino, 
făcut vistiernic, cu un Franţa şi Dima, ajuns stolnic. Mihai ajunge acum mare 
postelnic, pentru că el controlează această curte pestriță și trebuie să dea 
seamă datornicilor greci şi turci, ştiindu-le bine limba. Nu este exclus ca 
legăturile lui cu Andronic Cantacuzino să se fi realizat acum, dacă nu cumva 
l-a cunoscut, mai înainte, prin lane, la Constantinopol. Alexandru cel Rău 

vine și eb cu alți greci care ocupă mari dregătorii în Muntenia: Barbă Albă 
logofătul, Tudor comisul, Iane paharnicul care-și zice și lenișor, Manta 
postelnicul. 

Starea de nemulțumire estse generală, boierii pentru că nu pot realiza 
averi pe măsura dorinței și posibilităților, țăranii pentru că nu mai pot face 
față dărilor exorbitante. Și nu este vorba numai că aceste dări sunt foarte 
mari, dar ele sporesc din an în an, stăpânul de la Stambul neînţelegând că 
luându-le tot celor supuși dărilor, vine și un moment când nu mai poți lua 
nimic. Dar acolo nimeni nu se mai gândește la soarta supușilor sau la 
destinele imperiului şi în aceasta stă slăbiciunea colosului care fusese cea 
mai mare putere militară cu care se confruntase Europa. Noi cereri de bani, 
ameninţări iresponsabile la adresa vecinilor din apus duc la izbucnirea unui 
nou conflict pe continentul nostru, mai înainte ca factorii de răspundere să-l 
fi pregătit așa cum se cuvine. O înfrângere la hotarul cu Imperiul Germanic 
duce la schimbarea marelui vizir, octogenarul Sinan paşa este primit în 
triumf, pentru a prelua comanda oștilor care trebuiau să răzbune umilirea 
suferită. Un observator european, care se dovedeşte un cunoscător al stărilor 
de lucruri din ţările române, își arăta indignaraea, într-un raport trimis papei, 
faţă de încălcarea grosolană, de către otomani, a învoielilor dintre aceste țări 
și Poartă. Situaţia era atât de disperată încât, dacă n-ar fi fost pământul atât 
de îmbelşugat al acestor țări, locuitorii lor n-ar mai fi putut supravieţui. Sinan 
pașa, era omul care ar fi trebuit să cunoască ceea ce se petrece la nord de 
Dunăre, şi, printr-o cârmuire înţeleaptă, ar fi trebuit să curme abuzurile, 
făcând să fie respectate “capitulațiile” dintre țările noastre și imperiu. El 
manifestă însă un dispreţ desăvârșit față de vechile înţelegeri, faţă de soana 
acestor țări. Pomnind în campanie, el le cere domnilor români să achite înainte 
de vreme haraciul care trebuia să fie mai mare cu 30.000 de galbeni. În plus, 
cerea hrană şi cai pentru oastea împărătească. Țările române erau privite de 
renegatul albanez ca nişţe provincii ale imperiului, bune de stors și nu de 
ocrotit. De aceea, în primăvara anului 1593, se şi gândea la o nouă schimbare 
de domni în Moldova și Muntenia, fiecare schimbare impunând încasarea 
unor sume exorbitante. Aceasta însemna, însă, ruina totală a celor două țări. 
Unii oameni nu mai pot răbda şi un complot se urzește împotriva lui 
Alexandru cel Rău. Unii dintre nemulțumiți îşi pierd capetele, alţii fug în 
Transilvania. Printre fugari se află şi Mihai. Ceea ce este esenţial în acest act 
de insubordonare e că oamenii care ar fi avut oricum din ce trăi, dacă ședeau 
cuminţi la casele lor, își pun capul și averea ca să salveze țara. În acest act se 
manifestă instinctul politic al unui neam care are capacitatea de a naște din 
sânul său oameni în stare să-și mântuiască neamul de la pieire chiar și atunci 
când se pare că nu mai există nici o ieşire. 

Din acest episod s-a născut legenda consemnată de cronica ţării, 
potrivit căreia, lui Mihai, “i s-au scomit nume că iaste fecior de domn”%. 
Alexandru cel Rău “au trimis cu urgie și l-au dus la București”, dar în faţa 
domnului, 12 boieri au jurat “că nu iaste fecior de domn” şi scăpând Mihai, 
a fugit la Poartă unde Iane l-a făcut domn. 

Szamoskzy, pornind de la cele spuse lui de Petru Armeanul ne dă o 
versiune puţin schimbată: “Mihai a pomit la Poartă unde se afla unchiul său. 
Temându-se pentru scaunul său, Alexandru cel Rău a trimis oameni şi l-au 
prins pe Mihai pe drum. Dat pe mâna călăului, acesta s-a speriat când l-a văzut 
pe Mihai, a aruncat spada (securea) şi a fugit îngrozit. Boierii au intervenit, 
rugându-l pe domn să-l ierte pe Mihai. Acesta, de la Craiova, a trecut 
Dunărea pe la Severin, pe soție lăsând-o la niște femei de ţară, iar pe fecior 
dându-l unor ţigani, încât la întoarcere cu greu l-a cunoscut că e feciorul 
său”%, 

Relatarea lui Baltasar Walther este deosebită și cu mult mai apropiată 
de adevăr. După ce face un portret în care sunt subliniate calităţile banului de 
Craiova (“virtuţi alese”, “dragostea de patrie” (in patriam amore) “prin omenie 
faţă de cei mai mici ca el”), Baltasar Walther arată că “Lăţindu-se faima lui, 
precum și superioritatea virtuţilor sale, și moștenite și proprii, care acestea au 
ajuns de mai multe ori la urechile domnului Alexandru, <acesta> urzind 
curse împotriva unuia pregătit ca să-i ajungă rival, sau mai degrabă născut 
<pentru aceasta>, a poruncit în mare taină să fie prins și adus în faţa lui”. 
Mihai află și fuge la timp în Transilvania, lucru confirmat de altfel, și de 
Szamoskăzy. Cronicarul ardelean precizează că Mihai a stat în Transilvania 
timp de două săptămâni, la curtea lui Baltasar Bâthory, vărul principelui 
Transilvaniei”. În Transilvania, Mihai este bine primit și de Sigismund, 
principele țării. Acesta avea relaţii cu Anglia și mai ales era bine privit la 
Poartă. Înaintașul său, Ştefan Bâthory, fostul rege al Poloniei, se arătase a fi 
unul dintre principii cei mai zeloşi în îndeplinirea poruncilor venite de la 
Poartă, fapt pentru care fusese ajutat cu atâta stăruinţă de sultan ca să obţină 
coroana Poloniei. La Constantinopol, erau speranţe că se va continua aceeași 
poliucă de strictă respectare a obligaţiilor față de Poartă și de către noul 
principe. Cu recomandarea făcută de Sigismund față de Barton, reprezentantul 
Companiei negustorilor Levantului la Poantă, și față de sultan, Mihai o 
pornea spre Țarigrad însoţit de doi oameni de taină, de doi paladini în care 
avea deplină încredere: Stroe Buzescu şi Radu Florescu. 

La Constantinopol situaţia nu era însă limpede. Erau mai mulţi com- 
pelitori, printre ei aflându-se, înprimul rând, fostul domn al Moldovei, Petru 
Șchiopul, pe care l-ar fi preferat Andronic Cantacuzino şi marele vizir Sinan. 
Alexandru cel Rău nu-și plătise datoriile, ceea ce făcea, deocamdată, 

problematică înlocuirea lui. Bailul venețian la Poartă informa pe ai săi că o 
parte dintre boierii pribegi ar fi fost dispuși să accepte și un principe păgân, 
numai să se reglementeze într-un fel situaţia economică a ţării, soluţie pe 
care n-o vedea posibilă nici bailul, nici oamenii politici de pe malurile 
Bosforului”. Dacă o asemenea propunere nu se putea transforma într-o 
soluţie posibilă din punct de vedere politic, ea se adaugă celorlalte dovezi 
care ne arată cât de disperată devenise situaţia țărilor române. 

În afară de aceasta, rolul cel mai însemnat în schimbarea domnilor îl 
avea marele vizir. Sinan se afla, însă, în tabără, când Mihai ajunge ia 
Constantinopol şi chiar dacă marele vizir nu se grăbea spre pusta pannonică, 
altele erau preocupările sale și nu schimbarea domnilor într-un moment ca 
acela. Ş 

Un incident, aparent lipsit de însemnătate, va cântări mult în alegerea 
lui Mihai ca domn. Un ienicer, creditor al lui Mihnea, se ia la ceartă cu un 
slujitor al domnului și este omorât*. Ienicerii din capitala imperiului își 
manifestă zgomotos solidaritatea cu victima şi pentru a-l pedepsi pe domnul 
care se făcea vinovat de vărsarea sângelui unuia de al lor se hotărăsc să-l 
sprijine pe Mihai. Factor hotărâtor, pentru că acesta avea nevoie de o 
jumătate de milion de galbeni ca să poată cumpăra domnia. Iane şi Andronic 
Cantacuzino strâng bani, dar numai ajutorul ienicerilor deveniți cămătari 
dau posibilitatea realizării sumei dorite. 

Nu mai puţin însemnată în alegerea sa este promisiunea fantastică a lui 
Mihai: se obligă să achite toate datoriile ţării faţă de Poantă! Am văzut cum 
Mihnea şi-a pierdut scaunul și a trebuit să se turcească pentru că nu fusese în 
stare să plătească datoria de un milion de aspri. Mihai se oferă să plătească 
totul. Este un gest neaşteptat din partea cuiva învăţat cu felul în care se 
câștigă banii, pare incredibil cum o minte lucidă de fost negustor îşi asumă 
o răspundere pe care știa dinainte că nu are cum s-o împlinească. Așa cum 
constata un contemporan “acest lucru (plata datoriilor) era cu neputinţă, căci 
dacă s-ar fi vândut toți copiii și toți oamenii din Ţara Românească tot nu s-ar 
fi putut plăti datoria, ce rămăsese de mai înainte”™. Promisiunea lui învinge 
însă toate rezistenţele, îi entuziasmează pe creditori care îl susțin pe Mihai, 
fără nici o șovăire. 

Această lovitură de maestru spulberă niște imagini duioase în legătură 
cu solidaritatea creştină a cămătarilor greci, în care crezuse P.P. Panaitescu. 
“Vântul de răscoală” care bătea în inima creștinilor nu contribuie cu nimic la 
alegerea noului domn. Felul în care Mihai devine domn, face să pălească 
legenda înrudirii sale cu Cantacuzino. Andronic l-a preferat pe Mihai atunci 
când şi-a dat seama că este singurul om care are șanse de a obține domnia. 
Era cunoscut faptul că Andronic îl susținea pe Petru Șchiopul (așa cum și o 

mărturiseşte el însuşi în scrisoarea către bătrânul aflat prizonierul bănuitelor 
sale averi în castelul de la Bolzano), Andronic își măritase o soră după un alt 
preiendent care nu ajunge să domnească, iar toate aceste legături erau 
cunoscute de toată lumea la Constantinopol. Atunci, cum de a rămas o taină, 
timp de două secole înrudirea Tudorei cu Andronic?! 

Aşa cum am afirmat altădată, alegerea lui Mihai s-a datorat lui, în 
primul rând, pentru că el a intuit care este argumentul hotărâtor menit să 
încline balanţa în favoarea sa. Cu un curaj ieşi din comun, el va miza, așa 
cum se va vedea îndată, pe o singură cane, iar alegerea lui s-a dovedit a fi 
singura soluţie salvatoare. 

Bucuria unanimă produsă de făgăduiala noului ales face ca sultanul să-i 
“facă atâta cinste, încât a trimis cu el, în semn de cinstire și pe piticii muţi, 
așişderea a trimis și pe preotul său: pe emirul; însoțitu-l-au două mii de turci 
aleşi, spahii, ieniceri și alţi”. 

Această mărturie contemporană este confirmată chiar de Mihai: “În 
vremea când Împăratul turcilor m-a milostivit cu Ţara Românească, atunci 
sultanul trimise cu mine pe un emir de-al lor [...] care era socotit de ei ca om 
sfânt, şi cu aceasta mai voi sultanul să vină să mă întovărășească până în Țara 
Românească mulți spahii și ieniceri și alţi turci foarte însemnați ”*. 

Cu un asemenea alai strălucit mergea Mihai în tabăra marelui vizir, care 
abia părăsise Sofia, pentru a primi însemnele domniei de la bătrânul Sinan, 
mândrul și fanaticul albanez care nu și-ar fi imaginat, nici dacă i-ar fi spus-o 
profetul, că peste doi ani, acest tânăr de 35 de ani, îl va umili în mlaștinile 
Neajlovului. 

În drum spre casă, Mihai îi trimitea o scrisoare de mulţumire lui 
Sigismund Báthory, promiţându-i că va fi “ruda” acestuia “din toată inima” 
și făgăduindu-i că va ţine “toată rudenia bună și bună vecinătate, căci pot să 
scriu că am avut cinste de la Măria Ta, și de la cei de după Măria Ta în ţara 
Măriei Tale”. 

IV. DOMNUL ȘI ȚARA LA SFÂRȘITUL 
SECOLULUI AL XVI-LEA 


Domnia. Cea mai de seamă instituţie a țării o reprezintă domnia. Ceea 
ce o caracterizează de la începutul statelor noastre feudale este autoritatea 
acesteia. Domnul este șeful armatei, el este judecătorul suprem, el numește 
pe dregători, veniturile strânse aparțin visteriei domneşti. Domnul s-a socotit 
de la început stăpânul de necontestat al țării pe care o consideră ca pe o moșie 
a sa. 

Învățăturile lui Neagoe Basarab către fiul său Theodosie, scrise la 
începutul secolului al XVI-lea, subliniază caracterul autoritar al domniei. Un 
străin, Ivan Peresvetov, care petrece cinci luni la curtea lui Petru Rareş, 
adresează ţarului Ivan Vasilievici o scriere în care domnul român ne este 
prezentat ca partizanul unei domnii autoritare?. Una dintre pârghiile puterii 
domnești a constituit-o în țările române existenţa masivă a ţărănimii libere, 
pentru că acolo unde principele a lichidat țărănimea liberă a lichidat unul din 
pilonii pe care se sprijinea autoritatea sa. 

În apusul Europei, a fost necesară o lungă evoluţie care să ducă la 
impunerea autorităţii puterii centrale asupra marilor feudali, ale căror ducate 
sau comitate, constituiau adevărate state în stat. Din secolul al XIII-lea 
începe centralizarea statelor feudale apusene, care duce la crearea unor mari 
și puternice regate. În secolul al XVI-lea se manifestă tendinţa creării unor 
mari imperii având drept justificare forța sau criterii dinastice. Tot la 
începutul acestui secol, Machiavelli devine celebru prin lucrarea sa II 
Principe în care se justifică mijloacele prin care acesta poate deveni stăpân 
necontestat în statul său. Concepţia despre stat și despre puterea centrală nu 
mai este feudală şi amintim acest aspect, pentru că în istoriografia noastră s-a 
făcut multă vreme caz de mentalitatea feudală care a stat la baza realizărilor 
politice înfăptuite de Mihai Viteazul. Prin preocupările sale din tinereţe, 
Mihai a venit în contact cu oamenii care veneau la Constantinopol din toată 
Europa. Nu se poate să nu-l fi interesat ceea ce se petrece în apusul 
continentului, iar receptarea unor idei politice nu puteau fi stânjenite de 
prejudecățile unui mărunt boier de ţară, pentru că preocupările lui nu erau 
acelea ale unui om care stăpânea câteva sate în Oltenia, el nefiind încă 
posesorul unor bunuri funciare. Iar la Constantinopol avea posibilitatea să 
cunoască personal ce însemna autoritatea despotică, de tip oriental, a 

sultanului. Concepţia lui Mihai despre domnie nu se putea structura, așa dar, 
decât pe o tradiţie românească şi pe cea turco-bizantină, îmbogățită cu unele 
idei despre stat şi monarhie din gândirea politică europeană contemporană. 
De aceea, considerăm că Mihai Viteazul nu priveşte, de exemplu, unirea 
celor trei țări românești, numai ca pe un bloc feudal împotriva ofensivei 
otomane cum se spune că ar fi făcut-o Iancu de Hunedoara sau Ştefan cel 
Mare?. 

S-a susţinut în istoriografia noastră că la sfârșitul secolului al XVI-lea 
se instituie regimul nobiliar care înlocuieşte “dictatura domniei” cu “dictatura 
boierimii”. Pentru demonstrarea unei asemenea stări de fapte s-a adus ca 
argument victoria oligarhiei boiereşti la Alba Iulia, când a semnat tratatul cu 
Sigismund Băthory, în 20 mai 1595. De fapt, la Alba Iulia (vezi infra) se 
înlocuia autoritatea lui Mihai cu aceea a lui Sigismund ca principe. Mihai 
lichidează însă gmpul de boieri care l-au trădat la Alba Iulia sau la Călugăreni, 
deci autoritatea domnului rămâne neștirbită. Atunci a fost inventată o altă 
grupare nobiliară după 1597, care unelteşte cu Sigismund Báthory pentru ca 
Mihai să nu ducă tratative directe cu împăratul, principele transilvănean 
devenind astfel unealta boierimii muntene, când se ştie că altul era conţinutul 
opoziţiei lui Sigismund. Pentru contracararea acestei grupări s-a afirmat că 
Mihai a făcut apel la mercenarii din Polonia“, dar, rostul acestora era acela de 
a asigura apărarea liniei Dunării, de a moderniza oastea, o cerință absolut . 
imperioasă și nu de a se răfui cu boierii. Nu există nici un document din care 
să rezulte că o grupare boierească a fost lichidată de domn cu ajutorul 
mercenarilor, mai ales că, în vremea respectivă, boierii aflați în opoziție 
trăiau în afara hotarelor țării, iar în jurul domnului se aflau boierii care i-au 
păstrat credinţă până la moarte. De fapt, ideea că domnul își căuta baze 
externe pentru a-și întări autoritatea în interior, este cel puţin bizară. Căderea 
lui Mihai s-ar datora opoziţiei boiereşti, dornică să impună regimul nobiliar, 
uitând un aspect elementar: boierimea participă la ultimele bătălii date de 
Mihai, fără să trădeze, căderea domnului dătorându-se nu boierilor, ci 
forțelor unite ale Poloniei, Imperiului Otoman și cele ale Habsburgilor. 

Despre autoritatea domniei avem mai multe mărturii a căror valoare nu 
trebuie subestimată sau neglijată. Antonio Maria Graziani, trecând prin 
Moldova în 1564, arăta că românii “nu au legi scrise, ci toate sunt lăsate 
bunului plac al domnului sau al judecătorului și sunt cârmuiţi cu autoritate, 
potrivit obiceiului îndătinat”*. 

În 1594, Giovanni de" Marini Poli afirma că în țările românești “sunt 
cârmuiri absolute, fără dietă și fără consiliu, tot ce promite principele poate 
să ţină”. Franco Sivori care ne-a lăsat o descriere amănunţită despre domnia 
lui Petru Cercel consemnează şi ei caracterul autoritar al domniei. 

Documentele emise de cancelaria lui Mihai Viteazul nu îngăduie 
sesizarea nici unei schimbări privind autoritatea domnului. Ele mai arată că 
daniile făcute de el mânăstirilor și boierilor sunt mai numeroase decât daniile 
făcute de toţi domnii Munteniei din secolul al XVI-lea. Orice viclenie este 
pedepsită prin decapitarea vinovaţilor sau prin confiscarea ocinelor celor 
care fugiseră peste hotar pentru a scăpa de pedeapsX. 

Dacă cineva a urmărit să suprime autoritatea domnului, acela a fost 
Sigismund Bâthory, prin tratatul din 1595, dar și acesta, impresionat de 
faptele lui Mihai, după campania din 1595, renunţă la pretenţiile sale, 
nerespectate, de altfel, de principele român așa cum se arată în cronica țării: 
“Batâr Jicmon, deaca văzu pre Mihai vodă cu atâta vitejie și cu atâta 
înţelepciune, slobozit-au Țara Românească cu tot venitul ei, ca să fie iar pre 
seama lui Mihai Vodă'*. | 

Nu există o oligarhie adversară a puterii domniei, iar domnul își 
exercilă prerogativele fără nici o șovăire chiar şi atunci când este vorba de 
unii mari boicri. Cei care încalcă obiceiurile sunt ameninţaţi cu pedeapsa’, iar 
doi boieri mari, cum era Danciul din Brâncoveni şi Manta, marele pahamic, 
rămân de lege în faţa domnului, fiind obligaţi să respecte averile mânăstirii 
Glavacioc!”. 

Domnul este acela care [ace să fie aplicată legea chiar dacă este vorba 
de respectarea obligaţiilor pe care țăranii aserviţi le aveau faţă de stăpânii lor. 
Pentru că țăranii din satele Poenari şi Căpăţâneni nu-l ascultă pe egumenul 
mănăstirii Vieroș, Mihai îi ameninţă că-i va spânzura în faţa porţilor lor’. 
Impune ascultare, dar le îngăduie tuturor să-și caute dreptatea. Cazul satului 
Pleniţa este mai mult decât semnificativ. El aparţinea Buzeştilor, deci 
boierilor înrudiţi sau sprijinitori de nădejde ai domnului, ca oșteni sau ca 
diplomaţi. Plenicenii obținuseră de la Mircea Ciobanul “canc” că sunt 
stăpâni pe satul lor. Cu toate că Buzeștii aduc documentele de la Vlad 
Călugărul (1481-1495) de la Radu de la Afumaţi (1524-1529), de la Vlad 
Vintilă din Slatina (1532-1535) și de la Pătrașcu cel Bun, tată! lui Mihai, prin 
care se arăta că satul Pleniţa le aparținea și cu toate că Petru Cercel dăduse 
dreptate Buzeştilor, Mihai le îngăduic plenicenilor să se prezinte de patru ori 
la judecată, deşi la primele trei judecăţi plenicenii nu izbutiscră să dovedească 
dreptatea lor!2. Aceasta este o dovadă că domnul era drept și respecta 
“legea”, fără să ţină seama de rangul celor judecaţi. El putea comite abuzuri, 
prădând avutul unui boier, din cauza unor pâri mincinoase, dar are tăria să-și 
recunoască greșeala și să și-o răscumpere dăruindu-l pe păgubit cu şase sate 
din averea sa personală”. 

Însăși realizarea idealului politic urmărit de domn, care a impus sacrificii 
imense tuturor locuitorilor ţării, este cea mai strălucită dovadă a autorităţii 
sale. 

Grigore Ureche, educat în Polonia, unde șleahta se bucura de foarte 
mari libertăţi, ca nicăieri în altă parte a Europei, caracterizează astfel puterea 
domnească: “toată direptatea au lăsat pre acel mai mare, ca să o judece şi ce 
i-au părut lui, ori bine, ori rău, accia au fost lEge de unde au luat și voie așa 
mare şi vârf", 

Documentele inteme, mărturiile unor străini împreună cu opinia unui 
boier cărturar care cunoștea bine realităţile româneşti confirmă existența 
unei domni autoritare, chiar şi atunci când este vorba de oameni care nu au 
fost o personalitate de talia lui Mihai Viteazul. 

Boierii. Neagoe Basarab în Învățăturile sale arăta că boierii sunt 
“stâlparea domniei”, sunt ca o grădină pe care voievodul este dator să-i 
poante de grijă, pentru că din rândurile acestei boierimi sunt recrutaţi 
sfetnicii domnului, cu ei se asigură guvemarea ţării. În vremea lui Neagoe 
Basarab, boierii pământeni erau stăpânii unor domenii despre care 
documentele spun că existau de la întemeierea țării. Stăpânirea acestor 
domenii era confirmată de privilegii acordate de domn pentru slujbă dreaptă 
şi credincioasă. Această slujbă consta, de fapt, în îndatorirea boierilor de a-l 
ajuta pe domn cu sfatul și cu armele. Boierimea era o pătură mai ales cu 
caracter militar. Orice abatere de la aceste îndatoriri însemna pierderea 
moşiei. Aceasta era confiscată de domn, fiind integrată domeniului domnesc 
sau era dăruită altcuiva pentru merite deosebite. Acest caracter al raportului 
dintre domn și boieri se păstrează și în vremea lui Mihai Viteazul. Un 
element nou intervine însă în a două jumătate a secolului al XVI-lea în 
relaţiile dintre domn și boieri: sultanul. Autoritatea domniei nu este știrbită, 
faţă de boieri, prin recunoaşterea suzeranității Porții, dar această situație 
nouă favorizează formarea unor partide boiereşti filo-otomane. O asemenea 
partidă se poate plânge la Constantinopol împotriva abuzurilor unui voievod, 
cerând înlocuirea lui cu un pretendent susținut de ea. 

În aceeași vreme se mai produce o schimbare cu urmări greu de calculat 
atunci: infiltrarea unor alogeni, în special greci care reușesc să pătrundă până 
în sfatul domnesc. Când Mihai ia domnia, sfatul domnesc cuprindea dregători 
greci, alţii vor veni cu el, ocupând noi dregători. Procesul de infiltrare a 
elementului străin era favorizat de Poartă. Otomanii ştiau, dintr-o lungă 
experienţă, că pot fi stăpânite mai uşor alte popoare cu elemente crescute la 
Constantinopol şi devotate Porții. După cum se va vedea, lupta pentru 
independenţă împotriva Porții a impus o prealabilă înlăturare a grecilor din 
sfatul domnesc. Noul sfat, compus din boieri pământeni, nu se dovedeşte a 
fi în întregime credincios domnului. Acești boieri nu se opun pe față 
răscoalei antiotomane, dar nici nu-i sunt în întregime credincioși lui Mihai, 
iar acest lucru iese în evidenţă în timpul tratativelor cu Sigismund Báthory, 

din mai 1595". Din 12 boieri, șapte sunt de acord să semneze tratatul prin 
care Mihai devenea un simplu locţiitor al principelui. Tratatul îi avantaja în 
mod evident pe boieri şi atunci corect este să se spună că cei ce caută o bază 
externă pentru întărirea puterii lor erau boierii și nu Mihai cum greșit s-a 
afirmat!€. Acest lucru este pe deplin evidenţiat de ceea ce se întâmplă după 
lupta de la Călugăreni. Boierii trădători sunt executaţi, cei ce reușesc să 
scape se refugiază în Moldova sau în sudul Dunării. De aici, ei se adresează 
sultanului cerând înlocuirea lui Mihai” , fapt care dovedeşte, în chip strălucit, 
că Mihai era un domn autoritar, iar boierii care nu erau de acord cu politica 
lui, nu aveau posibilitatea organizării unei opoziții active dinlăuntrul ţării. 

Despre boierii care după anul 1595 vor îndeplini funcţia de mari 
dregători, se poate spune că i-au fost credincioși lui Mihai. Ei erau boicri 
patrioți şi au dovedit-o prin faptele lor ca diplomaţi sau ca militari. Această 
apreciere se bazează pe un document excepţional ca importanţă, pentru că el 
reflectă gândirea politică a acestor boieri. Ei îi cereau, în 1614, lui Radu 
Şerban să le vină domn, pentru a salva țara ameninţată de otomani cu 
transformarea ei în pașalâc: “Deci, deacă vom cădea noi la ceia, să rămăe în 
teara noastră pașă și mănăstirile şi bisericile noastre să fie meceture turcilor 
şi coconii noştri să-i facă iniciari și fetele noastre să le ia turcii lor muieri, 
cum fac într-alte eră ce sănt supuse lor; deci noi, din zilele lui Mihaiu vodă 
de când ne-am supus şi ne-am jurat creştinilor, pentru ceia ne-am jurat și 
ne-am supus noi supt împăratul creștinesc, ca să nu cădem noi la un lucru ca 
acesta”"$, 

Pe lângă faptul că acest document reflectă programul politic al celei mai 
mari părți din boierimea ării, el are darul să infirme teza potrivit căreia 
boierilor li se urâse cu politica de lungi sforțări militare a lui Mihai Viteazul 
sau, și mai grav, că l-au trădat spre sfârșitul domniei. Faptele lor și acest 
document demonstrează că boierii lui Mihai au avut un crez politic pentru 
care au luptat alături de el și pe care nu l-au abandonat nici după 14 ani de la 
căderea domnului. Era deci o partidă boierească, dar, din această partidă, a 
făcut parte și Mihai înainte de domnie şi prin rolul jucat de el, putem spune 
că a fost animatorul și șeful acestei partide. El era înrudit cu o parte dintre 
acești boieri iar Mihalcea Caragea, grec căsătorit cu o româncă, a avut o fată 
care s-a căsătorit cu Radu Buzescu. Radu postelnic din Cepturoaica era văr 
cu Buzeștii și căsătorit cu Calea, fiica lui Radul Calomfirescu. Fiul lui Radu 
şi al Calei s-a căsătorit cu Florica, fiica lui Mihai Viteazul, şi este cunoscut 
ca Preda din Greci sau ca Preda Floricoiul!?. Calotă Bozianu, mare spătar și 
apoi mare ban, era căsătorit cu Calea, fiica lui Danciu Brâncoveanu. Printre 
boierii credincioși lui Mihai se număra Stoica, al doilea logofăt, apoi mare 
vistier, pe care-l miluieşte cu ţigani și sate “pentru credincioasa și dreapta 

slujbă pe care a slujit-o domniilor noastre în țări străine”. Această afirmaţie 
este făcută în 1594, ceea ce înseamnă că Stoica l-a însoțit pe Mihai atunci 
când trece în Transilvania și de aici la Țarigrad pentru câștigarea domniei. 
De altfel, domnul s-a arătat recunoscător tuturor acestor boieri credincioși 
încredințându-le cele mai înalte dregătorii, întărindu-le cumpărările de sate?! 
pe care acești mari boieri le realizează într-o vreme în care multe sate libere 
se vând pentru a scăpa de bir. 

Unii dintre boierii credincioși lui Mihai au fost dăruiţi cu ocinile 
hiclenilor. În 1596, când domnul se poate răfui cu cei ce se împotriveau 
politicii sale de luptă antiotomană, este confiscată o moşie a lui Dumitru 
Ceacâr din Stănimir, deoarece “el a pribegit cu mulți boieri ai domniei 
mele”2. Chiar şi în 1595, îndată după luptele de la Giurgiu, Mihai îl dăruia 
pe loan, mare vomic, (este vorba de loan Norocea din Răzvad, unul dintre cei 
mai devotați boieri), “pentru a lui credincioasă și dreaptă slujbă și vărsare de 
sânge, care au vărsat pentru domnia mea, când m-am bătut domnia mea cu 
păgânii turci”? cu satul Şerpătești, sat domnesc și cu partea lui Ianache 
postelnic, din satul Tihulești, deoarece lanache “el s-au viclenit pe domnia 
mea și țara domniei mele”2. Este și acest document o dovadă că uzurparea 
autorităţii domneşti de către boierii trădători prin tratatul de la Alba-Iulia, 
din același an, nu-și atinsese scopul, domnul componându-se ca stăpân 
absolut al țării fără să ia în considerare un tratat umilitor, considerat de el 
drept o trădare din partea celor ce l-au semnat. 

Pătrunderea în sfatul domnesc a boierilor credincioși lui Mihai nu a dus 
la subminarea puterii domniei, ci la întărirea acesteia. Buzeștii, Udrea banul, 
Radu Calomfirescu, sunt diplomaţi sau luptători de nădejde, iar când nevoia 
a impus alegerea şi altor oameni, domnul a știut să-i transforme în colaboratori 
credincioși pe Aga Leca, albanezul, pe haiducul Baba Novac, care va deveni 
un excelent căpitan de oști. Căutând să stabilească legături diplomatice cu 
cât mai multe curți europene, Mihai a apelat la serviciile unor străini care 
s-au oferi să intre în serviciul său: Petru Armeanul, sasul brașovean 
Schunckabunk, ungurii Grigore Balogh, Ștefan Pethnehâzy, Gheorghe 
Bemardffy, Gheorghe Racz şi loan Secuiul, cipriotul Hector Vassi,elveţianul 
Ioan Muralto, grecii Pantazi, Dino Celepi, raguzanul Niccolo di Luca 
Lovicali?. 

Despre Buzești şi ceilalți boieri olteni s-a spus că i-au fost credincioși 
lui Mihai numai până în anul 1599. Atunci, când Mihai era ameninţat de 
Andrei Băthory în alianţă cu polonii și cu leremia Movilă, iar otomanii se 
pregăteau să intervină pentru a-l înlocui cu un alt domn supus lor, are loc 
acţiunea trădătoare a tuturor boierilor. Dovada o constituie scrisoarea din 5 
septembrie 1599, trimisă pribegilor Dan vistier, Vintilă clucer, loan aga, 

Preda postelnic, Jipa portar, Stanciu logofăt și Mihai logofăt. Boierii munteni 
cer ca Ieremia să salveze ţara, pentru că Mihai a ruinat-o, “au perit eara de 
totu și se-au pustilu. Ci acumu leafă n-are de unde da oștii şi nice aspri, nice 
de încotroo parte nu-i vine, ci acum au slobozitu oștile pre în țeară, deci pre 
unde află sau dobitocu sau păine sau ce voru alla, totul iau cu sila. Ci acumu 
ne-au măncat și poama viilor de totu și ne iau muerile și fetele de le 
rușinează”P. Turcii știu ce se petrece în ţară și boierii se tem că “ei voru 
descăleca țeara noastră şi voru pune turcu de va domni teara noastră și voru 
turci pre toţi creştinii și voru sparge atâta mănăstiri şi beseareci și va peri 
atâta creștinătate. O vai de noi mare rău iaste pre noi că perim acum!””, Mihai 
a spart țara și “elu acumu va să fugă cu acei hoţi ci pine”. El se teme de boieri 
să nu-l prindă pentru cât rău le-a făcut tuturor şi le face și acum căci a prins 
pe mai mulţi boieri “pre Dumitru dvomicui şi pre Buzești, câte 3 fraţi, şi pre 
Mihalcea banul și pre Barcaan logofet și pre Leca aga și pre Miroslavu 
logofet și pre Radul postelnicul; şi pre acești boiari i-au băgat în temniţă. Iară 
pre Leca aga l-au muncitu și l-au arsu și l-au căznit până va și muri, că nu e 
nădejde [...] Şi sântemu toți nice vii nice morţi; ci dereptu aceia acum ne iaste 
Mihaiu vodă tocmai ca şi turcii. O vai de noi, cine ne va socate de în mână 
acestui tiranu!”. O soluţie ar fi leremia Movilă. Să-l roage pe regele Poloniei 
să le dea domn pe Simion Movilă “căce că sântemu toți de o lege și de o limbă 
şi sântu domnii de rudă bună, că de greci și de frânci şi de alţi hoţi ci ne-au 
venit de ne-au fost domni, ne-amu săturatu'2*. Să facă tot ce pot ca să-l aducă 
domn pe Simion, ca “să poată eși acestu tiranu de în mijloc”, iar ei ar hălădui 
în pace, așa cum hălăduiesc fraţii lor moldoveni. Şi ca să fie convinși pribegii 
că nu este o glumă, scrisoarea e dată din Târgovişte și pentru ca totul să se 
petreacă într-o taină desăvârșită e semnată de “Kir Eftimie ot Tărgovişte și 
toți egumeni de la toate mănăstirile”, de Dumitru vomic, Teodosie logofăt, 
Radu clucer, Stroe stolnic, Radu postelnic, Calotă ban, Sava Armaș, Radul 
comis, Horea banul și Radu Otetilișanul. 

Ion Ionașcu a considerat această scrisoare drept un fals făcut de pribegii 
din Moldova pentru a da mai mare greutate cererii lor de a-l înlocui pe Mihai. 

Alţii au considerat-o autentică, o dovadă că panida boierilor olteni 
uneltesc și-l trădează pe domn, acţiunea lor înscriindu-se “în politica trădătoare 
a marii boierimi, care a împiedicat sistematic după 1462 orice încercare de 
susţinere până la capăt a luptei împotriva turcilor”?%. 

În ceea ce ne privește am considerat că această scrisoare a fost alcătuită 
de boierii munteni cu asentimentul domnului. Semnătura boierilor este o 
garanţie în acest sens. Dacă ar fi dorit să trădeze cu adevărat, atunci numele 
celor care complotau trebuia ținut în cel mai mare secret, altfel riscau să-și 
piardă capetele, mai ales că Mihai nu era personalitatea care să se lase 
înduioşată de soarta unor trădători. 

În al doilea rând, boierii care se plâng că sunt închişi şi chinuiţi sunt cei 
care stau alături de domn peste câteva zile, conduc oastea țării care trece în 
Transilvania pentru a participa la lupta de la Şelimbăr, contribuind din plin 
la succesul lui Mihai Viteazul”. Dacă ar fi dorit să trădeze, acest lucru s-ar 
fi realizat cu uşurinţă în septembrie 1599, când Țara Românească era 
ameninţată la toate hotarele, iar legătura cu singurul aliat, Rudoif al II-lea, 
fusese întreruptă prin înscăunarea lui Batâr Andreiaș în Transilvania. Pe de 
altă parte, această scrisoare se încadrează într-o serie întreagă de măsuri pe 
care Mihai le ia pentru a se salva dintr-o situaţie care părea, pentru el, fără 
nici o ieșire. El se dovedeşte a fi primul conducător militar și politic, din 
epoca modernă, care își dă seama de serviciile imense pe care o propagandă 
bine orchestrată le poate aduce pentru pregătirea, în secret, a unor operaţii 
militare care vizau împlinirea unor mari planuri politice. Rostul acestei 
scrisori este și mai bine înţeles dacă este judecat în contextul politic care a 
produs-o și în raport cu alte acţiuni ale domnului român, luate de acesta în 
vara şi în toamna anului 1599. Urmarea acestor eforturi este cunoscută: 
înlăturarea lui Andrei Báthory, restabilirea legăturilor cu Rudolf al II-lea și 
reâlizarea premizelor pentru împlinirea unirii din 1600. 

““Trădarea” din 1599 a încurajat construirea unei alte ipoteze: boierii lui 
Mihai l-au trădat şi în 1600 precum şi la începutul anului următor”. Dovada 
unor noi trădări ar constitui-o o scrisoare a generalului imperial Basta, din 
care ar reieşi că boierii munteni îi cereau acestuia să intervină pe lângă 
împărat, să-l trimită pe Mihai ca domn, iar dacă nu se putea, atunci ei s-ar fi 
mulțumit și cu un alt voievod”. În realitate, nu este vorba de o scrisoare a lui 
Basta, ci de o informaţie cuprinsă într-unul dintre acele AVVISI care se 
inspira din cele ce se discutau în cercurile politice de la Praga. Până la 
descoperirea unui document oficial, această informaţie trebuie considerată 
cu multă prudenţă. Dar, chiar și din acest zvon nu se desprindea ideea 
trădării. Boierii îl cereau ca domn pe Mihai, iar dacă acest lucru nu era 
posibil, atunci acceptau şi pe altcineva, cu condiţia să lupte contra otomanilor. 
Este și aceasta o dovadă care infirmă teza potrivit căreia marea boierime nu 
a făcut altceva decât să paralizeze “orice încercare de susținere până la capăt 
a luptei împotriva turcilor”. 

Un alt argument în favoarea trădării a fost socotită mărturia lui Miron 
Costin: boierilor li se urâse cu atâtea războaie, din care cauză ei și slujitorii 
l-au primit “pe Simion vodă cu giurământ”*. Faptul că o pante dintre boieri 
se supun lui Simion nu înseamnă că toți boierii l-au trădat pe Mihai. Buzeștii, 
Radu Florescu, Teodosie Rudeanu, Stoica vistier sunt alături de domn. În 
lupta de la Curtea de Argeş, mai mulţi boieri sunt făcuţi prizonieri. Ei nu se 
închină de bună voie, motivând că au făcut-o numai ca să-și salveze averile”. 

B.P. Hașdeu, A.D. Xenopol, N.Iorga, C.C. Giurescu, I. Ionașcu şi Al. 
Lapedatu au susţinut ideea că Mihai a păstrat legătura cu boierii săi, chiar 
dacă aceștia au fost obligaţi să-l recunoască pe Simion. Faptele confirmă un 
asemenea punct de vedere. În mai 1601, Udrea banul şi Negrea spătarul au 
fost executaţi de Simion Movilă, bănuiţi că vor să se răzvrătească, iar alţi 
boieri ca Stoica din Strâmba (vistierul) sau Micul armaș au fost închiși. 

Dintr-o scrisoare a lui Sigismund Bâthory către Basta se afirmă că 
executarea sau punerea la prinsoare a unor boieri s-a făcut datorită legăturilor 
pe care aceştia le-au avut cu Mihai”. Nu s-a ţinut seama de aceste argumente 
și s-a explicat că Buzeştii și Udrea s-au făcut vinovaţi faţă de Simion Movilă 
pentru că au intrat în legătură cu unii mari șleahtici pentru a introduce și în 
Muntenia regimul nobiliar. 

Faptul că unii boieri munteni sunt prinși în timpul luptelor, cum reiese 
din scrisoarea lui Toderașcu Vartic”, nu înseamnă că au trădat. Cât priveşte 
pe Udrea banul, acesta, după ultimele lupte, s-a ascuns sub munte și de acolo 
i-a scris lui loan Potocki ca să obțină pentru el iertarea noului domn*. Udrea 
și alţi boieri s-au închinat lui Simion la 12 zile după bătălia de la Curtea de 
Argeș, deci la 7 decembrie. Ştim însă că Mihai Viteazul se afla prin părţile 
Beiuşului la 6 decembrie. În acest caz, se mai poate vorbi de trădare? 

In scurta domnie a lui Simion Movilă, Buzeștii și ceilalți boieri credincioși 
lui Mihai n-au făcut parte din sfatul domnesc. lar când aceşti boieri au aflat 
că Mihai vine în Transilvania, în iunie 1601 “atuncea Buzeștii văzând atâta 
răutate, n-au mai putut răbda și au fugit peste Olt, la Craiova. Şi în grab au 
strâns toate oștile Mehedinţenilor și numaidecât s-au învârtejit înapoi la 
Simion Vodă”%. 

Într-un document din 1604 se spune că “s-au ridicat toată țara și cu toți 
boierii mici şi mari, împotriva lui Simion voievod și l-au izgonit din ţară”*. 

În lupta de la 3 iulie este surprinsă și înfrântă oastea lui Simion, după 
care sunt trimişi soli la Mihai pentru a-i vesti biruința. La 7 iulie, Mihai îl 
anunţa pe arhiducele Matthias că Țara Românească a fost eliberată fiind 
cârmuită de o locotenenţă domnească formată din cei trei frați Buzești, 
Stoica Rîioșanul și Andronie vistier”. Simion nu se resemnează, vine cu o 
nouă oaste, dar la Gura Nişcovului este din nou înfrânt, oastea munteană 
fiind condusă de Şerban pahamicul**. 

Boierii lui Mihai s-au arătat credincioşi domnului și crezului lor politic 
până când le vine vestea asasinării lui Mihai pe Câmpia Turzii. Abia atunci, 
ei l-au ales domn pe Şerban, învingătorul de la Gura Nișcovului, continuatorul 
politicii lui Mihai, cunoscut în istorie sub numele de Radu Șerban. 

Țăranii. Asupra domnului care a realizat prima unire a românilor, 
asupra viteazului, a eroului care s-a acoperit de o faimă europeană prin 

câștigarea atâtor bătălii, stâmind admiraţia fără rezerve a unor străini, 
contemporani cu faptele, stăru:e umbra unui act socotit ca o mare nedreptate 
comisă împotriva celor mulţi, împotriva țăranilor. Este vorba de celebra 
“Legătura lui Mihai” atât de discutată în istoriografia noastră. Glorificând 
domnia lui Mihai Viteazul cum nu a mai făcut-o nici un alt istoric român, 
Nicolae Bălcescu nu poate să nu constate cu amărăciune în studiul său 
Despre starea soțiali a muncitorilor plugari în Principatele române în 
deosebite timpuri: “Mihai Viteazul fu cel dintâi domn care legiui printr-un 
așezământ al său că fiecare țăran pe-a cui moșie se va afla atunci, acolo să 
rămâie vecinic. Acest act barbar făcut de un prinţ ce a lucrat atâta pentru 
libertate, anevoe s-ar putea pricepe de n-am şti că aristocrația, puternică până 
atunci, a trebuit să-l silească la aceasta”. Un punct de vedere împărtășit de 
Radu Rosetti, V.A. Urechia, AL. Papadopol Calimah sau de Tratatul de istorie 
a României unde se arată că “Legarea de glie a constituit punctul cuminant 
al ofensivei dezlănţuite de clasa dominantă”?. N. Iorga a socotit, la un moment 
dat, că Mihai a fost silit de Sigismund Bâthory ca să introducă legarea 
țăraniloride glie, punct de vedere acceptat și de P. P. Panaitescu“, respins însă 
de 1. C. Filitti și Constantin Giurescu. Întreprinzând un studiu temeinic, pe 
documente de arhivă, acesta din urmă a demonstrat că rumânia este anterioară 
domniei lui Mihai, iar așa-zisa “Legătură a lui Mihai” nu are sensul legării de 
pământ a țăranilor aserviţi. Vecinii (ţărani aserviţi) aveau voie să se mute de 
pe o moșie pe alta, plătind ceea ce se numea “găleată de ieșire”. După 
campania lui Sinan din 1595, mulţi țărani au fugit de pe moşiile pe care se 
aflau, în locuri mai ferite, iar după terminarea campaniei nu s-au mai întors 
la moșiile de pe care fugiseră. Boierii aveau dreptul să-i aducă înapoi, dar 
operaţia necesita o vreme îndelungată. Domnul avea însă nevoie de bani 
pentru a asigura funcţionarea aparatului de stat, plata mercenarilor etc. Ca să 
rezolve problema, Mihai a recurs la o măsură extremă: organizarea unui nou 
recensământ, hotărând ca rumânii fugiți să rămână acolo unde se aflau, fără 
ca stăpânul să-i mai poată revendica. O măsură care asigura încasarea 
dărilor, îi favoriza pe boierii pe ale căror moșii se așezaseră fugarii, dar îi 
nedreptăţea pe cei ce pierduseră forța de muncă“. 

Teza lui Constantin Giurescu nu a fost acceptată decât de unii istorici, 
“Legătura lui Mihai” fiind considerată în continuare ca o măsură care a dus 
la ascuţirea luptei de clasă şi a “contribuit la prăbușirea lui Mihai”. Aceste 
constatări defavorabile marelui domn s-au sprijinit pe un studiu amplu făcut 
de P. P. Panaitescu, unde se analiza dreptul de strămutare al țăranilor. După 
ce arată că în Europa răsăriteană (de la răsărit de Elba), în secolul al XVI-lea, 
are loc legarea de glie a țăranilor, autorul demonstrează că același fenomen 
se manifestă și la noi, “Legătura lui Mihai Viteazul” nefiind aliceva decât 

legiferarea acestei stări de fapt”. Prin ca se desfiinţa dreptul de strămutare de 
pe o moşie pe alta “orice om pe unde va fi așezat (pe moşii) să fie rumân 
(vecin) şi anume în veci, ceea ce nu era până atunci” 

Constantin C. Giurescu a reluat discuţia respingând toate părerile care 
se deosebeau de cele ale lui Constantin Giurescu. “Legătura” a fost o măsură 
fiscală impusă de luptele cu Sinan, fără să însemne legarea de glie şi fără să 
ducă la ascuţirea luptei de clasă sau să contribuie cu ceva la căderea lui 
Mihai. Autorul arată că n-ar mai fi fost nevoie să se dea alte legi, după aceea, 
dacă prin “Legătura lui Mihai” se statua legarea definitivă a țăranilor de 
glie”. 

Chiar documentele folosite de P. P. Panaitescu pentru a susține teza 
contrară arată că “Legătura lui Mihai” nu a însemnat legarea de glie şi nici nu 
a interzis satelor de rumâni să se judecească, adică se se elibereze din 
rumânie. Referindu-se la un document din 1628, prin care domnul respinge 
cererea de eliberare din rumânie a unui sat, P. P. Panaitescu crede că o 
asemenea posibilitate exista pe vremea lui Mihnea, dar acest drept de a se 
cnezi a încetat să mai fie aplicat“. 

“Legătura lui Mihai” nu a intezis dreptul satelor de rumâni de a se 
elibera și acest lucru este demonstrat pe documentele din vremea lui Mihai 
sau emise în anii de după domnia acestuia. De exemplu, satul Sularul, 
cumpărat în 1596 de Mihai, se răscumpără în 1599, așa cum va face și satul 
Întorsura, imediat după lupta de la Bucov”. Iar acestea nu sunt singurele 
cazuri. După cum reiese dintr-un document dat satului Loloești, care merge 
după domn în Transilvania, pentru a căpăta dreptate, se spune că acest lucru 
s-a întâmplat atunci “când s-a fost ridicat toate satele din ţară, să se 
judecească”“, o dovadă că dreptul satelor aservite de a se cnezi nu a fost 
anulat prin “Legătura lui Mihai”. Îndată după căderea lui Mihai multe sate 
vecinite cu sau fără silă reușesc să se răscumpere, în scurta domnie a lui 
Simion Movilă, în domnia lui Radu Şerban şi mai ales în domnia lui Radu 
Mihnea”. 

O analiză imparţială a documentelor ne demonstrează că “Legătura lui 
Mihai” nu a dus la robirea satelor, nu a avut ca rezultat legarea țăranilor de 
glie. 

În a două jumătate a secolului al X VI-lea, situaţia țăranilor s-a înrăutățit, 
în general, afectând atât țărănimea aservită, cât şi satele libere moșnenești. 
Chiar dacă nu se poate vorbi de o ruinare a satelor libere, pentru că aceste sate 
continuă să existe, şi încă într-un număr destul de însemnat, în această vreme 
și mai cu seamă în timpul domniei lui Mihai Viteazul, multe sate de moșneni 
se rumânesc. Două cauze duc la această tendinţă de cotropire a satelor libere: 
1. dorința marilor boieri de a stăpâni cât mai multe sate şi 2. creșterea 

sarcinilor fiscale cărora ţăranii nu le mai pot face faţă și se rumânesc pentru 
a scăpa de ele. De această stare de lucruri va profita Mihai ca boier și apoi ca 
domn, dar și marii boieri care fac parte din sfatul domnesc cum sunt Buzeștii, 
Mihalcea ban, Stoica vistier și alții. Moșnenii vor face eforturi disperate 
pentru a nu-şi pierde libertatea, vor profita de orice situaţie favorabilă pentru 
a-şi recâștiga libertatea în cazul în care au pierdut-o și este bine cunoscută 
răscumpărarea multor sate la mijlocul secolului al XVII-lea, în timpul 
domniei lui Mihnea al III-lea. 

Cât priveşte țărănimea aservită s-a vorbit de intensificarea exploatării ei 
prin sporirea zilelor de clacă pe care aceasta era obligată să le presteze pe 
“rezerva seniorială” care se crează, acum, prin introducerea regimului 
nobiliar’. Pentru ultimele decenii ale secolului al XVI-lea nu avem nici un 
document care să ateste crearea unei rezerve senioriale, în documente 
menţionându-se că ţăranii aserviţi vor fi obligaţi să presteze zile de clacă “la 
ce va fi treaba” stăpânului, “ce va porunci acesta” sau “orice va fi'*?. Formulele 
Sunt mult prea vagi pentru a îngădui elaborarea unor teritorii care nu-și află 
aplicarea în ţările românești extracarpatice, și nici nu se poate compara 
situaţia țărănimii de la sfârșitul secolului al X VI-lea cu ceea ce se petrecea în 
secolul al XVIII-lea. De altfel, boierii nu erau interesaţi în creşterea producţiei 
de grâu pentru export, din cauza existenţei monopolului otoman, mult mai 
profitabilă fiind creşterea vitelor. 

Ceea ce nu se poate contesta este însă agravarea sarcinilor fiscale 
datorită creșterii haraciului și altor dări față de Poartă. În comparație cu 
prima jumătate a secolului al XVI-lea, birul crește de 10 ori în ultimul 
deceniu“. Cel mai ridicat bir pe gospodărie se înregistrează în timpul lui 
Mihnea cel Rău, 947 de aspri, ca să scadă în timpul domniei lui Mihai 
Viteazul la 623 aspri. Deosebit de apăsătoare devin însă celelalte dări care 
reușesc să egaleze birul așa cum o arată un document din 1594, din care 
rezultă că dăjdiile satului Orleşti se ridicau la 50.260 aspri, iar tributul la 
40.400 de aspris*: pentru achitarea acestor impuneri fiecare familie trebuind 
să vândă 42 de oi sau 16 obroace de grâu, 5 boi sau 38 falce de pământ*. 

Cifrele arată cât de apăsătoare erau dările către Poartă și explică starea 
de nemulțumire generală care va duce la marea ridicare armată de la sfârșitul 
secolului. 

Suprimarea dărilor oneroase în urma luptei pentru independenţă nu va 
duce la o ameliorare a situaţiei țărănimii, deoarece domnul are nevoie în 
continuare de mari contribuții băneşti pentru angajarea mercenarilor. 
Rezultatul benefic al luptelor purtate de Mihai Viteazul se vor repercuta pe 
plan social abia după 1600, când Poarta se vede obligată să reducă haraciul 
la sume rezonabile, iar urmașii lui Mihai nu mai desfășoară o activitate 

militară deosebită, deci nu mai este nevoie de întreţinere costisitoare a unor 
trupe de mercenari. Așa se explică, poate, şi posibilitatea pe care o au satele, 
rumânite la sfârşitul secolului al XVI-lea, să se răscumpere în primele două 
decenii ale secolului următor. 

Nicolae Iorga, afirmând că țăranii nu l-au iubit pe Mihai, arată totodată 
că “oamenii cei mai folositori şi mai capabili”, nu pot fi judecaţi “după 
foloasele imediate pe care le poate avea fiecare, ci după foloasele mai 
depărtate pe care le poate avea națiunea întreagă cine știe când. Căci 
niciodată fapta mare și omul mare nu rămân fără folos pentru țară””. 

Oastea. Ceea ce a deosebit societatea feudală românească de structurile 
feudale din apusul Europei a fost o organizare care i-a îngăduit domnului să 
cheme la oaste, în caz de primejdie, pe toţi locuitorii țării apți să poarte o 
armă. Primul document emis de cancelaria românească în anul 1374 ne 
demonstrează că nici țăranii aserviţi nu erau scutiţi de îndatorirea ostășească. 
Aceasta stare de lucruri se explică prin existenţa unui număr foarte mare de 
sate libere, a căror libertate era garantată de această obligativitate faţă de 
domnie, față de apărarea ţării. De asemenea, sarcinile țăraniloridetiiţi nu 
Sunt strivitoare şi ei se bucurau de anumite libertăţi, cea mai importantă fiind 
aceea de a se strămuta dintr-un sat în altul. În acest caz, interesul boierului era 
acela de a-și păstra țăranii, ferindu-se de a-i împovăra cu sarcini și dări 
excesive. Această organizare socială deosebită de aceea a ţărilor din apusul 
continentului era într-un fel determinată de nevoile militare ale unor ţări 
mereu amenințate cu cotropirea de către vecinii lor. Așa se explică posibilitatea 
pe care domnii noştri au avut-o de a concentra oști apreciabile ca efective 
pentru vremea aceea, 30.000 - 40.000 de oameni. Efectul acestei organizări 
social-militare speciale a fost respingerea încercărilor de cucerire din 1330, 
1395, 1462, 1475-1476. Oastea la care participă toți locuitorii ţării în stare să 
poarte o armă s-a numit “oastea cea mare”, nume deseori întâlnit în 
documentele emise de cancelaria lui Mircea cel Mare”. Ea a format temeiul 
organizării militare a ţărilor noastre în evul mediu, lupta gigantică dusă de 
Ştefan cel Mare împotriva unori mari State europene fiind posibilă numai 
datorită acestei organizări. 

Apariţia și evoluţia armelor de foc duc la modificări în modul de 
organizare și desfășurare a unei bătălii în secolul al XVI-lea. Aceste modificări 
au repercusiuni şi asupra organizării social-militare a țărilor române. În ceea, 
ce privește boierimea, aceasta, prin posibilităţile sale materiale, își păstrează 
importanţa pe care a avut-o și mai înainte în cadrul organizării militare 
româneşti. Ea este datoare să se prezinte pe câmpul de luptă, ori de câte ori 
este nevoie, împreună cu slujitori înarmaţi, întreținuţi de boieri, formând 
împreună cetele boiereşti“. 

Cât priveşte “oastea cea mare” a ţării ea nu a încetat să mai existe ca 
instituţie, domnul are și în vremea lui Mihai Viteazul posibilitatea să cheme 
“gloatele” la arme; au însă loc modificări în organizarea militară care fac să 
scadă rolul ţărănimii față de perioada anterioară, fapt care explică de ce a fost 
posibilă înrăutățirea situaţiei social-economice a țărănimii la sfârşitul secolului 
al XVI-lea. 

Acest proces s-a datorat nevoii pe care o avea domnul de a procura bani 
pentru angajarea mercenarilor, din care cauză a preferat să renunţe la 
chemarea unor sate la arme, obligându-le în schimb să plătească, în funcţie 
de mărimea satului, anumite sume de bani pentru întreținerea unor mercena- 
ri. Astfel, în cazul satului Loloeşti, locuitorii acestuia sunt obligați să 
plătească dăjdii pentru întreţinerea a 8 catane“. Mihai însăşi, în septembrie 
1596, când se aștepta să fie atacat de tătari, îi scrie lui Sigismund Báthory să-i 
trimită ajutoare pentru că țăranii fugiseră din calea năvălitorilor şi domnul nu 
putea strânge dajdea pentru plata mercenarilor“. Ceea ce înseamnă că multe 
sate nu mai trimiteau oameni la oaste fiind obligate în schimb să fumizeze 
sumele fiptesare pentru plata mercenarilor. Acest lucru explică de ce efectivele 
oştii lui Mihai Viteazul, în luptele din primii ani ai domniei, când efortul 
militar este făcut numai pe seama ţării, este sensibil mai redus decât în 
vremea lui Mircea, Vlad Ţepeş și Ştefan cel Mare. 

Aceasta nu înseamnă că țărănimea nu constituie temeiul apărării 
hotarelor. Nu trebuie să uităm că există un număr mare de sate libere (cel 
puţin jumătate din totalul satelor) ale căror îndatoriri militare fiinţau încă în 
vremea lui Mihai și a urmașilor săi“. Faptul că sate aservite sunt obligate să 
întrețină un număr de mercenari demonstrează cât de mare rămâne rolul 
țărănimii, chiar și sub această formă, în apărarea țării. Dar se mai întâmplă un 
fenomen pe care nu-l întâlnim în altă parte a Europei. Un sat aservit este 
scutit de bir și înscris la roșii, adică face parte dintr-un corp de oaste care 
apare în această vreme. În urma scutirilor obținute, aceste sate merg la oaste 
călare pe propria lor cheltuială, o tradiţie care s-a păstrat până în epoca 
modemă“*. Când a intrat în Transilvania, Mihai avea 8.000 de călăreţi pe care 
I. Darahi o considera “o prea frumoasă armată a roșiilor'”**. Posibilitatea 
eliberării unor sate și înscrierea lor la roșii este poate cea mai elocventă 
dovadă că “Legătura lui Mihai” nu a avut sensul legării de glie, al coborâni 
ţăranului într-o stare din care nu mai avea posibilitatea să se emancipeze. 

Tot în această epocă are loc alcătuirea unui corp de oase de pedestrași 
- dorobanţi - care slujeau în schimbul unor scutiri fiscale. 

O categorie socială datoare să slujească pe domn cu armele au format-o 
curtenii, adică toți aceia care deţineau o slujbă în folosul domniei. Ei au jucat 
un rol foarte important în luptele purtate de Ştefan cel Mare, dar, la sfârșitul 

secolului al XVI-lea, situaţia lor se înrăutățește fiind impuşi la bir“, ca, la 
mijlocul secolului următor, să fie confundați cu “roșii şi altă oaste de țară”“. 

Datorită noilor condiţii create de evoluţia armamentului, Mihai Viteazul 
a căutat de la începutul luptelor cu otomanii să angajeze câ! mai mulţi 
mercenari. Numărul acestora creşte mereu, iar într-o notă de plată se arată că 
în oastea lui Mihai se aflau până la 13.281 de lefegii, români, unguri, cazaci, 
haiduci din sudul Dunării”. 

Cât priveşte efectivele oastei lui Mihai s-au propus următoarele cifre: 
Călugăreni, circa 16.000, numai oastea ţării; Şelimbăr circa 30.000, între 
care un mare număr de mercenari, iar în campania din Moldova se consideră 
că efectivul oastei lui Mihai se ridica la 45-50.000 de oameni. 

Din cele arătate până acum se poatae desprinde care era potenţialul 
uman pe care se putea sprijini Mihai în lupta pentru eliberarea țării. 

Cât priveşte potenţialul economic, evaluările exacte sunt greu de făcut, 
dar călătorii străini care trec prin țările româneşti laudă bogăţia acestora, așa 
cum o face Giovanni Andrea Gromo sau Franco Sivori. Se recunoștea de 
către contemporani că țările române formau chelerul Imperiului Otoman și 
acest lucru este verificat de efectele pe plan economic pe care le are 
răzvrătirea țărilor române. Dar, oricât de bogatae erau sursele economice ale 
Țării Românești, ele nu reușeau să acopere cheltuielile impuse de un război 
purtat cu arme modeme. Drama căreia a trebuit să-i facă față domnul a fost 
aceea de a nu găsi aliaţi și ajutoarele necesare în vederea confruntării cu 
unele dintre cele mai mari state ale timpului: Imperiul Otoman, vastul regat 
polono-lituanian sau Imperiul Habsburgic. Aceste trei puteri au urmărit cu 
tenacitate surparea construcţiei politice pentru realizarea căreia Mihai a 
desfăşurat o activitate diplomatică de o rară subtilitate, și a dus o luptă eroică 
de proporții legendare, care l-a transformat într-unul din marii eroi ai 
Europei. 

V. RĂSVRĂTIREA 


Mihai ajungea la București la sfârșitul lunii octombrie 1593. Își începe 
domnia folosindu-se de divanul cu ajutorul căruia cârmuise ţara Alexandru 
cel Rău. Mitrea era marele vomic, un bătrân boier de ţară, care, așa cum 
preciza N. Iorga, luptase cu douăzeci de ani în urmă alături de Alexandru 
Mircea împotriva lui lon Vodă cel Viteaz. Mare logofăt este Andrei, 
hatmanul și vornicul lui Petru Șchiopul în Moldova. În divan rămâneau 
grecii care îl slujiseră pe Alexandru cel Rău: Manta paharnic, Pană comis, 
Dumitrachi mare spătar, Tudorachi mare postelnic, dar şi greci care-l 
împrumutascră pe Mihai cu bani în schimbul unei dregătorii: Pangratie mare 
vistier, Coci mare postelnic şi Statachi, care va lua locul lui Pangratie în 
15942. Ca mari dregători ei îşi puteau scoate banii împrumutaţi şi, eventual, 
prin căsătorie se așezau în țară, având dreptul să posede și bunuri imobiliare. 

Aşa cum remarca N. Iorga, acesta nu era “un divan de răscoală” pentru 
că toţi boierii amintiţi, cu excepţia lui Andrei, marele logofăt, erau adepţii 
unei politici de supunere faţă de Poantă. Nici unul dintre dregătorii amintiţi 
nu se gândea să lupte contra padișahului, pentru că un asemenea gând ar fi 
fost semnul unei mari îndrăzneli. Boierii pământeni fuseseră martorii 
creșterii puterii otomane și se temeau de această putere pe care o socoteau 
de neînvins, iar pe cei de origine grecească nu-i interesa soarta popoarelor 
sud-dunărene, ci propria lor soartă. 

Apoi, la Bucureşti, Mihai i-a găsit pe turcii care-l împrumutaseră pe 
Alexandru cel Rău, iar în suita lui veneau cei care-l împrumutaseră pe el, 
încât, conform estimărilor consemnate de cronicarii Ibrahim Pecevi și 
Mustafa Naima, în capitala ţării s-ar fi aflat 4 000 de creditori”. Aceștia 
reprezentau o forță greu de stăpânit şi după cum o arată mărturiile vremii, 
aceşti oameni turbulențţi, dintre care mulţi aveau conștiința apartenenţei la 
corpul de elită al armatei otomane, nu dădeau dovadă de înţelegere faţă de 
domn, nici faţă de greutăţile ţării. Câte dificultăţi întâmpina Mihai din cauza 
acestora o aminteşte cronica ţării: “Singur Mihai vodă cu toți boiarii să 
închisese de răul turcilor și multă vreme zicea creștinii doar să vor potoli 
turcii deasupră, iară ei mai mult rău făcea”. 

Cronica țării sugerează o stare critică, iar amănuntele în legătură cu 
aceasta le întâlnim la cronicarul otoman Ibrahim Pecevi. Opera acestuia este 
de cea mai mare însemnătate prin sinceritatea de care autorul dă dovadă, 
calitate rar întâlnită la cronicarii orientali atunci când relatează faptele 

“ghiaurilor”, dar și pentru faptul că el a cunoscut foarte bine ce se întâmpla 
în Muntenia, fiind defterdar de Dunăre, cu reședința la Pazargic. Acolo i-a 
povestit cadiul de Giurgiu cele ce se petreceau la Bucureşti: “Creditorii 
rătăcitului de Mihai din Bucureşti, capitala beilor Țării Româneşti, poate 
erau mai mult de patru mii de oameni. Cei mai mulți dintre aceștia erau 
ieniceri și mai mari ai oștirii. În fiecare zi, ei mergeau asupra nelegiuitului 
mai Sus arătat și aruncau pietre în sarai, căruia în limba lor îi spuneau Kurta 
[Curtea domnească), și dărâmau diferite părți ale acestuia. Ei puneau mână 
pe ce apucau, îi băteau pe oamenii aflaţi la poarta sa și îi răneau. Toţi aceștia 
îl săturaseră de viaţă pe afurisitul de Mihai”. 

Ca să-i tempereze, domnul le-a arătat că dacă îl omoară pe el, vor pierde 
totul. Țara fiind împărțită în judeţe, el le-a propus ca să meargă în fiecare 
judeţ mai mulţi creditori cu omul domnului şi să încaseze dajdiile, după care 
va primi fiecare partea ce i se cuvine. Până la urmă “după multă gâlceavă și 
îndărătnicie” au plecat 500 de creditori ca să asiste la strânsul dărilor. Cadiul 
de Giurgiu consideră această măsură drept o încercare din partea domnului 
de a câștiga timp. Întorcându-se oamenii cu dările, a fost chemat cadiul de 
Giurgiu, pentru că el judeca sau asista la rezolvarea problemelor litigioase 
dintre musulmani și creștini, în Muntenia. Cel care relatează aceste fapte a 
fost atunci trimis la Bucureşti. Socotelile nu se făceau, după părerea 
acestuia, cu cea mai mare corectitudine. Din relatarea sa reiese că oamenii 
trimiși după dări nu au strâns numai bani, ci şi obiecte pe care le preţuia 
domnul, dar cu mult deasupra valorii lor, așa cum reiese din replica unui 
datomic: “Tu nu poți să dovedeşti prețuirea lor adevărată și acest lucru îl știi 
şi tu și îl ştiu și eu. Tot ce mi-ai dat este pe un preţ de trei, patru ori mai mare. 
Hangerul pe care mi l-ai dat cu 20 de poveri, ţi l-aș da cu cinci sau chiar cu 
trei poveri”€. 

Tâlcul acestor socoteli îl vom vedea îndată. Ceea ce este demn de 
reţinut este situaţia dificilă creată în urma datoriilor făcute, greutăţile pe care 
Mihai le întâmpină în primul său an de domnie. 

Aluzia cronicarului otoman în legătură cu măsura extremă la care 
recurge domnul pentru a câștiga timp se lămurește dacă se are în vedere că 
toate acestea se petreceau cu puţin timp înaintea acțiunii plănuită de Mihai. 

În primul an al domniei pentru voievod nu s-a pus numai problema 
retumării banilor creditorilor aflaţi la Bucureşti. Marele vizir Sinan hotărâse, 
pentru anul 1594, o nouă expediţie în Ungaria superioară. Arhiducele 
Matthias asediase Strigoniul, încurajat fiind de succesele obținute de creștini 
cu un an mai înainte. În același timp, românii bănăţeni și sârbii se ridică şi ei 
punând stăpânire pe Vârșeț, Făget şi Bocşa. Ei izbutesc să-l înfrângă pe pașa 
de Timişoara şi pe alţi bei dunăreni. Primiseră ajutoare de la Lugoj şi ar fi 

dorit ca principele Transilvaniei să le trimită oameni și arme, dar orice 
inițiativă a acestuia este anihilată de partida nobililor care ţineau cu orice 
chip la alianţa cu Imperiul Otoman. 

Sinan se străduia să refacă prestigiul militar al Imperiului, să înăbușe 
revoltele şi să-și deschidă drum spre Viena, dacă era cu putință. Pentru 
aceasta, el îi cheamă în ajutor pe tătari și le cere domnilor români cai, bani și 
hrană. 

Mihai trimisese 200-300 de cai în tabăra marelui vizir, dar Sinan îi cere 
alţi cai și bani. Mihai a trebuit să trimită 400 de cai şi daruri marelui vizir, 
pentru a-i câştiga bunăvoința, dar caii sosesc după plecarea lui Sinan din 
Belgrad. Acest fapt îl mânie pe Sinan care cere osândirea trimișilor domnului 
român. Aceștia scapă cu viaţă datorită intervenţiei fiului marelui vizir. 
Refuzând darurile trimise de Mihai, Sinan a exclamat: “Inşallah! după 
această campanie, prima noastră expediţie va fi împotriva Țării Româneşti. 
De ce trebuie ca țara padişahului să fie dată unor ghiauri nepăsători și fără 
de lege”? Cel ce conducea efectiv treburile Imperiului Otoman considera că 
a sosit timpul ca ţările române să fie transformate în pașalâc. Nu bănuia cât 
de exactă era previziunea sa: peste un an, el avea să conducă armata 
otomană care trebuia să pună capăt oricărei urme de independenţă a Țării 
Românești. 

În situaţia disperată în care se aflau țările române nu mai exista decât o 
singură soluţie: lupta cu arma în mână împotriva celor care încălcau 
înțelegerile existente între aceste țări și Poartă ameninţându-le existenţa 
politică. Dacă ameninţarea lui Sinan se împlinea, atunci ţările noastre ar fi 
dispărut de pe harta Europei, cu urmări incalculabile pentru dezvoltara 
spirituală a neamului românesc. Excesele comise de conducătorii politici ai 
imperiului au creat această situaţie explozivă, surprinsă de Ibrahim Pecevi și 
de Naima. Ambii cronicari sunt de părere că purtarea nechibzuit de aspră a 
lui Sinan pașa faţă de domnii români i-au determinat pe aceştia să accepte 
confruntarea armată. “Marea greşală, afirmă Naima, a fost aceea că, 
nesimulând prietenia faţă de voievozii din Țara Românească şi Moldova, i-a 
persecutat pe aceștia”. 

Dar nu este vorba numai de situaţia specială creată de exploatarea 
otomană în anul 1594, ci şi de dorinţa lui Mihai de a scăpa țăra din situaţia 
fără ieşire la care o adusese disprețul oamenilor de la Poartă prin comportarea 
lor faţă de ţările române mai înainte ca el să ajungă domn. Era în joc, în 
aceste vremuri de cumpănă, însăși destinul neamului românesc. Cât priveşte 
propriul său destin, domnul, dacă s-ar fi înscris în seria înaintaşilor săi fără 
personalitate, oameni puşi pe căpămială, fără să le pese de soarta ţării, ar fi 
putut să stea liniștit la Bucureşti, să arunce noi dări pe țară, să plătească 

datoriile și să strângă și el averea care să-i pună la adăpost restul vieţii. După 
cum avea să-i mărturisească mai târziu solului polon, Lubieniecki, el nu 
avea de ce să se teamă personal de otomani, aceștia făgăduindu-i domnia pe 
viață”, iar în Memoriul trimis ducelui Toscanei, avea să afirme că tot ce a 
făcut “nu le-am făcut silit de cineva”. 

O mărturie contemporană este de cea mai mare însemnătate pentru a 
defini profilul moral al lui Mihai. Dacă s-ar fi împăcat cu soarta pe care i-o 
urzeau străinii din momentul în care primea domnia ar fi însemnat să 
accepte, implicit, umilirea ţării, el fiind instrumentul acestei căderi. Dar, 
cronicarul transilvănean Szamoskăzy, pe care nu-l putem bănui de parţialitate, 
afirrhă că Mihai a primit condițiile impuse de sultan și de oamenii acestuia 
și a făgăduii că va lichida toate datoriile “pentru că el avea atunci alte 
gânduri în sufletul său [...] Încă și atunci, când i-au dat căciulă cu surguciu 
în divan, a jurat în inima sa, că îndată ce va lua domnia, va scoate sabia 
împotriva turcilor. Chiar şi când a ieşit din divan şi a încălecat și-a fost dus 
de pași şi de begi la locuinţa sa, și atunci a jurat că va fi dușmanul neîmpăcat 
al turcilor, ceea ce mulţi au auzit, după aceea, chiar din gura lui”. 

Pe ce se putea bizui Mihai când lua o asemenea hotărâre? Este evident 
că ţara avea să fie de partea lui pentru că regimul exploatării devenise 
insuportabil. În al doilea rând, el se sprijinea pe credinţa celor mai mulţi 
boieri ai țării. În al treilea rând, războiul început de otomani în Europa i-ar 
fi dat posibilitatea să intre în alianță cu ţările creştine implicate în conflict. 
Speranţele sale, care s-au dovedit destul de repede că nu sunt iluzorii, contau 
pe o strânsă “alianţă cu Transilvania și Moldova. 

Nu este exclus ca în scurta sa ședere în Transilvania să nu fi simțit, dacă 
n-a aflat în mod explicit, care erau năzuinţele principelui Sigismund. Fiind 
foarte tânăr (avea numai douăzeci de ani) în ciuda slăbiciunilor manifestate 
în relaţiile cu vecinii, cât şi în conducerea treburilor publice ale principatului, 
nutrea mari ambiţii stâmile şi hrănite de profesorii și anturajul său. Erau 
italieni care cultivau noi idealuri pe care trebuia să le urmărească un tânăr, 
idealuri inspirate de operele autorilor antici, puse în valoare în această 
vreme. Erau, apoi, iezuiţii, printre aceștia numărându-se și duhovnicul său, 
spaniolul Alfonso Carillo. Iezuiții urmăreau, prin contrareformă, să 
restabilească autoritatea papei slăbită de luteranism sau de alte abateri de la 
“adevărata credinţă”, adică de la catolicism, sau să câștige de partea lor pe 
“schismaticii” din răsăritul Europei. Aceşti emisari papali îl mai îndemnau 
pe tânărul principe să lupte alături de țările creştine împotriva islamului, 
redevenit amenințător după redeschiderea ostilităților în Europa'?. Aceste 
îndemnuri fuseseră formulate în 1593, atunci când Sigismund îl sprijinea pe 
Mihai, poate și cu gândul de a avea în Muntenia un om de încredere, 
îndatorat pentru ajutorul acordat. 

În Moldova, Aron Vodă era detestat de toată lumea pentru dările noi pe 
care le aruncase asupra ţării. Cu învoirea lui, “turcii strângea dabilele cu 
dăbilarii, mai apoi nu-i putea opri și silă mare pretutindirile făcea”. 
Temându-se pentru propria lui soartă, Aron Vodă nu vedea altă ieşire decât 
să pună capăt asupririi otomane trecând de partea creștinilor. 

Aceasta este părerea istoricilor care s-au ocupat cu studiul relaţiilor 
dintre domnii români și Liga sfântă". Începutul relaţiilor lui Aron Vodă cu 
creștinii îl formează scrisoarea ofițeruluiungur Valentin Prepostvări. Această 
Scrisoare este importantă pentru că vine din partea unui militar care cunoștea 
bine Moldova, unde slujise domnilor de dinaintea lui Aron vodă!'5. Prepostvâri 
îl îndemna pe Aron să treacă de partea creştinilor pentru a câștiga o 
nepieritoare faimă așa cum o câștigaseră și înaintașii săi şi mai ales-faima 
“credinciosul Ştefan vodă de odinioară, slava vitejească şi numele căruia 
trăiește și acum și până va fi această lume, atâta vreme slava și numele lui nu 
se va șterge”!€. Aron urma să se înțeleagă mai întâi cu Mihai şi cu sârbii şi 
în timp ce otomanii se luptau în Ungaria superioară, ei puteau jefui 
nestingheriţi împărăţia otomană. 

Prepostvâri vorbeşte, mai întâi, de o înţelegere între Aron și Mihai, cele 
două țări româneşti extracarpatice devenind un ajutor de nepreţuit, dacă își 
uneau eforturile militare. 

Cam în aceeași vreme, octombrie 1593, Sigismund Rákóczi considera 
că Mihai și Aron au aceleași simțăminte faţă de țările creştine, cu condiţia 
ca împăratul să manifeste bunăvoința sa faţă de cei doi domni români”. 

La începutul lui februarie 1594, același Prepostvâri îi scria arhiducelui 
Matthias, atrăgându-i atenţia asupra valorii strategice a celor două ţări 
româneşti. Dacă Moldova şi Muntenia erau atrase în alianța creștină, scria 
Prepostvâri, tătarii n-ar mai fi îndrăznit să se deplaseze și să se unească cu 
trupele otomane în centrul Europei. “Apoi, voievodul Moldovei, al Munteniei, 
ar putea pârjoli tot ţinutul de dincolo de Dunăre, până la Adrianopol și mai 
departe, l-ar putea prăda; ar putea să ieie drumul Constantinopolului, ceea ce 
ar aduce pagubă foarte mare oștii împăratului turcesc. Niciodată și în nici 
un chip Sinan pașa n-ar putea să se țină, ar fi nevoit să fugă îndărăt sau ar 
trebui să meargă acasă sau să se bată în Țara Românească ori în Moldova”. 
Previziune care se va împlini punct cu punct în anul 1595! 

În afara valorii militare pe care o aveau. țările române nu trebuie 
ignorată importanța lor pentru aprovizionarea Constantinopolului sau a 
armatelor otomane, un fapt subliniat de toți observatorii contemporani. 

La 16 februarie 1594, Alessandro Comuleo (Komulovic), venit în 
Translvania pentru a duce tratative cu Sigismund Báthory, trimitea un 
raport nepotului papei, Cinzio Aldobrandini, în care arăta că va depune toate 

străduinţele ca principele “de cum va fi aflat victoria mult așteptată a armatei 
imperiale, să pornească în persoană prin Țara Românească și Moldova şi să 
se îndrepte cu o armată puternică spre Constantinopol”. 

Din aceste relatări se desprinde o constatare de cea mai mare importanță: 
cei care tatonează posibilitatea participării țărilor româneşti alături de creștini, 
o văd, în primul rând, ca o alianţă și ca o strânsă colaborare între principii 
celor trei țări a căror misiune era aceea de a zădămici operaţiile unei armate 
otomane spre centrul Europei. 

Același Comuleo surprinde în scurtă vreme care erau intențiile lui 
Sigismund Báthory: supunerea celorlalte două țări românești”, fără ca el sau 
sfetnicii săi să intuiască rezultatele nefaste ale unei asemenea politici. Cu 
numai câteva luni în urmă Mihai îl socotise pe principe mai mult decât un 
aliat. În scrisoarea de mulțumire pe care i-o trimisese pentru ajutorul dat ca 
să ia scaunul Munteniei el îl considerase pe principe ca pe o rudă apropiată 
ceea ce presupunea că între cele două țări de la nord şi de la sud de Carpaţi 
se vor stabili legăturile unei strânse colaborări politice și militare. 

Comuleo pleacă în Moldova pentru a duce tratative cu Aron. Domnul 
îi dă misionarului scrisori de credinţă către marele cancelar al Poloniei, către 
hatmanul cazacilor, către castelanul de Camenița și către marele cneaz al 
Moscovei. Voia să ducă tratative cu toate aceste căpetenii în vederea 
realizării unei mari alianţe antiotomane. 

În răportul pe care-l face lui Cinzio Aldobrandini, la 31 martie 1594, se 
întâlneşte un pasaj referitor la Mihai: “Cu domnul din Țara Românească nu 
se cuvine să se trateze acum, căci stă la Bucureşti cu mai mulți turci decât cu 
creștini, dar de cum va pomi la luptă domnul Moldovei el va fugi într-o clipă 
cu acei turci, şi toată Țara Românească va alerga la oastea ce va fi în 
Moldova sau cu adevărat transilvanul, fără a scoate sabia din teacă, va lua în 
stăpânire acea țară”?!. 

În istoriografia noastră s-a spus, pornindu-se de la această informaţie, 
că emisarii ligii creştine îl ocoleau pe Mihai socotindu-l prea înfeudat 
Porții”. Credem că nu trebuie să i se acorde un credit prea mare lui Comuleo, 
cel puţin în acest caz. Ceea ce afirmă la 31 martie din Camenița este în 
contradicție cu scrisoarea sa din 16 februarie 1594. În afară de aceasta, în 
februarie, este amintită prezenţa unor soli moldoveni și munteni pe lângă 
principele Transilvaniei, prezență al cărei scop îi este cunoscut lui Comuleo. 
Solii lui Aron şi Mihai îl îndemnau pe principe să se unească pentru a lupta 
cu toate forţele împotriva Imperiului Otoman”. La 2 aprilie 1594, Speziano 
(Speciano) îi scria lui Comuleo ca Sigismund să se unească cu Aron și cu 
Mihai, să nu mai tărăgăneze lucrurile, căci numai în unire cu ei şi cu ajutorul 
cazacilor se pot realiza succesele dorite de țările creştine. De fapt, așa cum 

remarca I. Sârbu, deși Comuleo trebuia să meargă în Moldova și Țara 
Românească, nu se va mai duce la sud de Carpaţi în urma intrigilor lui 
Sigismund Bâthory, care nu dorea ca Mihai să ducă tratative directe cu 
împăratul”. Această solie a domnilor români la Sigismund a fost menţionată 
numai de istoricul bănăţean și chiar dacă rezultatul ei este neînsemnat, 
datorită ezitărilor și temerilor lui Sigismund, ea prezintă o importanță 
deosebită pentru definirea orientării politice a domnilor români. Ea dovedește 
că se stabiliseră legături între Aron și Mihai, mai înainte ca emisarii papei și 
ai împăratului să ia legătura cu cei doi domni, ceea ce înseamnă că ideea 
răscoalei nu a venit de aiurea, ci pornea din iniţiativa lor. Pe baza acestor 
informaţii se lămureșie o știre transmisă de Ureche mai puţin luată în seamă 
de istoricii noștri. După cronicarul moldovean, Aron a fost determinat să se 
răzvrătească datorită stării inteme a Moldovei: “Deciia cunoscând Aron 
vodă că nu va fi până în sfârșit bine, că țara scârşca, pribegii sta înţinaţi, 
gândi după toată răutatea ce făcuse, să se curăţească şi să arate țărâi că nu 
iaste den voia lui ce s-au lucratu, ci iaste din sila turcilor. Şi socoti să să 
ajungă cu Mihai vodă, carele domniia pre aceea vreme în Ţara Muntenească, 
ca să să dezbată de supt mâna turciloru'2%. 

Aceasta înseamnă că, mai înainte de a începe tratativele cu emisarii 
ligii, Aron s-a înţeles cu Mihai, iar știrile amintite mai înainte converg spre 
această concluzie. Din Cronica Buzeştilor reiese că iniţiativa acestor tratative 
dintre principii celor trei țări româneşti i-a revenit lui Mihai Viteazul. Cât 
privește poziţia șovăielnică a lui Sigismund Báthory din iama anului 1594, 
aceasta nu trebuie explicată numai prin dorinţa principelui de a-i subordona 
pe Aron şi pe Mihai. În Transilvania era o partidă nobiliară filo-otomană 
foarte puternică din care făcea parte și Baltasar, vărul său. În asemenea 
condiţii, principele era obligat să dea dovadă de prudenţă în politica sa faţă 
de Poartă. O provocare făţișă din partea lui i-ar fi adus pe tătari și pe otomani 
pe pământul Transilvaniei, iar Sigismund singur nu avea suficiente forţe ca 
să reziste. 

Aron știa din luna martie că tătarii vor porni împotriva imperialilor. 
Nici Comuleo şi nici alți soli ai ligii nu-l convinseseră pe cancelarul 
Zamoyski să treacă de partea creştinilor. Mai mult, acesta îl ameninţa pe 
domnul Moldovei că îi va porni pe cazaci împotriva lui dacă va rupe 
legăturile cu Poarta. 

Din planurile făurite de Comuleo nu se realizase nimic, pentru că, la 
îndemnurile lui Zamoyski, cazacii nu se opun trecerii tătarilor pe la Hust, 
după ce mai înainte pătrunseseră și provocaseră mari pagube în Moldova. 
Cazacii nu s-au mişcat și pentru că nu primiseră solda promisă. Oamenii 
împăratului și Aron nu aveau bani pentru a plăti solda unui corp de 8 000 de 
cazaci comandaţi de Stanislav Clopizchi. 

În Transilvania, partida filo-otomană paralizase măsurile pe care 
principele trebuia să le ia pentru a închide trecătorile, dar și pentru a-l ajuta 
pe Aron Vodă”. În aceste condiţii domnul moldovean, care iniţial oprise 
tributul datorat Porții, se vede obligat să-şi revizuiască atitudinea și să 
îndeplinească cele “cuvenite” faţă de Imperiul Otoman. 

Sigismund Bâthory se hotărăște să lovească în adversarii săi, după ce 
părăsise, la un moment dat Alba Iulia pentru a se închide în cetatea Chioarului, 
unde se socotea mai în siguranță. După o împăcare simulată, în august, sunt 
executaţi capii partidei adverse, iar printre victime va fi și Baltasar Bâthory, 
vărul principelui. 

Abia în iulie 1594 are loc încheierea înţelegerii dintre principii celor trei 
țări româneşti. Din Cronica Buzeștilor aflăm că Mihai trimitea în Transilvania 
pe Radu Buzescu, iar în Moldova pe Stroe, fratele acestuia. Alegerea celor 
doi boieri ne demonstrează că Mihai este acela care hotărăște aderarea la 
Liga creştină, în înțelegere cu oamenii săi de taină și fără știrea sfatului 
domnesc. Consultarea cu ţara, așa cum reiese din aceeași cronică, nu s-a 
făcut acum, chiar dacă se vorbeşte despre ea înainte de trimiterea celor doi 
soli în Moldova și Transilvania. Ordinea cronologică a fost alta. Era nevoie 
ca mai întâi să afle nu numai gândurile vecinilor săi, dar să se și încheie 
legături care să asigure cooperarea militară a celor trei țări. Abia după aceea 
se putea consulta cu restul țării, hotărând cu voia tuturor lupta sau 
supunerea. Că domnul era silit să procedeze prudent o arată și evenimentele: 
Sinan asedia atunci cetatea Raabului pe care avea s-o cucerească peste două 
luni. Sârbii și românii bănăţeni fuseseră înfrânți și supuși. O deconspirare a 
planurilor de a se ridica împotriva Porții, ar fi devenit evidentă în cazul în 
care s-ar fi consultat cu țara, creându-se o situaţie nepotrivită într-o vreme 
în care otomanii erau foarte puternici.” 

Întrucât misiunea lui Comuleo nu dusese practic la nici o înțelegere 
între principii creştini, împăratul îl trimite pe Giovanni de' Marini Poli ca să 
trateze cu Aron. Din relatarea acestuia, care nu avusese de gând să meargă 
şi în Muntenia, aflăm că, în luna iulie, s-a întâlnit cu Radu Buzescu în 
Transilvania. Atunci s-a discutat posibilitatea unor tratative cu papa prin 
intermediul unui reverend care avea şi brevă papală. Dar, ceea ce este foarte 
important e că după ce i-au fost arătate solului muntean patentele imperiale, 
S-au dus tratative cu Sigismund Báthory: “și ne-am învoit cu principele 
Transilvaniei, cu jurământ să iasă neîntârziat la luptă și să ia armele contra 
dușmanului împreună cu acest principe al Țării Româneşti și cu acel al 
Moldovei, şi acestea s-au încheiat între trimisul din Ţara Românească și 
principele Transilvaniei cu jurământ de a rămâne uniți și aliaţi cu 
Maiestatea voastră și cu toată creștinătatea”?. 

Așadar, la începutul lunii iulie are loc încheierea unui tratat secret de 
alianţă între Mihai şi Sigismund Báthory. 

În cadrul acestor tratative, solul muntean promitea că domnul său va 
ridica 10 000 de oșteni din Muntenia. Mihai dorea însă ca prin mijlocirea 
oamenilor împăratului să fie angajaţi 10 000 de cazaci, solul repetând că 
“dacă este cu putință să fie aduși în ţara noastră noi am fi mulțumiți să-i 
hrănim şi va vedea Maiestatea Sa ce ispravă vom face pentru toată 
creștinătatea”*. 

Ceea ce ar fi dorit Mihai, iar acest lucru este foarte important pentru 
viitorul alianțelor sale, era ca de'Marini Poli și reverendul papal să vină la 
București și să trateze direct cu el o alianță cu papa și împăratul. De la 
început, domnul român a căutat acest lucru, pentru că numai așa ar fi avut 
posibilitatea să trateze pe picior de egalitate cu Sigismund Bâthory. Solul 
imperial mărturiseşte că Mihai i-a chemat “cu mari stăruințe”, dar nici el, 
nici reverendul papal nu au trecut la sud de Carpaţi. l-a împiedicat 
principele Transilvaniei, așa cum se arată într-o scrisoare a lui Giovanni de' 
Marini Poli, din 10 aprilie 1594”. 

În Moldova de” Marini Poli încheie în numele împăratului, la 16 august 
1594, tratatul de alianţă dintre Aron şi ligă. Ca și Mihai, Aron cerea ajutoare, 
promițând că toată lumea va fi mulțumită, după aceea, de isprăvile sale. 
Domnul Moldovei îl trimitea împreună cu solul împăratului pe Mihail 
Tolnay, comandantul călăreţilor din garda sa, şi cei doi sunt primiți de 
împărat la 14 octombrie. Aceştia îi arată lui Rudolf al II-lea cât de 
folositoare este alianţa cu domnii români. Ei pot prăda în sudul Dunării până 
la Adrianopol și chiar până în capitala Imperiului Otoman, mai ales că în 
acele locuri sunt mulţi creștini care ar trece de partea lor. Exact ceea ce 
spusese Prepostvâri la sfârșitul anului 1593. Pentru trimisul venețian, 
tratativele cu împăratul se duceau în numele lui Aron și al lui Mihai 
Viteazul, cei doi urmărind realizarea unei strânse alianţe între ţările lor (fra 
quelle nationi) și Maiestatea sa imperială?. Oamenii împăratului se pare că 
nu au fost convinși de aceste argumente, țările române părându-li-se prea 
îndepărtate, neîntărite de la natură și slab înarmate. De altfel, pe ei îi 
îngrijorau succesele otomane obținute la mică distanță de capitala imperiului. 
După cucerirea Raabului, Sinan își purtase trupele spre Komarom, dar 
cetatea rezistă și la 28 octombrie, marele vizir se retrage pentru a-și duce 
trupele în cantonamentele de iamă. 

Din cele arătate până acum se desprinde dorinţa lui Mihai de a încheia 
o strânsă alianţă cu Sigismund Bâthory și cu Aron vodă. Ar fi dorit să ducă 
tratative directe cu papa și cu împăratul pentru a se feri de un intermediar care 
îi va crea multe dificultăţi, ani de zile în şir. Nu s-a ajuns la un rezultat notabil 

pentru că nici papa şi nici împăratul, deși căutau alianțe peste tot, nu puneau 
mare temei pe potenţialul militar al ţărilor române, cu toate că li se arătase 
în repetate rânduri foloasele unei alianţe și ale unei strânse colaborări cu 
aceste țări. Credem că nu poate fi vorba numai de neînțelegere sau de rea 
credinţă, ci şi de faptul că reticenţele de la curțile celor ce conduceau liga se 
datorau şi lipsei de bani. Ca să se realizeze planurile făurite de domnii 
români era nevoie de bani, chiar dacă era vorba de sume modeste. Probabil 
că visteria papală și cea imperială nu puteau face faţă nici acestor cereri 
minime. 

Cu toate că situaţia aliaţilor creştini nu era strălucită, Mihai nu avea de 
ales decât lupta sau să se supună poruncilor sultanului de a intra în 
Transilvania în momentul în care oamenii Porții au înţeles că Sigismund a 
trecut de partea Ligii. Szamoskăzy relatează că înainte ca Mihai să ridice 
arma, a primit ordinul sultanului “să vină cu multe oști în Ardeal, să ia 
Ardealul și de aici înainte Ardealul să asculte de el””. În ajutorul lui Mihai 
erau trimiși begii dunăreni și Mihaloglu, comandantul acângiilor. Aron 
vodă trebuia să coopereze, avându-i în sprijin pe sangeacii de Cetatea Albă 
și de Tighina. Acesta ar fi un prim îndemn pentru domnul român ca să ia 
Transilvania, dar această operaţie s-ar fi făcut în interesul Porții și nu în 
interesul politicii urmărite de Mihai. 

După cum relatează Mihai, porunca sultanului era aceea de a distruge 
Transilvania “încât să nu mai rămână piatră pe piatră”, deoarece sultanul ar 
fi dorit “s-o împoporeze cu alți oameni”*. Distrugerea Transilvaniei, din punct 
de vedere politic şi militar, nu era însă în avantajul Munteniei. 

În urma tratativelor duse cu Sigismund și Aron, Mihai se hotărăște să se 
ridice împotriva asupritorilor otomani. “Văzând Mihai vodă atâta răutate şi 
nevoe, nu mai putu răbda ţipetele creștinilor, ce-ș strânsă boiarii toți, mari și 
mici, din toată ţara, și să sfătuiră cum vor face să izbăvască Dumnezeu 
creştinii din mănile vrăjmaşilor. Şi văzand că într-alt chip nu să vor putea 
izbăvi zisără cu toţii: numai cu bărbăţiia, să ridice sabiia asupra vrăjmașilor 
turci”. La fel procedase cu douăzeci de ani în urmă și Ion Vodă. 

Momentul începerii luptei este ales în funcţie și de situaţia militară: 
trupele otomane, ca în general toate trupele din aceea vreme, se aflau în 
cantonamentele de iamă. 

Pentru mai multă siguranţă, Mihai îi ceruse lui Sigismund să-i trimită 
un ajutor militar şi, la 10 noiembrie, 2 000 de oameni, după cum spune 
Baltasar Walther, sau 4000 de secui după alte izvoare, trec Carpaţii sub 
comanda lui Mihai Horvath șiu a lui Thury Ferenc. 

De asemenea, sunt scoşi din sfatul domnesc grecii pe care-i moștenise 
de la înaintașul său sau care veniseră o dată cu înscăunarea lui Mihai. În locul 

lui Mitrea marele vornic, în care Mihai nu avea încredere (nu este exclus ca 
acest mare dregător să-și fi arătat deschis dezacordul cu politica domnului) 
apare Ivan (loan) Norocea din Răzvad, un om bătrân, la 70 de ani”, ceea ce 
infirmă ipoteza existenţei unei partide formată din boieri tineri, ipoteză 
infirmată de cronica ţării, din care rezultă că domnul s-a consultat cu toți 
boierii și mari și mici, indiferent de vârsta lor. În noul sfat apare Teodosie 
Rudeanu, mare vistier, Danciul Brâncoveanu, mare spătar, Stroe Buzescu 
mare stolnic, Radu Buzescu, mare postelnic, Şerban, mare pahamic, viitorul 
domn Radu Șerban. 

În aceste zile au loc socotelile dintre domn și datomici şi înțelegem, 
acum, când planul scuturării jugului otoman era hotărât, de ce domnul își 
îngăduia să-i trateze cu o îndrăzneală cu care aceştia nu erau obișnuiți. 
Ajutorul cadiului din Giurgiu, relatând cele ce se petreceau atunci la 
București, surprinde cât de năpraznică și de neaștepiată a fost atacarea 
otomanilor aflaţi în București. Când a ieșit afară de la visterie, unde se făceau 
socotelile, un român, prieten şi gazdă a lui, amintindu-i că de douăzeci de 
ani sunt prieteni l-a sfătuit: “Dacă vrei să-mi asculţi cuvântul, să nu rămâi 
aici până la chindie și, de asemenea, mergând la Giurgiu, să nu te lași dus pe 
gânduri, ci să te străduiești să pleci îndată la Rusciuc şi să treci Dunărea cu 
un ceas mai devreme. Eu l-am întrebat: <<Care este pricina?>> iar el mi-a 
răspuns: <<Ţi-am spus eu ceva? De ce mă întrebi pricina?>> Simţind o 
mișcare de oameni suspectă în Bucureşti, ajutorul de cadiu s-a suit în 
caleașcă și a grăbit spre Giurgiu. Îndată după plecarea lui, a început 
masacrul și ajutorului de cadiu nu i-a rămas decât să treacă Dunărea înot ca 
să scape de urmăritori*. 

În ziua de 13 noiembrie 1594 datornicii au fost chemaţi la vistierie 
pentru încheicrea socotelilor. Casa a fost încercuită, s-a tras cu tunurile, după 
care Mihai i-a atacat cu oamnii săi, lichidând în chip radical problema 
datoriilor. “Apoi, se spune într-un raport contemporan, chemând poporul și 
făcând să se ardă în public poliţele şi cărțile, au făcut să se știe că, așa cum 
se libera pe sine de toate datoriile sale, așa libera pe supuși de orice sarcini, 
şi cine vrea să-L. urmeze să vie la dânsul””. 

Era, de fapt, strigarea la oaste, pentru că din ziua aceea începe 
conflictul cu marele Imperiu Otoman. Iar mai înainte de a porni spre hotare, 
era necesară lichidarea corpului de două mii de ieniceri, venit din Ungaria 
Sub pretextul iernării în Muntenia. De fapt, rostul acestui corp de oaste era 
altul: să-l supravegheze pe Mihai, în momentul în care se ştia că Sigismund 
Báthory trecuse de partea alianţei creștine. Comandantul acestui corp îi 
ceruse lui Mihai bani pentru întreţinerea oamenilor săi. Aflând că domnutse 
află la curţile de lângă biserica zidită de Mihai, cadilischerul se hotărăște să 

meargă să-l salute pe domn, dar cu o escortă de o mie de ieniceri înarmaţi 
până în dinți. 

Înţelegând scopul vizitei, Mihai s-a retras cu oamenii săi în tabăra 
transilvănenilor. Cadilischerul i-a cerut să-i elibereze pe aceşti străini, aduși 
de Mihai, de teama unui presupus pretendent. Şi, de unde în ajun îi ceruse 
domnului bani, acum se oferea să-i dea 100 000 de taleri numai să-i elibereze 
pe transilvăneni. Mihai nu avea decât să vină să ia banii. Domnul s-a dus, 
însoţit însă de oastea ţării, şi în ciuda tuturor promisiunilor făcute de 
cadilischer, i-a atacat pe ieniceri și i-a măcelărit“. 

Ceea ce jurase atunci când i s-a pus cuca domnească pe cap începea să 
se înfăptuiască aidoma. Soarta armelor avea să decidă această cruntă 
răzbunare a umilințelor îndurate de țară, îndurate de el însuși. 

VI. ANUL MARILOR CONFRUNTĂRI 


După lichidarea creditorilor și a ienicerilor care se aflau la Bucureşti, 
domnul își îngăduie un răgaz pentru organizarea oastei. Fiind iarnă și trupele 
otomane aflându-se risipite, până în primăvară nu se putea aștepta la un atac 
de mari proporţii din partea adversarului. Ceea ce se impunea ca o primă 
necesitate era distrugerea și dezorganizarea sistemului militar organizat de 
otomani pe cursul inferior al Dunării. Mihai acţionează, cum a acţionat Vlad 
Țepeș în iarna anului 1462, cu scopul de a stânjeni, pentru o vreme, eforturile 
necesare concentrării trupelor și a trecerii fluviului de către adversar. 

Prima lovitură este îndreptată împotriva Giurgiului. Alegerea acestui 
prim obiectiv se explică prin așezarea acestei cetăţi foarte aproape de 
capitala ţării. De aici, otomanii aveau posibilitatea să organizeze cu 
promptitudine acţiuni de represalii împotriva unui domn recalcitrant. 

Suwângându-şi oastea, “a triia zi purcese Mihai vodă cu muntenii și cu 
ungurii la cetatea Giurgiovului și încungiurară cetatea şi începură a o bate cu 
tunurile și câtăva vreme o au bătut şi nu o au putut dobândi”. 

Cetatea nu poate fi însă cucerită (lipseau tunuri mari de asediu), iar 
garnizoana acesteia primea hrană și întăriri de la Rusciuc, din care cauză 
domnul renunţă la asediu, mulțumindu-se cu arderea și distrugerea târgului. 
Ajutorul de cadiu, amintit mai înainte, mărturisește că n-a scăpat decât el și 
încă un turc, restul, 3.000-4.000 de locuitori, au fost omorâţi sau duși în 
captivitate, fiind luată și o pradă foarte bogată’. 

Revenind la București, Mihai organizează și trimite mai multe corpuri 
de oaste ca să atace aşezările otomane de pe Dunăre. La 10 decembrie, după 
cum relatează Baltasar Walther, este trimis la Cetatea de Floci căpitanul 
ungur Albert Kiraly, venit probabil cu noi ajutoare din partea lui Sigismund 
Báthory’. Așezarea a fost arsă şi distrusă, puţini locuitori scăpând cu fuga. 

La 30 decembrie, același Albeni Kiraly atacă Şiștovul cu o trupă 
formată din români, unguri şi cazaci. Dunărea a fost trecută pe ghiaţă și 
învingătorii s-au întors cu multă pradă. 

Preda Buzescu, mare spătar, și comisul Radu Buzescu sunt trimiși 
asupra Hârșovei. Cetatea nu poate fi cucerită, dar așezarea este arsă și, pe 
când treceau Dunărea, otomanii încearcă să scoată, dar fără folos, prada 
foarte bogată culeasă din Hârșova. 

Banul Mihalcea a atacat, la 8 ianuarie, Silistra (Dârstorul), reşedinţa 
sangeacului, în subordinea căruia se aflau ceilalţi bei dunăreni“. 

În Moldova, Aron, care părea corupţia personificată, dispus să suporte 
fără să crâcnească orice umilire, tocmise cazaci și atacă Tighina, Cetatea 
Albă şi Chilia. Zidurile acestora rezistă, dar sunt devastate teritoriile din 
jurul lor, şi un prim succes important îl reprezintă cucerirea Ismailului 
(vechiul Smil’. 

Acestea sunt acţiunile declanșate într-o primă fază după izbucnirea 
conflictului armat. 

La Constantinopol, vestea celor petrecute în ţările române provoacă 
stupoare. Oamenilor politici de pe malurile Bosforului nu le vine să:creadă 
că pretendențţii care cerșiseră până mai ieri bunăvoința lor au îndrăznit să 
ridice capul. Orice act de nesupunere din partea acestora, oricât de neînsemnat 
ar fi fost, provoca indignarea unor stăpâni care nu admiteau decât supunerea 
absolută. Reacţia acestora a fost promptă: înlocuirea “răufăcătorului”. De 
data aceasta, românii depășiseră orice limită. Nu veneau cu plângeri, nu 
cerşeau îngăduință pentru a fi iertată raiaua de dările prea apăsătoarae și ceea 
ce era și mai uluitor, nu se mulţumiseră cu răfuiala de la Iași şi Bucureşti, 
atacau cu o îndrăzneală nemaipomenită pământul sfânt al Islamului. 

Dar nu erau numai aceste acte care constituiau un sacrilegiu. Însemna 
că cetatea imperială va fi lovită, dar pe altă cale, cea economică. Contemporanii 
care cunosc realităţile din sud-estul Europei remarcă unanim că cele două 
țări româneşti deveniseră chelerul imperiului. În aceste împrejurări, imperiul 
va fi lipsit de alimentele din Transilvania, de “grânarul” pe care îl formau 
Moldova și Muntenia. Şi nu era vorba numai de aprovizionarea 
Constantinopolului. Acum că se purta războiul cu Liga creștină, resursele 
acestor ţări erau “absolut necesare pentru a putea fi continuat războiul” cu 
Habsburgiis. Pentru a ilustra această stare de lucruri, Baltasar Walther 
notează că domnul Munteniei “dădea pe fiecare an cam o tonă de aur, 20.000 
de oi, 2.000 de cai, 10.000 măsuri de grâu, tot atâta orz și, pe lângă acestea, 
mult unt, miere și nu «dădeau» mai puțin și cei doi voievozi vecini...””. 

Pompeo Salvago de Campis surprinde şi el rostul acestei laturi 
economice, într-o scrisoare din Liov, 15 ianuarie 1595: numai din Moldova 
au fost duse într-un an 360.000 de oi “în afară de cele cumpărate pe bani și 
de două ori pe atât din Țara Românească, fiind această țară mai mare; se mai 
adaugă și un mare număr de viței, s-ar putea zice chiar cea mai mare parte. 
De la Brăila se încarcă pe an [...] cel puţin 500 de corăbii, cea mai mare parte 
cu grâne, dar și cu pastramă, care e carne de vițel sărată şi uscată, unt, miere, 
brânză, seu și alte asemenea, iar grânele care sunt duse pe uscat din Țara 
Românească la Constanţa, port la Maraea Neagră, se încarcă cel puţin o mie 
de corăbii pentru Constantinopol”*. 

La 28 noiembrie, în capitala imperiului, se făcea strigare la oaste. Se 

alegeau pretendenți pentru cele două scaune domnești: Bogdan, fiul lui 
Iancu Sasul, pentru Muntenia și Ștefan Surdul pentru Moldova. La 4 
decembrie, noii numiţi sărutau mâna Sultanului, iar la 10 decembrie făceau 
același lucru Mustafa Pașa care-l aducea pe Bogdan şi Hasan Pașa însărcinat 
cu înscăunarea noului domn al Moldovei. Noii numiţi și oștile însoțitoare 
pornesc spre Silistra și Rusciuc. 

Vestea ridicării la luptă a ţărilor române surprinde și pe oamenii politici 
din Europa, iar cele ce se petrec la Dunărea de Jos au darul să provoace o vie 
activitate diplomatică. 

Referindu-se la luptele care se dau în iama anilor 1594-1595, N. Iorga 
sublinia dificultatea pe care o întâmpină istoricul în stabilirea unei cronologii 
cât mai exacte a evenimentelor. Dificultate se datorează tocmai acestei 
“explozii” de informaţii pe care diplomaţii europeni le adresează curților lor. 
Succesiunea rapidă a evenimentelor este ea însăși derutantă, o ştire se referă 
la fapte petrecute în Dobrogea, alta la cele din sudul Dunării sau din sudul 
Moldovei, încât o coordonare a lor este foarate dificilă. Dar, amănuntele, 
oricât de preţioase ar fi nu au o importanţă deosebită în acest context. Ceea 
ce este interesant și merită să fie semnalat este enorma surpriză pe care 
faptele lui Mihai o produce pe plan european. O analiză cantitativă a 
informaţiilor despre ţările române, provenite de la începutul anului 1595, 
este mai mult decât semnificativă. Şi nu ne referim la arhivele unor țări 
vecine nouă sau Imperiului Otoman, cum sunt cele venețiene, Serenissima 
fiind mereu receptivă la ce se petrece în spaţiul nostru. Dacă la Constantinopol 
ridicarea românească produce stupoare, în schimb ea face să răsară nădejdi 
și să stârnească entuziasmul într-un colț îndepărtat al Europei, cum este 
Spania. În arhivele de la Simancas apar rar informaţii despre români, în 
general nesemnificative, ca, la începutul anului 1595 numărul lor să crească 
brusc. La început, vestsea celor ce se petrec în țările române sunt primite cu 
oarecare îndoială, dar și cu speranța că s-ar putea înfăptui și o asemenea 
minune. Este implorată divinitatea ca zvonul să devină realitate, iar când 
acest lucru se întâmplă, informaţiile referitoare la faptele petrecute la 
Dunărea de Jos sunt inserate la începutul documentului, printre cele mai 
importante veşti care puteau fi comunicate sacrei majestăţi închisă între 
zidurile ca de fortăreață ale palatului de la Escorial. Asemenea vești erau 
primite cu cel mai viu interes, în speranţa că mânia sultanului se va abate 
asupra unor meleaguri îndepărtate. Murad al III-lea ameninţase tot apusul cu 
ridicarea unor mari flote și a unor nenumărate oști, dăduse ordine în acest 
sens și până să se dovedească ineficiența acestor dispoziţii, spaniolii se 
temuseră de un atac al flotei otomane. De aceea, izbucnirea unui focar în 
măsură să concentreze asupra sa forțele Imperiului Otoman era de natură să 
liniştească o lume care sta sub semnul nesiguranței. 

După aceste prime lupte care se dau pentru stăpânirea liniei Dunării, 
Mihai se întoarce la Bucureşti unde se îngrijește de organizarea oastei. După 
cum ne mărturisește el însuși, a aflat mai târziu prin iscoadele sale că 
otomanii se apropie de Dunăre. 

Surângându-și oștile, Mihai s-a îndreptat spre fluviu, în ziua de 8 
ianuarie, aşezându-și tabăra la satul Pietri<le>, (sat care a dispărut), de unde 
plănuise să organizeze trecerea Dunării pentru a-l lovi pe Mustafa pașa şi pe 
pretendentul Bogdan. Această acţiune urma să fie executată cu oastea ţării, 
căreia i se adăuga corpul de mercenari trimis de principele Transilvaniei. 

În această vreme, tătarii se îndreptau spre sălașurile lor cu prada culeasă 
în timpul luptelor purtate în toamnă cu imperialii. Baltasar Walther afirmă că 
hanul tătar, pomise din Ungaria cu 30.000 de oameni pentru a veni în 
ajutorul celor două pașale trimise să-i înlocuiască pe Mihai şi pe Aron. 
Îndeplinind porunca sultanului, hanul a trecut Dunărea pe la Vidin și a 
început să prade țara în lung și în lat. Aceeași știre o întâlnim şi în cronica 
țării din care Baltasar Walther și-a cules informaţiile'. 

Mihai prezintă, însă, altfel situaţia: hanul nu știa nimic despre 
evenimentele din Muntenia, şi este de crezut versiunea prezentată de domn, 
pentru că altfel nu se explică de ce Gazi Ghirai i-a cerut domnului român 
îngăduinţa ca un nepot al său, cu 4.000 de tătari, împreună cu “multă pradă 
și jaf şi robi şi averi” să treacă prin Muntenia, apoi prin Moldova ca să se ducă 
acasă. “Îi dădui răspuns bun, spune Mihai, făgăduind că-i voi împlini orice, 
numai să se apropie de noi”"!. 

De la Pietrile, Mihai își deplasează oastea la satul Hulubeşti de unde 
avea posibilitatea să supravegheze mişcările adversarilor, fără a risca să fie 
atacat prin surprindere. Hanul este cel care comite greşeala de a-și împărți 
forțele şi de a-l trimite înainte pe nepotul său numai cu 4.000 de oameni, plus 
prada. El este întîmpinat de frații Buzești, Radu, Preda și Stroe împreună cu 
Radu Calomfirescu. Într-o vineri, în ziua de 14 ianuaraie, în zori de zi, cum 
spune Mihai, tătarii sunt loviți lângă satul Putinei. Sunt mulți uciși, puţini 
prinşi şi foarte puţini tătari scapă cu fuga. Este culeasă prada și sunt eliberaţi 
cu această ocazie câteva mii de prizonieri (7.000 de nemți, slovaci, croaţi şi 
unguri capturați la cucerirea Raabului)!2. 

O a doua luptă o câștigă tot Buzeştii în ziua de 16 ianuarie, la Stănești, 
unde pier iarăși o mulțime de tătari”. 

Aflând despre înfrângerile suferite de către oamenii săi, Hanul pătrunde 
acum în Muntenia pe la Vidin, cu oastea sa, în timp ce calabalâcurile și robii 
au fost trimise prin sudul Dunării, spre Silistra: “Primii ştire bună de tot și 
despre aceasta, spune Mihai, anume că a intrat în Ţara Românească și că 
venea arzând şi jefuind țara; așa că numaidecât îmi rânduii oamenii și plecai 

împotrivă-i și când îl întâlnii mă lovii cu el și îl hărțuii atâta că puţini îmi 
scăpară. Astfel, cu ajutorul lui Dumnezeu, îl biruii și pe el, înstăpânindu-mă 
pe artileria lor și pe celelalte calabalâcuri ce le aveau, și însuși tătarul abia a 
scăpat şi s-a adăpostit în Silistra”'“. Szamoskăzy, ca și cronica țării, precizează 
că această bătălie, cea mai însemnată, pentru că Mihai a înfruntat de data 
aceasta forțele hanului, s-a dat în sat la Șerpăteşti, “înainte de răsăritul 
soarelui, în iama aceea cumplită”, și “îi nimici, în vreme cât ai fierbe un 
ou”, La Şerpăteşti au fost eliberați alţi robi şi capturate alte prăzi, numai 
partea hanului fiind încărcată pe şase cai albi. La această luptă nu a vrut să 
participe căpitanul ungur Mihail Horvath, fapt care l-a mâniat pe domnul 
român. 

Bătălia de la Şerpătești poate fi comparată cu aceea de la Lipnic. A fost 
o victonie categorică a lui Mihai în urma căreia cel mai periculos adversar 
(datorită mobilităţii sale), era scos din luptă. Când otomanii din Rusciuc i-au 
cerut hanului să li se alăture pentru a pomi peste Dunăre, Gazi Ghirai a 
refuzat “zicând că a văzut și încercat puterile lui Mihai Vodă”. 

După biruinţa deplină pe care o obţine asupra tătarilor, Mihai plănuiește 
atacul Rusciucului unde se aflau Mustafa pașa și Hasan pașa cu aproximativ 
15.000 de oameni. După Baltasar Walther, Mihai nu avea cu sine mai mult 
de 10.000 de oameni”. Dunărea este trecută pe la Marotin şi într-o marţi, 25 
ianuarie, are loc lupta de la Rusciuc”. Şi în această luptă, cu toate că adversarul 
era pregătit, “cât ce ne zărirăm - spune Mihai - îmi aruncai asupra lor oastea 
și începui lupta”. Bătălia a fost foarte îndârjită (“clocotul valurilor s-a auzit 
până în văzduhuri”?), cei doi pași sunt omorâţi în timpul luptei, iar Bogdan, 
pretendentul, reuşeşte să scape cu greu cu numai câţiva oameni. Artileria și 
tot ce aveau otomanii în tabără cad în mâinile oamenilor lui Mihai, “iar după 
ce i-am zdrobit pusei să se dea foc Rusciucului”. În Cronica Buzeștilor se 
spune că Mihai a ars și a prădata dincolo de Dunăre timp de trei zile, lucru 
confirmat de domn care ţine să menţioneze că oștenii săi s-au ales cu o pradă 
“pe care n-o vor uita niciodată. Voii apoi ca toate împrejurimile să fie arse şi 
turcii tăiaţi în bucăţi, iar pe creștinii cu familiile lor îi trecui în Țara 
Românească”%. Ibrahim Pecevi menţionează devastarea Rusciucului, 
“precum şi târgurile și satele din acel ținut, luând în robie bărbaţi, femei și 
copii fără număr și fără seamăn. Pe cei mai mulți bărbaţi i-au ucis, iar pe cei 
care erau bogaţi i-au pus în lanţuri”?!. 

Colaborarea cu căpitanii lui Sigismund Bâthory n-a fost așa cum ar fi 
dorit-o domnul, din care cauză a cerut rechemarea acestora?. 

Această primă campanie din iarna anului 1595, care durează numai 11 
zile, scoale în evidenţă excepţionalul talent militar de care dă dovadă Mihai 
Viteazul. Este prima campanie condusă de el și cu toate că n-a slujit ca alți 

predecesori în armate apusene, ca Despot sau Ion Vodă, se dovedeşte a fi un 
conducător de oști fără pereche. O primă acţiune a fost aceea a dezorganizării 
sistemului otoman de apărare a Dunării, pentru a stânjeni viitoarele acţiuni 
ale adversarului. În momentul în care află că va fi atacat de doi adversari, 
singura lui dorință este ca aceştia să nu-și unească forțele pentru a-i lovi și 
distruge separat. Deoaraece de la Radu de la Afumaţi otomanii nu se mai 
confruntaseră cu forțele militare ale Munteniei și deoaraece servilismul 
pretendenților şi supunerea desăvârșită a domnilor puşi în scaun de Poantă 
lăsaseră impresia că la nord de Dunăre nu se pot organiza forțe capabile să se 
opună invincibilelor armate otomane, nici comandanții oastei otomane, nici 
hanul tătar nu acordă importanţa cuvenită acestui insolit adversar. Mihai, în 
faţa celor două grupări inamice, alege ceea ce se numește manevra pe linii 
interioare, manevră aplicată de Napoleon în campania din Italia cu rezultatele 
cunoscute. O manevră care cere însă nervi de oțel, rapiditatea deciziilor, 
lovirea prin surprindere a diferitelor corpuri de oaste care se apropie de 
poziţia centrală, de aşteptare, a celui care ştie să exploateze cea mai mică 
eroare a adversarului. Din felul în care Mihai descrie diferite lupte cu 
adversarul ni se dezvăluie spiritul ofensiv prin excelenţă al acestui comandant 
de oști. El atacă în zori de zi, nelăsându-i adversarului nici o inițiativă, acesta 
fiind obligat să-și subordoneze mișcările pentru a face faţă loviturilor 
deslănţuite prin surprindere de Mihai. Din păcate, nu ni s-a păstrat descrierea 
acestor lupte, din care cauză nu avem posibilitatea să urmărim succesiunea 
fazelor unor bătălii atât de importante cum este aceea de la Şerpăteşti sau cea 
de la Rusciuc. 

Sangeacii de margine trimit rapoarte la Constantinopol în care este 
înfăţişată situaţia de la Dunăre. Surpriza este totală, iar sultanul poruncește 
să se închidă porțile orașului, creștinii fiind vânaţi, drept răzbunare, timp de 
o săptămână pe străzile orașului. Ferhad, marele vizir, cade la pat, timp de 
două zile. Victoriile lui Mihai dau curaj creştinilor din sudul Dunării și 2.000 
de haiduci atacă Sofia”. 

La puţină vreme după victoria de la Rusciuc, Mihai îl trimite pe banul 
Mihalcea asupra Silistrei unde se afla o oaste otomană care-l aducea pe 
Ştefan Surdul cu scopul de a-l înscăuna în Moldova. Oastea era comandată 
de begul de Silistra şi număra 8.000 de oameni. Dunărea este trecută pe 
gheaţă și, după o luptă aprigă, în cursul căreia piere chiar Ștefan Surdul, 
biruinţa românilor este deplină. 

“Această puţină slujbă am făcut-o într-o singură iarnă și apoi m-am dus 
să mă odihnesc în scaunul meu”3, avea să însemneze, cu modestie, după 
această suită ameţitoare de succese, domnul român. 

Victoriilor obținute de Mihai li se adaugă cele câştigate de Aron Vodă 

în sudul Moldovei. O coordonare a acţiunilor celor doi domni a dus la 
rezultate strălucite. Era o colaborare promițătoare, mai ales că, abia o dată cu 
primăvara, se va pune problema confruntării decisive. Această cooperare 
românească începe să fie subminată de pe acum de ambițiile nemăsuratae ale 
lui Sigismund Báthory. În apus, luptele cu tătarii, bătălia de la Rusciuc şi 
celelalte lupte pentru stăpânirea liniei Dunării sunt prezentate ca victorii 
obţinute de principele Transilvaniei. De exemplu, într-un raport ajuns la 
Veneţia, la 17 martie 1595, se afirma că Sigismund, acompaniat de domnul 
Moldovei și al Munteniei a trecut Dunărea ca să se lupte cu cei 24.000 de 
otomani ai lui Hasan pașa”. La 24 martie, tot la Veneţia, se știa că Sigismund 
şi-a întins stăpânirea pe toată linia Dunării până la vărsarea fluviului în 
mare”. Toate acestea erau spuse în ciuda faptului că în campania din iamă, 
Sigismund trimisese în Muntenia numai 2.000-3.000 de oameni cu ai căror 
căpitani domnul român nu stabilise o colaborare mulțumitoare! 

Însușirea faptelor săvârșite de alții, fără nici o reticenţă, sunt proba 
evidentă că ne aflăm în faţa unei fiinţe lipsite de personalitate, care nu 
înțelege valoarea reală a evenimentelor ce se petrec în jurul său. De aici 
tribulaţiile unui principe debusolat, dornic de fapte peste puterile sale, care 
va ruina o colaborare pornită sub auspicii atât de fericite. 

Nu după multă vreme, domnul este informat că otomanii aduceau trupe 
în cetăţile de pe Dunăre şi făceau pregătiri care să le îngăduie trecerea 
fluviului. De aceea, domnul își trimite iarăși oamenii ca să atace și să 
zădărnicească, pe cât posibil, concentraraea unor mari forțe sau strângerea 
materialelor necesare pentru construirea unui pod de vase?. 

Domnul menţionează, pe scurt, că și-a împărțit oamenii și i-a trimis să 
atace Brăila, Cervena”, Turtucaia și Nicopol. Szamoskizy menţionează și el 
atacul acestor localităţi, în timp ce Cronica Buzeștilor vorbește numai de 
atacul Brăilei, unde a fost trimis banul Manta cu Albert Kiraly. 

Cum observa I.Sârbu, “E greu de descâlcit din veștile ce ni s-au păstrat 
mersul luptelor date”*!. În orice caz, atacul Brăilei, una dintre cetățile im- 
portante pe care le stăpâneau otomanii pe malul stâng al Dunării, este cel mai 
de seamă fapt de arme petrecut la sfârșitul lunii martie. Szamoskăzy precizează 
şi numărul oamenilor trimis împotriva cetăţii: 16.000. Acestei lupte îi acordă 
o importanță deosebită cronicarii otomani Naima și Kiatip Celebi. În cronicile 
otomane sunt contrase însă două acțiuni distincte: atacul Brăilei din iamă și 
cel de la 30 martie. De asemenea, ambii cronicari menţionează, pentru oastea 
românească 20.000 de oameni. Aceasta a fost condusă de banul Mihalcea, 
din rândurile sale făcând parte și ardelenii lui Albert Kiraly. Asediul cetății 
a durat 16 zile. Au fost construite trei subterane ca să se ajungă sub zidurile 
cetăţii pentru a fi minate. Neputând primi ajutoare de dincolo de Dunăre, 

fluviul nemaifiind îngheţat, comandanții cetăţii, Kara Ceauș Mehmed bei şi 
Mustafa Ceauş au dus tratative pentru predarea cetăţii cu condiţia ca 
locuitorii acesteia să fie läsați să treacă fluviul numai cu ce aveau pe ei. Deşi 
li se asigurase securitatea, otomanii sunt atacați de “cete de haiduci și de 
hoţi”, spune I. Sârbu, dincolo de Dunăre”. Cronicarii otomani afirmă, însă, 
că au fost atacați de “oastea duşmană”, fiind făcuţi prizonieri, iar unii fiind 
ucişi. Atunci Kara Ceauș le-a spus căpeteniilor oastei asediatoare: “Bre, 
mincinoșilor, unde-i cuvântul vostru? Se poate aşa ceva la o naţie?”, la care 
Teproș, “beii maghiari” le-a asigurat trecerea fluviului”. 

Prada capturată de oamenii lui Mihai este estimată de cronicarii otomani 
la o mie de poveri, în timp ce bailul venețian de la Constantinopol considera 
că prada luată din Brăila se ridica la peste un milion de galbeni*. Otomanii 
ieşiţi din Brăila au încercat să salveze o pânte din avutul lor, ascuzând banii 
în pâine și în ciorbă, dar șireilicul a fost descoperit”. 

După cucerirea Brăilei, Kiraly atacă Babadagul, dar este constrâns să 
abandoneze prăzile luate pentru a trece Dunărea în siguranţă. 

Craiova este ameninţată de 300 de otomani și 1.000 de sârbi pe care-i 
zdrobește Deli Marcu. La Nicopol sunt arse 500 de luntrii strânse în vederea 
alcătuirii unui pod de vase, i se dă foc și târgului şi se pare că aici s-au dat 
două lupte la care a participat şi Aga Farcaș, otomanii pierzând aici 12.000 
de oameni*. 

În desfășurarea acestor confruntări militare, impresionantă este 
excepționala tărie de caracter manifestată de domnul român. Ea se afirmă 
mai ales atunci când are loc suirea pe tronul Imperiului Otoman a sultanului 
Mehmed al III-lea (16 ianuaraie 1595). Comparat cu Alexandru cel Mare, 
supușii săi își puneau nădejdea în el că va restabili autoritatea și faima 
Imperiului Otoman. Sultanul ia măsuri urgente pentru reorganizarea unei 
armate care să-l ducă la cucerirea Romei”. Î destituie pe Sinan pașa la 16 
februaraie, învinuindu-l de neglijență. 

În “Cetatea eternă” se știa, la 25 martie, că sultanul l-a provocat pe 
Rudolf al II-lea în luptă corp la corp, și că urma să ia comanda unei armate 
de 200.000 de oameni, care se concentra deja în jurul Constantinopolului*. 

Ardoarea războinică a sultanului se topește însă repede în patima 
neînfrânată pentru femei (“se îndulcea la femei, ba chiar așa de mult, încât le 
aducea în carăta lui cu dânsul, ceea ce nu se mai văzuse la Constantinopol)”. 

Tratatul de la Alba Iulia. Cunoscător al oamenilor și al locurilor, Mihai 
știa câtă valoare aveau asemenea declarații războinice. Dacă blocul românesc 
îşi păstra unitatea, nu avea de ce să se teamă. Dar acest bloc românesc începe 
să se fisureze exact atunci când luptele duse de Aron și de Mihai dădeau 
roadele cele mai bogate, linia Dunării redevenind românească prin strădania 
celor doi domni. 

Opera de subminare a alianței româneşti fusese începută de Sigismund 
Şi de cancelarul său, românul Josica, încă din anul 1594. De atunci, Comuleo 
bănuia că intenţiile lui Sigismund sunt acelea de a pune stăpânire pe Moldova 
şi pe Muntenia, înlocuindu-i pe domnii acestor țări cu oamenii săi de 
încredere“. Abia acum ies la iveală manevrele folosite de Sigismund și 
Josica pentru a-i împiedica pe emisarii imperiali să ajungă şi în Muntenia, 
deşi Mihai îi chemase insistent. Ceea ce urmărea Sigismund era ca domnul 
Munteniei să nu poată duce tratative directe cu împăratul, să nu se realizeze 
o alianţă care ar fi împiedicat planurile sale de mărire. 

De aceea, în timpul negocierilor din iarna anului 1595, oamenii săi îi 
arătau împăratului că cei doi domni români s-au supus principelui iar această 
subordonare era necesară, deoarece Sigismund nu punea temei pe credința 
acestora, cu toate că domnii îi făgăduiseră credinţă şi avea în scris, jurămintele 
lor. Trimiterea de ajutoare în Moldova și Muntenia era prezentată ca un 
mijloc prin care principele voia să se asigure de credinţa celor doi domni. 

Informaţiile deformate transmise de Sigismund în apus, prin care el își 
asuma toate meritele victoriilor obținute de Mihai şi de Aron, nu urmăreau 
altceva decât să-i aducă o răsplată nemeritată pentru toată slujba pe care alţii 
o făcuseră pentru cauza comună. 

Aşa se face că oamenii săi cer împăratului de la Praga independența 
totală a Transilvaniei, o independenţă pe care s-o recunoască și staturile 
ungurești. Din principat autonom, Transilvania trebuia să devină un stat 
suveran cu drept de moștenire pe linie bărbătească și femeiască numai în 
familia Bâthory. Acest aspect este foare important pentru definirea 
raporturilor dintre Transilvania și ceea ce mai rămăsese din Ungaria ca ideal 
politic. Era o cerere greu de acceptat pentru imperiali, deoarece şi ei doreau 
să li se recunoască suzeranitatea asupra acestui principat în amintirea 
suzeranității exercitate cândva de regii unguri. După cum se ştie, abia o dată 
cu pacea de la Westfalia se va îndeplini acest deziderat al unei țări care își 
avea o orientare politică, economică străină de aceea a Ungariei. Sigismund 
solicita Colanul Lânii de aur, una dintre cele mai de seamă decoraţii 
europene pe care o dăruia regele Spaniei și mai dorea mâna unei principese 
din familia imperială“. 

Pretenţia lui Sigismund de a stăpâni și celelalte două țări româneşti este 
considerată ca o gafă politică. Papa nu înţelege “cum se poate să fie prietenie 
între acei principi dacă unul cuprinde statul celuilalt”, iar oamenii împăratului 
considerau periculoasă și nejustificată o asemenea comportare faţă de doi 
aliaţi care, din cauza aceasta, ar fi putut trece de partea otomanilor”. 

În ciuda acestor temeri și a înțelegerii care se stabilise între cei trei 
principi la începutul lunii iulie 1594, Sigismund se intitula în luna martie 

1595, “cu mila lui Dumnezeu, prinţ al sacrului Imperiu Roman, al Ardealului, 
Moldovei, Valahiei transalpine, conte al secuilor” și îi convoca la dieta ării, 
ca pe niște supuși oarecare, pe Mihai şi pe Aron, care urmau să fie însoţiţi de 
12 boieri“. 

Dar mai înainte de convocarea dietei, Sigismund continuă să trimită 
informaţii defăimătoare la curtea imperială. În momentele de mare încleștare 
dintre forțele românești și cele turco-tătare de pe linia Dunării și din sudul 
Moldovei, Sigismund sugera imperialilor oportunitatea supunerii celor două 
țări românești extracarpatice, deoarece domnii acelor ţări “nu se gândesc 
poale la alta decât să se îmbogăţească şi apoi să fugă undeva ca să se bucure 
de stoarcerile făcute acestor biete populații ™. 

Este lansat zvonul că boierii munteni vor să-i extermine pe soldații 
unguri, trimiși de Sigismund“. 

Dorinţa de a deveni, cu orice chip, stăpânul Moldovei şi al Munteniei îl 
face pe principele Transilvaniei să promită imperialilor că nu va mai avea 
nevoie de nici un ajutor militar din partea lui Rudolf”. La tratativele din timpul 
iernii el ceruse cu multă insistenţă să i se acorde sprijin militar. Renunţa la 
acest ajutor, pentru că ştia câte dificultăţi financiare întâmpinau imperialii ca 
să trimită mercenarii solicitaţi de domnii români. 

Otomanii cunoșteau şi ei această ambiţie a principelui Transilvaniei și, 
pentru a-l scoate din alianța creştină, îi ofereau, în schimb, stăpânirea 
Moldovei și a Munteniei, cât și o scădere a tributului“. 

Înlocuirea celor doi domni nu era o operă atât de ușor de înfăptuit pe cât 
şi-o închipuia Sigismund sau sfetnicii săi. În Muntenia, Mihai avea în jurul 
său întreaga țară. Boierii nemulţumiţi de politica domnului erau prea puțini 
și nu formau o partidă puternică pe care s-ar fi putut sprijini principele 
Transilvaniei. Această realitate era ignorată de Sigismund care-l socotea mai 
primejdios pe Aron decât pe Mihai. Aron stabilise legături directe cu 
imperialii. Aşa se explică de ce Sigismund este nevoit să ceară învoirea curții 
de la Praga pentru a supune Moldova. Pe de altă pante, Aron, vecin cu 
Polonia, dusese o politică de apropiere faţă de regatul vecin. Stabilise 
legături de rudenie cu unii nobili poloni și ducea tratative cu Zamoyski 
pentru o alianţă care să preîntâmpine atacul tătarilor. Şi, chiar dacă acţiunile 
lui Aron nu erau conforme cu planurile politice făurite de cancelar, acesta 
îngăduie recrutarea unui corp de cazaci, al cărui efectiv se ridica în 
primăvara anului 1595, la 10.000 de oameni. Este efectivul de care Mihai 
însuşi va avea nevoie în anii viitori, dar Zamoyski îi va împiedica pe cazaci 
să treacă în Muntenia. În ciuda unor intrigi denigratoare datorate lui de 

‘Marini Poli“ prin care se caută compromiterea lui Aron, datorită legăturilor 
acestuia cu grecii din sfatul său și prin ei, cu otomanii, domnul putea să 

afirme că “Ţara noastră e cu adevărat un zid a toată creștinătatea contra 
acestui duşman pe care-l ținem aproape în spinare”. Această stare de 
independenţă afirmată de Aron, libertatea pe care acesta şi-o ia de a trata cu 
vecinii şi cu imperialii stânjeneau în cel mai înalt grad planurile lui Sigismund. 

Exista însă un punct slab în cârmuirea lui Aron: el acceptase ca în jurul 
său să stea de gardă oamenii trimiși de Sigismund. Comandantul gărzii era 
Mihai Tolnai şi ceea ce se şiie e că acesta mersese în mai multe rânduri la 
Alba Iulia. Tolnai avea strânse legături cu Răzvan, un om de nimic pe care 
Aron îl făcuse hatman și om de încredere. Abia în aceste împrejurări se vede 
cât de păgubitor era pentru autoritatea domniei neîncrederea în oamenii 
pământului, adversitatea dintre domn și o parte a marilor boieri (chiar dacă 
nu sunt 8.000 cum insinuează de'Marini Poli). 

La 16 aprilie 1598 este convocată dieta Transilvaniei. Sunt invitaţi și 
cei doi domni cu câte 12 boieri, un prilej pentru a verifica reacţia lui Mihai 
și Aron, pentru că, “dacă nu vin, nici ei, nici boierii, se vor da pe faţă că sunt 
trădători şi dacă nu ar veni, mărturisește același de' Marini Poli, cred că acest 
principe va lua grabnic măsuri și va schimba pe sub-zişii domni [pentru 
binele creştinătăţii ”(!))5. 

Nu s-a prezentat nici .Aron și nici Mihai, dovadă că amândoi se 
considerau independenți şi destul de puternici ca să impună respectul datorat 
de un egal al lor. 

Amenințarea se dovedește însă în scurtă vreme că nu este numai o 
verificare a sentimentelor unor buni aliați. Sub formă de ajutoare sunt trimişi 
alți oameni în Moldova sub comanda lui Gaspar Comiș și Franț Daczo. În 
același timp, după cum arată Miron Costin, “Bator Jigmontu” “s-au agiuns 
cu boierii lui Aron vodă”, dar nu cu mari boieri ai ţării ci, precizează 
cronicarul, numai cu aceia, “carii era de casa lui” și anume cu Răzvan 
hatmanul”. Este vorba deci de un complot organizat la Alba Iulia care se 
bizuia pe garda ungurească a lui Mihai Tolnai şi pe trădarea lui Răzvan. La 
23 aprilie, acesta îl preda pe Aron şi familia sa lui Gaspar Comiș. Din averea 
domnului s-au împărtășit trădătorii împreună cu Josica, cancelarul lui 
Sigismund, care, se pare, plănuise această lovitură. Au fost uciși mai mulți 
boieri cu această ocazie, iar sora lui Aron era sugurmată împreună cu copiii 
ei. La 21 mai, Aron ajungea la Alba Iulia şi, de aici, era trimis și închis în 
castelul de la Vinţ, unde avea să-și găsească sfârșitul, după câte se spune, . 
otrăvit de oamenii lui Josica*. 

Singurii care au sărit să-l apere pe Aron au fost cazacii. Acestora li s-a 
spus că domnul fusese înţeles cu turcii și plănuia o trădare, dar argumentul 
hotărâtor pentru a-i convinge să părăsească Moldova a fost distribuirea a 
24.000 de ducați din averea lui Aron*. 

Aceasta constituie cea mai gravă eroare politică pe care a săvârșit-o 

Sigismund împreună cu sfetnicii săi. Prin fapta sa, Moldova a fost pierdută 
pentru alianța creştină cu consecinţe grave așa cum o demonstrează evoluţia 
ulterioară a evenimentelor. Prin pierderea Moldovei a fost ruptă legătura cu 
Cazacii, nu s-au mai putut recruta oamenii de dincolo de Nistru, atât de utili 
în lupta cu otomanii, iar tătarii nu mai puteau fi opriți pe Nistru. Mihai a 
înțeles urmările dezastruoase ale îndepărtării lui Aron. “Iară Mihai vodă 
deaca prinse de veste foarte să întristă”, consemnează laconic cronica färii“. 
Cât de utilă era alianţa moldoveană se va vedea peste puţină vreme, când 
oştile otomane amenințau să treacă Dunărea. 

În 27 iulie 1595, Mihai îi declara solului polon Lubieniecki: “Dacă 
Aron, fratele meu, cu care ne-am potrivit să ne dăm ajutor unul altuia 
împotriva turcilor, ar domni încă și astăzi în Moldova nu mi-ar lipsi nădejdea 
de a împiedica trecerea turcilor peste Dunăre, în părţile noastre, mai ales 
dacă din spatae nu vom fi ameninţaţi de tătari”. 

Cât privește rolul pe care l-ar fi putut juca mercenarii de la Praguri el 
este subliniat de Mihai în mai multe rânduri. lar dorința domnului de a 
recruta asemenea oameni are două justificări: 1. cazacul era un luptător ale 
cărui calităţi sunt unanim recunoscute; 2. plata unui cazac era cu mult mai 
mică decât plata unui mercenar apusean. Cu bani puţini se putea recruta o 
armată numeroasă de mercenari atât de utilă în luptele de la sfârșitul 
secolului al XVI-lea. 

Cât de gravă a fost eroarea lui Sigismund o demonstrează ceea ce a 
urmat. Zamoyski profită de incompetența politică și militară a princepelui 
transilvan pentru a-l alunga pe Răzvan din scaun, Moldova intrând în sfera 
de influenţă politică a Poloniei. 

În aceste împrejurări dramatice, se afirmă personalitatea excepțională a 
lui Mihai. Acum ne dă măsura tăriei lui de caracter, a stăpânirii de sine. 
Tentaţi să-l vedem ca pe un luptător impulsiv, gata să pună mâna pe secure 
pentru a înlătura piedicile care i se pun în cale, Mihai se arată a fi fost un fin 
diplomat care știa să calculeze și să acționeze după o profundă chibzuinţă. 

Încercase să ducă tratative cu polonii şi cu imperialii pentru o alianță 
care să-l ferească de eventuale imprudenţe comise de ambițiosul și 
necumpătatul Sigismund. Avansurile sale sunt respinse, imperialii 
recomandându-i să se înțeleagă cu Sigismund. lar principele, în care Mihai 
văzuse un frate, un aliat de nădejde, hotărăște să-l despoaie pe Mihai de toate 
atributele domniei, transformându-l într-un simplu locţiitor al său (locotenent) 
pe scaunul Munteniei. 

Ca să accepte o asemenea situaţie era nevoie ca de la sud de Dunăre să 
vină ameninţarea cu pierderea pentru totdeauna a independenţei țării. Este 
adevărat că sultanul nu avea 200.000 de oameni gub arme, dar la începutul 

lunii martie el se hotărăște să scoată din haznaua imperială pungile de 
galbeni necesari ridicării unei armate în stare să intre în campanie când iarba 
va fi bună de păscut. i 

Îi îndemna pe otomani să pornească împotriva țărilor române lipsurile 
care deveniseră îngrijorătoare chiar în capitala imperiului. Lipseau carnea și 
pâinea, preţurile crescuseră peste măsură. Era nevoie să se pună capăt 
răscoalei pentru că spaima începuse să-i cuprindă pe locuitorii capitalei. Se 
spunea despre Mihai că ar fi ajuns la numai câteva zile de Adrianopol, 
mamele începuseră să-şi sperie copiii, cu numele domnului român. Oamenii 
îndrăzneau să-l înfrunte pe stradă pe sultan sau îi trimiteau versuri în care se 
cerea apărarea hotarelor imperiului”. 

Către sfârşitul lunii aprilie marele vizir Ferhad pașa a convocat divanul 
pentru a hotărî împotriva cărui dușman vor pomi oștile sultanului. Ibrahim 
paşa şi Djerrah Mehmed pașa au considerat că este mai bine să se pornească 
spre Buda, iar împotriva ţărilor române să fie trimise două oști care să 
păzească hotarul. Halil pașa a zis: “Deocamdată este important să fie 
înlăturate răscoalele din Țara Românească și Moldova”, iar Molla efendi a 
spus: “Potrivit zicalei, «să mergi în apropiere», înlăturarea uneltirilor raialelor 
care s-au ridicat în ţinuturile islamice este mai importantă decât să mergi 
asupra ghiaurilor din ținuturi dușmane îndepărtate”. Marele vizir a fost și 
el de părere că trebuie pomit împotriva țărilor românești, în timp ce contra 
imperialilor urmau să fie trimise trupe pentru întărirea gamizoanelor existente. 
La 12 mai, Ferhad pașa își așeza tabăra lângă poarta Adrianopolului, nu 
departe de zidurile capitalei, semnul de început al campaniei din anul acela. 

Mihai era informat în legătură cu aceste pregătiri și știa că urgia se va 
abate asupra ţării sale. Dispariţia lui Aron îi lăsa o singură posibilitate de 
ajutorare: Transilvnaia. Ştia şi o spune şi cronica țării că “Batăr Jicmont [...] 
făcu sfat cu toți voievozii Ardialului cum să scază pre Mihai vodă despre ţara 
Munteniască să fie mai mic și ascultător subt mâna lui și a poroncilor lui şi 
să opriască ţara cu tot venitul ei”. Mihai vodă trimite o delegaţie de 12 
boieri în frunte cu Eftimie mitropolitul, episcopii Luca de Buzău şi Teofil de 
Râmnic. Printre boieri se aflau Mitrea vomicul, Chisar logofătul, Dan, mare 
vistier de pe vremea lui Mihnea Turcitul, Teodosie Rudeanu făcut mare 
vistier de curând, Radu din Cepturoaia, fiul lui Dumitru din Cepturoaia, văr 
cu fraţii Buzești, Radu Buzescu, Vintilă clucerul și alţii“. Această delegaţie 
semna la 20 mai 1595 un act umilitor pentru domn, dar și pentru ţară. După 
cum relatează Teodosie Rudeanu, participant activ la evenimente, Mihai îi 
instruise pe boieri să accepte suzeranitatea lui Sigismund “iară de ţară să 
n-aibă scădere, ce să-și ție țara deplin și să se agiute unii cu alţii cum i-au 
fostu giurământul întâi”s!, Se făcea, deci, apel la o înţelegere anterioară în 

care cei doi principi trataseră în calitate de aliaţi. 

Din primul araticol al noului tratat, Muntenia este complet subordonată 
lui Sigismund, iar prerogativele domniei sunt suprimate. Boierii jură în 
numele lui Mihai și în numele lor că îl aleg pe Sigismund și “îl așezăm și îl 
înălțăm ca Principe al nostru și ca Domn și Rege moștenitor al țării noastre 
Munteneşti”. Fiindcă principele nu poate locui în Muntenia, stările țării vor 
numi un locotenent (locţiitor) cu numele de voievod cu condiţia ca acesta să 
cunoască limba țării (et patrii sermonis). Locţiitorul va primi însemnele puterii 
de la principe și va guverna cu 12 boieri, numiţi şi înlocuiţi numai cu ştirea 
principelui. Dările vor fi stabilite de dietă, iar domnul și cei 12 boieri vor da 
seama amănunţită principelui de tot ce s-a încasat şi s-a cheltuit. Principele 
este acela care va fixa veniturile voievodului “în urma cererii Țării și a 
boierilor”. Privilegiile acordate până atunci rămâneau în vigoare, dar de atunci 
încolo ele vor fi acordate numai de principe. Toate pricinile vor fi judecate 
de voievod cu cei 12 boieri, dar când este vorba de averea boierilor, acestea 
rămân numai în sarcina principelui. Hotarele ţării vor rămâne neschimbate, 
iar dacă vor fi câştigate noi teritorii cu eforturi comune, acestea din urmă vor 
rămâne sub stăpânirea principelui. Ca titulatură, voievodul poate purta 
numai titlul de spectabilul şi magnificul domn. Voievodul nu se va mai numi 
“din mila lui Dumnezeu” și nici nu va menţiona în documentele sale că 
localităţile de unde sunt emise acestea se află sub stăpânirea sa. Voievodul 
va folosi numai sigiliul de familie, iar cel al ţării va fi predat principelui. 
Dregătorii ţării vor fi ai principelui, aşa precum şi voievodul va fi tot un 
sfetnic al acestuia. Voievodul nu avea voie să trimită și să primească soli. 
Între cei 12 dregători nu se admiteau greci. Principele trebuia să apere țara de 
otomani. Boierii şi voievodul se puteau refugia în Transilvania. Boierii nu 
erau obligaţi să dea nici o dare şi nici să presteze vreo muncă, iar iobagii care 
fug de pe moşiile lor pot fi aduşi cu forța înapoi”. 

Din acest tratat reiese clar că boierimea era avantajată, atât prin faptul 
că se putea sustrage voinţei unei domnii autoritare, cât și prin încercarea de 
a se introduce în Muntenia același aspru regim al iobăgiei care exista în 
Transilvania. 

N. Iorga, considera acest tratat nu numai un act “de trădare, dar şi de 
nebunie, de unică nebunie în tot trecutul nostru”, iar P.P. Panaitescu afirma 
că: “Niciodată turcii nu puseră asemenea condiţii și nici chiar în cele mai 
negre zile de decădere politică din veacul al XVIII-lea Țara noastră n-a 
primit condiţiile ce fură iscălite de boierii lui Mihai Viteazul”. Pe marginea 
acestui tratat s-au făcut interpretări diverse. S-a crezut că el a fost impus 
boierilor care, resemnaţi, n-au făcut altceva, decât să se supună unui act pe 
care nu aveau nici o putere să-l conteste. Există și o mărturie contemporană 


89 


în acest sens. Giovanni de' Marini Poli afirmă că a stat de vorbă cu boierii 
munteni care au semnat actul de la Alba Iulia iar aceștia i s-au plâns “că 
împotriva voinţei lor au încuviinţat și au confirmat capitolele” impuse de 
Sigismund. Ca reprezentant al împăratului, el i-a “mângâiat din tot sufletul” 
demonstrându-le că puterea supremă și ultima hotărâre o are împăratul“. 

Maria Holban era de părere că, deși au existat divergențe între boieri, 
“iniţiativa nu a fost niciodată a lor [a boierilor], ci că s-au aflat înaintea unui 
diktat ce nu comporta discuţii "6. 

N. Iorga lasă să se înțeleagă, pe baza unei mărturii contemporane, că 
boierii justificau atitudinea lor ca pe o încercare de a scăpa de tirania 
propriilor lor domni”. 

P.P. Panaitescu considera că “boierii jentfiră autonomia politică a țării 
ambiţiei ardeleanului în schimbul asigurării situației lor sociale; cel sacrificat 
a fost domnul, de ale cărui instrucţiuni nu se ținuse seama”. 

Potrivit altei interpretări, “tratatul a fost pregătit cu luni înainte de către 
o conspirație a boierilor munteni” şi el nu este altceva decât “o lovitură de 
stat destinată să instaureze” regimul nobiliar?. 

Interpretările care considseră că boierii trimiși de Mihai la Alba Iulia 
l-au trădat se sprijină și pe mărturia domnului făcut solului polon Lubieniecki: 
"În supușii mei nu mă încred, deoarece m-au înșelat atunci când au înfăptuit 
la palatinul Transilvaniei nu ceea ce aveau ca însărcinare din partea mea””. 
De fapt, este vorba numai de o parte dintre supușii domnului pentru că nu toți 
boierii au fost de acord cu tratatul impus de Sigismund. Teodosie Rudeanu, 
Radu Buzescu și poate și alții nu au trădat la Alba Iulia. În cronică se arată 
că între boieri s-a iscat vrajbă, unii voiau să-l “scază pre Mihai vodă den țară. 
Iară cialalți boiari ce să nevoia să slujească domnu-său în drpetate de 
nepriiatini fură biruiţi””. Într-un studiu amănunţit, Ion Ionașcu a demonstrat 
că boierii care au mers la Alba Iulia nu erau nici boieri noi, nici tineri, toți 
aparținând oligarhiei boierești și aveau, cel mai tânăr 40 de ani, ceilalți 
aproximativ 55 sau 60 de ani. Din cei 12 boieri care au semnat actul numai 
şapte pot fi consideraţi trădători. Dintre aceștia, Radu, mare postelnic, a fost 
înlocuit din dregătorie îndată după întoarcerea de la Alba lulia. Mitrea 
vomicul şi Chisar logofătul, împreună cu fiul său, sunt executaţi de Mihai în 
1596. Un alt boier, Dan fost vistier va trăda și la Călugăreni, după care fuge 
în Moldova. 

Domnul a acceptat tratatul pentru că nu avea altă soluţie politică şi 
militară. Nu le face nimic boierilor trădători, deocamdată, dar după campania 
din 1595 se va răfui cu ei dovedindu-se neientător. A considera că “întreaga 
istorie intemă a domniei lui Mihai Viteazul nu a fost altceva decât o 
înverşunată luptă în jurul acestui tratat politic”? este o exagerare infirmată 


90 


de desfășurarea ulterioară a evenimentelor. 

Cât a înțeles Mihai să se supună stipulaţiilor tratatului de la Alba Iulia 
o arată documentele din vara anului 1595. Domnul se intitulează în continuare 
“din mila lui Dumnezeu voievod și domn a toată Țara Ungrovlahiei” și 
continuă să întărească sau să acorde privilegii în virtutea atribuţiilor sale de 
stăpân al țării”. În schimb, faţă de ardeleni, nu dă nici un semn care să 
dovedească nemulţumirea lui. În luna iunie, el îi scria lui Josica două scrisori 
în care îi arată cât de mare este primejdia otomană și cât de necesare sunt 
pregătirile care trebuie făcute fără întârziere pentru a-i opri pe turci la 
Dunăre. Mihai recunoaște că demnitatea lui a fost ştirbită prin tratatul 
încheiat la 20 mai, dar îl asigură pe cancelar că va da dovadă în viitor de 
credinţă, supunerea lui pornind din inimă, în schimb serenitatea sa să-i 
trimită ajutoarele necesare apărării. Este gata să-l trimită pe fiul său, Pătraşcu, 
la nunta principelui, şi îl întreabă, în continuarae pe cancelar dacă nu i se 
poate dărui o cetate în Transilvania, unde să-și trimită familia, în aceste 
vremuri de mare primejdie. 

Din cele două scrisori nu răbufneşte nici un resentiment. Domnul este 
în Stare să-i încredințeze principelui tot ce are mai scump pe lume, cu 
condiţia, să nu întârzie cu ajutoarele promise, acum când amenințaraea era 
așa de mare”. 

În tratatul de la Alba Iulia, atât de păgubitor pentru țară și pentru domn, 
există și un artidol a cărei însemnătate a fost subliniată de P.P. Panaitescu: 
toate bisericile românești aflate în teritoriile stăpânite de Sigismund Bâthory 
sunt trecute sub jurisdicția și autoritatea mitropoliltului de la Târgovişte, 
ceea ce însemna că “întreaga viaţă sufletească a românilor de peste Carpaţi 
era pusă sub controlul bisericii din Țara Românească”, creindu-se astfel, 
premizele acelei colaborări atât de strânse pe plan spiritual între românii de 
pe ambele versante ale Carpaţilor, care va avea ca rezultat desăvârşirea unei 
limbi literare unitare în secolul următor. 

În ziua de 3 iunie, se încheia la Alba Iulia tratatul dintre Moldova și 
Sigismund Báthory. Exista o singură deosebire faţă de tratatul cu Muntenia: 
Sigismund își aroga dreptul de a numi pârcălabii cetăților moldoveneşti”. 

Pe plan intemaţional, fapta lui Sigismund este privită cu îndoială. 
Legaţii pontificali prezenţi în răsăritul Europei arată mare neîncredere față 
de o operă politică pe care n-au acceptat-o nici românii, nici sultanul, nici 
împăratul și nici papa. Se considera că Sigismund nu are forța militară 
necesară ca să se opună otomanilor, din care cauză era de preferat o 
cooperare cu Polonia căreia Sigismund ar fi trebuit să-i cedeze Moldova”. 

Calcule politice în care se luau în consideraţie doar interesele marilor 
puteri, fără să se ţină seama de interesele românești, pomnind de la slăbiciunea 

unei construcţii pe carae nici principele Transilvaniei și nici sfetnicii săi nu 
ştiuseră să o pregătească. Devine tot mai evident un lucru: în pofida 
planurilor idealiste pe care le elaboraseră umanișştii în legătură cu reconstituirea 
Daciei, ca un posibil stat tampon în faţa ofensivei otomane, conducătorii 
politici ai marilor puteri care înconjurau spaţiul românesc nu priveau cu ochi 
buni o asemenea construcţie politică. 

Călugăreni. Încet, încet, furtuna prevăzută de domn se apropia de 
hotarele țării sale. La începutul lunii mai 1595, Ferhad pașa, marele vizir, era 
numit comandantul oștilor care trebuiau să ducă la ocuparea și transformarea 
în pașalâcuri a teritoriului nord-dunărean. Din țări tributare, cum spune 
Hammer, țările române deveneau vilaete ale Imperiului, în Moldova fiind 
numit ca șef administrativ și militar Geafer pașa, guvernatorul Şirvanului, 
iar în Muntenia, Satîrgi Mehmed, bei al lenisehirului”. 

Ferhad părăsea Constantinopolul la începutul lunii mai. Se mișcă încet 
pentru că strângerea turpelor cere timp, dar şi pentru că nu dorește să se 
despartă de capitală, unde partizanii lui Sinan pașa, în frunte cu Ibrahim, 
cumnatul sultanului, unelteau pentru readucerea arbănaşului iarăși la putere. 
La începutul lunii iunie, Ferhad trecea de Adrianopol, așezându-şi tabăra la 
lamboli. 

Înaintea oștii imperiale fusese trimis, însă, din timp, Hasan, beglerbegul 
Rumeliei ca să reorganizeze apărarea liniei Dunării și mai ales pentru a 
strânge bărcile și materialele necesare în vederea construirii unui pod de vase 
peste fluviu. 

_ În faţa acestor pregătiri Mihai se afla singur, numai cu forțele țării sale 
şi cu un ajutor simbolic: cei trei mii de ostași trimişi de Sigismund Báthory, 
care, în virtutea tratatului de la Alba Iulia, se aflau sub ascultarea căpitanului 
lor, Albert Kiraly, și nu a domnului român. 

Din partea imperialilor nu avea nici o nădejde: emisarii lui Rudolf 
fuseseră împiedicaţi de Sigismund să treacă în Muntenia pe baza unor 
argumente care demonstrează cât de precară era gândirea politică a acestuia. 
lar Sigismund se pregătea de nuntă, în mijlocul verii, când se ştia că otomanii 
intraseră în campanie la Sfântul Gheorghe”. 

Deci, de nicăieri nici un sprijin! Cu oamenii săi încearcă să zădărnicească 
sau măcar să întârzie pregătirile pe care le fac otomanii ca să treacă Dunărea. 
Pentru ca faptele sale să nu fie răstălmăcite și deformate de principele 
Transilvaniei, Mihai îi scrie direct arhiducelui Maximilian, în iulie 1595. 
Din scrisoarea domnului aflăm că a trecut Dunărea lângă Nicopole unde s-a 
ciocnit cu 1 300 de otomani conduși de două pașale şi de doisprezece 
sangiaci. Mulţi dușmani au fost ucişi, iar cele două pașale s-au salvat cu fuga. 
După ce a ars Nicopolul şi i-a trecut prin ascuţișul sabiei pe locuitori, s-a 

îndreptat spre Vidin, unde i-a bătut pe doi begi, cu 1 000 de oameni. După ce 
a ars Vidinul, a distrus satele din jur, printre care şi Plevna, a pătruns adânc 
în Bulgaria, după care s-a retras aducând cu sine 16 000 de creștini și de 
bulgari, pe care i-a aşezat în ţara sa”. 

Deoarece nu nădăjduia nici un ajutor din Transilvania și din partea 
imperialilor, Mihai încearcă, în luna iulie, să stabilească legături cu Polonia. 
El îi scrie căpitanului Cameniţei, loan Potocki, amintindu-i luptele de la 
Nicopole, dar și faptul că noi forțe otomane, sub comanda lui Ferhad pașa se 
concentrau atunci la Razgrad, ceea ce însemna că va trebui să le înfrunte, nu 
peste multă vreme, şi pe acestea. Domnul îi arăta căpitanului că tot ce a făcut 
până acum, a făcut-o pentru creștinătate: “M-am apucat să ridic această mare 
greutate cu această țară săracă a noastră, ca să fac un scut al întregii lumi 
creștine”*!. Acum era însă momentul ca țările creştine să dea dovadă de 
solidaritate şi să-i vină în ajutor “pentru mântuirea creştinătăţii”. 

Situaţia critică în care se afla Muntenia şi gândurile domnului sunt 
surprinse în convorbirea dintre Mihai şi solul polon Lubieniecki, convorbire 
care are loc la 27 iulie 1595. Declaraţiile solului sunt decepţionante. Mai 
întâi, Polonia nu a aderat la Liga sfântă. În al doilea rând, regele nu a hotărât 
nimic în legătură cu trimiterea unui ajutor militar, deși oști avea îndestul. 
Mihai i-a răspuns solului că nici Rudolf şi nici Sigismund nu-i puteau trimite 
ajutoare. Nu are în slujba lui decât 3 000 de unguri pe care-i plătește de șapte 
luni “zălogind tot ce aveam, luând și giuvaiericalele soției mele şi acum am 
ajuns la atâta strâmtoare încât sunt silit să mă ating și de averile mănăstirilor'*?. 
Turcii vin de data aceasta ca să ocupe Muntenia și Moldova, ceea ce 
înseamnă că ei vor putea avea la îndemână armata tătarilor spre paguba 
tuturor. “Dacă acest pârjol s-ar răspândi peste Dunăre în patria mea și de aici 
în țara Moldovei, nimic bun nu trebuie să nădăjdeuiască și să aştepte 
serenisimul rege al Poloniei. Mai bine să se sfătuiască regele cu ai săi și 
hatmanii săi împreună cu oastea sa să-i aștepte pe turci nu la Tyras, adică 
Nistru, ci la Dumăre'*3. 

Dacă n-ar fi fost înlocuit Aron, atunci ar fi existat posibilitatea opririi 
otomanilor la Dunăre, mai ales că aceștia nu aveau ajutorul tătarilor. Dar 
Aron nu mai estse, în noul domn nu are nici o încredere. De aceea, în cea mai 
mare taină îl întreabă pe solul polon dacă există posibilitatea stabilirii unei 
alianţe cu regele căruia i-ar fi plătit haraciul datorat Porții. “Dacă aș ști că 
regele şi ordinele țării m-ar primi sub ocrotirea lor, le-aș preda lor pe soția și 
fiul cu bunurile mele'**. Aron avusese oamenii necesari pentru a-i opri pe 
otomani la Dunăre. Pe acei oameni, principele Transilvaniei îi cumpărase ca 
să părăsească Moldova. Mihai îi cerea solului polon să i se trimită acei 10 
000 de cazaci, pentru că atunci “turcii s-ar teme să iasă în faţa noastră”. 

Deocamdată și-a trimis soția spre Târgoviște, la poalele munţilor Transilvaniei, 
iar domnul s-a îndreptat spre Giurgiu. 

Convorbirea dintre Mihai și Lubieniecki a avut loc în cel mai strict 
secret. Ceea ce nu ştia solul polon era faptul că trupele polone aflate în tabără 
nu erau pregătite pentru a pomi împotriva duşmanului comun, ci profitând 
de situaţia critică în care se aflau țările române, ele trebuiau să ocupe 
Moldova. În loc să adere la Liga sfântă, regele polon prefera să coopereze cu 
Sultanul scoțând din alianța românească puterea militară a Moldovei. 
Incompetenţa politică a lui Sigismund Báthory a contribuit din plin la 
ruinarea unei alianțe româneşti de care se temeau și pe care nu o doreau nici 
unul dintre conducătorii marilor puteri vecine. 

Mihai Viteazul a luat măsuri pentru apărarea liniei Dunării, cu intenția 
de a bloca pătrunderea marilor galere care veneau de la Constantinopol, 
pentru a contribui la construirea podului peste Dunăre. Diego Galân, vâslaș 
pe una din galere, arată că începând de la Reni, apoi la Brăila și mai ales la 
Silistra, românii au încercat cu focuri de artilerie să împiedice înaintarea 
vaselor. Au provocat pierderi în oameni, vasele au suferit avarii, dar, până la 
urmă, au reușit să-și continue drumul”. 

Construirea podului de la Giurgiu a fost posibilă datorită faptului că 
otomanii stăpâneau cetatea de pe malul stâng al fluviului. Cum apreciază 
același martor, dacă cetatea Giurgiului s-ar fi aflat în stăpânirea domnului 
erau suficiente două tunuri pentru a împiedica construirea podului. 

Străduinţele domnului de a-i împiedica pe otomani să treacă fluviul 
s-au dovedit, până la urmă, zadarnice. 

Între timp, comanda trupelor otomane revenise lui Sinan paşa care 
reuşise să-l înlăture pe Ferhad, la 7 iulie, devenind iarăși mare vizir. La 11 
august, după cronica lui Bin Mehmed, Sinan reușea să ajungă la Rusciuc, 
lângă podul făcut peste Dunăre de Ferhad*f. După o odihnă de trei zile, la 14 
august 1595, Hasan pașa, fiul lui Soköllu, beilerbeiul Rumeliei, trece primul 
podul, urmat de restul oastei otomane, Sinan cu sirienii ajungând ultimii pe 
malul stâng al Dunării. 

Mihai s-a retras cu grosul oastei spre București, lăsând o strajă care să 
hărțuiască pe dușman și să-i supravegheze mișcările. Trebuie să fi fost o 
Strajă numeroasă și în contact permanent cu oastea otomană, silindu-l pe 
Sinan săo urmărească pas cu pas. Această afirmaţie este sprijinită de menţiunea 
cronicarului otoman: “fiecare mlaștină, fiecare pădure de stejar se umpluse 
cu mii de ghiauri””. În Cronica lui Mustafa Ali se arată că după ce oastea 
otomană a străbătut trei conace, are loc o ciocnire între “300 de viteji și 3 000 
de ghiauri'**, biruitorii fiind musulmanii care capturează și 12 tunuri, ceea ce 
este, evident, o exagerare. 

Înaintarea oastei otomane se face încet din cauza acestor hărțuieli 

provocate de straja românească, dar și pentru că în sânul său nu domnea cea 
mai desăvârșită ordine. Au loc multe dezertări, iar când cele două tabere se 
aflau la distanţe de o zi una de alta, după cum se menţionează într-o scrisoare 
contemporană “unii renegaţi au fugit care ca ienicer, care ca altceva, în 
oastea lui Mihai, ceea ce le-a dat bună nădejde creștinilor. Sârbi, bosnieci 
s-au dus 1 400 lângă voievodul Mihai, toţi flăcăi buni, cu cai buni!”89. 

Mihai Viteazul își așezase tabăra la Măgurele, la 10 km sud de București. 
Aici s-a ţinut sfatul cu boierii şi căpitanii săi în legătură cu felul în care 
trebuia înfruntată oastea otomană. Locurile îi erau cunoscute bine domnului, 
pentru că în iarnă luptele cu tătarii se desfășuraseră în aceeași zonă. 
Hotărându-se să-l întâmpine pe Sinan la trecerea Neajlovului, Mihai şi-a 
deplasat oastea spre Copăceni, încât, la 22 august, cele două armate se aflau 
la o distanță mai mică de o zi una de alta. În ziua următoare avea să se 
desfăşoare una dintre cele mai crâncene și cele mai mari bătălii din istoria 
neamului nostru. Despre această mare bătălie, de care a depins soarta țării, nu 
ni s-a păstrat nici o descriere care să ne îngăduie urmărirea diferitelor faze ale 
desfășurării sale. l 

Nici despre efectivele celor doi adversari nu avem date sigure. Cronica 
Buzeştilor spune că Sinan a venit cu multe pașale și çu o oaste fără număr, 
fără să indice efectivele românești. Baltasar Walther afirmă că Sinan avea cu 
sine 180 000 de oameni, cu salahori cu tot, iar oastea lui Mihai nu număra 
mai mult de 16 000 de oanieni%, =“ ` 

În convorbirea cu Lubieniecki, domnul arăta că nu se poate ști exact 
numărul oastei otomane: unii vorbesc de 120 000, alții de 160 000 de 
oameni. Din spusele unor dezertori care se potrivesc cu ceea ce declara un 
prizonier, fost bucătar la un pașă, efectivul oastei otomane ar fi de 160 000”. 

Diego Galán o estimează la 125 000 de oameni “foarte bine îmbrăcaţi, 
cei mai mulţi veterani cu multă experiență”, în timp ce oastea lui Mihai era 
puţin numeroasă și avea numai 12 tunuri, din care cauză domnul era silit “să 
recurgă la şiretlicuri pentru a obține victorii mari cu prețul cel mai mic”?. Alte 
ştiri se referă la 100 000 de oameni sau la un efectiv și mai mare”. Al. Anastasiu 
consideră că armata otomană avea un efectiv care putea depăși 100 000 de 
oameni, dar trupele regulate pe care le aveau în vedere cronicarii otomani nu 
depăşeau cifra de 55 000%, efective pe care le acceptă și Generalul Rosetti”. 
Cele mai mici efective le-au dat pentru oastea otomană P.P. Panaitescu și 
AL. Randa: 20 000 de oameni, ambii autori considerând că oastea românească 
nu depășea 10 000 de oameni”. 

Asemenea efective nu pot fi reale. Sinan pașa pornise cu intenţia de a 
supune niște țări, Muntenia și Moldova, proclamate provincii otomane încă 
din luna mai. Numai cu 20 000 de oameni, marele vizir n-ar fi putut trece 

Dunărea, pentru că Mihai avea suficiente resurse pentru a-l împiedica. 

De luat în seamă sunt mai multe informaţii care ne-au parvenit de la 
protagoniștii evenimentelor din vara și toamna anului 1595. În 12 septembrie 
Mihai Viteazul îi scria hatmanului de câmp Stanislav Zolkiewski informându-l 
despre oștile otomane. După informaţiile domnului român se aflau la acea 
dată 10 000 de otomani cu Hasan pașa la Bucureşti, iar alți 30 000 înaintau 
spre Târgoviște sub comanda lui Sinan pașa. Acestor 40 000 de oameni 
trebuie să li se adauge 7 000 căzuţi la Călugăreni. Mihai vorbește și de 
prizonieri și dacă se are în vedere și corpul de oaste lăsat pentru paza podului 
de la Giurgiu, efectivul oștii otomane se ridica la cel puţin 60 000 de 
oameni”. 

În luna octombrie, Sigismund Bâthory îi cerea ajutoare împăratului 
pentru a-l respinge pe Sinan pașa care se afla în Muntenia cu 40 000 de 
soldaţi”. 

Filippo Pigafetta află de la prizonierii otomani aduși la Brașov că Sinan 
avea cu el 30 000 de oameni, la Bucureşti fuseseră lXsaţi alți 10 000, iar la 
Giurgiu se aflau 5 000. Cât priveşte oastea marelui vizir, se spunea că ea a 
scăzut “cam la jumătate din cauza spahiilor și a ienicerilor fugiţi pentru a-și 
pune la adăpost prada””. Efectivele indicate de Pigafetta credem că sunt 
aproape de cele reale, pentru că după cum o spune însuși Sinan, mulţi dintre 
oamenii săi au părăsit oastea după ce prădaseră satele românești. În afară de 
aceasta, trebuie să se țină seama că o parte dintre otomanii care porniseră în 
campanie, urmărind ca răsplată prada pe care reușeau să o ia de la dușman, 
nu făceau parte din ceea ce s-ar putea numi oaste regulată. Sinan îi numeşte 
aventurieri, şi tot căpetenia oastei otomane spune că fiind toamna târziu, 
apropiindu-se iarna “şi căzând ploi mari multe zile fără încetare și 
așternându-se în munţi și în tot locul zăpezi mari, și cum nu se găseau nici 
alimente, nu s-a putut ţine în frâu soldățimea de aventurieri care, după ce 
şi-au luat prăzile făcute de ei, s-au tras mulţi dintre ei înapoi şi au plecat de 
acolo”!%, 

În a doua parate a campaniei, Sinan nu se mai bizuia decât pe 40 000 de 
oameni, dar aceasta înseamnă că, la trecerea Dunării, oastea otomană era 
mult mai numeroasă. Acest lucru îl mărturisește Diego Galân, mantor ocular 
al trecerii armatei otomane peste Dunăre. 

În faţa acestei armate, Mihai nu avea decât 16 000 de oameni, după cum 
menţionează Baltasar Walther, plus cei 3 000 de ardeleni de sub comanda lui 
Albert Kiraly. Aceasta înseamnă că în 1595, Mihai Viteazul nu a mai făcut 
apel la ceea ce se numea “oastea cea mare” a țării, oaste la care trebuiau să 
participe toți locuitorii în stare să poarte o armă, sistem de organizare 
militară care îngăduise înaintaşilor săi să strângă între 30 000 - 40 000 de 


96 


luptători. Această instituţie nu fusese abolită, încât este greu de înţeles de ce 
într-o campanie atât de importantă, în care se juca destinul țării, la oaste au 
Juat pante boierii cu cetele lor, curtenii Și slujitorii, o parte din ţăranii liberi, 
adică numai “oastea cea mică”. 

Datorită inferiorităţii numerice, domnul era nevoit, cum o arată și 
Diego Galânn, să recurgă la stratageme pentru a nu fi copleșit de adversar. 
Nu există însă nici o descriere amănunțită a bătăliei, diferitele ei faze fiind 
recompuse pe baza unor informaţii culese din surse diferite!"!. 

Mihai Viteazul ne dă cea mai scurtă descriere a bătăliei: “ Atunci după 
ce ni se aduse vestea [că Sinan e peste apa Neajlovului], plecai inimos să-l 
întâlnesc cu acei puţini oameni ce-i aveam, și când ajunsei la Calugăreni aflai 
că toți sunt gata de luptă; deci eu chemând numele lui Dumnezeu, mă 
încăierai cu ei într-o bătălie, în așa fel că ținu toată ziua, unde făcui mare 
pagubă turcilor, spre ruşinea lui Sinan, căci în lupta aceea însuşi Sinan paşa 
se prăvăli de pe cal într-o mlaștină foarte întinsă, de unde cu mare greutate 
fu scos, așa că în acea bătălie au fost omorâţi patru pași şi șapte sangeaci și 
am câștigat cincisprezece tunuri și un steag verde al Profetului lor Mahomed, 
mult prețuit de dânșii şi foarte respectat”"%. 

Dar mai înainte de a primi această bătălie câte griji şi câte îndoieli! 
Aliaţii săi nu-i veniseră în ajutor, iar printre boierii munteni erau unii care nu 
numai că nu aveau încredere într-o victorie, dar se gândeau și la o eventuală 
trădare. În aceste împrejurări dramatice, domnul are tăria să înfrunte destinul, 
își pune capul în joc şi aruncă în cumpănă sorții întreaga lui voință de a 
învinge, geniul său militar care-i va ghida acțiunile spre una dintre splendidele 
victorii, al cărui nume va dăinui atât cât va dăinui și legenda neamului său. 

În înaintarea sa către Bucureşti, Sinan pașa trimisese în faţă o avangardă 
formată din 12 000 de oameni, iar Hasan pașa, care trebuia să meargă în 
Ungaria, executa un marș de flanc cu 10 000 de oameni, cu intenţia de a 
învălui oastea română. 

Este greu de știut dacă Mihai cunoștea acest dispozitiv. El însuși îşi 
așezase cea mai mare parte a oastei la nord de satul Călugăreni, la adăpostul 
unei păduri nu prea întinse de stejari, în timp ce oastea otomană se afla 
dincolo de Neajlov. Apa care despărțea cele două oști nu era greu de trecut, 
dar forma smârcuri din care pricină terenul era mlăștinos, formând cum 
spune Zagoritz “un fel de paravan care-i mărește şi mai mult valoarea sa 
militară”. Cronicile otomane nu precizează momentul începerii bătăliei. 
Într-un document contemporan se arată că “era timpul când ziua se lupta cu 
noaptea”, deci înainte de răsăritul soarelui se deslănțuie primul atac, iniţiativa 
aparținându-i domnului român. Mihai a intuit în chip genial că la cârma 
ostilităţilor trebuie să se afle el şi în consecinţă atacă, în zori, prin surprindere, 

avangarda lui Sinan. Atacul care cade ca un trăznet asupra oștii otomane 
constituie prima fază a bătăliei și din câte ne putem da seama, avantajul a fost 
de partea domnului român şi a oastei sale. Kara-Celebi-Zade menţionează că 
“La început, temându-se de înfrângere, oastea islamică era cât pe ce să se 
risipească”!%, iar Selaniki arată că, “afurisiţii de ghiauri, trăgând foarte mult 
cu puştile, avangarda oștii islamice s-au grămădit spre spate. Astfel, ea a 
trecut prin foarte multe greutăţi şi necazuri și, în cele din urmă, s-a 
împrăștiat”!%, 

Lupta cu avangarda oștii otomane, înfrângerea și risipirea acesteia au 
ocupat prima parte a zilei, deoarece lui Sinan i-a trebuit vreme ca să-i ralieze 
pe cei ce se retrăgeau, să-și organizeze trupele pentru a respinge atacul 
dezlănţuit de Mihai. 

Era vorba însă de un atac bine chibzuit, deoarece Mihai își luase măsuri 
de siguranţă pentru a nu fi surprins sau strivit de un contraatac otoman. Pe 
înălțimile care flancau defileul pe unde a trecut ca să atace avangarda 
otomană el a lăsat la pândă, în pădure, 1 200 de călăreţi sub conducerea lui 
popa Stoica din Fărcașe. În spate pedestrimea română fusese așezată în 
apropierea podului peste Neajlov, pentru apărarea căruia sunt amplasate și 
cele douăsprezece tunuri pe care le avea Mihai. 

Retrăgându-se sub presiunea unui dușman mai numeros și mai puternic, 
Mihai străbate defileul unde fusese lăsat corpul de 1 200 de oameni. Aceştia 
îi atacă pe otomani din flanc şi e posibil ca la acest episod să se refere 
Mustafa Ali: “unii flintași de-ai ghiaurilor, ieşind ca mistreţii din pădure, 
începură să năvălească și să lupte”, provocând deruta oștenilor cărora “li se 
întunecaseră minţile”, iar diferitele corpuri de bătaie rămân pe loc “văzând 
spaima și groaza de nedescris a serdarului faţă de o turmă de mistreți”"%5. 

La mijlocul zilei se angajează o luptă disperată în jurul podului peste 
Neajlov. “În acest loc, dându-se firman lui Mehmed pașa, beilerbei de Țara 
Românească cu rangul de vizir şi lui Haidar pașa și lui Husein pașa și lui 
Aiaspașaoglu Mustafa pașa și, de asemenea, dându-se poruncă şi oştii de 
Siria, precum şi unui număr de ieniceri” se deslănţuie atacul pentru cucerirea 
podului. Lupta a durat mai multe ceasuri, de la amiazi până la chindie, după 
cum se precizează în cronicile otomane. Într-un document contemporan este 
surprinsă încrâncenara luptei care se desfășoară în aceste ceasuri: “Lupta era 
tare de amândouă părţile, dar românii văd mereu cum șuvoiul turcesc venea 
necontenit, mărindu-se și oricâţi cădeau în luptă, alții îndoit și întreit le luau 
locul. Într-un moment, Prinţul creștin Mihai văzu pe toți ai săi carii erau 
aproape cotropiţi de turci şi, în curând, podul era să fie stăpânit şi el, deoarece 
lupta dăduse înapoi. Atunci de teamă de a nu pierde podul, ordonă la ai săi 
să se retragă; dar în această retragere românii lAsară vrăjmașului lor groaznice 

urme ale morții; totul cădea împrejurul lor, iar românii nu mai văd în prințul 
lor decât un înger al morţii, pe un semizeu. Ajunși la pod, Mihai dă ordin să 
treacă bravii săi, pe când el însuşi apără aproape singur podul și nu trece 
decât cel din urmă pe malul celălalt. Şi se zice că nu se mai cunoaște o altă 
bătălie în lume în care cei doi vrăjmași să se fi bătut cu o mai mare ură decât 
românii și turcii în această vestită bătălie”. 

Otomanii, superior numeric (în document se dă proporţia exagerată de 
l la 30) reușesc să-i respingă pe români, trec podul și capturează cele 12 
tunuri pe care le avea Mihai. 

Începe retragerea lentă a oastei românești, după cum afirmă Baltasar 
Walther, într-o formaţie ca un unghi cu vârful ascuţit spre inamic, în timp ce 
pădurea proteja în chip natural oastea românească. 

În timp ce are loc această retragere se execută manevra gândită şi 
pregătită de Mihai cu marae grijă: un corp de 300-400 de călăreţi, sub 
comanda căpitanului Cocea este trimis peste apa Neajlovului ca să simuleze 
un atac în flancul și spatele oastei otomane. În același timp, îi cere lui Kiraly 
să-i trimită două tunuri şi când se produce atacul oamenilor săi trimiși peste 
Neajlov, Mihai organizează un contraatac al oastei sale pe care îl conduce el 
însuși. Era nevoie de exemplul personal pentru a-i însufleţi pe oștenii săi. 
Mihai străpunge pe un stegar al armatei dușmane şi dintr-o singură lovitură 
l-a despicat pe un pașă. “Principele român, se spune într-o scrisoare germană, 
îşi face drum printre vrăjmași, pe când ostașii săi îl urmează cu o furie 
sălbatică. Turcii sunt surprinși de îndrăzneala aceasta nebună a unui om care 
nu vrea să se dea învins și care revine la luptă tocmai când nimeni nu se mai 
aştepta la așa ceva”"!%. 

Vestea că este atacată din spate produce derută în rândurile armatei 
otomane. Şi cum remarcă Ibrahim Pecevi: “Din voia lui Allah, oastea 
islamică a fost cuprinsă de o mare spaimă, încât nu putea să opună nici o 
împotrivire”!%. Otomanii au fost împinși iarăși peste pod în mlaștinile din 
lunca Neajlovului. “Pe scurt, relatează Mustafa Ali, mai întâi serdarul şi, 
după aceea, gazii au făcut cale întoarsă și fiecare a început s-o ia la goană. 
Însă era tare greu să se fugă de îmbulzeală”"!0. Cel căruia îi fusese hărăzită 
Muntenia a fost rănit la cap pe când fugea, iar Husein pașa, Haydar pașa și 
Mustafa pașa “şi-au găsit moartea de martiri, înecându-se în mlaștini”""!. Sinan 
pașa “orgoliosul serdar”, luat de puhoi a căzut de pe cal în mlaștină, fiind 
salvat de unul dintre oștenii săi. 

Elanul românilor este însă oprit de atacul lui Hasan pașa care se produce 
către sfârşitul zilei. Publicarea extraselor din cronicile turcești referitoare la 
istoria noastră dă acum posibilitatea să se vorbească pertinent despre atacul 
de flanc executat de Hasan pașa. Mustafa Ali vorbeşte îndelung despre 

Hasan, dar din descrierea sa este greu de plasat momentul în care are loc 
lupta între români şi corpul de oaste al lui Hasan. Esenţială este însă afirmaţia 
pe care o face un prizonier în faţa lui Mihai: “Oastea islamică nu-i prea 
putemică, dar în ea este și Hasan pașa, care s-a dus chiar să vă învăluie pe la 
spate”!!?. 

După descrierea făcută de Mustafa Selaniki, acţiunea lui Hasan este 
plasată după episodul în care mai multe pașale mor în mlaștinile din lunca 
Neajlovului. Abia după accea, beilerbeiul Rumeliei, vizirul Hasan pașa 
“mergând prin altă parte, a depus foarte multă străduinţă ca să treacă în 
spatele cetelor fugare, dar, nefiind cu putinţă, ostașii ghiauri purtători de 
arme s-au năpustit asupra ostaşilor musulmani și serdarul lani (?), rămânând 
singur, s-a dato mare bătălie și s-au măcelărit unii pe alții, că atunci au trecut 
în rândul martirilor Cerkez Haidar pașa, beiberbei de Mar'aș și Husein pașa, 
fost beilerbei, care era sangeacbei de Nicopol, iar dintre dușmanii legii multe 
mii de afurisiţi au plecat în infern”"!3. Este vorba deci de o luptă crâncenă şi 
ea trebuie să se fi produs pe flancul drept al oastei românești, din moment ce 
atacul de învăluire executat de Cocea pe flancul opus, nu a întâmpinat nici o 
rezistenţă. 

În legătură cu corpul de oaste comandat de Albert Kiraly, în istoriografia 
noastră, s-a considerat că acesta a format rezerva oastei lui Mihai, așezat 
fiind la nord-vest de Călugăreni''*. Szamoskăzy, însă, dispus să laude 
contribuţia aradelenilor ori de câte ori are ocazia, în cazul bătăliei de la 
Călugăreni, afirmă răspicat că Mihai n-a obţinut o victorie decisivă asupra 
otomanilor, deoarece Kiraly, sfătuit de câţiva boieri munteni care considerau 
că acţiunea lui Mihia este o curată nebunie, nu a participat la luptă, ci a rămas 
dincolo de sat sau dincolo de pădure, cum spune cronicarul ardelean''5. 
Stavrinos, în poemul su, arată că Mihnea vodă i-a promis bani lui Dan 
Vistierul ca să trădeze, iar Dan, la rândul său, i-a oferit 50 000 de galbeni lui 
Kiraly ca să se retragă să nu participe la luptă''S. Pe Dan îl amintește și 
Szamoskăzy, încât nu poate fi vorba de nici o confuzie, Stavrinos 
confirmându-i, de fapt, pe cronicarul ardelean. Este greu de spus că Mihai nu 
a câştigat o biruinţă deplină la Călugăreni din cauza aceasta însă un lucru este 
sigur: Kiraly n-a participat la luptă", iar câţiva boieri au trădat la Călugăreni. 
Szamoskzy relatând desfășurarea bătăliei de la Călugăreni arată că o face 
după mărturia lui Petru Armeanul, care a văzut cu ochii lui cum Mihai l-a 
despicat pe un adversar în două. Un alt argument că Albert Kiraly n-a 
participat la luptă este scrisoarea pe care acesta i-o trimite lui Sigismund 
Bâthory, din care se vede limpede că nu cunoştea decât din auzite cele ce s-au 
petrecut pe câmpul de luptă. Este o relatarea făcută după declaraţiile unui 
rob, din care declaraţii aflăm că în această bătălie au fost uciși “câțiva dintre 

turci”, iar trei pașale, cele despre care cronicarii otomani spun că au intrat în 
rândul martirilor, la Kiraly sunt numai stropiţi cu puțin lut și noroi. 

Această descriere este o dovadă peremptorie că autorul ei nu a participat 
la bătălie cu forțele sale și nici măcar nu a văzut cum s-au desfășurat 
ostilitățile. O încleștare crâncenă, cum a fost aceea de la Călugăreni nu se 
putea încheia, frățeşte, cu împărțirea steagurilor, după care fiecare pleca la 
ale sale'"*. 

Și despre Mihail Horvat, Szamoskâzy afirmă că “nu a fost în această 
bătălie”, afirmaţie greșit înțeleasă într-un studiu recent'!?. 

Așa dar, bătălia de la Călugăreni a fost dată numai de Mihai Viteazul și 
oastea munieană. A fost o mare bătălie după cum reiese din descrierile 
contemporane și victoria a fost obținută de Mihai Viteazul. 

În legătură cu caracterul acestei victorii se impun câteva precizări. Este 
cunoscut că după terminarca luptei, la adăpostul întunericului, Mihai Viteazul 
s-a retras cu trupele sale spre Bucureşti. În acest caz se mai poatae vorbi de 
o victorie? 

N. Bălcescu o consideră ca pe una dintre cele mai de seamă lupte 
câștigate de români în trecutul lor. De la Bălcescu şi până astăzi nimeni nu 
s-a îndoit de caracterul rezultatului acestei bătălii, chiar dacă istoricii noștri 
n-au manifestat entuziasmul autorului primei monografii închinate lui Mihai. 
Totuși, nimeni nu s-a îndoit că victoria a fost obținută de Mihai Viteazul. 

Dar ce spun contemporanii și participanţii la această bătălie? 

Baltasar Walther, arată că după retragerea lui Mihai peste podul de pe 
apa Neajlovului, punctul cheie al întregii poziţii şi pierderea celor 11 tunuri, 
urmează contraatacul lui Mihai, care are ca rezultat redobândirea tunurilor, 
podul este recucerit, iar duşmanii “în fugă, erau mânaţi spre tabără ca 
vitele”!%. Sinan pașa cade de pe pod și-și pierde cei doi dinţi pe care-i mai 
avea “şi se socotește fericit scăpând cu viața”. Hasan pașa ascunzându-se în 
chip rușinos prin tufişurile de mărăcini, abia în ziua următoare se târăște la 
ai săi. Însă paşa din Anatolia, la fel cel din Zain și Haidar pașa și alţi mulți 
comandanţi”, cu 3 000 de oșteni au fost ucişi și dacă nu venea noaptea, 
victoria ar fi fost decisivă și campania s-ar fi încheiat cu lupta de la 
Călugăreni!?!. | 

“Însă și așa, puţini câţi am fost noi am dobândit biruinţa”, spune 
Kiraly!'?. Căpitanul transilvănean precizează că numai numărul cel mic al 
românilor i-a determinat pe otomani să nu fugă până la Dunăre. Mihai însuși, 
relatează în Memoriul său că “făcui mare pagubă turcilor, spre ruşinea lui 
Sinan pașa, căci în lupta aceea însuși Sinan pașa se prăvăli de pe cal într-o 
mlaștină foarate întinsă, de unde cu mare greutate fu scos; așa că în acea 
bătălie au fost omorâţi patru pași și șapte sangeaci și am câștigat cinsprezece 

tunuri și un steag verde al Profetului lor Mohamed, mult prețuit de dânșii și 
foarte respectat pe care l-am trimis Măriei sale Împăratului""2. 

Relatările provenite din sursă creştină sunt unanime în a recunoaşte 
victoria lui Mihai Viteazul. 

Ce părere au însă otomanii despre această bătălie. În ciuda reticenţelor 
manifestate de cronicarii otomani atunci când este vorba de un insucces 
propriu, de data aceasta, din citatele reproduse mai înainte din cronicile lui 
Ibrahim Pecevi și Selaniki se recunoaște înfrângerea orgoliosului serdar, 
care era Sinan Pașa. Mustafa Ali afirmă chiar: “Ca şi cum s-ar fi întâmplat cu 
ştiinţa celui de sus, în ceata luptătorilor musulmani căzu deruta, oștenilor li se 
întunecară minţile. Văzând spaima și groaza de nedescris a serdarului [...] 
corpurile de bătaie rămaseră neputincioase pe loc”. După contraatacul lui 
Mihai “serdarul și, după aceea, gazii au făcut cale întoarsă şi fiecare a început 
s-o ia la goană. Însă era tare greu să se fugă de îmbulzeală” şi după ce descrie 
peripeţiile luptei același cronicar comentează: “Apoi serdarul unei oștiri să 
sufere o asemenea umilire, trebuia ca mai toți sunt oameni de nimic. 
Formându-se grămezi de martiri [morţi n.n.) ce risipire de suflete a fost prin 
înfrângerea vitejilor în mlaștina aceea”!!2 Naima, preluând ştiri din cronici 
mai vechi ne dă şi el o sugestivă imagine a celor petrecute la Călugăreni. 
“Potrivit zicalei, comentează cronicarul otoman, «Cine seamănă discordie 
culege nenorocire», în anul acela plin de necazuri măria sa marele serdar 
Sinan pașa însuși fugind de atacul acesta al dușmanului, a nimerit într-o 
băltoacă. Căzând de pe calul lui, ieșea dintr-o băltoacă și cădea într-alta, 
stătea jos şi iar se scula”"'2 fiind salvat în cele din urmă de un soldat rumeliot. 

Iată, dar, că şi cronicarii otomani consemnează înfrângerea lui Sinan 
pașa. 

P.P. Panaitescu, N. Iorga, C. Zagoriţ și toți istoricii români care au 
studiat bătălia de la Călugăreni, sunt unanimi în a recunoaște că este vorba de 
ovictorie a lui Mihai Viteazul. Domnul român, fiind silit, datorită inferiorităţii 
numerice, să se retragă în timpul nopții, nu înseamnă că a fost înfrânt la 
Călugăreni. l 

În istoria militară se cunosc multe cazuri similare, iar o asemenea 
victorie are un caracter tactic. Adică, în ciuda faptului că un general câștigă 
o bătălie, cum se întâmplă de exemplu cu Joubert la Novi, în 1799, armata 
victorioasă este silită să se retragă datorită inferiorității sale numerice. Un 
general prudent, caută să-şi salveze oastea, în cazul în care nu a obţinut o 
victorie categorică, pentru a aştepta ajutoare, așa cum este cazul lui Mihai 
Viteazul. Domnul nu putea risca pierderea armataei care ar fi fost echivalentă, 
eventual, cu pierderea inependenţei țării. După cum, pierderea unei victorii 
tactice nu înseamnă şi pierderea campaniei. La Borodino Kutuzov, pierzând 

în prima zi a luptei toate poziţiile întărite, n-a riscat continuarea bătăliei care 
s-ar fi putut încheia cu un dezastru pentru armata sa. Salvând armata și în 
ciuda înfrângerii de la Borodino, Kutuzov este acela care câștigă până la 
urmă Campania, cu rezultatele bine cunoscsute. Același lucru se întâmplă și 
la Călugăreni, Mihai nu a putut să obțină decât o victorie tactică nu numai 
pentru faptul că ajutoarele ardelene n-au participat la luptă - ceea ce este 
echivalent cu o trădare - dar și pentru că a trebuit să facă faţă atacului de 
flanc, întreprins târziu de Hasan pașa. Cu toate acestea “Prin istorica victorie 
repurtată de oastea lui Mihai Viteazul la Călugăreni obiectivele 
comandamentului român fuseseră în cea mai mare parte atinse: provocarea 
de pierderi considerabile inamicului, demoralizarea și întârzierea sa, crearea 
timpului necesar concentrării pe teatrul de operaţii sud-carpate a grosului 
forțelor armate din cele trei țări române și trecerii la cea de a treia fază a 
planului de campanie elaborat de marele domn”. 

Sfârșitul campaniei din 1595. După ce s-a retras de la Călugăreni, Mihai 
Viteazul și-a aşezat tabăra la București unde a rămas trei zile. Sinan nu a 
putut să urmărească retragerea lui Mihai, deoaraece oastea otomană a rămas 
pe loc pentru refacere timp de două zile. După Baltasar Walther, capitala țării 
a fost prădată de mercenarii străini, în timp ce Diego Galân afirmă că orașul 
a fost distrus în mod intenţionat, rămânând în picioare doar două biserici și 
curtea domnească. Având de gând să cucerească temeinic Muntenia, Sinan 
pașa ia hotărârea ca să ridice la București o fortăreață pentru adăpostirea unei 
putemice garnizoane, opereaţia pe care Kara Celebi-Zade o consideră, fără 
dreptate, o “irosire zadamică de unelte și de sforțări”!?. Țara nu putea fi 
cucerită temeinic, dacă nu se realizau asemenea puncte de sprijin. 

După ce a luat măsurile pentru ridicarea întăriturilor de la București, 
Sinan a continuat înaintarea spre Târgovişte, cea de a doua capitală a țării. 
Ferhad pașa era lăsat cu 10 000 de oameni ca să desăvârșească lucrările de 
întărire și să apere Bucureștii, iar alți zece bei erau numiţi pentru a conduce 
Muntenia după supunerea ei completă. În înaintarea către Târgovişte ţara 
este prădată cumplit. Diego Galân descrie cu amănunte acest jaf care a făcut 
să scadă catastrofal preţul unui prizonier. Au fost prinse multe vite, încât 
spaniolul credea “că jumătate din Europa își trimisese acolo vitele”'%. Pentru 
că recolta nu fusese culeasă lipsea pâinea și, după mărturia aceluiași Diego 
Galán, o pâine valora cât o vacă. Căldurile mari și lipsa pâinii au dus la 
îmbolnăvirea și moartea multor oșteni. Când Sinan s-a apropiat de Târgoviște, 
Mihai a ars și acest oraș și s-a retras sub munţi, în locuri strâmte. Sinan s-a 
străduit să transforme și Târgovişte într-o cetate care să cuprindă o gamizoană 
numeroasă. Timp de treizeci de zile s-a lucrat la ridicarea unor întărituri, 
Sinan însuși supraveghind și împărțind diferitelor corpuri de oaste porțiunile 

care trebuiau construite. Două dintre bisericile Târgoviștei au fost 
transformatae în moschei. După ridicarea întăriturilor, Sinan spune că a lăsat 
o garnizoană formată din “ieniceri, gebegii, topcii și asapi”, impreună cu 1 
600 de archebuzieri şi 2 000 de spahii din Silistra, Kiistendil și Valona. 
Comandantul cetăţii a fost numit Ali, fiul lui Haidar pașa. Sinan se plânge că 
nu a avut suficiente forţe, mài ales că lipseau călăreţii hanului tătar, ca să-l 
poată ataca pe Mihai'2. 

În timp ce se desfășurau aceste lupte în Muntenia, Sigismund Bâthory 
îşi serba nunta. La 25 august, venea de la Gherla la Alba Iulia unde soseau o 
parte din ajutoarele trimise de Ligă: Gaspar Turloni cu 7-8 mercenari! Se 
discută modul în care trebuie ajutat Mihai și în loc să treacă grabnic Carpaţii, 
vestea luptei de la Călugăreni îl găsea pe principe la Orăștie. Abia la 3 
septembrie se strângeau la Codiea cetele trimise de diferite orașe. În ziua de 
4, secuii erau trecuţi în revistă și li se confirma vechile privilegii. Pe lângă cei 
14 700 de oameni aflaţi în tabără, la vestea bunăvoinţei princiare au mai 
alergat alte câteva mii, dintre care 8 200 erau archebuzieri, iar ceilalți lăncicri 
sau înarmaţi numai cu coase. De la Oradea veneau 800 de călăreţi lăncieri şi 
1 200 archebuzieri pedeștri. Din Polonia, un aventurier aducea 300 de cazaci 
cu puşti lungi și pistoale, arc şi suliță; 1 500 de raiteri silezieni, înarmaţi cu 
pistoale. Brașovul trimitea 1 000. de trabanţi (pedestrime) în uniformă 
albastră, 1 000 Sibiul, în uniformă neagră, 1 000 Mediașul şi Sighişoara, în 
uniformă verde, Bistriţa 1 000 de pedestrași roșii, Răzvan, domnul Moldovei 
venea cu 2 000 pedestrași, “minunat de frumoși”, 700 de călăreți și 22 de 
tunuri. Cu ce trimiteau alte orașe și scaune săsești, cu ce aduceau unii nobili 
și cei plătiţi din vistesria principelui oastea acestuia se ridica la 13 000 de 
oameni, afară de secui. Totalul, făcut de acelaşi izvor, era de 20 000 de 
călăreţi lăncieri şi 32 000 de pedestrași, 10 tunuri mari, 53 de tunuri mai mici, 
148 de căruțe cu praf de puşcă, plus 3 718 care cu bagaje'*. La 1 octombrie 
această oaste ajungea la Rucăr unde rămâne mai multe zile, căci la 12 
octombrie Ştefan Bocskay își făcea testamentul în această localitate. La 
aproape două luni de zile după lupta de la Călugăreni, Sigismund încă nu 
trecuse munţii! Dar să nu uităm că, într-o situaţie aproape similară, Matei 
Corvin îl aștepta pe Vlad Ţepeş dincolo de munţi ca să-l aresteze, pentru că 
reuşise să-l alunge pe “Cuceritorul” din țara sa. 

În această vreme se juca însă soarta Moldovei. Informat că Sigismund 
Bâthory pleca din Transilvania pentru a coborâ apoi în Muntenia, Zamoyski 
socotește că este momentul potrivit ca să acționeze. Este adevărat că Rudolf 
al II-lea protestează şi că sultanul cere ca o asemenea acţiune să fie 
zădărmnicită, dar nici unul, nici altul nu au mijloacele necesare ca să împiedice 
înlocuirea lui Răzvan cu Ieremia Movilă. Zamoyski își calculase foarate bine 

lovitura. Ea putea fi justificată, cu cinism, bineînţeles, şi ca o încercare de 
ajutorare a celor doi domni români, Răzvan şi Mihai, ai căror soli sosiseră în 
tabăra lui Zamoyski la 9 august pentru a cere ajutorul Poloniei împotriva 
tătarilor şi a otomanilor!*!. La patru zile după lupta de la Călugăreni, oastea 
polonă trecea Nistrul, iar la 4 septembrie, la moșiile lui Moţoc, al cărui cap 
căzuse pe butucul călăului, la Liov, din porunca regelui, pentru a-l mulțumi 
pe sultan, Ieremia Movilă era numit oficial domn al Moldovei'*. Ieremia jura 
credinţă regelui polon, Moldova era considerată ca un palatinat al coroanei 
polone “ţara fiind unită pe vecie cu ea”!?. Se asigura libertatea celor două 
culte, catolic și ortodox, în schimb, era recunoscută integral autoritatea 
domnului asupra supușilor săi. Răzvan, părăsit de ai săi, se retrage spre 
munţi, după care trece în Transilvania. 

Hanul tătar și sangeacul de Tighina sunt trimiși împotriva lui Zamoyski. 
La 12 septembrie, cancelarul își organizează tabăra la Ţuţora cu șanțuri şi 
băști unde erau instalate tunuri. i 

În ciuda inferiorității numerice a oastei cancelarului, superioritatea 
tehnică a acesteia paralizează orice acțiune a trupelor tătare de călăreţi. Se 
ajunge la tratative şi hanul văzându-l pe Luca Stroici, solul lui leremia, nu se 
poate abţine să nu-i strige: “Bogdani, Bogdani, voi întotdeauna trebuie să 
încurcaţi lumea. Şi acum aţi adus aici oștile polone, pe care, dacă n-ar fi 
aceste șanțuri, le-aș fi șters cu copitele calului meu”"*. Tratativele durează 
până la 23 octombrie, când se hotărăște ca turcii, tătarii şi polonii să 
părăsească Moldova în timp de trei zile. leremia Movilă era recunoscut 
domn și de sultan, i se dădea steagul de domnie şi urma să plătească haraciul 
obișnuit Porții. Prin acţiunea lui Zamoyski, “aripa de răsărit a frontului 
românesc de la Dunăre a fost ruptă, iar Mihai Viteazul a rămas cu totul 
descoperit dinspre tătari”!%5. Protestele papei, protestsele împăratului, 
indignarea unor mari nobili poloni n-au influenţat această acţiune concepută 
şi pusă în aplicare de Zamoyski şi acceptată de rege, când supunerea 
Moldovei a devenit un fapt împlinit. Litvanul Sapieha ţinea să declare că 
“poporul nostru litvan n-a participat la această comedie, pe carae a avul-o 
cancelarul cu hanul de Perecop în Moldova”!%. 

Sigismund Bâthory, la rândul său, se plânge principilor europeni că n-a 
putut pomi mai devreme împotriva lui Sinan pașa, deoarece s-a temut de 
ceea ce se petrecea la hotarul principatului cu Moldova!” dar, așa cum remarca 
N. Iorga, “băiețașul din Ardeal, crescut în laudele iezuiţilor, care credea că 
lumea întreagă e a lui”, mai dorea și ca desfășurarea campaniei, să dea 
roadele doriteprin faptele domnului român'*, dar și prin procesul de disoluţie 
care începuse să macine oastea lui Sinan, o oaste obișnuită să intre la iernat 
la 26 octombrie, de Sf. Dumitru. 

De la Rucăr, unde oastea lui Sigismund se afla încă la 12 octombrie, se 

începe traversarea munţilor, iar peste câteva zile, oastea sa se afla în 
apropiere de Târgovişte. Pigafetta povestseşte în amănunţime Care era 
ordinea de bătaie a acestei armate estimată la 40 000 de oameni, dintre care 
25 000 oșteni de elită. Același lucru se face și în darea de seamă despre 
faptele celor “o sută de toscani”, trimişi de marele duce al Toscanei (erau de 
fapt 62-75 de călăreţi), pe care-i conducea sienezul Silvio Piccolomini!?. 
Ajunși lângă Târgoviște, se discută dacă este bine să fie cucerită cetatea sau 
să fie urmărit Sinan. Discuţii savante de tactică şi de strategie, măsuri de 
precauţie inutile, acţiuni dirijate după manuale despre cucerirea cetăților și 
după ce se pierde o zi cu atacul împrejmuirii de pari și de pământ făcută în 
grabă de Sinan, un secui, cu un snop de nuiele aprins dă foc întăriturilor 
apărate de aproximativ o mie de otomani. Garnizoana este măcelărită, cele 
două pașale aflate la cârma ei sunt rănite şi prinse. 

Înaintarea spre Bucureşti nu se face cu rapiditatea cuvenită. Se iau mult 
prea multe măsuri de prevedere şi, deși se ştia, de la prizonieri și de la țăranii 
români, că Sinan mai mult fugea decât se retrăgea, apropierea de Bucureşti 
se face cu multe precauţii, alegându-se locuri înconjurate de mlaștini, unde 
armata creștină nu putea fi atacată din flanc de un duşman imaginar. Sinan se 
retrăgea în grabă pentu că nu primise nici ajutorul tătarilor, obligaţi să 
meargă în Moldova şi nu mai avea nici încredere în elanul războinic al 
soldaţilor săi. lar argumentul hotărâtor care-l îndeamnă să fugă era lipsa 
cetăților, acest avantaj strategic pe care-l avea Muntenia, avantaj prea puţin 
luat în seamă de istoricii militari. Căci campania din 1595 demonstrează că 
o oaste dușmană nu putea ierna într-o țară fără cetăţi, într-o țară cu multe 
păduri și mlaștini, iar Sinan pașa, a cărui experienţă militară nu poate fi pusă 
la îndoială, ne explică: “întrucât nefiind în Ţara Românească cetăţi ridicate 
din vechime, ci doar făcute într-un răstimp de 15 zile [și] numai pentru a 
adăposti armata, și care oricât ar fi fost de zdravene, când ar fi venit 
necredincioșii, iarna, asupra lor, ar fi putut cu artificii, păcură și lumănări 
incendiare să le dea foc și să le aprindă”. 

Bătrânul vizir se mai grăbea și din cauza anotimpului ploios, când apele 
se răvărsau și când puţinele drumuri deveneau impracticabile, Ibrahim 
Pecevi imaginând retragerea oastei otomane ca o poticnire dintr-o mlaştină 
într-alta. Sinan trece în mare grabă Dunărea și sub supravegherea sa, timp de 
trei zile, oastea otomană se scurge spre celălalt mal al fluviului. La 25 
octombrie aliaţii ajungeau la Giurgiu. Mihai atacă, după cum relatează 
Baltasar Walther, oastea otomană rămasă pe malul românesc. Este vorba de 
trupele de acîngii, oștenii care porneau în campanie pentru jaf și pradă. Ei 
formau de obicei avangarda. Incursiunile lor erau devastatoarae, se purtau cu 
o rară cruzime pentru a descuraja orice rezistență. Acest corp de oaste care 

terorizase timp de două secole sud-estul și centrul Europei era nimicit în 
întregime de Mihai, în apropierea Giurgiului'“!. Sinan, după cum relatează 
Diego Galán, ar fi vrut să le trimită două pașale cu ajutoare, dar Mihai și 
Sigismund bombardează podul, dezastrul celor rămași dincoace de pod 
neputând fi evitat. Robii luaţi de otomani au fost eliberaţi. Cu ajutorul 
antificierilor italieni, după două zile de lupte este cucerită şi cetatea Giurgiului. 
Tot ce prădaseră otomanii timp de câteva luni şi toate bogăţiile, acumulate 
între zidurile cetății Giurgiy, cad în mâna creștinilor, valoarea lor fiind 
estimată la două milioane în aur, celui din urmă soldat revenindu-i ca pradă 
cel puţin patru cai. După aprecierea lui Naima, “Nenorocire și pierdere mai 
mare ca de astă dată nu s-a întâmplat niciodată, iar o astfel de înfrângere nu 
s-a văzut nicicând”!2. 

Campania din 1595 se încheia cu victoria deplină a creștinilor. În 
Ungaria superioară, imperialii recucereau cetatea Gran, Buda însăși, apărată 
de fiul lui Sinan, fiind ameninţată. Aceste succese se datorau faptului că 
teatrul principal de operaţii se mutase, datorită efortului românesc, la 
Dunărea de Jos. Previziunile unor oameni politici în legătură cu rolul 
strategic al ţărilor românești erau pe deplin confirmate de fapte. 

La 3 noiembrie, Mihai și Sigismund reveneau la Bucureşti, iar în 26 ale 
lunii, principele Transilvaniei părăsea Muntenia. Despre organizarea unei 
campanii în sudul Dunării nu mai putea fi vorba, pentru că oastea lui 
Sigismund urma să se desfacă, oamenii urmând a petrece iarna la casele lor. 
Pe de altă parte, unii nobili, și se pare că nu puţini, nu erau nici acum de acord 
cu politica antiotomană a principelui. Doi ceauși soseau la sfârșitul lui 
noiembrie la Alba Iulia pentru a duce tratative și mulți erau de părere să se 
încheie pacea cu sultanul din moment ce acesta era dispus să-l ierte pe 
Sigismund, dacă i-l va da pe Mihai. Chiar și acest amănunt demonstrează că 
în ochii oamenilor Porții, vinovat de dezastrele din anul 1595 era Mihai 
Viteazul. Campania din 1595 se încheia cu biruinţa desăvârșită a lui Mihai 
și a aliaţilor săi. Se dovedea de data aceasta în mod practic valoarea militară 
Şi strategică a țărilor române și era confirmată temerea lui Soliman Magnificul: 
unite, cele trei țări românești cu greu puteau fi învinse. 

În tot timpul campaniei Mihai a dat dovadă de calitățile specifice unui 
mare comandant de oști. A primit lupta de la Călugăreni care a avut un 
rezultat negativ asupra moralului trupelor adversarului. S-a retras într-un loc 
întărit în chip natural (urmând în felul acesta sfatul pe care Neagoe Basarab 
îl da în Învățăturile sale) şi când, în sfârşit, Sigismund Bâthory a ajuns în 
sudul Carpaţilor, domnul a trecut la acţiune, aflându-se mereu în avangardă, 
hărțuindu-l pe adversar fără a-i lăsa nici o clipă de răgaz, obligându-l, în felul 
acesta, să se retragă în mod precipitat peste Dunăre. Meritul aliaţilor a fost 

acela de a fi contribuit la eliberarea cetății Giurgiului, în timp ce Mihai 
sfărâma rămășițele oastei otomane care nu reuşise să treacă încă Dunărea. 
De o importanţă deosebită a fost distrugerea corpului de acîngii. 

Privită în perspectivă, lupta de la Călugăreni poate fi considerată ca 
ultima mare confruntare dintre români și otomani din lungul șir de lupte 
care-şi au începutul în a doua jumătate a secolului al XIV-lea. Campania din 
1595 este cea mai importantă confruntare militară de la sfârșitul “cruciadei 
românești”. Înaintarea otomană era oprită iarăși pe linia Dunării. Luptele din 
1595 demonstrau şi confirmau observaţia unor martori oculari din secolul al 
XVI-lea (Bocignoli, Verancici) potrivit căreia țările româneşti, unite, 
deveneau o forţă capabilă să înfrunte orice duşman, oricât de puternic ar fi 
fost acesta. 

VII. TRATATIVE: SPERANȚE ȘI DEZILUZII 


O întreagă propagandă bine orchestrată de oamenii principelui îl 
prezentau Europei pe Sigismund Bâthory ca pe eroul ale cărui fapte îi 
înspăimântase pe otomani. Fuga acestora disperată şi dezordonată peste 
Dunăre se datora eroului neînfricat, viteazului care nu condusese efectiv 
nici o bătălie și nu-și încrucișase spada cu nici un dușman.! Despre Mihai nu 
se amintea nici o vorbă. Lupta de la Călugăreni părea că nici nu existase, iar 
acest cor de osanale făcea să se treacă cu foarte multă ușurință peste gafa 
politică enormă făcută de principe din pricina căruia fusese pierdută 
Moldova pentru cauza comună. 

Din Bucureşti, Răzvan le cerea boierilor moldoveni “să-i dea dracului” 
pe noii stăpâni, pentru că el va veni curând cu ajutorul lui Sigismund pentru 
a-l alunga pe uzurpatorul leremia. La 10 decembrie, la Areni, la marginea 
Sucevei, avea loc lupta dintre cei 4 000 de oameni cu care venea Răzvan și 
între contingentul polon, condus de frații Potocki, veniţi în -sprijinul lui 
Ieremia. Răzvan este prins şi tras în ţeapă, în timp ce fratelui său, pe care îl 
făcuse hatman, i se tăia capul. Mihai știa cât de importantă era Moldova 
pentru lupta antiotomană, așa cum reiese din convorbirea cu solul Lubieniecki, 
dar nu poate interveni. Cei care s-ay bucurat de isprava cancelarului polon 
au fost otomanii. Din relatarea lui Stanislav Chanski reiese că “nicicând n-au 
fost la Poartă soli mai bine primiţi”, iar în onoarea solilor poloni s-au tras 
lovituri de tun. Sunt împărțite haine ţesute cu fir de aur, trei le primește 
Ahmed, aducătorul unor vești așa de îmbucurătoare, alte 24 le primesc 
oamenii săi. I se trimit daruri scumpe lui Ieremia iar ca o dovadă excepțională 
a bunăvoinţei sultanului față de noul domn, pretendențţii aflaţi la 
Constantinopol sunt mutilaţi. Unul singur scăpa întreg, dar, pentru mai multă 
Siguranță, era aruncat în temniți?. 

Această bucurie manifestată de sultan și de oamenii săi se explică prin 
desfacerea frontului românesc, prin scoaterea Moldovei din alianţa creștină. 
În anul 1595 Imperiul Otoman fusese constrâns să-și concentreze eforturile 
militare la Dunărea de Jos, unde Mihai, sprijinindu-se pe celelalte două țări 
româneşti, provocase atâtea pagube și devenise o primejdie care trebuia cu 
orice chip lichidată. În mod firesc, în urma înfrângerilor suferite în Muntenia, 
în anul 1595, era necesară organizarea unei noi campanii împotriva acestei 
țări în anul 1596. Dar, oamenii Porții vor socoti că forțele otomane trebuiau 

să lovească în acel an Imperiul Habsburgic. Pentru că fusese pierdută cetatea 
Granului? Nu. În ochii sultanului și ai sfetnicilor săi, Mihai nu mai reprezintă 
o primejdie aşa de mare fără alianţa Moldovei. Flancul acestuia rămăsese 
complet descoperit prin defecțiunea Moldovei. Tătarii care nu putuseră 
coopera cu otomanii în 1595, datorită alianţei românești, aveau acum 
posibilitatea să treacă prin sudul Moldovei şi să atace oricând Țara 
Românească. Din această cauză Mihai nu va îndrăzni să întreprindă nici o 
acţiune viguroasă împotriva otomanilor, pentru că va fi constrâns să stea 
mereu la pândă la hotarul răsăritean al ţării sale. Diplomaţia otomană, în 
ciuda amenințărilor şi insultelor aduse adversarilor, în mod public în capitala 
Imperiului, se dovedește a fi foarte suplă. Din surse polone se știa că, încă din 
noiembrie 1595, sultanul se interesa în taină dacă Mihai nu ar prefera, până 
la urmă, să recunoască stăpânirea Porții’. Demersul era făcut nu pentru că i 
se iertase domnului dezastrul din 1595, dar orice acţiune diplomatică menită 
să submineze alianţa creștină era binevenită. Sinan pașa fusese înlocuit 
pentru umilința suferită la nord de Dunăre, dar înlocuitorul său moare și 
Sinan obține pentru a cincea oară titlul de mare vizir. 

Trimişii hanului la Poartă încercau să profite de împrejurări şi propuneau 
sultanului ca Muntenia să fie dată unui emir din familia hanului, soluţie care 
nu-i încântă pe otomani. 

Între 12-21 ianuarie soseau la Poantă și plângerile “raialelor din Ţara 
Românească, scăpate de săbii”. Este evident că după victoria obținută în 
1595 Mihai se răfuiește cu boierii bănuiţi de trădare. Aceste “raile 
credincioase” erau Dumitru Dudescu, vornic, Dumitru din Cepturi, mare 
logofăt, Chisar din Leoteşti, logofăt, și Miroslav din Râfov, vistier. Lor le 
cerea Hasan paşa, la sfârşitul lunii februarie* să-l prindă pe Mihai și să-l 
predea otomanilor. Ei trebuiau să lucreze cu boierii fugiţi la Brașov, Dan 
vistier, Ivan aga şi Radu postelnic. Sunt boierii care-l trădaseră pe Mihai la 
Alba Iulia. Complotul fiind descoperit, o parte dintre boieri sunt ucişi, alții 
fug în Moldova sau la Constantinopol, unde iau legătura cu Mihnea Turcitul. 

Ei vor ca domn pe Radu, fiul lui Mihnea, şi considerându-se raiale din 
moşi strămoși “fii de raiale ale padișahilor dinastiei osmane”, imploră 
iertarea, vinovat de toate fiind numai “afuristul de Mihai”. Ei cer, pentru 
reinstaurarea ordinii ca să li se acorde iertarea așa cum s-a acordat celor din 
vilaetul Moldovei, plătind, în schimb, haraciul potrivit legii vechi’. 

Cererea boierilor munteni, sprijinită de hanul tătar, este primită favorabil 
la Poartă. Dar, această spectaculoasă schimbare care se produce în mentalitatea 
oamenilor Porții era rodul victoriilor lui Mihai. Au trebuit să fie făcute 
sacrificiile din anul 1595, ca sultanul și anturajul său să renunţe la ideea - 
transformării țărilor române în pașalâcuri (numirea lui Radu Mihnea ca 


115 


domn este cea mai evidentă dovadă) și tot datorită acelorași sacrificii, acești 
oameni corupți, a căror lăcomie nu mai cunoştea margini, doar cu doi ani 
mai înainte, înţeleg acum că toate excesele au o limită şi koya să respecte 
vechile înțelegeri dintre tările noastre și Poartă. 

Mihai ştia că de la Rudolf al II-lea, de la regele Poloniei Sau de la 
Sigismund Bâthory, care mersese el însuși la Praga după ajutoare, nu avea 
cum Să primească vreun sprijin. 

Impresia produsă de Sigismund la Praga îi este complet nefavorabilă. 
Generalul Giovannu Francesco Adlobrandini, scriind cardinalului Cinzio 
Aldobrandini, consideră că trăsătura dominantă a caracterului principelui 
este nestatomnica și îngâmfarea. În toate el a lăsat la curte “malissima 
satisfaitione”. Carillo, confesorul lui Sigismund, face o mărturisire de cea 
mai mare importanţă pentru caracterizarea acestuia: “infinite mutabilită”. 
Ceea ce este important, pentru politica viitoare a acestuia, e că, de la 
începutul anului 1596 Sigismund este foarte temător (deci nici pe depane 
eroul din campania din 1595 plăsmuit de adulatorii săi) și “că ar face orice 
numai să scape de principatul Transilvaniei”. A fost acuzat Mihai că l-ar fi 
trădat pe principe. Carillo, omul cel mai în măsură să cunoască cele mai 
intime gânduri ale lui Sigismund, destăinuia intenţia acestuia de a-și părăsi 
țara, de a-și träda propria lui menire de a fi principe. 

În această situaţie, Mihai dovedeşte că nu este cu nimic mai prejos 
decât adversarii săi și folosindu-se de aceeași abilitate politică încearcă să 
ducă tratative cu Poarta. Din mărturia domnului ar reieși că Hasan pașa, fiul 
lui Mehmed pașa, beilerbeiul Rumeliei, rămas să păzească hotarul dunărean, 
“se plecă cu pace faţă de mine””. Selaniki, cum e şi firesc, afirmă că domnul, 
văzând că n-a avut nici un folos din răscoală, l-a trimis pe Hasan pașa, cu 
peşcheșuri, la Poarta fericirii, solicitând să-i fie lăsată domnia, “potrivit 
condiţiilor din trecut”. 

Cererile lui Mihai sunt primite cu prudență. Hasan pașa, Satârgi 
Mehmed pașa, de la Vidin, cât şi sangeacii de la Nicopol, Tighina, Cetatea 
Albă şi Chilia primeau porunci ca să vegheze cu străşnicie hotarul. Abia 
după ce sunt luate aceste măsuri, sultanul emite un hau-i-humaium prin care 
vina domnului român era iertată și i se îngăduia să rămână în postul său, iar 
dacă nu va avea gânduri ascunse “demnitarii împărăției nu te vor ataca'?. Ceea 
ce însemna, de fapt, o amânare a rezolvării definitive a relaţiilor dintre Mihai 
şi Poartă. 

Zvonuri circulau la începutul anului că tătarii pătrund până la Târgoviște, 
dar sunt înfrânți şi alungați” sau că Fetih Ghirai, care se afla în Dobrogea cu 
o mare oaste, îi cerea lui Mihai 40 000 de boi, domnul trimiţându-i, simbolic, 
doar 4. 

În realitate, primejdia venea din Moldova. La 16 februarie, din Suceava, 
Ștefan Bâthory de Somly6 se adresa ardelenilor, cerându-le să i se supună 
pentru a pune capăt unui război atât de păgubitor cu otomanii'!. 

La începutul lunii martie, Mihai pătrunde în Moldova, îl înfrânge pe 
Ieremia și pe Radu Mihnea, care scapă cu fuga, ucide mai mulți boieri pentru 
că-şi trădaseră domnul, după care recucerește Brăila, ocupată pentru scurtă 
vreme de otomani!'?. Mustafa Selaniki consemnează pentru luna martie un 
atac asupra Vidinului care a fost efectuat de “vreo 4 000 de ghiauri rătăciţi 
dintre afurisiţii nenorociţi care se răsculaseră în Ţara Românească, 
despărțindu-se de oastea afurisitului de Mihai”'?. Atacul a fot însă respins. 

Sunt ciocniri de mai mică amploare al căror scop este deocamdată 
apărarea hotarelor ţării. Ştiindu-se singur, Mihai încearcă iarăși, în luna 
martie, ca să-i cheme pe cazaci la oaste. Le promite plata, haine şi hrană, 
asigurându-i că nu se va cruța nici pe el şi nici sănătatea sa, făcând totul 
“spre gloria mea și a domniilor voastre tuturor şi de asemenea cu câștig 
pentru noi”!*. Avea nevoie însă de îngăduinţa regelui polon căruia Mihai îi 
trimitea soli ca să fie sprijinit în lupta sa contra păgânilor's. În aceeași vreme, 
Rudolf al II-lea și emisarii imperiali stăruiau pe lângă regele Poloniei ca să 
se alăture creștinilor. Zamoyski era de acord, dar cu o condiţie: să pună 
gamizoane polone în Moldova, Muntenia și Transilvania. 

O soluţie intermediară, menită să-i împace pe toți, o constituie propunerea 
lui della Torre făcută lui Sigismund Bâthory. Invitându-l pe principe la 
Roma, della Torre îi cerea acestuia să cedeze Moldova polonilor iar el să 
păstreze pentru sine numai Muntenia. O soluţie care ar fi avut darul, după 
autorul ei, să consolideze lagărul creștin în așa măsură încât puteau fi 
respinse cu ușurință atacurile tătarilor, în timp ce otomanii erau opriți pe 
linia Dunării’. 

Rând pe rând, deci, otomanii, Sigismund Bâthory și Zamoyski își 
manifestaseră dorinţa de a stăpâni sau, cu un termen eufemistic, de a uni sub 
oblăduirea lor toate cele trei țări românești. Ţinând seama de toate acestea, 
nu se poate spune că unirea acestor ţări nu plutea în aer, cu sensul pe care 
i-l acordau fiecare dintre competitori, dar care nu coincidea cu idealul 
urmări! de neamul pe seama căruia se formulau asemenea pretenţii politice. 
Putem să alirmăm, sprijinindu-ne pe evenimentele petrecute până în 1596, 
că Mihai, cel mai sagace om politic al timpului, pomise la acţiune bizuindu-se, 
în primul rând, tot pe blocul românesc. 

Datorită izolării politice şi militare în care se afla Mihai, în primele luni 
ale anului 1596, Sinan paşa îl sfătuise pe sultan să pornească în fruntea 
oştilor împotriva imperialilor. Numai Hasan pașa s-a opus acestui plan. 
Pentru el, Mihai constituia încă o primejdie și beilerbeiul Rumeliei nu se 

înșela. În iunie, sultanul pornea în campanie; 20 000 de tătari se strecurau 
prin sudul Moldovei și prin Dobrogea pentru a sprijini oastea otomană. 
Pentru această mare campanie fusese chemat şi Hasan pașa cu trupele care 
asigurau paza Dunării. Mihai, îndată ce află despre plecarea beilerbeiului “şi 
ştiind pe unde are să treacă şi prin ce munţi spre a se întâlni cu sultanul la 
Sofia, trimisei atuncea pe Baba Novac [...] și el plecă cu haiducii săi și trecu 
Dunărea și se duse până la munți ca să-l aștepte pe Hasan pașa la locul unde 
îi poruncisem. Şi voind pașa să treacă acei munţi, Baba Novac sări pe el, 
zdrobindu-l şi punându-l pe fugă, tăind în bucăţi destui dintre ei, luându-le 
cămilele și caii şi armele și întreaga visterie ce o aveau...” 

Dezlănţuirea ostilităţilor, în momentul în care oastea otomană intra în 
campanie, pare un act de supremă îndrăzneală, dar Mihai dă dovadă că îşi 
cunoaşte foarte bine adversarul. Sultanul nu renunța la o campanie pomită 
spre Buda pentru a-l ataca pe domnul român, deoarece, așa cum se va vedea, 
tătarii erau aceia care urmau să facă acest lucru. Mihai profită de această 
Situaţie specială în care forțele otomane sau tătare nu pot pomi contra lui și 
ia ofensiva pentru a stânjeni aprovizionarea oastei otomane, dar şi pentru a 
demonstra adversarilor săi că nu se teme. 

Este atacată Plevna iar printre prizonieri se aflau soţia, fiul și fiica lui 
Mihaloglu (familia care dădea căpeteniile acângiilor) răscumpărați pe 500 
000 de galbeni". 

O incursiune a haiducilor conduși de Velicico spre Babadag se încheie 
cu înfrângerea acestora. Oamenii lui Velicico fuseseră trecuţi peste Dunăre 
cu 200 de şăici, după cum spune Selaniki. Acestea sunt suprinse de galerele 
trimise de otomani pe Dunăre ca să ducă provizii și întăriri la hotarul cu 
Imperiul Habsburgic. Rămas fără bărci şi prins între otomanii care porniseră 
pe urmele lui şi oştenii aflați pe galere, Velicico scapă numai cu puţini 
oameni care trec Dunărea înot”. Nici lovitura proiectată asupra Vidinului 
nu reușește pentru că otomanii aveau aici suficiente forţe ca să se apere”. 

În august oamenii domnului reușeau să captureze șase corăbii turcești 
cu muniții şi alimente. După 15 ale aceleiași luni, este descoperit un complot 
boieresc şi acum cad capetele boierilor trădători Chisar logofătul și Dumitru 
Dudescu?!. | 

La puţine zile după aceasta, tătarii dobrogeni (6 000) şi 3 000 de 
otomani trec Dunărea, dar sunt înfrânți şi risipiţi. În înțelegere cu aceştia, alte 
trei mii de otomani treceau Dunărea cu patru mile mai în jos, dar sunt 
alungaţi de “locuitorii țării chemaţi de păzitorii ținuturilor de margine”?. 

Primejdia cea mare venea însă din partea tătarilor. Fetih Ghirai, fratele 
hanului, reușise să ajungă cu o mică parte din oastea tătară în tabăra otomană. 
Hanul însuși pornea de data aceasta cu toate forțele împotriva Munteniei. 

Mihai îl ruga, la sfârşitul lunii august, pe prietenul său, Stanislav Hanski, să 
intervină pe lângă regele Poloniei ca să împiedice trecerea tătarilor”. La 5 
septembrie, pericolul era iminent şi Mihai solicita grabnic ajutoare de la 
Sigismund Báthory, iar a doua zi, domnul preciza că tătarii sunt înţeleşi cu 
leremia și cu unii boieri trădători ca să-l înlocuiască pe el cu fratele lui 
Ieremia, Simion Movilă?. 

Confruntarea cu tătarii, în septembrie 1596, este interpretată diferit de 
istoricii noștri, în funcţie de izvoarele folosite. A fost utilizată de obicei 
relatarea lui Baltasar Walther în care se arată că hanul s-a prefăcut că vrea 
să-l împace pe Mihai cu otomanii și domnul l-a crezut. Tătarii s-au revărsat 
asupra părții de răsărit a Munteniei pe care au devastat-o (părțile Buzăului, 
Brăilei, Bucureştilor) timp de mai bine de opt zile. Domnul reușește cu greu 
să strângă 6000 de oameni cu care iese în întâmpinarea tătarilor la Gherghița, 
dar hanul cu 30 000 se pare că a fost atacat pe neașteptate și înfrânt”. Sfârşitul 
acestei povestiri este total confuz: este amestecat Ieremia Movilă, regele 
Poloniei, disperarea hanului pe care se supărase sultanul a cărui iertare o 
obţine prin lacrimile mamei sale. Walther nu arată de ce a fost necesară 
obținerea acestei iertări. Sunt şi alte zvonuri în legătură cu acest atac 
neașteptat al tătarilor“, al căror număr s-ar fi ridicat la 40 000 de oameni”. 

Numai că acest scenariu al luptelor purtate cu tătarii, realizat de 
Baltasar Walther, și acceptat de toți istoricii noștri, prezintă, câteva nedumeriri. 
Se afirmă că domnul a fost surprins de atacul hanului, lăsându-se amăgit de 
promisiunile lui Gazi Ghirai. Avem însă scrisoarea lui Mihai către Sigismund 
Báthory, din 6 septembrie, din care reiese limpede că Mihai știa că va fi 
atacat și, mai mult decât atât, că Ieremia Movilă trimisese oameni ca să 
cerceteze unde se află el împreună cu oastea sa, lansând Chiar zvonuri care 
să-l înspăimânte, în nădejdea că domnul muntean va fugi din calea 
invadatorilor”. Prin urmare de un atac prin surprindere nu poate fi vorba, 
deoarece domnul era pregătit și cu atât mai puţin poate fi vorba de către o 
înșelare a acestuia cu promisiuni făcute de han a căror valoare Mihai o 
cunoştea. 

Căci, ceea ce știa Mihai bine, la începutul lunii septembrie, e că Ieremia 
ar fi vrut să-l înlăture din scaun cu ajutorul, de data aceasta, al tătarilor. 

Un alt semn de mirare ridică relatarea lui Baltasar Walther în legătură 
cu dificultăţile întâmpinate de domn ca să strângă 6 000 de oameni, când 
știm bine că în împrejurări deosebite, domnul avea la îndemână oastea mică, 
adică 10 000 - 16 000 de oameni. i 

Nu este iarăși de crezut că Mihai cu 6 000 de oameni a înfrânt 30 000 de 
tătari. Cu un asemenea efectiv Mihai nu putea risca un atac, pentru că o 
astfel de imprundenţă l-ar fi costat capul. 

Considerăm că relatarea lui Baltasar Walther, cel puţin în cazul de faţă, 
trebuie privită cu foarte multă prudenţă, pentru că afirmaţiile lui nu-și găsesc 
nici o corespondenţă în Cronica Buzeștilor și nici în alte cronici. Dimpotrivă, 
două izvoare, a căror valoare greu poate fi pusă la îndoială, infirmă cele 
spuse de Baltasar Walther. Mai întâi, este Memoriul lui Mihai (este vorba 
deci de cea mai autorizată sursă) în care se spune: “În vremea aceea, venea 
tătarul cu puteri foarte mari, cu turci, tătari și o mare grămadă de moldoveni 
cu ei, căci veneau ca să treacă prin Ţara Românească peste Dunăre spre a 
fi într-ajutorul sultanului la Eger. Văzând eu acestea, plecai asupra lui, iar 
el nu voi să mă aştepte, se întoarse îndărăt cu mare rușine, pe care l-am 
urmărit și alungat afară din țară”. Ceea ce se spune în Memoriu coincide cu 
scrisoarea din 6 septembrie 1596, unde afirmă că tătarii pătrund în Muntenia, 
dar domnul, pregătit fiind, le iese în cale, iar Gazi Ghirai, după experienţa 
avută cu un an în urmă la Şerpăteşti, evită o confruntare decisivă. 

Afirmațiile făcute de Mihai în Memoriu sunt confirmate de încă un 
izvor contemporan: Szomoskăzy. Cronicarul transilvănean arată că hanul 
a primit porunca sultanului ca să-i vină în ajutor. A trecut prin Moldova 
având 40000 de tătari și moldoveni, “aflând Mihaiu Vodă acest lucru 
gătitu-s-a cu tot norodul ţării și cu toată oastea ce o avea, ca la 28 000 de 
oameni, şi a purces asupra hanului tătărăsc; gonitu-l-a din țară și făcut-a mare 
stricăciune tătarilor”*. 

Importanţa acestui episod se lămurește abia după încheierea sa. Sultanul 
pornea împotriva imperialilor luând măsuri de întărire a liniei Dunării, dar, 
mai ales, poruncindu-i hanului ca să atace Țara Românească și Transilvania 
pentru a-l sili pe Mihai și pe Sigismud să nu trimită trupe în ajutorul 
imperialilor și să nu stânjenească liniile de comunicaţie ale oastei otomane. 
Într-o scrisoare trimisă de sultan regelui Poloniei, în toamna anului 1596, 
sultanul precizează că “În ceea ce privește Țara Românească, aceasta o 
încredințasem slăvitului și demnului de toată cinstea, împăratului Crimeii, 
sultanul Gazi Ghirai””. Soarta acestei țări urma să depindă de voința hanului. 
Fapt confirmat de scrisoarea trimisă peste puţină vreme de han lui Mihai 
Viteazul în care se confirmă știrile anterioare: hanul se înjelesese cu 
Zamoyski şi cu leremia Movilă ca să împlinească porunca sultanului, aceea 
de a cuceri Muntenia, de unde urma să treacă în Transilvania”. Hanu! nu și-a 
îndeplinit misiunea fiind împiedicat de Mihai Viteazul. Acesta este rostul 
major al domnului român în ansamblul strategic al campaniei din 1596, de 
a-i împiedica pe tătari să apară pe câmpul de luptă la hotarul Imperiului 
Habsburgic. Faptul că hanul n-a izbutit să ajungă acolo a stârnit mânia 
sultanului în așa măsură încât, acesta a hotărât înlocuirea lui Gazi Ghirai cu 
fratele său Fetih Ghirai. 

După cum se știe, otomanii au reușit să cucerească cetatea Agria, iar 
după aceea, au obținut victoria de la Keresztes (Cârsteşti, la Radu Popescu), 
în ziua de 26 octombrie. Numărul creștinilor era de patru ori mai mare ca 
acela al oastei lui Mihai la Călugăreni și cu toate acestea, comentează I. 
Sârbu, victoria a fost de partea otomanilor, deoarece șefii oastei creștine au 
comis erori care demonstrează lipsa priceperii lor militare”. 

Obţinând victoria și fără prezența tătarilor lui Gazi Ghirai cum se 
explică atunci supărarea sultanului pe han? Victoria de la Keresztes nu este 
o victorie categorică, nu reprezintă un dezastru pentru imperiali oricâte 
pierderi au suferit aceştia. Participarea tătarilor ar fi dus la izbânda dorită de 
Sultan, o izbândă care să-i deschidă drumul spre Viena sau să-i ușureze 
obținerea altor victorii, știute fiind dificultăţile imense pe care le întâmpina 
refacerea unei noi armate de mercenari. Împiedicându-l pe han să treacă spre 
Dunărea de Mijloc, Mihai a adus mari servicii aliaţilor săi, așa explicându-se 
mânia sultanului și înlocuirea hanului. După alungarea hanului, spune 
Mihai, “am pomit de la un capăt la celălalt al ţării, ca să bat un Tum (Tumu 
Măgurele) care era în faţa Nicopolului, pe care îl luai”%. La Veneţia se știa 
că domnul a năvălit și în Bulgaria cu 6 000 de oameni, a trecut totul prin foc 
şi sabie, pentru ca dușmanul, când se va întoarce, să întâmpine dificultăți de 
aprovizionare”. Este vorba de atacul Nicopolului, pe care nu-l poate lua, dar 
este pustiită așezarea din jurul cetăţii şi satele din împrejurimi. Sangeacul 
Nicopolei îi trimite domnului daruri scumpe - haine de samur, zece cai cu șei 
ferecate în argint - cerându-i să nu mai bată cetatea. Sangeacul se oferea să 
intervină în favoarea domnului pe lângă sultan, altfel, căderea Nicopolului ar 
fi fost o rușine prea mare și cum oștile otomane se întorceau victorioase de 
la Agria, ele ar fi putut fi îndreptate împotriva Munteniei. Mihai mulţumit 
de câte înfăptuise, primește darurile şi se retrage. 

În urma acestor fapte se sperase chiar şi într-un ajutor pe care Mihai l-ar 
fi putut trimite la Agria, acţiune care n-a putut fi împlinită”. 

Nesiguranţa creată de politica lui Zamoyski la hotarul de răsărit al 
Munteniei impunea domnului prudență. Străduinţele cancelarului de a-l 
înlocui pe Mihai cu un domn pus de poloni sunt transmise Porții prin solul 
Stanislaw Gulski, starostele de Bar, în momentul în care sultanul se întorcea 
de la Agria”. Era o soluţie greu de acceptat de către Poartă şi până la urmă 
sunt preferate tratativele cu Mihai. Stăpâni pe țările române, polonii ar fi fost 
de neînvins. Stăpânirea lor numai asupra Moldovei putea fi disputată mult 
mai uşor, iar evenimentele vor confirma acest calcul politic făcut de otomani. 
Din care cauză, ei preferă să trateze cu Mihai pentru a pune capăt ostilităților 
la Dunarea de Jos. Dacă propunerile domnului făcute la începutul primăverii 
fuseseră condiţionate de viitoare lui comportare, la sfârșitul anului 1596, 

domnul reușește să impună recunoașterea lui: “văzând turcul câtă pagubă îi 
făceam, îmi trimise steagul pentru că mult dorea să mă poată pleca sub 
ascultarea lui”. În ciuda acestui succes, către sfârșitul anului 1596 situația 
politică şi militară evolua în defavoarea domnului român. Steagul trimis de 
sultan putea să însemne doar amânarea unor răfuieli. Mihai îi cunoștea mult 
prea bine pe vecinii săi din sud ca să aibă încredere într-un gest smuls de el 
cu forța. 

Cea mai însemnată pierdere pe plan politic și militar o reprezenta 
scoaterea Moldovei din alianţa creştină. O slabă compensație erau 
ncînţelegerile dintre otomani și tătari. Gazi Ghirai, pentru că nu ascultase 
poruncile sultanului de a neutraliza forţele Munteniei și ale Transilvaniei, 
era înlocuit cu fratele său, Fetih Ghirai, de către Sinan pașa“. Era de așteptat 
izbucnirea unor tulburări în Crimeea, ceea ce însemna pentru Mihai, o 
relativă siguranţă la hotarul de răsărit. 

Cea mai mare îngrijorare o producea însă atitudinea șovăielnică a 
principelui transilvănean. Mulţi dintre nobilii principatului erau favorabili 
înţelegerii cu Poarta, mai ales după încercarea nereușită de a cuceri Timişoara. 

Problema care se punea era aceea de a şti dacă Sigismund Bâthory avea 
voința să continuie lupta antiotomană, după cum foarte important era să se 
cunoască atitudinea împăratului de la Praga. 

Sigismund aflase despre tratativele dintre Mihai și otomani“, iar în 
cronica românească se vorbește despre “nişte nepriiateni” care “au scomit 
pâră mincinoasă [...] cum că s-au lepădat Mihai vodă și s-au împrietenit cu 
turcii "*2. 

Deoarece alianța munteano-ardeleană era absolut necesară continuării 
luptei, o lămurire era oportună și dorită de ambele părți. Mihai, deși se temea 
“de înșălăciune şi de pâră mincinoasă” se simţea destul de puternic ca să 
accepte riscul unei confruntări cu cel care năzuise să-l transforme într-un 
supus lipsit de putere şi de autoritate. Faptele şi numele lui erau cunoscute 
în Europa și ele constituiau cea mai bună garanţie pentru persoana sa. Insoţit 
de banul Mihalcea, de Radu Buzescu şi de alți boieri, Mihai trece munţii în 
decembrie 1596. În întâmpinarea lui era trimis Pancratie Sennyei, “postelnicul 
cel mare, [...] cu mulţi nemiși cu 40 de cociși”*?. O primire princiară, iar după 
o zi de odihnă Sigismund și Mihai “să împreunară cu mare cinste în luna lui 
dechem[brie) 19 zile”, petrecând împreună zece zile tot “cu multă cinste”. 

Scopul vizitei este explicat, astfel, de Szamoskăzy: Mihai “a tratat cu 
Sigismund” despre încheierea unei păci cu turcii (cum Turca). Sigismund va 
face pe mijlocitorul între sultan și împărat, Mihai dorind ca să se încheie pace 
între cele două puteri. “Dar dacă vor război să adune împăratul într-adevăr 
toate puterile sale şi împreună cu căpeteniile creștinităţii să înceapă a lucra 
serios, nu ca până acum”. 

După sosirea la Alba Iulia domnul a avut a doua zi o întâlnire cu 
principele. După aceea, înainte de 25 decembrie sau după această dată“. cei 
doi principi apar în faţa Dietei. 

Dintr-o relatare întocmită la Alba lulia, la 4 ianuarie 1597, în care 
evenimentele sunt înregistrate “pe viu”, reiese că domnul român a urmănit 
de ia început să lămurească unele chestiuni de principiu: 1. Vor aliaţii săi să 
se continuie ostilitățile cu Imperiul Otoman? 2. Ce atitudine va trebui să 
păstreze el faţă de turci? 3. Care va fi teatrul de operaţie din anul ce urma?“”. 

Mihai era partizanul continuării ostilităţilor și încearcă să-i convingă şi 
pe reprezentanţii Dietei ardelene că se pot obține mari succese dacă se fac 
pregătiri temeinice“. După credința sa, războiul trebuia continuat având ca 
teatru principal de operaţii Ţara Românească. Din două motive: 1. Ţara 
Românească este aproape de inima Imperiului Otoman, din care cauză, 
numai de aici se puteau realiza mari fapte de arme; 2. În cazul unui insucces, 
cel care avea să sufere cel mai mult era el și Ţara sa, iar creștinătatea va fi 
foarte puţin păgubită”. Domnul făcea aceste propuneri nu dintr-o vană 
ambiţie și ca să-și expună ţara la riscuri inutile. Având experienţa celor 
petrecute în toamna trecută era de domeniul evidenţei că luptele duse cu 
forțe impunătoare pentru apărarea sau dobândirea unei cetăţi din hotarul 
Imperiul Habsburgic se soldau cu rezultate mediocre. Mihai era convins că 
o campanie cu rezultate hotărâtoare nu se putea desfăşura decât în sudul 
Dunării, pornind însă ofensiva de pe pământul Țării Românești. Sultanul nu 
era de neînvins, iar din Muntenia se putea ușor ajunge la Constantinopol. 

Armata imperială se ridicase, cu sprijinul Transilvaniei, la 60 000 de 
oameni. Această armată fusese înfrântă în apropierea Agriei (Eger!) la 26 
octombrie 1596. Mihai avea nevoie de mult mai puţini oameni ca să obțină 
mari succese. El era convins, în urma luptelor din anul 1595, că numai oștile 
muntene și transilvănene valorează mai mult decât restul Europei. Propunerile 
lui Mihai Viteazul erau cu atât mai ademenitoare cu cât el se putea bizui și 
pe ajutorul locuitorilor din sudul Dunării, fiind în legătură cu ei și 
cunoscându-le gândurile încă din toamna anului 1596. 

Aceste propuneri judicioase şi ademenitoare în acel timp ar fi avut ca 
urmare, în cazul în care erau acceptate, prezenţa unei mari armate pe 
pământul Munteniei. Ar fi fost o garanţie pentru apărarea acesteia, în timp ce 
continuarea războiului pe mai multe teatre de operaţii, cu dispersarea 
forțelor, era o soluție mult mai păgubitoare pentru el şi țara sa. Propunerile 
lui erau rezultatul unor calcule chibzuite, erau cele mai conforme cu 
interesele Țării Româneşti, dar şi cu acelea ale aliaţilor ei. 

I s-a răspuns că papa, împăratul și principele Transilvaniei doresc să 
continuie războiul cu mai multă vigoare decât până atunci. Pentru a evita 

un conflict cu Imperiul Otoman era potrivit ca “să se prefacă a fi de partea 
Sultanului”, dar să vegheze la hotare pentru a-i împiedica pe turci să treacă 
Dunărea și să-i jefuiască ţara. Cât priveşte modul în care va fi dus războiul, 
domnul a trebuit să accepte soluția cea mai puțin convenabilă, dovadă că 
pledoaria lui în favoarea alegerii Țării Româneşti ca teatru principal de 
operaţii nu fusese primită decât pe jumătate. Ostilitățile aveau să se desfășoare 
pe două teatre de operaţii distincte. Forţele imperiale urmau să-i înfrunte pe 
otomani la hotarul Imperiul Habsburgic, iar trupele transilvănene împreună 
cu oștile muntene vor purta războiul așa cum o dorise domnul”, Deși nu era 
soluția cea mai fericită se poate vorbi de un succes diplomatic remarcabil 
obținut de domnul român. 

Au fost discutate, apoi, pregătirile militare care trebuiau făcute pentru 
anul următor. Mihai se angaja să întrețină pe cheltuiala sa, cât timp vor dura 
ostilitățile, o mie de lăncieri şi o mie de pușcași. Dacă i se trimiteau bani el 
avea posibilitatea să recruteze 5000 de călăreţi și 5 000 de pedestrași, plătind 
cinci taleri călărețul și patru taleri pedestrașul. Sigismund promitea că va 
întreţine pe cheltuiala sa 2 500 de lăncieri și cavaleri și 2500 de pedestrași. 
Dacă primea ajutoare bănești urma să recruteze, în aceleași condiţii ca 
domnul român, 5000 de călăreţi şi 5 000 de pedestrași. 

Banii pentru recrutarea oștenilor ar fi trebuit să-i trimită papa, împăratul 
şi regele Spaniei. 

Pe lângă 12 000 de oameni ai domnului român și cei 15 000 de oșteni 
ai principelui Transilvaniei ar fi fost nevoie ca papa să trimită 4 000 de 
puşcaşi italieni şi 12 tunari, împăratul să trimită 3000 de pedestrași valoni şi 
burgunzi, 2 000 de archebuzieri valoni, o mie de raiteri (călăreţi cu pistoale) 
şi 20 de tunari. 

Pe lângă armata de mercenari, domnul român arăta că mai poate ridica 
13 000 de oameni din Ţara Românească*!. După calculele făcute de Mihai 
şi Sigismund era nevoie de aproape 40 000 de soldaţi de meserie (merce- 
nari) pentru a înfrunta cu succes forțele Imperiului Otoman. În 1595 cei doi 
principi îl siliseră pe Sinan pașa să se retragă din Ţara românească numai cu 
25 000 de oameni. La Agria, imperialii dispuseseră de 60 000 de oameni. 
Dacă mercenarilor pe care doreau să-i recruteze Mihai și Sigismund li se mai 
adăoga și oastea cea mică a Munteniei, estimată la 13 000 de oșteni, atunci 
oastea munteano-ardeleană s-ar fi ridicat la 60 000 de oameni. Cei doi 
principi aveau 60 de tunuri. Era de dorit ca numărul acestora să sporească cu 
ajutorul împăratului la 100. Mihai avea posibilitatea să strângă bărci pentru 
traversarea Dunării, câte 10 000 de oameni o dată, iar dacă era anunţat la 
vreme va face și un pod”. 

Am reprodus aceste amănunte pentru că ele ne arată care erau nevoile, 


124 


de ordin militar, ale coaliției creștine, într-o eventuală confruntare cu 
Imperiul Otoman. Sunt prețioase pentru că ne dezvăluie gândirea strategică 
a domnului român. Așa cum o făcuse Ştefan cel Mare cu mai bine de un secol 
înainte, el era în măsură să făurească şi să pună în practică acele planuri care 
să-i ducă pe europeni la obținerea victoriei. Petru Rareş ceruse regelui 
Ferdinand 4 000 de mercenari. Cu ajutorul acestora credea că poate înfrunta 
cu succes Imperiul Otoman ajuns la apogeul puterii sale militare şi politice. 
loan Vodă cel Viteaz, un bun cunoscător al armatelor din Europa (ca și 
Despot, de altfel), a înțeles că fără o armată de mercenari nu se mai poate 
duce războiul în contextul evoluţiei tehnice militare din secolul al XVI-lea. 
Mihai Viteazul calcula precis numărul de mercenari de care avea nevoie el 
şi principele Transilvaniei, pentru a-i determina pe turci să nu treacă la 
ofensivă. (Acei 10 000 de lefegii pe care-i dorea el îi va avea Matei Basarab 
şi principele Transilvaniei. De aceea, atunci când sultanul a hotărât înlocuirea 
acestuia din urmă, Matei, în strânsă alianţă cu Rakoczi, s-a pregătit de luptă 
şi turcii au renunţat la planurile lor). În 1597, era nevoie de organizarea 
acestei armate de mercenari, dar pentru întreţinerea acesteia trebuiau sume 
importante de bani de care cei doi principi nu dispuneau. De aceea, era 
nevoie ca să se intervină energic pe lângă Rudolf al II-lea, pe lângă papă, să 
se facă apel la curtea spaniolă. Pentru aceasta se hotăra ca Sigismund însuși 
să plece la Praga ca să-i prezinte împăratul planurile discutate la Alba Iulia. 

În cazul în care demersurile lui Sigismund eșuau, la sfatul lui Mihai, 
principele trebuie să mijlocească o înţelegere între împărat și sultan. Dar 
numai în acest caz, fapt care demonstrează cât de curpinzătoare și elastică era 
gândirea politică a domnului român. 

Principele Transilvaniei accepta ca o dată cu el să meargă la Praga şi o 
solie a lui Mihai formată din banul Mihalcea și sasul brașovean Marcu 
Schunckabunk. Era un succes diplomatic de mare importanţă care însemna 
recunoaşterea lui Mihai ca un egal al principelui, anulându-se, în felul 
acesta, orice urmă a tratatului din mai 1595. 

În timpul şederii la Alba Iulia se fac planuri matrimoniale: fiul lui Mihai 
să ia în căstorie pe fata lui Josica sau fratele mai mic al lui Josica să se însoare 
cu fiica lui Mihai. 

Scopul acestor planuri: o mai strânsă colaborare între cele două ţări, 
avându-se în vedere faptul că Josica, în calitatea sa de cancelar, avea o mare 
influenţă asupra lui Sigismund Báthory (“de fapt el este principele” avea să 
declare un italian despre Josica)"?. 

O dovadă că pe Mihai îl interesa soarta românilor din Transilvania o 
constituie îngăduinţa pe care o obţine de la Sigismund de a ridica, la Alba 
Iulia, o biserică pentru episcopul român“. 

Ziua de Anul Nou, Sigismund și Mihai o sărbătoresc împreună. În ziua 
de 3 ianuarie, cei doi schimbă daruri: Sigismund îi trimitea șase pocale mari, 
un galion şi un lighean, argintărie în valoare de 3 000 de taleri; Mihai îi 
oferea, în schimb, două blănuri de samur de o rară frumuseţe, atlas și stofe 
fine de damasc. Cu această ocazie Mihai își ia rămas bun, urmând să 
părăsească Alba Iulia în dimineaţa zilei următoare. 

Se poate vorbi de o înţelegere perfectă între cei doi principi, fapt 
confirmat de cronica românească atunci când afirmă că “și mai mare 
credință făcură”*5. Pornind de la spusele cronicarului transilvănean, P. P. 
Panaitescu crede că este vorba de un eşec, vinovat fiind principele 
Transilvanieiusf. N. Iorga, referindu-se la corespondenţa dintre Sigismund și 
căpeteniile otomane, era de părere că principele Transilvaniei “părăsise de 
fapt cruciada după neizbânda din Banat””. 

În realitate este vorba nu de părăsirea alianței creștine, ci de tratative pe 
care principele le duce cu otomanii. lar aceste tratative sunt o dovadă că 
Sigismund rămăsese, deocamdată, statornic, alături de aliații săi. 

În răstimpul în care Mihai se afla la Alba Iulia a sosit acolo și un ceauș 
trimis de marele vizir Ibrahim pașa (2 ianuarie 1597). Ceaușul este primit 
de principe de faţă fiind şi Mihai. Veșştile aduse de solul otoman nu-i surprind 
pe Sigismund și pe Mihai. Sultanul și marele vizir doreau ca Sigismund să 
respecte vechile tratate cu Poarta, deoarece otomanii nu urmăriseră altceva 
decât păstrarea unor raporturi pașnice. O dovadă a dorinţei lor o constituia 
înlocuirea “câinelui”de Gazi Ghirai care atacase Țara Românească fără 
îngăduința sultanului. Ceea ce nu era adevărat, iar Mihai știa în mod 
neîndoielnic că hanul atacase Muntenia la cererea sultanului. Gazi Ghirai îl 
informase pe domnul român despre toate aceste fapte şi tot hanul mărturisese 
că era înlocuit de marele vizir pentru că nu atacase Transilvania! De aceea, 
Sigismund nu acordă nici o importanţă soliei otomane și-l trimite pe ceauș 
să trateze cu cancelarul său, Josica. Același tratament va fi aplicat și celor 
doi ceaușşi veniţi îndată din partea sultanului. 

Dorinţa marelui vizir și a sultanului de a duce tratative se explică prin 
turburările care au loc în sudul Dunării. Un boier al domnului mersese la 
Vidin ca să primească steagul de domnie de la Mehmet pașa“, dar era greu 
să stabilească legătura cu demnitarii otomani, deoarece la Constantinopol 
se zvonise că sultanul pierise pe câmpul de luptă, drept pentru care în locul 
lui a fost ridicat un copil de 8 ani. Ca urmare, sultanul pleacă în mare grabă 
de la Sofia la Filipopoli și de aici spre capitală. 

Aceste turburări şi schimbări fac să nască speranţe în sânul popoareor 
supuse Porții care duseseră tratative cu Mihai și așteptau ajutorul acestuia 
pentru a se ridica împotriva stăpânirii otomane. 

Sosirea ceaușilor otomani la Alba Iulia, la începutul anului 1597, nu 
înseamnă că acum încep tratativele între principele Transilvaniei și Poartă. 
Aşa cum reiese din scrisoarea pașei de Belgrad, Hasan, au avut loc schimburi 
de scrisori și solii înainte de 1 ianuarie 1597. Dar aceste tratative n-au fost 
duse de Sigismund cu intenţia de a părăsi coaliția creștină, pentru că, așa cum 
o demonstrează scrisoarea lui Hasan pașa, tratativele au fost purtate “cu 
știrea lui Mihai voievod”“. Așa dar, iniţiativa tratativelor cu Poarta i-a 
aparținut domnului român. În urma eșecului de la Agria, fără certitudinea 
unui ajutor imperial, cu Ieremia Movilă şi Polonia în coastă, singura soluţia 
politică menită să pună la adăpost, pentru moment, Muntenia şi Transilvania, 
era aceea a tratativelor cu sultanul. Împrejurările sunt prielnice, deoarece 
sultanul și demnitarii Porții doreau și ei acelaşi lucru, așa cum se poate 
deduce din tonul scrisorii lui Hasan Pașa. De data aceasta nu mai apar 
amenințările obişnuite şi proslăvirea atotputermniciei sultanului. Acesta l-a 
ierat pe Mihai, deşi greșise faţă de Poartă, i s-a trimis steagul de domnie, 
“așa încât el cât și întreaga Ţară Românească se găsește în pace bună”. Este 
subliniată mila și înţelegerea sultanului: “Ceea ce a fost până acuma să nu 
mai fie de acum înainte, căci nici calului nu i se ia capul dacă s-a poticnit 
odată”“!. Nu mai întâlnim nimic din aroganța și limbajul unui stăpân a cărui 
putere nu mai cunoaște nici o limită. lar aceasetă schimbare radicală se 
realizase, ca prin farmec, în numai doi ani, datorită curajului, geniului politic 
și militar al unui singur om: “Mihai Viteazul. 

În ciuda făgăduielilor atât de frumoase ale paşei de Belgrad, de fapt era 
vorba doar de tratative care să asigure un armistițiu pe timpul iernii. 
Sigismund, de altfel, pleca la Praga însoţit de Josica, Gaspar Komis, 
episcopul Napragy, Pangratie Sennyei, Nicolae Apaffi și alți nobili. O dată 
cu el mergea, așa cum s-a văzut, solia domnului român. La 17 februarie 
ajungea la Praga și în zilele următoare începeau tratativele. 

Mai întâi, Sigismund i-a cerut împăratului să ducă războiul cu mai 
multă vigoare: campania să înceapă mai devreme şi să se lovească până în 
inima imperiului Otoman. Dacă nu, să se încheie pace prin mijlocirea sa“?. Faţă 
de Tommaso Contarini, trimisul Veneţiei la cunea imperială, Sigismund 
vorbește (28 februarie) despre propunerile de pace pe care i le-au făcut 
otomanii. În această situaţie el vrea să ştie care este voința împăratului, iar 
dacă acesta nu doreşte să lupte cu adevărat, atunci principele preferă să 
predea Transilvania dacă i se dă în schimb ceva corespunzător“. La 3 martie 
se știa că Sigismund a propus împăratului să-i dea Transilvania în schimbul 
ducatului Sileziei și alte patru baronii și a unui venit de 60 000 de scuzi“*. Unii 
observatori erau de părere că o asemenea propunere trebuia primită pentru ca 
Sigismund să nu încheie pacea cu turcii. 

Apoi, principele se plânge de faptul că împăratul face mai degrabă un 
război defensiv decât unul ofensiv. Se arăta gata să lupte, dar să i se dea 12 
000 de soldaţi plătiți de împărat. Aceştia trebuiau să fie în iunie la hotarul 
Transilvaniei. Mai dorea 12 000 de florini pe lună, timp de opt luni plus 
ajutoarele papei şi regelui Spaniei. Făgăduia să cucerească pe seama sa 
Solnocul şi Timişoara, arătând că în felul acesta nu vor mai fi amenințate 
Iaurinul (Rab) și Agria“. Cereri exorbitante care-i sperie pe demnitarii im- 
periali şi, ceea ce este mai important, ele nu erau conforme cu cele discutate 
cu Mihai. 

În tratativele duse cu imperialii Sigismund nu a dat dovadă de abilitate 
Și de tact diplomatic, impresia produsă de el fiindu-i în întregime nefavorabilă, 
unul dintre demnitarii imperiali notând iritat “că nici într-o dimineaţă nu 
avea părerea din seara trecută”. Este vorba de o nestatomicie cunoscută bine 
celor din anturajul său. Relatând cum făcuse aceeași propunere mai multor 
nobili, Szamosk&zy conchide lapidar: “atât era de nestatornic””. 
Contemporanii pun această inconsecvenţă și caracterul șovăielnic al 
principelui pe seama unor complexe datorate relaţiilor dintre Sigismund și 
soţia sa, Maria Cristina“. Tare congenitale condiţionează structura psihică 
atât de labilă a Bâthoreştilor în vremea respectivă“?. 

Surprinzătoare este ideea părăsirii Transilvaniei. Faptul că principele 
propune schimbul acesteia cu posesiuni imperiale este o dovadă limpede nu 
numai a inconstanţei acestuia, dar, ceea ce este și mai grav, a lipsei de voinţă, 
o oboseală, prin nimic justificată din punct de vedere militar și politic, de 
a continua lupta antiotomană. Imperialii sunt de acord cu schimbul propus, 
nu numai pentru că năzuiau să ajungă stăpânii Transilvaniei, așa cum o 
arătaseră eforturile lui Castaldo la mijlocul secolului, dar și pentru că se 
temeau efectiv de această inconstanţă a lui Sigismund. Trecerea acestuia de 
partea turcilor, ar fi spulberat orice veleităţi de cuceriri în direcţia Dunării de 
Jos, însemnând, în același timp o mare ameninţare chiar pentru Viena. 

La 4 mantie Sigismund prezenta noi propuneri, în legătură cu ajutorul 
pe care imperialii urmau să-l dea în anul 1597. Erau mult mai reduse și, 
oricum, mai apropiate sau sub nivelul cererilor formulate de Mihai la Alba 
lulia. Pentru sine, Sigismund ar fi dorit să i se trimită 10 000 de valoni, 
călăreți și pedestrași, să i se dea lunar 34 000 de taleri, iar pentru Mihai 
solicita bani pentru 6 000 de călăreți (6 florini pe lună de fiecare mercenar)”. 
Cu asemenea ajutoare se putea duce cu succes o luptă de apărare a 
Munteniei, a Transilvaniei dar şi a hotarului Imperiului Habsburgic cu 
otomanii. Aceste forţe reunite trebuiau să se opună unei ofensive inamice. 
În cazul în care forțele turco-tătare ar fi pornit spre Belgrad, atunci 
transilvănenii li se vor opune, în timp ce Mihai va ataca pe turci în sudul 

Dunării. Dacă tătarii vor ataca Ţara Românească sau Transilvania, atunci 
secuii, transilvănenii și muntenii se vor opune acestora”. 

Răspunsul dat de împărat este nesatisfăcător: promisiuni vagi care nu-l 
puteau mulțumi pe Sigismund. Acesta grăbeşte plecarea din Praga, fapt 
care-i sperie pe imperiali. Ei se temeau ca Sigismund să nu treacă de partea 
otomanilor”. Principele, ca semn al nemulțumirii sale, nu deschide scrisorile 
trimise de împărat, de mama Mariei Cristina (care-l sfătuia să nu se despărtă 
de soție), scrisori găsite de oamenii lui Rudolf în camera lui Josica, gest 
considerat de imperiali “împotriva a toată omenia și respectul”? 

Rămâneau la Praga solii lui Mihai Viteazul. Aceştia insistau pe lângă 
împărat să-i trimită bani domnului pentru recrutarea mercenarilor. Domnul 
român promitea să apere linia Dunării şi să-i împiedice pe tătari ca să treacă 
spre Buda. Dacă i se ofereau mijloacele necesare se arăta gata să săvârșească 
fapte mari în slujba maiestăţii sale şi a creștinităţii, singur sau în unire cu 
principele Transilvaniei”. 

Mihai însuși îi scria arhiducelui Maximilian arătându-i că “în slujba 
noastră pentru creștinătate și din pricina luptei noastre împotriva păgânilor 
ne-am cheltuit toată averea și astfel nu mai aveam din ce să ţinem oști ca să 
putem face față păgânilor”. Avea absolută nevoie de bani ca să recruteze 
mercenari”. 

Solii lui Mihai duceau tratative și în numele bulgarilor, tratative secrete 
care vizau răscularea sud-dunărenilor'. La 24 martie ambasadorul venețian 
scria că solii lui Mihai părăsiseră Praga cu multe promisiuni din. partea 
împăratului”. Era vorba de oameni și bani, dar aceste “multe promisiuni” se 
reduceau deocamdată la 3 - 4 000 de mercenari (cu toate că solii domnului 
ceruseră bani pentru recrutarea a cel puţin 6 000 de mercenari), mult prea 
puţini pentru a duce o politică ofensivă așa cum ar fi dorit-o domnul român. 
Este de reținut, totuşi, prudența manifestată de Mihai şi se va vedea, în 
tratativele ulterioare cu sud-dunărenii, cât vor cântări promisiunile făcute de 
Rudolf al II-lea. 


În timp ce solii săi și Sigismund Bâthory duceau tratative la Praga, 
Mihai încearcă să profite de disensiunile care se ivesc între turci şi tătari. 
Căci așa cum ne spune Mihai însuşi: “Văzând eu cearta care era între sultan 
și tătari, trimisei nişte soli de-ai mei la tătar, cu preafrumoase daruri, 
învăţându-i să spună: «Puteţi vedea bine că sultanul nu vrea altceva decât 
răul nostru și ruina şi pierdea noastră și a țărilor noastre», și îi jurai pe 
credința mea că eu împreună cu Sigismund ne vom uni puterile cu ale 
împăratului Austriei, stăpânul nostru, căruia îi slujim, ca să mijlocească o 
prietenie între noi toți”*. 

Hanul îi trimite lui Mihai două solii succesive. I se explica domnului 
român că Sinan pașa îl mazilise pe han pentru că nu a cucerit Muntenia în 
1596 şi n-a atacat Transilvania și nici nu s-a prezentat cu trupele sale în 
tabăra otomană. De aceea, hanul dorea să se alăture lui Mihai și aliaţilor 
acestuia pentru că turcii nu respectă nici un tratat, nici o făgăduială. Planul 
lor e “să ardă cu foc întreaga lume. Ce avem de făcut, li se cuvine turcilor să 
le-o facem. Căci de-acum înainte nu te poți aștepta de la ei la nici un bine. 
Pe domnia ta te mai îngăduie până-n primăvară”. Hanul promitea că “va 
bate război” până la Adrianopl, promițând că trupele sale nu vor păgubi cu 
nimic pe domn. (“Iar partea aceasta a Dunării vreau ca tot locul să fie al tău”). 
Faptul că domnului român îi aparţine iniţiativa acestor tratative, după cum 
o măruurisise el însuși în Memoriul său, este confirmat de recunoașterea 
hanului: “Până acum domnia ta te-ai arătat, nu știu cum, bărbăteşte, în 
această privinţă; stăruie așa şi de acum înainte, pentru care scop m-ai primit 
acum și pe mine ca tovarăș şi ajutor bun”* (subl. n.). De altfel, din scrisoarea 
hanului mai reiese și un fapt deosebit de important: solii acestuia urmau să 
fie trimiși la regele polon sau la Sigismund Báthory și la Rudol al II-lea tot 
de Mihai. Hanul îl mai informa pe domnul român că și rușii vor veni cu o 
oaste împotriva turcilor prin zona cetăţii Azak (Azov), deoarece se stabilise 
o înţelegere între el şi ţar. Din scrisoarea episcopului Bulgar, Dionisie, aflăm 
că Mihai Viteazul trimisese și el un sol la Moscova în vederea realizării unei 
alianțe împotriva otomanilor, amănunt care relevă dimensiunile europene 
ale gândirii politice românești". 

Prin tratativele duse la începutul anului 1597, se plănuia o mare coaliție 
antiotomană, iar în mijlocul acestor tratative sau ca iniţiator al lor îl întâlnim 
pe Mihai, fapt care ilustrează ce vast orizont avea gândirea politică a 
domnului român. Pentru realizarea planurilor gândite de el era însă nevoie 
de oameni cu o puternică personalitate așa cum n-o avea “abulicul” Rudolf 
al II-lea și nici inconstantul Sigismund Báthory. 

În cadrul eforturilor creării unui front cât mai larg în lupta cu Imperiul 
otoman, Mihai nu neglija sudul dunărean. Așa cum am văzut, solia lui la 
Praga era însoțită de trimiși ai bulgarilor, iar banul Mihalcea a tratat cu 
imperialii şi problema răscoalei sud-dunărenilor. Aceasta se făcea în urma 
înţelegerii dintre domnul român și Dionisie Rally, mitropolitul de la Târmovo?. 
Acesta din urmă îi scria lui Mihai, la 19 martie, în legătură cu pregătirile 
făcute “deoarece Măria Ta ne-ai poruncit nouă, creştinilor de dincoace de 
Dunăre, ca să fim gata pentru ca îndeobște, venind Măria Ta, să batem pe 
păgâni”? Se cheltuiseră bani pentru arme și merinde, creștinii erau gata să 
se ridice, venise la Târnovo chiar şi mitropolitul de la Adrianopol, care l-a 
așteptat pe Mihai 20 de zile, dar domnul nu le-a dat nici un semn. Cu toate 

acestea, starea de spirit a creştinilor este aceeași, numai domnul să nu-i 
părăsească. Dionisie aflase că domnul ar fi dus tratative cu otomanii. Dacă 
este așa, să li se spună, dar, după părerea episcopului, domnul nu face bine 
dacă se închină sultanului. Dionisie se referă la tratativele duse de Mihai 
cu țarul Moscovei şi nutrea speranța că se va ajunge la o împăcare cu regele 
Poloniei, şi, în sfârşit, toată creștinătatea, unită, va porni împotriva dușmanului 
comun. 

În alte scrisori Dionisie Rally îi cerea domnului să nu se încreadă în 
oamenii Porții, informându-l că un turc de seamă îi spusese că “Mihai vodă 
se preface cu noi și ne ține cu vorbe dulci, dar de ne va cădea în mâini, o să 
lămurim noi prietenia dintre noi'%5. 

De altfel, în această vreme, 2 000 de turci plecaseră din Constantipol 
spre Dârstor cu intenţia de a face un pod peste Dunăre ca să treacă în Țara 
Românească. Alţi 2 000 se adunau pentru a porni în aceeaşi direcție", 

De. aceea, domnul român trebuia să nu se încreadă în otomani. 
Creştinătatea toată i se va închina lui cu dragoste, nu i se cereau bani sau alte 
daruri, toți erau doritori să-l slujească așa cum o mărturisește Dionisie Rally: 
“conştiinţa mea mă silește la aceasta ca să servesc de acum înainte Măriei 
Tale”, 

În această frământare din peninsulă care are loc în pragul primăverii 
anului 1597, nu trebuie uitaţi românii din această parte de lume. O ştire 
germană din 23 martie arată că românii “anume cei dintre Herţegovina și 
Albania, s-au revoltat împotriva turcilor din cauza servituţilor grele şi 
împreună au bătut în luptă cam 1 000 dintre aceștia”. 

Dionisie Rally dorea ca Mihai s-și concentreze eforturile militare în 
sudul Dunării, unde era dorit și așteptat ca un legitim conducător al locuitorilor 
din aceste părți. Este vorba de planul bizantin de refacere a unităţii politice 
sud-est europene, având drept criterii credința comună şi faptul că toate 
popoarele din aceste părți aveau acelaşi agresor naţional și spiritual. Prin 
Dionisie Rally, Mihai avea să primească scrisorile “creștinilor din Tesalia, 
din Epir, din Macedonia şi din toată Grecia”*. N. lorga crede că toate aceste 
îndemnuri “trezeau mari închipuiri împărătești”* în mintea domnului român 
care se socotea îndreptățit să se considere urmașul de drept al împăraţilor din 
Constantinopol. Nu știm ce i-a răspuns Mihai lui Dionisie Rally, dar așa cum 
se va vedea mai departe, el este foarte prudent și nu se lasă amăgit de visuri 
deșarte de mărire. Nu că nu i-ar fi plăcut să ajungă pe scaunul 
constantinopolitan, dar era prea lucid ca să nu înțeleagă riscurile unei: 
“aventuri bizantine” care se întemeia numai pe dorința de libertate a celor 
asupriţi de Imperiul Otoman. Trebuie subliniat cu această ocazie că Mihai 
nu și-a subordonat acţiunile politice voinței conducătorilor spirituali .din 

sudul Dunării. Ca militar, el le-a cerut celor de acolo să se ridice la luptă în 
momentul în care el însuși și armata sa se aflau în sudul fluviului, deci numai 
atunci când el are posibilitatea să înceapă ofensiva. Această ofensivă 
depindea de mercenarii pe care-i aştepta de la împărat, de la papă sau regele 
Spaniei, organizatorii şi conducătorii Ligei sfinte. 

De la solii săi care se întorceau de la Praga, dar și de la trimișii imperiali 
în Transilvania, Mihai afla că nu se pot primi decât ajutoare care impuneau 
o atitudine defensivă și nu una ofensivă, așa cum o dorise el și cum o plănuise 
împreună cu principele Transilvaniei. 

Trimişii imperiali aveau misiunea să-i convingă pe reprezentanţii lui 
Mihai să se mulțumească numai cu trei-patru mii de mercenari, iar dacă nu 
reuşesc, atunci să se arată de acord și cu efectivul de 6 000 de mercenari, 
pentru plata cărora nu se puteau da decât 24 000 de taleri pe lună. Pentru a 
menaja susceptibilitatea principelui Transilvaniei care trecea iarăși printr-o 
criză de autoritate, atunci să-l asigure că din banii destinaţi lui Mihai i se va 
face și lui o parte. 

Domnul român putea conta pe 48 000 de taleri, deci pe leafa pe două 
luni a 6 000 de pedestrași, urmând să primească leafa și pentru luna a treia. 
Pe următoarele trei luni, deci până în toamnă, când se putea renunţa la 
serviciile acestora, să plătească bulgarii, în cazul în care Mihai va trece 
Dunărea, iar de n-o va face, atunci să fie plătiți mercenari acolo unde vor fi 
de trebuinţă. 

Ideea unei alianţe cu tătarii este primită. mai mult decât favorabilă de 
către imperiali, aceștia arătându-se dispuși să plătească 40 000 de florini, 
dacă tătarii se vor ridica cu toată puterea împotriva sultanului”. 

Uitarea jignirilor din partea lui Sigismund Báthory şi trimiterea unor 
soli în Transilvania se explică prin teama pe care Rudolf o are de-a nu se 
stabili o alianță între țările române și otomani. lar această teamă era 
justificată de tratativele duse de Sigismund Bâthory cu Poarta. 

Aşa se explică trimiterea banilor, cât şi votarea altor sume de dietele 
locale. La 5 aprilie, dieta sileziană hotăra să fie trimiși în Transilvania 1 500 
de călăreţi și se strângeau bani pentru înrolarea a 4 000 de archebuzieri 
unguri, numiţi haiduci (aiduchi). Dieta Moraviei vota strângerea unei sume 
din care o parte urma să fie trimisă lui Mihai Viteazul. Numai dieta Ungariei 
Superioare hotăra să nu contribuie cu nimic la efortul comun”. 

Așa cum am văzut mai înainte, o înţelegere cu turcii fusese mijlocită de 
Mihai, iar pașa de Belgrad sugera principelui ardelean că vinovat pentru 
neînțelegerile existente fusese Sinan pașa”. Receptiv, Sigismund trimite o 
scrisoare la Poartă prin care arăta că: “Sinan pașa a fost vinovat că de o 
bucată de vreme m-am răsleţit de Constantinopol'"*. La 28 februarie, însuși 

sultanul îi trimitea o scrisoare de iertare lui Sigismund, iar, ceva mai târziu, 
marele vizir Ibrahim scria și el principelui, cerându-i să păstreze credința 
faţă de un stăpân care se arăta mai mult decât îngăduitor””. Sigismund Báthory 
găsind această corespondenţă la Alba Iulia a expediat-o la Praga, gest care-i 
convinge pe imperiali să trimită măcar ajutoarele necesare pentru apărarea 
Munteniei și a Transilvaniei. 

Pe de altă parte, şi otomanii făceau presiuni pentru a-i convinge pe 
Sigismund și pe Mihai să se supună. La 15 februarie, sultanul ordona să fie 
înfiptă lancea și steagul cu coadă de cal, semn că se vor face pregătiri de 
război*. Viitorul teatru de operaţii urma să fie țările române. Zvonuri despre 
pregătirile turceşt ajungeau și la Veneţia în luna mantie”. 

La ! aprilie Mihai Viteazul scria, din Târgovişte, arhiducelui Maximilian 
arătându-i că voinţa sultanului este aceea de a face un pod peste Dunăre la 
Nicopole. “Eu am oameni de încredere printre ei, scria Mihai, care îmi dau 
de ştire orice află despre mişcările lor”. Sunt strânse scânduri pentru 
construirea podului și sosesc ieniceri zilnic, câte 600. Este pregătită și 
călărimea. Caii vor fi hrăniţi pe malul fluviului până la intrarea în campanie. 
Turcii lansează zvonuri că vor porni împotriva imperialilor, domnul este însă 
convins Că vor să atace Transilvania. De aceea se impunea ca împăratul să 
trimită ajutoare mai înainte ca otomanii să cuprindă vadurile, pentru că, 
după aceea, cu greu vor mai putea fi opriţi. El își va face datoria, căci scrie 
domnul: “Ce mă priveşte pe mine, ori trăiesc, ori mor, nu sunt împotrivă în 
nici un lucru, păzind zilnic că unde vor începe să grămădească scândurile și 
lemnele de pod, să le dau foc cu ajutorul lui Dumnezeu. Dar nu numai atât 
aș face, de aș avea oameni și bani, aș încerca și lucruri mai mari”*. 

Manevra lui Sigismund și scrisoarea domnului român nu rămân fără 
rezultat. Rudolf al II-lea îi scria lui Sigismund în legătură cu ajutoarele pe 
care urma să le trimită în Muntenia. Era vorba de bani pentru întreţinerea a 
4 000 de mercenari, 2 000 de călăreţi și 2 000 de pedestrași. În cazul în care 
Țara Românească nu era atacată, iar turcii şi tătarii amenințau Transilvania, 
atunci cei 4 000 de mercenari și altă oaste a lui Mihai să participe la apărarea 
acesteia din urmă”. 

În urma tratativelor duse până în luna aprilie, al căror scop fusese acela 
de a coaliza cât mai multe forțe împotriva Imperiului Otoman, ieșea la 
lumină un adevăr pe care domnul român nu-l putea ignora: nici Liga sfântă 
şi nici alţi principi cu care dusese tratative nu aveau mijloacele materiale și 
nici voinţa de a porni o ofensivă așa cum ar fi dorit-o Mihai. Semnificativă 
pentru această neputinţă a creștinităţii sunt cele două scrisori trimise de papă 
lui Mihai. Căpetenia spirituală a ligii îl informa pe domnul român că nu-l 
poate ajuta, practic, cu nimic. Se va ruga pentru norocul său în lupta cu 

dușmanul comun şi-l îndemna să depună același efort ca şi până atunci 
pentru apărarea cauzei creștine. Etema poveste a sacrificării intereselor 
noastre pentru o lume care nu voia să sacrifice nimic. lar dacă papa nu avea 
cum să-l ajute pe Mihai, în schimbul neputinței sale, îi cerea domnului 
român să treacă la catolicism cu supușii săi. Este lesne de înţeles ce deziluzie 
imensă trebuie să fi încercat eroul în fața unor propuneri atât de insolite. 

Era limpede, în aceste împrejurări, așa cum o remarca şi un observator 
contemporan: “Creștinii nu au forța necesară pentru a duce acest război 
contra turcilor, le lipseşte nervul, forța, oamenii, banii, flota”!%. 

Rostul tratativelor duse de Mihai cu otomanii fusese acela de a câștiga 
timp, după cum oamenii sultanului încercau să-l amăgească pe domn pentru 
a pomi contra lui atunci când vor avea forța necesară’. Observatorul venețian 
care făcea această constatare mai preciza că Moldova și Muntenia 
aprovizionau Constantinopolul în timp de pace și asigurau hrana oastei 
turcești. Din cauza războiului și a desprinderii celor două ţări de sub tutela 
otomană, lipsurile erau mari în capitala împărăției. Era firesc, deci, ca 
Sultanul să urmărească supunerea celor două țări, dar deocamdată forţele îi 
erau insuficiente. Ca urmare, în aprilie i se trimite lui Mihai un nou steag de 
domnie'*2 iar cu Sigismund continuau tratativele. Ambasadorii Angliei și 
Franţei ca și noul patriarh al Constantinopolului, Meletie Pigas, se străduiau 
să mijlocească încheierea unei păci între otomani și imperiali!%%.: 

Ca un semn.de bunăvoință faţă de domnii aflaţi în scaunul ţărilor 
românești, la Poartă sunt executați mai mulți pretendenți: Mihnea cel Rău 
este spânzurat în haine princiare, un Ştefan voievod este ars într-un tun, iar 
altul era aruncat în închisorile constantinopolitane'%. În scrisorile sultanului 
trimise clor doi principi se folosea un ton puţin obișnuit “mândriei 
turcești ”'%. În ciuda acestor semne de bunăvoință, Mihai nu se putea încrede 
deplin în turci, pentru că planurile acestora încă nu-i erau bine cunoscute. 
Circulau zvonuri în legătură cu mari pregătiri de război și se mai spunea că 
otomanii vor să atace Țara Românească şi Transilvania și, mai cu seamă, 
Oradea Mare”. 

De aceea, la București, erau așteptate cu îngrijorare ajutoarele promise 
de împărat, pentru a se asigura apărarea liniei Dunării. 

În Transilvania dieta țării vota impozitele cerute de principe pentru a 
putea duce războiul. Dar când totul părea că se desfășoară. normal, conform 
celor stabilite cu Mihai în timpul întâlnirii de la începutul anului, Sigismund 
protestează față de intenția imperialilor de a-i trimite bani și oameni 
acestuia. Deși îi recunoscuse meritele domnului român și deplina autoritate 
asupra supușilor săi, Sigismund revenea la pretenţiile lui de suveran cerând 
să i se trimită numai lui oamenii și banii. Rudolf și miniștrii săi sunt 

scandalizaţi de această purtare a principelui, dar de teamă să nu treacă de 
partea sultanului, îi promit că vor face așa cum o cere el, cu condiţia ca să 
întreprindă tot ce era posibil pentru apărarea Țării Românești!*. Imperialii 
cunoșteau, de asemenea, gândurile lui Mihai de a trata direct cu Rudolf, dar, 
deocamdată nu se putea trece peste principele Transilvaniei. 

Se duc tratative între trimișii împăratului şi Sigismund Báthory pentru 
a-l convinge să-i trimită lui Mihai ajutoarele făgăduite de împărat. Din 
corespondenţa lui Sigismondo della Torre, venit în Transilvania ca trimis al 
împăratului, aflăm că Mihai protestase vehement că nu i se trimit ajutoare, 
amenințând că-și va părăsi ţara, deoarece nu are mijloacele necesare ca să o 
apere!%. Cererile lui Mihai sunt transmise lui Sigismund și acesta este de 
acord ca să i se trimită oameni pentru a nu-i mai da domnului ocazia să se 
plângă de el. Către jumătatea lunii iunie, Moise Secuiul se apropia de hotarul 
Țării Românești cu 1000 de mercenari, iar către sfârșitul lunii iunie, când 
Mihai se temea de un atac al tătarilor, îi erau trimiși și alți oameni'!?. Este 
vorba de 3 000 de mercenari sub comanda lui Matia Perusith, ofițerul care 
se distinsese în lupta de la Călugăreni. La 26 iunie Mihai se adresa tuturor 
oștenilor din orice țară ca să vină în slujba lui, călăraș sau pedestraș, 
precizând leafa pe care o va primi fiecare (5 taleri pe lună de călărej şi 3 taleri 
pentru pedestru, ofiţerii primind o sumă mai mare: iusbașa 15 taleri și 
căpitanul 50 de taleri)". | 

Deoarece nu li se trimiseseră banii la timp, mercenarii se răscoală, merg 
spre palatul domnesc “Și și-au pretins cu cea mai mare gălăgie, aroganță și 
ameninţare solda lor”""2. 

Această informaţie o avem de la Erich Lassota care sosea la Târgoviște 
la 15 iulie 1597. Acesta, ca trimis al împăratului, avea însărcinarea să 
asigure plata oștilor de mercenari aflate în slujba domnului. Înaintea lui 
Lassota venise însă un alt plătitor, loan Hădl, banii aduși de acesta fiind 
distribuiţi sârbilor și rascienilor care provocaseră dezordinile''?. 

Impresia pe care domnul o face lui Lassota este excelentă. El scria 
împăratului: “Cât priveşte pe acest domn,el este un domn cu inima deschisă, 
viteaz, fără şovăire, doritor de ispravă, și care nu s-ar lăsa oprit în cale de 
nimic. Dar, deoarece această ţară a fost rău devastată timp de doi ani de către 
turci şi tătari şi (precum spun ei), mai bine de 20 000 de suflete au căzut în 
robia turcilor și a tătarilor, încât această țară este acum foarte pustiită, el nu 
poate pomi nimic deosebit numai pe seama sa, fără ajutor dinafară. El se 
arată foarte înclinat de a sluji Maiestăţii Voastre şi creștinităţii şi acest lucru 
îl dovedeşte prin faptul că nu vrea să intre în nici un fel de învoială adevărată 
şi statomică cu turcii, măcar că aceştia caută să-l câștige de partea lor și îi 
oferă lucruri mari”™*. Este o judecată obiectivă a politicii domnului român, 

făcută într-un moment în care acesta era privit la curtea împăratului ca un 
aliat preţios şi nu ca un competitor al unor teritorii pe care imperialii voiau 
să le stăpânească numai ei, așa cum se va întâmpla peste doi ani. 

Încetineala cu care îi sunt trimise ajutoarele împăratului îl fac pe Mihai 
să fie foarte prudent. Păstrează legături permanente cu Poarta și, aşa cum am 
văzut, din mărturia lui Lassota, Mihai primea un nou steag de domnie în 
primăvara anului 1597, ceea ce pentru sud-dunăreni însemna o mare 
dezamăgire. Dionisie Rally îi scria, în mai, lui Paolo Giorgio, exprimându-și 
dezamăgirea în legătură cu faptul că nu se întreprinde nimic împotriva 
turcilor. “Să ştiţi că mare pierdere aţi pierdut și mari bogății aţi pierdut, 
pentru că, anul trecut, n-aţi venit, cum ne pregătiserăți”"'S. Mitropolitul se 
afla în mare sărăcie, dar ceea ce îl afecta, era lipsa oricărei intenţii ofensive 
din partea creștinilor. 

Tratativele cu otomanii se ducea în strânsă colaborare cu principele 
Transilvaniei. La 15 iunie, solii celor doi principi plecau de la Constantinopol, 
cu făgăduinţa că armatele turceşti nu vor tulbura hotarele Transilvaniei și 
Munteniei cu condiţia ca nici aceştia să nu vatăme hotarul Imperiul 
Otoman’. 

În aceeași lună, 10 000 de locuitori din sudul Dunării, “de diferite 
națiuni”, din părţile Serbiei atacaseră Vasiţa și Cladova “ca din pornirea lor, 
totuși nu fără știrea și sfatul domnitorului”. Ar fi un indiciu că, în vremea 
respectivă, Mihai Viteazul spera în ajutoarele cerute împăratului și, în 
consecinţă, că se putea duce o politică activă pe linia Dunării. Domnul, însă, 
nu se mișcase și, la 10 iulie, solii acestora soseau la Târgoviște, Baltasar 
Walther care asistă la tratativele dintre ei şi Mihai, ne informează că aceștia 
“se rugau fierbinte [...] ca domnul să treacă Dunărea”, făgăduind “credincios 
să nu se cruţe şi să nu se în lături de a-și vărsa sângele şi a-și da chiar viața 
pentru mântuirea domnului creştin, pentru ca, măcar scuturând jugul atât de 
jalnic al celei mai aspre şi barbare robii, să urmărească și să dobândească și 
ei o dată libertatea ce le fusese răpită”. 

În ochii popoarelor din sudul Dunării, Mihai era eroul în care-şi puneau 
toate nădejdile în lupta pentru scuturarea jugului otoman. Dar, ca și în alte 
împrejurări, domnul român judecă lucid situaţia politică şi militară din vara 
anului 1597 şi, cu toate că avea convingerea că în anul acela turcii nu sunt 
pregătiți pentru declanșarea unei campanii militare de proporţii, el le 
recomanda solilor să aștepte un moment mai prielnic, pentru ca acţiunile lor 
să poală fi încununate cu succes. 

Intr-o vreme în care Mihai da aceste răspunsuri bine cumpănite, numai 
Josica era de părere că domnul va trece în sudul Dunării, punct de vedere 
împărtășit şi de Sigismund Báthory la începutul lunii septembrie, cu toate 
că nimic nu îndreptăţea asemenea presupuneri!:?. 

Aşa cum afirmă Baltasar Walther nici Mihai, dar nici sultanul “care-şi 
cunoștea prea bine propria-i perfidie”, nu doreau în mod sincer pacea, 
amăgindu-se reciproc, pentru că nu aveau oastea necesară declanșării unui 
conflict. Prin spionii săi, sultanul ştia care sunt pregătirile făcute de Mihai şi 
socotea că este mai potrivit să-l țină “în supunere prin linguşiri, daruri și 
bogate promisiuni decât a-l constrânge cu armele”!2. 

Pentru a-i sonda intenţiile domnului, un ceauș venea în luna iunie la 
Târgoviște ca să-i ceară lui Mihai să pornească alături de Satârgi Mehmet 
pașa, comandantul oastei otomane. Aveau să vină și tătarii care primiseră 
poruncă să nu se atingă de pământul Țării Românești. Pregătirile turceşti se 
desfășoară lent, Satârgi Mehmet își așeza tabăra lângă Adrianopole abia la 
9 iulie. Serdarul nu avea cu el mai mult de 12 000 de oameni și 2 000 de 
cămile. Soldaţii erau nemulţumiţi pentru că nu fuseseră plătiţi cum se 
cuvine. Oastea otomană suferise mari pierderi în anul trecut, pierderi ce nu 
putuseră fi înlocuite (lipseau mai ales caii care până atunci erau aduși din 
Moldova și Muntenia), din care cauză serdarul primise porunca sulinului să 
nu-i atace pe creştini, mulțţumindu-se doar cu apărarea hotarelor'?!. La 10 iulie 
Satârgi îi scria lui Sigismund Bâthory să nu se teamă, cerându-i, în acelaşi 
timp, să se pună capăt hărţuielilor de la hotare. 

Zvonul că tătarii se apropiau de Nistru era lansat pentru a-i speria pe 
adversari. Era însă binevenit pentru Mihai. După relatarea lui Lassota, 
domnul român își așezase tabăra la Buzău pentru a preîntâmpina un atac al 
tătarilor asupra Munteniei şi a Transilvaniei!2. Amenințarea tătărascăîi oferea 
posibilitatea lui Mihai să justifice față de sultan neparticiparea sa la 
campania proiectată, cât şi tocmirea lefegiilor. 

La 20 iulie 1597 un alt ceauş sosea la curtea domnului român. 1 se 
aduceau lui Mihai scrisorile sultanului “cu un cuprins mult mai binevoitor 
ca al oricăror alte scrisori dinainte, dăruind și întărind domnia pe toată viața 
cu cel mai strașnic și mai tare jurământ banului Mihai, cât și fiului său Petru, 
care tocmai atunci împlinea vârsta de 13 ani, fără nici un fel de piedică şi 
numai cu jumătate din tributul anual, măcar că niciodată până acum nu-l 
plătise şi de asemenea îi dă după datina consfiinţită, calul de domnie prea 
strălucit împodobit, sabia și buzduganul, semnul puterii și al guvernării 
militare”!2. 

Această recunoaștere din partea sultanului, oricâtă “perfidie” ar ascunde, 
demonstrează enormul salt făcut de la înscăunarea lui Mihai și până în 1597: 
dintr-un pretendent care-și cumpără tronul cu un preț pe care lăcomia 
Sultanului îl fixa în chip arbitrar, lui Mihai i se dăruia domnia pe viaţă, o 
domnie ereditară pe care principii creștini i-o refuzaseră. Mihai nu mai 
trebuia să se umilească, nici să cerșească pacea sau să cumpere bunăvoința 

oamenilor Porții pentru a fi menţinut în scaun încă un an, când un alt 
pretendent s-ar fi oferit să plătească un haraci mai mare și peșcheșuri care să 
convingă pe niște funcţionari corupți cât de “oportună” era o nouă schimbare 
de domnie. A fost nevoie de voința și de îndrăzneala acestei personalități 
excepţionale pentru ca stăpânul de ieri, inaccesibil și implacabil, să se 
transforme într-un suzeran plin numai de bunăvoință şi intenţii frumoase. 
Chiar dacă deocamdată, este vorba numai de o amăgire! 

Neputinţa organizării unei acţiuni viguroase în Europa este ilustrată de 
încetineala cu care Satârgi Mehmed pașa se mișcă de la Adrianopol la 
Belgrad, unde ajungea în august. Către sfârşitul aceleiași luni el pornea spre 
Buda, dar nu avea cu sine mai mult de 20 000 de oameni, cu toate că-i 
sosiseră ajutoare sub comanda pașalelor de Timișoara, de Anatolia şi de 
Caramania'%. Arhiducele Maximilian cu 14 000 de mercenari (papa îi 
trimisese 8 000 de italieni sub comanda fratelui său Giovanni Fr. 
Aldobrandini), îşi așează tabăra în apropierea Pojonului. Dar niciunul dintre 
adversari nu are suficiente forţe şi nici îndrăzneala pentru organizarea unor 
acţiuni de amploare, cei doi adversari risipindu-și puţinele forțe de care 
dispuneau în ciocniri lipsite de importanţă. Este cucerită fortăreaţa Tata, 
recucerită ușor de otomani la puţină vreme după aceea, este asediată apoi 
cetatea Vacz, fără a se izbândi ceva, ca până la urmă, cele două oști să intre 
în cantonamentele de iamă!>. 

Întâlnim şi acum aceeași situaţie bizară: nu acela care ar fi putut duce 
greul războiului, care avea voința și geniul militar pentru realizarea unor 
mari succese, primea ajutoarele papei, ci împăratul, deoarece el era șeful 
armatei creștine. Același lucru se întâmplase și mai înainte vreme, când 
regii Ungriei deținuseră aceeași funcţie în virtutea unei ierarhii stabilite 
după criterii feudale şi nu după valoarea celui ce trebuia să conducă efectiv 
operaţiile. 

În această vreme Mihai Viteazul rămânea în tabăra de la Buzău pentru 
a supraveghea hotarul de răsărit al Munteniei. La 6 septembrie Josica îl 
anunţa pe Cristoph Tiefenbach despre intenţia tătarilor de a ataca ţările 
române!$. Secuii erau pregătiţi să-l ajute pe Mihai, dar, din felul în care 
evoluau evenimntele, era greu de precizat unde se vor desfășura lupte. În 
postscriptum-ul scrisorii lui Josica se vorbea despre ştiri venite din Moldova, 
potrivit cărora Gazi Ghirai se lupta cu fratele său Fetih”. 

_ La 10 septembrie soseau la curtea lui Mihai un ceauș turc și un tătar 
aducându-i o scrisoare din partea hanului. Gazi Ghirai ieșise învingător, și 
se bucura și de sprijinul marelui vizir. Stăpân pe situaţie, hanul nu se mai 
gândește la o alianță cu țările române pentru a se opune tiranului din 
Constantinopol, ci se considera stăpânul acestora în numele sultanului. 

Drept care îl ceartă pe Mihai că neglijase pentru moment “ori din grosolănie, 
ori pentru că tinereţea l-a îndemnat la aceasta, ori că n-a avut sfetnici 
înţelepţi care să-i aducă înainte astfel de lucruri”!?, un obicei ce se afla la 
mare cinste la curțile orientale: bacșişul. Ca să-l convingă pe domn că 
trebuie să respecte anumite deprindrei îi amintea, în treacăt, că la 11 
septembrie el va porni cu 300 000 de oameni împotriva imperialilor!?. 
Exagerare tipic orientală dar, dacă această ameninţare nu putea fi luată în 
serios, un pericol exista, totuşi. De aceea Mihai trimite cu solul tătar pe un 
om său cu 2 000 de galbeni, piei de zibelină și o trăsură cu 6 cai. Mihai nu se 
temea de un atac turco-tătar în acel moment. Era însă conștient de faptul că 
dintre toţi principii care au intrat în luptă contra Imperiului otoman el este 
cel mai primejduit, căci el va fi viitoarea ţintă a atacului otomano-tălar. Voia 
să trimită soli papei și împăratului ca să le solicite ajutoare, deoarece ţara sa 
era deschisă oricărui atac pornit de pe linia Dunării. Din sudul fluviului 
creştinii îl chemau cu rugăminţi stăruitoare și chiar cu scrisori de blestem'*%. 
Dar, el nu avea decât oaste puţină şi nu era sigur nici de prezenţa acesteia, 
fiindcă nu se trimiteau bani la timp pentur plata mercenarilor. În ultima zi a 
lunii septembrie Lassota împrumuta bani de la domn ca să asigure plata 
mercenarilor, într-un moment în care circulau iarăși zvonuri stăruitoare că 
tătarii se vor mișca fără a se ști încă în ce direcție”. După socoteala lui Mihai, 
dacă, până la jumătatea lunii octombrie, nu se producea nici un atac, după 
aceea nu mai aveau a se teme de tătari. 

O preocupare îngrijorătoare pentru domnul Munteniei o constituise 
atitudinea șovăielnică a principelui Transilvaniei. În luna mai 1597, după 
cum se poate constata din însemnările lui della Torre, este consemnată, 
pentru prima dată, în scris, ideea unirii Transilvaniei cu Ţara Românească şi 
Cu teritoriul dintre Balcani și Dunăre sub autoritatea lui Mihai Viteazul'*. 
Sigismund rămâne în scaun, dar, în vară, îşi manifestă iarăși dorinţa de a-și 
părăsi țara vrând ca împăratul să ia o hotărâre în legătură cu soarta lui şi a 
principatului. Avea, astfel, posibilitatea de a pomi în lume “cu câţiva italieni 
de temperamentul său”!*. Scrisoarea unui italian din 19 iulie lăsa să se 
înţeleagă posibilitarea unei împăcări între principe și soția sa care se afla în 
Făgăraș, de vină pentru neînțelegerile dintre cei doi fiind și Hosszutoti, 
secretarul principesei'%. În această vreme (sfârșitul lui septembrie), Sigismund 
se hotărăște să pornească cu 18 000 de oameni, 22 tunuri de câmp și 8 tunuri 
pentru bătutul zidurilor de cetate. La 6 octombrie, oastea ardeleană se afla în 
părțile Lipovei, dar peste o săptămână Sigismund se hotăra să părăsească 
tabăra pe motiv că Mihai Viteazul îl avertizase în legătură cu un iminent atac 
tătaro-moldovenesc. Oastea, sub comanda lui Josica, pornea mai departe 
spre Timișoara. Această demonstraţie militară era necesară pentru că 

împăratul făgăduise că-i va trimite principelui cu condiţia să intre în campanie 
mai mulţi bani decât ceruse acesta (30 000 de taleri). 

După ce cucereşte Cenadul, Josica se îndreaptă spre Timișoara unde 
ajunge la 16 octombrie. Cetatea era apărată de 2 000 de turci. Asediul 
durează mai mult de patru săptămâni, cetatea rezistă, iar Josica este silit, de 
apropierea iernii, să părăsească asediul (la 26 noiembrie). Aparenţele erau 
salvate. În fața creștinității, principele era același aliat care merita din partea 
împăratului răsplata pentru credinţa şi statomicia sa. Turcii vor recuceri 
Cenadul, restabilindu-se starea de lucruri de dinaintea unei confruntări pe 
care nici o parte nu o dorise cu tot dinadinsul, deoarece nu existau resursele 
necesare pentru organizarea unor oști care să încline balanţa în favoarea 
cuiva. 

Faptele petrecute în anii care urmează campaniei din 1595 demonstrau 
cât de utilă era Muntenia din punct de vedere militar pentru Liga sfântă. 
Datorită lui Mihai Viteazul tătarii n-au putut participa la campania din 1596, 
ceea ce însemna un serviciu imens pe care domnul român îl adusese aliaţilor 
săi. Prezenţa tătarilor pe câmpul de luptă puteau transforma victoria otomană 
într-un adevărat dezastru. Se mai dovedea din activitatea diplomatică 
întreprinsă de domn cât de oportună era prezenţa unei personalităţi atât de 
putemice. Datorită intervențiilor sale directe el reușește să-i determine pe 
transilvăneni și pe principele lor de necesitatea continuării luptei pentru 
independenţă. 

Ținând seama de aceste servicii, dovedindu-se cât de oportună era 
alianța munteană pentru imperiali, Mihai încearcă să-i antreneze pe aliaţii 
Săi și să-i determine să acţioneze cu mai multă fermitate și, în același timp, 
să-i trimită ajutoarele financiare de care avea nevoie pentru a rezista în faţa 
unei ofensive pomită din hotarul de răsărit al țării sale sau să oprească o 
ofensivă otomană pe linia Dunării. 

Demersurile diplomatice întreprinse de domn sunt o mărturie a 
orizontului său politic, a abilității sale diplomatice. Hotărârea și 
promptitudinea acţiunilor lui Mihai îl impun în ochii aliaţilor dar şi în ochii 
dușmanilor. În acest răstimp domnul constata cu amărăciune că niciunul 
dintre aliaţii săi nu erau la înălțimea cerută de evoluția evenimentelor 
politice și militare. Edificat asupra naturii relaţiilor sale cu vecinii, domnul 
trebuia să ţină seama, în acţiunile sale viitoare, de acest context care nu se 
potrivea cu intenţiile urmărite de el, intenții ce se vor defini public spre 
sfârşitul anului 1597. 

VIIL AFIRMAREA IDEII DE UNITATE 
NAȚIONALĂ: UNIREA CU TRANSILVANIA 


Anul 1597 reprezintă un moment foarte imporatnt pentru definirea 
gândirii politice a domnului român în legătură cu problema unităţii naționale. 
În acest an este consemnată în scris, în două momente deosebite, intenţia lui 
Mihai de a uni sub sceptrul său Transilvania și Moldova. Este, deci, un prilej 
bienevenit pentru a discuta, pe scurt, care sunt temeiurile unei asemenea 
gândiri, factorii care au contribuit la elaborarea unui ideal politic a cărui 
împlinire efemeră va înrâuri adânc gândirea politică românească din veacurile 
următoare. 

În istoriografia noastră s-au afirmat puncte de vedere uneori diametral 
opuse în legătură cu unirea celor trei țări românești realizată de Mihai 
Viteazul. N.Bălcescu și intelectualii români de la mojlocul secolului trecute 
au văzut în opera lui Mihai un act firesc, izvorât dintr-o conștiință naţională 
adâncă. 

Unii istorici care au scris după Bălcescu şi care s-au angajat pe drumul 
deschis de el au manifestat reticenţe în legătură cu caracterul naţional al 
unirii înfăptuite de Mihai. Adâncindu-se cunoștințele despre evul mediu 
românesc și despre secolul al XVI-lea , definidu-se cu o mai mare precizie 
mentalităţile politice ale oamenilor care au trăit în vremurile mai vechi, s-a 
ajuns la concluzia că naționalismul, ca idee și sentiment, deci ca fenomen 
istoric, este un produs al epocii modeme posterior celei în care domnește 
Mihai. Pomind de la aceste premise s-a născut cel de-al doilea curent, care 
neagă lui Mihai şi poporului român o conștiință naţională, ca factor activ în 
făurirea unităţii politice românești, la sfârșitul secolului al XVI-lea. Pentru a 
ne face o imagine sumară despre felul în care cele două curente s-au reflectat 
în istoriografia românească, vom reproduce numai câteva păreri dintre cele 
mai autorizate. 

A.D. Xenopol a cosiderat că unirea realizată de Mihai nu a:avut alt scop 
decât consolidarea poziţiei sale militare și politice’. 

N. lorga stăruind îndelung asupra elementelor de legătura din sânul 
societăţii feudale (unitatea de credinţă, idealul imperial etc.) a considerat, la 
un moment dat, că nu se poate vorbi despre o conștiință naţională în secolul 
al XVI-lea, din care cauză unirea înfăptuită de Mihai nu a fost decât un 
incident “care nu era potrivit nici cu dezvoltarea poziţiei noastre, nici cu 

progresul ideilor noastre'?. Dar, “după împlinirea miraculoasă a visului”, 
care a fost unirea cea mare din 1918, N. Iorga a văzut în Mihai pe precursorul 
tuturor acţiunilor care au tins, în trecutul nostru, spre realizarea unităţii 
politice a țărilor române. În monumentala sinteză de istorie a românilor, în 
volumele IV și V, marele istoric a interpretat o serie de fapte ca fiind 
manifestări ale unei conștiințe românești care au premers actul lui Mihai 
Viteazul?. 

Pentru Dimitrie Onciul, proclamația lui Despot reprezintă “Prima 
manifestare de acest fel ce întâlnim în istorie, exprimând ideea unirii țărilor 
surori Moldova și Ţara Românească, în legătură cu ideea latinităţii neamului 
româneasc. În același timp, după alte mărturii contemporane, pretendentul la 
tronurile ambelor principate româneşti (este vorba de Despot) făcea pregătiri 
și pentru o expediţie în Ardeal cu gândul de a dobândi și principatul de peste 
munţi. Pe lângă unirea celor trei ţări într-un mare stat român, visul său 
îndrăzneţ îi deschidea chiar perspectivă de restaurator al Imperiului Roman 
de răsărit”*. Paralel cu această conştiinţă politică ce se despreindea din 
proclamația lui Despot, D.Onciul preciza: “Conștiinţa unităţii naţionale a 
tuturor românilor, prin limbă, religie și obiceiuri, întărită și prin conştiinţa 
originii romane, era în fondul sufletesc al națiunii”, conștiință care se 
manifestă pe plan literar, prin cărțile tipărite de Coresi peste munţi“. Din citatele 
reproduse, reiese că D. Onciul era de părere că, în a doua jumătate a secolului 
al XVI-lea, exista o conştiinţă naţională pe care se putea sprijini acţiunea de 
unire a țărilor române întreprinsă de Mihai Viteazul. 

Cel care avea să ridice cele mai severe obiecții în privinţa caracterului 
pe care unii istorici îl atribuiseră faptei lui Mihai, a fost P.P. Panaitescu. În 
legătură cu intrarea lui Mihai în Transilvania, P.P. Panaitescu consideră că 
este vorba de o acțiunea dictată de raţiuni politice - tratativele dintre Andrei 
Báthory şu turci precum şi izolarea lui Mihai - dar și din motive superioare: 
“cucerirea” Transilvaniei “se încadra(...) în cruciada creștină”. “Cucerirea” 
Moldovei s-a făcut nu numai pentru a înlătura un dușman, dar și pentru că 
Mihai “a avut două țeluri deosebite (nu însă vederi naţionale), întâi e lămurit 
acum, când cunoaștem starea armatei lui în Ardeal, că a vrut să dea pradă și' 
hrană ostașilor lui înfometați şi neplătiți'”. Al doilea, Mihai a vrut să recâștige 
bunăvoința împăratului lovind în poloni, dușmanii Habsburgilor. Cauza 
creștină și jaful Moldovei, pentru hrana mercenarilor, sunt, după P.P. 
Panaitescu, cele două mobiluri care l-au împins pe Mihai să realizeze unirea 
din 1600. Unul ţine de structura psihică profund impregnată de creștinism a 
lui Mihai, celălalt este de ordin material. Aceste argumente, considerate de 
Iorga ridicule, deși recunoștea marile merite ale lucrării lui P.P. Panaitescu, 
au fost abandonate de autorul lor, acesta dând o nouă explicaţie ce avea să fie 

însușită și de alți istorici. De data aceasta, unirea realizată de Mihai era 
privită ca o încercare de a realiza un bloc feudal din cele trei țări românești, 
pentru a lupta cu șanse sporite împotriva otomanilor. Asemenea încercări 
mai fuseseră făcute de Iancu de Hunedoara şi de Ştefan cel Mare. Unirea lui 
Mihai nu avea un caracter naţional, ci era o “unificare feudală, nu a fost 
unirea poporului român, şi de aceea a ţinut aşa de puţin, pentru că în jurul lui 
Mihai nu s-a strâns poporul român”. Şi mai departe: “imboldul care a împins 
pe domnul muntean şi pe sftenicii săi să cucerească Transilvania și apoi 
Moldova a fost același, adică păstrarea organismului politic unitar, feudal, 
menit să lupte cu turcii pentru independenţă”. Sau “caracterul intern al unirii 
lui Mihai a fost pur feudal” °. Unirea înfăptuită de Mihai, pusă între ghilimele, 
pentru a sublinia nepotrivirea termenului, este, după P.P. Panaitescu, rezultatul 
unei mentalități feudale. S-a spus însă că în epocă feudală nu se poate vorbi 
de o conștiință a unităţii naţionale, deci nu se poate vorbi despre o unire 
realizată pe acest temei. De aceea s-a și afirmat uneori că Mihai a realizat 
centralizarea statelor feudale româneşti, noțiune care se încadrează în sistemul 
de instituţii feudale. 

Așa s-ar explica faptul că opera politică a lui Mihai nu a fost durabilă, 
deoarece unificarea realizată de «1 era o centralizarea interstatală pentru a 
cărei realizare se cerea “ca o con 'liţie necesară, desăvârșirea procesului de 
centralizare intemă, împiedicată de lupta clasei feudale pentru preluarea 
puterii politice” '°. Ion Ionașcu considera că Mihai “împins de instinct și cu 
intuiţie clară” '! a căutat să se debaraseze de un dușman, de Andrei Báthory, 
aşa cum o va face și în 1600 cu Ieremia Movilă. 

Se pot distinge din cele prezentate până acum două puncte de vedere 
distincte: 1. fapta lui Mihai este urmarea firească a unei conștiințe de neam, 
cum îi spune N.Iorga, sau naţională, cum o numește D. Onciul; 2. nevoia de 
apărare şi de consolidare a propriei sale poziţii l-au determinat pe Mihai să 
“cucerească” Transilvania și Moldova, punct de vedere susținut de A.D. 
Xenopol, P.P. Panaitescu şi alți autori. 

Mai există și un al treilea punct de vedere formulat de un străin: unirea 
țărilor române nu se putea realiza decât din Transilvania care moșienise 
tradiţiile regatului Ungariei de a constrânge țările româneşti extracarpatice 
să stea alături pentru a se apăra de turci împotriva Imperiului ototman. Un 
asemenea program politic a fost realizat de Sigismund Bâthory. Mihai, 
având în faţă ţara puternică a lui Sigismund, a urmărit să-i devină suveran, 
fără a fi animat de aspirații naţionale, din moment ce asemenea sentimente 
nu au existat înainte de revoluţia franceză. 2 

Ținând seama de aceste puncte de vedere, o sarcină de primă importanță 
pentru istoriografia noastră era aceea de a demonstra dacă a existat o 

conștiință de neam (naţională) la români în secolul al XVI-lea și în ce măsură 
această conştiinţă a acţionat în sensul formării unei concepții politice privind 
unificarea țărilor române. 

Având în vedere importanţa pe care o joacă factorul economic în viaţa 
popoarelor, oportună a fost apariţia unui studiu care a demonstrat, pe baza 
registrelor existente la Brașov și Sibiu, cât și pe baza studiilor făcute până 
atunci, a unităţii economice a ţărilor române." 

Despre originea romană a poporului român, despre conştiinţa romanităţii 
sale s-au făcut studii care cuprind un număr impresionant de informaţii în 
măsură să dovedească existența unei asemenea conștiințe de la începutul 
poporului român.!* 

Cu ocazia împlinirii a 375 de ani de la unirea ţărilor române sub Mihai 
Viteazul s-au scris multe articole cu caracter comemorativ, precum și studii 
care au adus contribuţii noi la cunoaşterea unor aspecte din domnia acestuia, 
unele dintre ele având ca subiect gândirea politică a lui Mihai Viteazul şi 
problema unirii țărilor române.’ 

În studiul publicat cu această ocazie, Problema unităţii țărilor române în 
secolul al XVI-lea, am căutat să demonstrez că în acest secol există suficiente 
mărturii care să ateste conștiința de neam și a unităţii naţionale. Într-o Europă 
îngrijorată de ofensiva otomană (Belgradul este cucerit în 1521, Ungaria se 
prăbușește la Mohaci în 1526, Soliman Magnificul ajunge sub zidurile 
Vienei în 1529 și 1532) se naște ideea unirii forțelor țărilor românești, pentru 
a reconstitui antica Dacie. Acest ideal de sorginte umanistă pornea de la o 
realitate: valoarea strategică a ţărilor române şi potenţialul lor militar. 
Raguzanul Bocignoli arăta, în 1524, într-o epistolă care a fost prompt tipărită 
şi utilizată ca mijloc de propagandă pentru coalizarea principilor Europei 
împotriva ofensivei otomane, cât de mare ar fi fost primejdia penuru Polonia 
și Ungaria, dacă sultanul ocupa Muntenia și Moldova. '” Dalmatinul Verancici, 
ajuns episcop al Transilvaniei, sublinia importanţa unirii forțelor celor trei 
țări românești, în lupta cu Imperiul Otoman.!* 

Dacă străinii care veneau în contact cu spaţiul românesc sesizau 
valoarea militară a românilor şi necesitatea unirii eforturilor împotriva 
aceluiaşi duşman, este de presupus că oamenii chemaţi: să coducă destinul 
politic al țărilor româneşti cunoșteau dintr-o experienţă directă aceste realităţi. 

Politica lui Petru Rareș de a realiza unirea forțelor țărilor românești este 
un argument în acest sens. El duce tratative cu imperialii arătând că “este 
gata să ocupe Transilvania, dar Chiar să atace părţile de sub ascultarea 
Sultanului, şi tot imperiul turecesc cu întreaga sa putere” aducând, în felul 
acesta, mari servicii împărătului “și întregii creștinităţi”'?. Este o anticipare, 
cu o jumătate de secol, a planurilor făurite de Mihai, o paralelă perfectă între 

felul în care gândesc cei doi domni români. În 1552 Radu Ilie, fiul lui Radu 
de la Afumaţi, încercând să ocupe scaunul Munteniei cu ajutorul generalului 
imperial Castaldo, îl îndemnase pe acesta din urmă să unească cele trei țări 
românești în vederea unei mai ușoare apărări contra Imperiului Otoman.” 

În proclamația sa Despot afirma răspicat această tendință de unire a 
țărilor române, iar Mihai Viteazul avea să formuleze, atunci când împrejurările 
i-o vor îngădui să o facă public, această nevoie firească de întregire a 
spaţiului locuit de români, în stilul care poartă pecetea personalităţii sale: 
“Când vor fi adus în puterea mea cele trei țări, atunci cu adevărat voiu apuca 
pe Turc de barbă și voiu aduce cu atât mai mult serviciu creștinătății”?! 

În studii efectuate după 1975, au fost aduse noi dovezi care pledează 
pentru adâncirea conștiinței de unitate la români în secolul al XVI-lea. 
Printre aceste dovezi se numără unirea dinastică realizată în vremea lui Petru 
Șchiopul %, faptul că o seamă de boieri trec dintr-o ţară într-alta, ocupând 
dregătorii foarte însemnate ”, colaborarea militară și politică a principilor 
din cele trei țări românești. 

Se remarcă, în documente, din secolul respectiv, existenţa unei mândrii 
naționale aşa cum reiese dintr-o scrisoare a aceluiași Verancici către românul 
Petru More. Episcopul îi reproşa nobilului român faptul că punea Gilăul, 
socotit în vremea respectivă (1540) de români drept capitala voievodatului 
lui Gelu, mai presus de Alba Iulia, actuala capitală a Transilvaniei %. S-a 
contestat valoarea documentului respectiv pe temeiul că în actele latinești ale 
vremii, Gilăul apare sub forma de Gylaw și Gialu, deci nu există nici o 
legătură între Gela-Gelu și Gilău 3%. Există însă o scrisoare a solului polon la 
Poantă, din 1533, în care se arată că acesta a fost însoțit de 500 de călăreţi 
până la Gilău (usque ad Gelu) %. Așadar, românii își cunoșteau trecutul şi se 
mândreau cu el, dovadă clară a existenţei unei conştiinţe naţionale. În ceca 
ce privește terminologia, sunt istorici care consideră că, pentru secolul al 
XVI-lea, este potrivit să se folosească termenii de “neam” şi “unitate de 
neam”, iar alţii folosesc termenul de “naţional” și “unitate naţională” (Dan 
Zamfirescu, Istoria militară a poporului român, vol.II și III). Termenii 
respectivi sunt echivalenți ca sens. În istoriografia engleză şi germană se 
folosesc curent termenii de “național”. Coloman Benda consideră că nu se 
poate vorbi de sentiment național la români în secolul al XVI-lea pentru că 
termenul apare după revoluţia franceză. Conaţionalii săi îl folosesc însă 
pentru istoria ungurilor începând cu epoca lui Ştefan cel Sfânt. 

Fr. Ganshof şi o dată cu el și alți istorici francezi, credea că Războiul de 
o sută de ani a avut ca efect nașterea conştiinţei naţionale în cele două ţări 
rivale, Franţa și Anglia 2. Un istoric foarte atent cu felul în care folosește 
termenii, vorbeşte de “separaţii naţionale” ia anul 1000, de învrăjbirea 

naţională în timpul curciadelor etc.2%. Karl von Wemer şi Johan Huizinga %, 
bazându-se și pe alte studii, consideră că se poate vorbi de sentiment naţional 
în evul mediu. D.S. Lihaciov afirmă că în secolul al XIV-lea “se cristalizează 
cu o remarcabilă energie, culturile naţionale”.% 

Se poate spune că de la Moscova la Atlantic istoricii folosesc, cel puţin 
pentru începutul perioadei moderne (după 1453), termenul de sentiment 
naţional. Fără a-i condamna pe cei care ţin să folosească un vocabular cu iz 
arhaic, credem că nu este deloc exagerat ca spaţiul românesc să fie integrat 
Europei și atunci când este vorba de folosirea unei anumite terminologii. 

Încheind această scurtă, dar necesară paranteză explicativă, se poate 
afirma pe baza informaţiilor de care dispunem că în secolul al XVI-lea apare 
tendinţa de unire a românilor și conștiința naţională paralel cu politizarea 
ideii romanităţii românilor. 

Ideea unităţii țărilor române este rezultatul a două curente: unul intem, 
care se bazează pe tendinţa firească, la nivel popular, de recompunere a unui 
organism etnic despărţit în mod arbitrar şi brutal, și pe conştiinţa naţională 
care se conturează odată cu întemeierea primului stat feudal românesc menit 
să includă între hotarele sale întregul teritoriu locuit de români, iar altul din 
afară, de inspiraţie umanistă. Măsurile discriminatorii luate de cele trei 
națiuni privilegiate împotriva românilor transilvăneni contribuie la formarea 
şi precizarea conştiinţei naționale și face să se simtă nevoia de dreptate, prin 
unirea românilor transilvăneni cu fraţii lor, de peste munți. Pericolul otoman 
îi face pe gânditorii politici ai timpului să vadă salvarea Europei în crearea 
unui stat tampon și, cunoştinţele căpătate din lectura autorilor antici, despre 
existenţa Daciei conjugate cu redescoperirea romanității orientale, îi duc în 
mod firesc la concluzia reconstituirii Daciei. 

În condiţiile în care idealul reconstituirii Daciei reprezintă un loc 
comun în mentalitatea oamenilor din secolul al XVI-lea, într-o epocă în care 
se structurează noi concepții și conștiințe ca produse ale unei lumi noi, mai 
poate apărea fapta lui Mihai ca ceva insolit sau ca rezultat al unei concepții 
feudale despre lume? 

Ca să acceptăm ipoteza lui P.P. Panaitescu, potrivit căreia Mihai 
Viteazul n-ar fi urmărit, prin unirea celor trei țări românești, decât realizarea 
unui bloc militar feudal, acţiunea lui fiind echivalentă cu cea întreprinsă de 
Iancu de Hunedoara sau Ştefan cel Mare cu un secol în urmă, ar însemna să 
se facă abstracţie de progresele înregistrate, în domeniul ideologic, în 
secolul al XVI-lea, dar și de activitatea și preocupările lui Mihai înainte de 
a ajunge mare boier. 

lorga, însuși, are ezitări, tocmai datorită unor prejudecăți pe care 
cercetarea istorică și acumularea materialului documentar nu le infirmase 

încă. Ezitările marelui istoric sunt ele însele un document preţios care 
ilustrează un anumit stadiu în evoluţia cercetării modului cum s-a format 
conștiința naţională, conștiința unităţii de neam şi rolul jucat de acestea în 
vremea domniei lui Mihai Viteazul. În monograifa închinată lui Mihai 
Viteazul, N.Iorga sesizează faptul că problema Transilvaniei s-a pus pentru 
domn încă din 1595, în timpul tratativelor cu Sigismund Bâthory, ca, în 
1598, să se gândească la unirea celor trei țări, iar în 1600 să răsară “ideea unei 
singure domnii peste toate cele trei țări” ?. Din modul în care marele istoric 
definește evoluţia gândirii politice a lui Mihai Viteazul se poate afirma că 
această gândire s-a format treptat și a fost determinată de factorii politici şi 
militari care stau în nemijlocită legătură cu istoria Ţării Româneşti din 
ultimii ani ai secolului al XVI-lea. Acest punct de vedere a fost formulat în 
mod răspicat într-un studiu recent unde s-a căutat să se identifice etapele în 
care s-a cristalizat gândirea politică a lui Mihai, cu privire, însă, numai la 
Moldova, afirmându-se că planul domnului de dobândire a acestei țări 
românești s-a format “cu timpul, în funcție de numeroși factori intemi și 
externi, în condiţiile luptei antiotomane a Țării Românești și Transilvaniei și 
al ascuţirii conflictului cu Moldova Movileştilor” %. Se stabilesc și etapele 
formării acestei gândiri. 

Din cele câteva date despre modul în care a fost privită geneza și 
cristalizarea gândirii politice a lui Mihai Viteazul se poate remarca prudenţa 
lui N.Iorga și afirmaţia răspicată că planul unirii țărilor române s-a cristalizat 
treptat, în funcţie de factori politici și militari interni și externi. Se manifestă, 
așadar, o anume reţinere faţă de capacitatea domnului de a fi gândit unirea 
teritoriilor locuite de români independent de factorii politici și militari, 
gândirea politică a acestuia fiind condiţioantă de acești factori. Pornind de la 
această premisă, eforturile istoricilor s-au îndreptat spre identificarea, în 
documentele contemporane lui Mihai, a acelor informaţii care să îngăduie 
stabilirea unei cronologii pe baza căreia se poate urmări modul în care e 
evoluat și s-a structurat gândirea politică a acestuia. Metodologic, procedeul 
nu este cel mai indicat. În felul acesta gândul este condiţionat de faptă, 
contestându-i domnului capacitatea de a gândi un pian inspirat din realităţi 
politice şi militare cu un caracter mai larg, european, dar și dintr-o anumită 
mentalitate a epocii, la definirea căreia studiile umaniste contribuiseră într-o 
foarte mare măsură. Problema se pune deci, de a demonstra posibilitatea 
existenţei unei gândiri politice la Mihai Viteazul încă din primii ani de 
domnie, care să aibă un element de bază ideea unirii românilor într-un singur 
hotar. În acest caz, se pune întrebarea: au existat factori care să determina 
cristalizarea unei asemenea gândiri politice încă de la începutul domniei? 
Socotim că răspunsul nu poate fi decât afirmativ. O serie întreagă de 

considerente și de date pledează în acest sens. În primul rând personalitatea 
politică a lui Mihai Viteazul. Nu i se poate nega domnului român înţelegerea 
unor idealuri politice contemporane. Reconstituirea Daciei face pane din 
gândirea politică a secolului al XVI-lea. Să fi fost Mihai străin de ideile și 
planurile politice prezente în conștiința contemporanilor săi? Faptele sale, 
activitatea diplomatică din timpul domniei, faima de care s-a bucurat printre 
contemporanii săi, ne demonstrează că Mihai a fost o personalitate politică 
deosebită, un bun cunoscător al împrejurărilor în care se desfășoară domnia 
sa. Este greu de crezut că o asemnea personalitate să nu fi fost capabilă să 
înțeleagă spiritul vremii sale. Dar, chiar dacă am presupune că el se numără 
printre puţinii oameni politici străini de duhul epocii, există anumite realităţi 
care l-ar fi împins spre o înțelegere politică superioară. Mai întâi este vorba 
de zvonul înregistrat de Paul von Eyzing și transimis lui Rudolf al II-lea în 
1585 (aprilie), potrivit căruia “Osman pașa a propus sultanului ca în interesul 
imperiului şi mai cu seamă al miliției, Ardealul, Moldova și Ţara Românească 
să fie transformate într-un beglerbegat, din care sultanul își va putea recruta 
fără nici o cheltuială un număr mare de oaste pentru ca să-și apere frontierele 
faţă de inamicii Imperiului Otoman”.* Deci nu numai umaniștii sau unii 
oameni politici europeni plănuiseră o reconstituire a Daciei ca stat tampon în 
faţa ofensivei otomane, dar chiar și otomanii doreau să realizeze această 
unitate însă sub suzeranitatea lor. După aceea este vorba de încercarea lui 
Sigismund Bâthory de a reconstitui Dacia, din anii 1594-1595. Înconjurat Și 
influenţat de umaniști italieni, principele Transilvaniei depune eforturi 
susţinute pentru a deveni “domn al Daciei întregi” cum spune N.Iorga *. În 
această operă de reconstituire a Daciei, Sigismund Bâthory este ajutat de 
cancelarul său, românul Josica. După tratatele încheiate cu Moldova și 
Muntenia în 1595, Sigismund se intitulează principe al Transilvaniei și al 
Munteniei, iar sultanul acceptă la un moment dat această unire cu condiţia că 
Sigismund să părăsească Liga creștină și să apere Imperiul Otoman de atacul 
oștilor imperiale %. Presupunând că Mihai Viteazul nu s-a gândit, până în 
primăvara anului 1595, la posibilitatea unirii celor trei țări românești, 
încercarea lui Sigismund Bâthory nu poate să nu fi trezit, așa cum remarca 
N.Iorga, “în conștiința lui Mihai (...) chestia ardeleană” 3”. Presupunând că 
Mihai era străin de idealul umanist de reconstituire a Daciei, încercarea lui 
Sigismund din 1594-1595, care a afectat în mod direct autoritatea domnului 
român, era o lecţie practică de gândire şi acţiunea politică. 

Dar, sunt mărturii din care reiese în mod limpede că domnul român era 
conştient de necesitatea unităţii naționale a românilor, fără ca cineva să-i mai 
atragă atenţia asupra acestui lucru. El este acela care ia iniţiativa tratativelor 
cu cele două țări românești și abia după realizarea unei strânse alianțe 

politice și militare cu Transivania şi Moldova, Mihai ridică steagul luptei 
împotriva dominaţiei otomane. Gândul unităţii politice și militare a celor trei 
țări se naște în mintea domnului mai înainte ca Sigismund Báthory să fi emis 
pretenţiile sale de stăpânire asupra Moldovei și a Munteniei. Acest amănunt 
este foarte preţios pentru că ne demonstrează fără putinţă de tăgadă că, încă 
de la începutul anului 1594, Mihai Viteazul concepuse planul unei unităţi de 
acţiune, ca o garanţie de succes a tuturor țărilor române. Este evident că ne 
aflăm numai în faţa unui gând de solidaritate politică și militară între țări 
suverane, dar de aici și până la a gândi sau a visa unirea acestor țări, care 
aveau o bază etnică comună, nu era decât un pas. Pentru aceasta era nevoie 
ca Miahi să aibă conştiinţa originii comune a românilor, să fie conștient de 
comunitatea de neam, de lege și de limbă a românilor, dar și în acest sens 
mărturiile contemporane sunt afirmative. S-a spus că Mihai nu a gândit nici 
cât Despot problema unităţii celor trei țări româneşti, deoarece nu ne-a lăsat 
nici o proclamaţie în stiulul celei făcute de fostul domn al Moldovei. Există 
însă o relatare contemporană despre incursiunea făcută de Mihai în martie 
1599 în Peninsula Balcanică, în care întâlnim un apel pe care domnul îl face 
soldaţilor săi ca să se comporte vitejește “atât pentru cinstirea lui Hristos, în 
numele căruia luptau, cât și pentru gloria naţiei lor şi a acelor romani din care 
mărturiseau că se trag”*. Ca și Despot, Mihai face apel la mândira de neam 
a oștenilor săi, conștient fiind nu numai de originea românilor, dar și de 
valoarea pe care invocarea unui asemenea sentiment îl poate avea pe câmpul 
de luptă. Din moment ce avem dovada că Mihai cunoștea care este originea 
românilor, din moment ce există o identitate perfectă între modul în care 
înțeleg să exploateze conştiinţa originei romane un umanist ca Despot și un 
român ca Mihai, considerăm că nu există nici un temei pentru a contesta lui 
Mihai capacitatea de a fi înțeles ideile epocii, mai ales că aceste idei erau în 
strânsă legătura cu destinul neamului său. Nu vedem de ce i-ar fi superior, în 
această privinţă, un aventurier și un străin ca Despot, din moment ce Mihai, 
în faptă, se dovedește a fi un diplomat și un militar incomparabil. Faptul că 
Mihai nu ne dezvăluie încă de la începutul domniei care au fost gândurile 
sale cele mai intime în legătură cu problema unităţii nu înseamnă că nu şi-a 
pus asemenea probleme. Pentru Țara Românească lupta antiotomană 
constituie obiectivul politico-militar imediat, iar această acţiune domnul o 
vedea posibilă numai prin unirea eforturilor economice și militare ale celor 
trei țări românești. În realizarea acestor planuri se impune prudenţă, tratative 
secrete pentru a nu trezi bănuielile sultanului. În asemenea condiții, chiar 
dacă Mihai viza planuri politice mai mari, nu era oportun să le dezvăluie. 
Mai mult, a acceptat tratatul din mai 1595 așa cum l-a impus principele 
Transilvaniei, tocmai pentru că înlăturarea dominaţiei otomane era obiectivul 

politic şi militar cel mai important. În primul rând, se impunea consolidarea 
domniei și, abia după aceea, realizarea unor planuri politice mai vaste. Că 
aceste planuri puteau fi gândite de la începutul domniei nu încape nici o 
îndoială. Gândirea domnului nu trebuie subordonată actelor politice și 
militare. Numai aplicarea în practică a concepției, a ideilor politice, ține de 
împrejurările de politică internă și externă, iar stabilirea unor etape în 
realizarea acestora nu înseamnă și o cristalizare treptată a lor. Dacă se pune 
problema fixării unor etape care delimitează modul în care s-a realizat 
gândirea politică a lui Mihai, credem că este potrivit să se ia în considerare 
toate elementele care contribuie la definirea concepției politice a domnului. 

Răstimpul din toamna anului 1594 până în mai 1595 poate fi considerat 
ca o primă etapă în care Mihai acționează în sensul realizării unei cooperări 
militare și politice între cele trei țări românești. Nu este vorba de alcătuirea 
unui bloc militar feudal, pentru că alianțele preconizate de domn nu sunt 
determinate de o mentalitate feudală. 

Constrâns de împrejurări de politică internă și externă, Mihai acţionează 
în sensul coalizării eforturilor militare ale celor trei țări. Şi, dacă s-a dovedit 
loial angajamentelor luate, nu înseamnă că el însuși nu a dorit să realizeze, 
pe seama lui, ceea ce alţii voiau să facă în dauna sa. Nu se poate ca în faţa 
presiunilor exercitate de principele Transilvaniei să nu fi năzuit el înșuși să 
devină stăpânul tuturor teritoriilor locuite de români. Acţiunile lui Sigismund 
Báthory erau un îndemn în acest. sens. Lupta antiotomană, clarificarea 
raporturilor de forță dintre domnii țărilor române erau momente care se 
înscriau într-o evoluție firească al cărei punct final avea să-l reprezinte 
unirea celor trei ţări. 

Anul 1595 poate fi considerat deci ca începutul unei noi etape, când se 
pune în mod deschis problema unirii. Prin tratatele încheiate între Sigismund 
şi delegaţiile de boieri munteni și moldoveni se stabilea subordonarea 
Moldovei şi a Munteniei față de Transilvania. Chiar dacă principele 
Transilvaniei își propunea realizarea unei construcții politice inspirată de 
ideologia umanistă, nu este mai puţin adevărat că temeiul etnic al acesteia îl 
constituia elementul românesc, a cărui descendență romană n-o contestă 
nimeni în această vreme. Să nu se uite iarăşi că unul dintre autorii acestei 
inițiative este românul Ştefan Josica, iar rolul jucat de el în tratativele din 
1595 este determinant. Dacă Mihai ar fi fost o figură politică şi militară 
ştearsă, tratatul nu ar mai fi apărut atât de umilitor și consideraţiile pe 
marginea sa ar fi vizat mai mult aspectul politic a cărui importanţă pe plan 
româneasc nu poate fi contestată. Faptul că iniţiativa aparţine unui principe 
transilvănean este plin de semnificaţii şi reprezintă încheierea firească a unui 
lung proces istoric de singularizare a Transilvaniei față de regatul maghiar, 

iar după dispariţia acestuia, de integrare a acestei țări românești într-un 
sistem politic asemănător cu al Moldovei și al Munteniei. Încercarea lui 
Sigismund Bâthory ne demonstrează cât de puternice erau legăturile dintre 
cele trei țări româneşti, indiferent de faptul că puterea conducătoare din 
Transilvania era formată dintr-un element etnic străin. 

Ținându-se seama de aspectul formal al unirii din 1595 s-a neglijat și a 
fost mai puţin evidenţiat câştigul extraordinar înregistrat de delegaţia boierilor 
munteni în timpul tratativelor din mai 1595. Este vorba de clauza din tratat 
prin care biserica ortodoxă din Transilvania este subordonată mitropoliei din 
Târgovişte. P.P. Panaitescu a arătat că: “Politica ortodoxă a domnului 
câștiga măcar în acest punct o izbândă și întreaga viaţă sufletească a 
românilor de peste Carpaţi era pusă sub controlul bisericii din Țara 
Românească, recunoscându-se comunitatea de credinţă şi de limbă”.* 

Dacă se ţine seama de importanța religiei, atunci se poate înțelege și 
adevărata semnificaţie a actului din 1595. Concomitent cu încercarea 
principelui transilvănean de a uni cele trei țări românești, se realiza unirea 
spirituală a românilor din Transilvania cu cei din Muntenia; ceea ce, de fapt, 
este echivalent cu o colaborare nestânjenită pe planul culturii între românii 
de pe ambele versante ale Carpaţilor. Această unire va supravieţui încercării 
lui Sigismund Bâthory, va supravieţui unirii politice și militare realizate de 
Mihai în 1600-1601. Timp de un secol se vor forma în Țara Românească cei 
mai de seamă cărturari din Transilvania, oameni care vor contribui prin 
activitatea lor şi în colaborare cu intelectualii din Moldova și Muntenia la 
formarea limbii literare românești. Cât de importantă a fost această unire 
spirituală o demonstrează eforturile depuse de Casa de Austria pentru a-i 
izola pe românii din Transilvania de cei din Muntenia și Moldova în 
momentul în care devine stăpână a principatului. 

Efectele tratatului din 1595 erau anulate, pe plan politic, în vara și 
toamna aceluiași an. Domnul moldovean impus de Sigismund este înlocuit, 
cu ajutor polon, de Ieremia Movilă care va duce o politică ostilă Ţării 
Românești. Pentru Mihai problema moldovenească se pune din acest moment. 
Înainte de a pomi împotriva oștilor otomane care se pregăteau să treacă 
Dunărea, Mihai îi demonstra solului polon Lubieniecki importanţa pe care 
Moldova o avea din punct de vedere strategic“. Domnul ar fi dorit în scaunul 
Moldovei cel puţin un aliat. Faptul că n-a acţionat în acest sens nu este o 
dovadă că n-a conceput planul înlăturării omului pe care-l considera ca pe 
unul dintre cei mai periculoși dușmani ai săi. Este greu de crezut că i-au 
trebuit lui Mihai doi ani de zile de meditaţie ca să ajungă la încheierea că 
Ieremia ar trebui înlocuit, când o asemenea soluţie se impunea, de la început, 
datorită atitudinii ostile a acestuia. Împrejurările politice şi militare nu i-au 

îngăduit să întreprindă nimic împotriva dușmanului său iar, dacă gândurile 
domnului depășeau acest program politic, nu era momentul să le destăinuie. 

După terminarea campaniei din 1595 se dovedea că Sigismund nu avea 
suficiente mijloace pentru a impune condiţiile tratatului din mai, din care 
pricină: “Batâr Jicmon văzu pre Mihai Vodă cu atâta vitejie și cu atâta 
înţelepciune, slobozit-au Țara Românească cu totul venitul ei, ca să fie pre 
seama lui Mihai Vodă”! 

Dacă se mai ţine seama de faptul că polonii urmăreau subordonarea 
Moldovei şi Munteniei și eventual şi pe a Transilvaniei, că Imperiul Otoman 
urmărea să păstreze toate cele trei ţări într-un sistem politic de subordonarea 
faţă de Poartă, acelaşi plan urmărindu-l și împăratul Rudolf, este greu de 
crezut Că singurul care ignora angrenarea ţărilor române într-un singur 
organism politic era Mihai Viteazul. 

S-a acordat prea puţină atenţie raporturilor dintre Mihai și Sigismund 
Bâthory între 1596-1597. Sunt, în relaţiile dintre cei doi principi, unele acte, 
aparent neînsemnate, dar pline de semnificaţii. Faptul că în 1596 Sigismund 
Báthory îi întăreşte lui Mihai patru sate din comitatul Dobâca, este un semn 
al unor strânse legături între cei doi 2. Apariţia lui Mihai în Dieta Transilvaniei 
la sfârșitul anului 1596, sfaturile şi iniţiativele politice luate de domnul 
român și urmate de Sigismund arată strânsa colaborare dintre cei doi 
principi. Şi, în fine, avem mărturiile din anul 1597 care ne dezvăluie în mod 
limpede care erau aspiraţiile şi gândirea politică a domnului român. E de 
reţinut faptul că mărturiile nu sunt directe. Încă nu sosise momentul pentru 
dezvăluirea intenţiilor sale, dovadă că nu este absolut necesară definirea 
gândirii politice a domnului numai de propriile sale declaraţii. 

În 27 mai 1597 italianul Sigismondo della Torre ne relatează că a înţeles 
de la Josica despre existenţa unor proiecte prin care se urmărea instalarea lui 
Mihai în scaunul principatului. Se cuvine să insistăm puţin asupra acestui 
document foarte important și vom vedea îndată de ce. 

Izvorul referitor la aceste fapte a fost editat de A. Veress care l-a atribuit 
lui Sigismondo della Torre. În regestul acestui document A.Veress scrie: 
“Ştire secretă primită de la cancelarul Josica, că Mihia Vodă ar putea să se 
învoiască cu principele Sigismund Bâthory, doritor să renunţe la tron, pentru 
obţinerea guvernului aceluia” (adică a pricinpatului n.M.N.) Menţionând că 
Mihai e rudă cu Josica şi că Adrealul e foarte bogat în metale și în sare, 
Veress își încheie astfel notiţa: “iar Mihai Vodă stând în legături bune cu 
Bulgarii s-ar putea face unirea Ardealului cu Valachia și Bulgaria”.* 

Începutul documentului sugerează această concluzie: “Că a înțeles 
(della Torre) de la cancelar că voievodul Ţării Româneşti ar putea trata cu 
principele să rămână la cârmuirea Transilvaniei, deoarece principele e 

hotărât a voi s-o abandoneze” “. N. Iorga traduce aproape la fel acest pasaj 
asupra căruia face următorul comentariu” ...”Sigismondo della Torre, putea 
să scrie că e vorba de o retragere a prinţului, care ar lăsa lui Mihai susținut de 
ruda să în așteptare lojica, moștenirea ardeleană” (subl. N.Iorga). 

P.P.Panaitescu afirmă și el pe marginea aceluiași document că “lojica 
tratase cu Mihai un plan îndrăzneţ, Sigismund Bâthory să abdice în favoarea 
domnului român și acesta să unească sub sceptrul său Ardealul, Țara 
Românească şi chiar Bulgaria” “ Am interpretat în același fel scrisoarea lui 
della Torre reproducând traducerea făcută de N.Iorga. ” 

N. Velichi a înţeles și dânsul în același fel sensul documentului 
respectiv.” 

Numai o singură notă discordantă atunci când fraza de început a 
documentului citat este înțeleasă altfel: “autorul sfătuieşte pe Rudolf al II-lea 
ca să profite de abdicarea lui Sigismund și să ocupe Transilvania” *. A. Veress 
consideră, dimpotrivă, că Mihai ar putea stăpâni Transilvania acest lucru 
fiind "realizabil cu consimțământul împăratului Rudolf".Din felul în care se 
continuă documentul se înțelege că unirea celor două țări ar fi în avantajul 
imperialilor. Ceea ce întăreşte şi mai mult sensul acordat de toți comentatorii, 
cu excepția unuia singur, pasajului de început este sfatul dat lui Rudolf să nu 
se piardă o asemenea ocazie, deoarece “S-ar ţine Țara Românească unită cu 
Transilvania și s-ar păstra încă și Bulgaria în bună nădejde”. * Iar, mai departe, 
se arată că Josica tratează cu Mihai problema bulgarilor: “fără ca principele 
să înțeleagă că toate acestea sunt argumente prin care el (Josica) urmăreşte 
să-l atragă (pe Mihai) în Transilvania, ca rudă a sa”. *! Şi această ultimă 
afirmaţie nu face altceva decât să întărească ideea cuprinsă la începtul 
documentului: Mihai să ia locul lui Sigismund”. De aceea, considerăm că 
scrisoarea lui della Torre are o importanţă excepțională, în sensul că, pentru 
prima dată este consemnată în scris ideea unirii Munteniei cu Transilvania. 
Nu se poate ca Mihai să nu fi fost iniţiat în aceste proiecte făurite de un român 
transilvănean care deţinea, practic, puterea politică în principat. Dacă se 
vorbeşte de înrudirea dintre Mihai și Josica în relatarea lui della Torre, ea 
este confirmată de Szamoskizy care vorbește despre planurile de înrudire 
dintre cancelar și domnul Țării Românești, când acesta mersese la Alba Iulia, 
la sfârșitul anului 1596, începutul anului 1597.” 

Prin Mihai, Josica urmărea realizarea unei construcții politice care să 
cuprindă Transilvania, Ţara Românească și Bulgaria. Când Sigismund se 
gândeşte să părăsească Transilvania, gând mărturisit la Praga, Mihai apare în 
ochii cancelarului ca singurul om capabil să realizeze un ideal politic 
românesc, prin refacerea vechiului stat dacic. La sfârșitul anului 1597 Mihai 
însuși merge la Alba Iulia pentru a cerceta care este adevărata stare de spirit 

aprincipelui, mai ales că în această vreme începuseră tratativele cu imperialii 
pentru a le ceda acestora Transilvania. Mihai este găzduit de Josica și din 
tratativele purtate nu este greu să înţelegem că domnul urmărea menţinerea 
lui Sigismund în scaunul principatului. Credem că Mihai s-a opus cedării 
Transilvaniei imperialior, iar reacţia acestuia în momentul în care a aflat că 
Sigismund a părăsit principatul este o dovadă în acest sens. După cum 
relatează Szamoskăzy, Mihai “s-a supărat foarte mult”, iar principele a 
încercat să-l încredinţeze că n-a părăsit pentru totdeauna Transilvania. * 
Dacă nu ar fi existat o înţelegere prealabilă între domn și principe în legătură 
cu soarta Transilvaniei, este greu de explicat de ce Sigismund se simţea 
obligat să domolească supărarea lui Mihai. Deducem din relatarea lui della 
Torre şi din spusele lui Szamoskăzy că Mihai ar fi acceptat abdicarea lui 
Sigismund cu condiţia ca domnul muntean să moștenească scaunul princiar, 
dar că s-a opus plecării principelui în momentul în care acesta a dus tratative 
cu imperialii pentru cesiunea Transilvaniei. Aceiași atitudine o âdoptă și 
Josica care se opune cedării Transilvaniei imperialilor și instaurării unui 
principe din Casa de Austria, ceea ce de fapt anula toate planurile făcute de 
el până în 1597. 

Faptul că Mihai este găzduit de Josica, la sfârșitul anului 1597, 
demonstrează legăturile strânse care se stabiliseră între cancelar și domn 
pentru realizarea unui ideal politic comun, după cum condamnarea și 
executarea lui Josica de către iperiali nu se poate justifica în chip satisfăcător 
decât numai dacă se are în vedere rolul jucat de el în reconstituirea statului 
dac, poriect care nu interesa Casa de Austria pentru că anula eforturile 
acesteia de a cuceri Transilvania. 

Gândirea politică a lui Mihai Viteazul nu este decât urmarea firească a 
evoluţiei neamului românesc pe plan politic și militar, începând înainte de 
întemeierea statelor feudale. Tendinţa de constituire într-un organism politic 
unitar începe să se manifeste odată cu crearea acelor “Romanii populare” 
cum le numeşte N. Iorga ca să se manifeste cu toată puterea după închegarea 
primelor formaţiuni politice românești nord-dunărene, dar mai ales, după 
întemeierea primelor sta feudale românești independente: Cu toate că 
“România medievală a cunoscut pluralismul statal - situația impusă și 
menţinută printr-o acerbă presiune externă -, efortul militar românesc nu a 
cunoscul graniţe sau oprelişti între fraţii de același neam, întregul popor 
acţionând într-un consens deplin împotriva asalturilor venite deopotrivă din 
nord și din sud, din este și din vest”. 55 Așa se explică de ce “Reușita luptei 
de apărare a independenţei şi integrității statalității românești s-a datorat, cu 
precădere, faptului că locuitorii întregului spaţiu carpato-danubiano-pontic 
au înţeles constant că numai prin cooperare vor putea stăvili tendinţele 

expansioniste ale marilor puteri vecine”.5 Întrajutorarea militară și politică 
s-a amplificat odată cu întemeierea ţărilor române, această operă politică 
fiind rodul colaborării dintre românii de pe ambele versante ale Carpaţilor, 
“descălecatul” nefiind altceva decât expresia acestei cooperări. Ea s-a 
manifestat în vremea lui Mircea cel Mare și a lui Ale:.andru cel Bun, și pe 
timpul lui Iancu de Hunedoara, când “întreg spaţiul dacic era din nou sub 
influenţa unui singur conducător”. * 

Așa cum afirma N. Iorga “Gândul lui cel mare a tost vizibil, acesta: să 
se sprijine pe forţele unei naţiuni viguroase şi nouă pentru ca prin această 
naţiune să reziste împotriva turcilor, să păstreze Dunărea, schimbând numai 
centrul de greutate din Principale în Ardeal, ceea ce era o necesitate militară 
de primă ordine..."**. Ştefan cel Mare va duce aceeaşi politică de sprijinirea 
luptei pentru independenţă pe. potențialul celor trei țări românești. 

În secolul al XVI-lea ideea unităţii naţionale se afirmă sub diferite 
forme: cererea făgărăşenilor de a se uni cu “țara”, trecerea spontană a 
românilor din Lăpuș sub ascultarea pârcălabului de același neam care 
comanda gamizoana cetăţii Ciceului. Documentele înregistrează existenţa 
unei mândrii naţionale și încercarea mai multor domni de a uni spaţiul 
românesc sub un singur sceptru. Acest lucru poate fi sesizat în eforturile 
politice și militare ale lui Petru Răreș, a fost declarat public de Despot Vodă. 
În Europa se vorbește de reconstituirea statului dac iar pentru realizarea 
acestui ideal iniţiativele pornesc uneori din partea unor mari puteri cu 
intenţia de a supune un spaţiu locuit de aceeași naţiune ai cărei locuitori sunt 
legaţi de obiceiuri și legi comune, de aceleași interese economice. Dar 
asemenea încercări nu aveau sorți de isbândă. Ele sunt însă interesante, în 
măsura în care constituie pentru noi o mărturie că, în ochii contemporanilor, 
spaţiul locuit de români trebuia să se constituie într-o unitate politică şi 
militară. A trebuit să apară uriașa personalitate a lui Mihai Viteazul pentru a 
galvaniza toate energiile în vederea împlinirii idealului visat de veacuri. În 
Memoriul său el afirmă că a dorit să-și facă un nume cunoscut creştinătăţii, 
ceea ce este de fapt echivalent cu proiectarea la dimensiuni europene a 
valorilor neamului său. După un şir de domni capabili să sufere orice 
umilință, el ridică steagul luptei pentru indpendență dar şi pentru unitate 
naţională: Căci dacă ar fi urmărit numai propria lui glorie, așa cum spune N. 
Iorga: “Ce mare figură de legendă ar fi rămas el dacă, asemenea lui 
Alexandru al poporului, el n-ar fi căutat în adevăr decât numai fapte de 
vitejie. 

Şi totuși, s-a oprit în drumul către cetatea lui Constantin, a jertfit 
favoarea lui Rudolf împăratul, şi a fost Machedon cel viteaz numai în 
amănuntele unei lupte pe care instinctul său a închis-o în margenile pământului 

şi dreptului românesc”*. Acţiunea sa politică, desfăşurată cu fervoare spre 
sfârșitul anului 1597, afirmă de data aceasta, în mod deschis și explicit, că 
ceea ce urmărea și dorea el să înfăptuiască era unitatea românească. O 
demonstrează activitatea sa dusă cu o rară tenacitate de a uni Moldova cu 
Muntenia, gând care nu l-a părăsit nici o clipă. 

IX. PROBLEMA UNITĂȚII ROMÂNEȘTI: 
CHESTIUNEA MOLDOVEI 


În anul 1597 este consemnată, pentru prima dată, în scris, intenţia 
domnului Țării Româneşti de a cuprinde Moldova, intenţie justificată ca o 
condiţie prealabilă unei politici ofensive în sudul Dunării. De la alianţa celor 
trei ţări, preconizată și înfăptuită la iniţiativa lui Mihai, îndată după urcarea 
Sa în scaun, domnul şi-a dat seama că singura soluţie eficace pentru a rezista 
în faţa oricărui dușman era unirea celor trei principate sub cârmuirea sa. Din 
punct de vedere strategic, pivotul acestei construcţii politice ar fi trebuit să-l 
constituie Transilvania, datorită configurației geografice care o transforma 
într-o cetate naturală, o realitate evidentă, încă din antichitate, prezentă și în 
mintea oamenilor din secolul al XVI-lea. Dar atâta vreme cât Sigismund 
rămânea în scaunul princiar şi se dovedea un aliat mai mult sau mai puţin 
Sigur, nu era prudent să se încerce ceva în această direcţie. Planul lui Josica, 
făcut cunoscut prin della Torre, ne demonstrează că ideea unirii “plutea” în 
epocă. Domnul român nu putea să fie străin de un asemenea plan din moment 
ce şi alţii încep să se convingă de faptul că el era personalitatea în măsură să 
împlinească un ideal politic simţit, dorit şi plănuit mai înainte ca Mihai să 
devină eroul capabil să-l înfăptuiască. 

În privinţa felului în care a evoluat gândirea domnului în legătură cu 
Moldova s-a crezut că au existat mai multe etape. O primă etapă o reprezintă 
răstimpul 1595 - 1597, când Mihai a evitat un conflict cu Moldova, dar, în 
faţa ostilităţii manifestate de Ieremia Movilă, începe să considere ca necesară 
înlăturarea Movileştilor “probabil încă din a doua jumătate a anului 1597". 

Sunt invocate mai multe mărturii din care reiese hotărârea lui Mihai de 
a-l alunga pe Ieremia Movilă. Scopul urmărit de domnul muntean este 
definit pe baza uneia dintre declaraţiile sale: “Trebuie să-l alung pe acel 
voievod al Moldovei ca dușman al creștinilor, nu pentru a-i cotropi țara și 
nici dintr-o lăcomie oarecare, dar ca să nu poată aduce o piedică la planul 
expediției din Turcia”. După unii cuvintele domnului exprimă intenția 
acestuia de a “cuceri” Moldova ca să poată desfășura liniștit politica lui 
antiotomană, iar campania din anul 1598, ar confirma sinceritatea celor 
spuse de domn. 

Se stabilește apoi o a două etapă (1598-1599) în definirea gândirii 
politice a lui Mihai, când înlocuirea lui Ieremia se putea face. cu ajutorul 
imperialilor“. În ciuda acestor planuri, silit de împrejurări politice şi militare, 

domnul pătrunde mai întâi în Transilvania, deşi acest plan ar fi “ocupat o 
pondere mai mică în gândirea politico-militară a lui Mihai'5. Abia după unirea 
Transilvaniei cu Muntenia Mihai ar fi reluat “planul campaniei în Moldova 
de data aceasta pe seama sa”*. 

Considerăm că planul înlăturănii lui Ieremia Movilă s-a ivit din momentul 
înscăunării acestuia. Faptul că nu avea nici un interes să o spună public și că 
nu era momentul potrivit ca să treacă la acţiune, demonstrează că între gând 
şi faptă nu există întotdeauna posibilitatea sincronizării lor. Mihai Viteazul 
era un om politic prea prudent ca să se angajeze în declaraţii publice riscante. 
Asta nu înseamnă că Mihai nu a gândit înlăturarea lui Ieremia Movilă, încă 
din 1595, din moment ce intenţia lui Zamoyski era aceea de a cuceri, cu 
primul prilej, Țara Românească. 

Așa cum se va vedea, nu a fost nevoie să vină luna februarie a anului 
1598 ca să “se contureze limpede hotărârea de a cuceri Moldova” şi nici n-a 
trebuit să devină principe al Transilvaniei ca să gândească “dobândirea” 
Moldovei pe seama sa. 

Din felul în care s-au desfășurat evenimentele, în primele luni ale anului 
1597, reiese, cu toată evidenţa că acest răgaz reprezintă un răstimp al 
tratativelor, al tatonărilor în vederea limpezirii intenţiilor celor care jucau un 
rol important pe scena politică a întregului răsărit european, de care era atât 
de strâns legată și soarta ţărilor din centrul continentului. 

Fiind sigur că Sigismund Báthory nu va părăsi Transilvania și va fi 
alături de creștini și că în acel an otomanii nu pot ataca ţara sa, datorită 
tratativelor duse cu ei, singurul hotar primejduit rămânea hotarul cu Moldova, 
atâta vreme cât în această țară românească domnea leremia Movilă, omul 
cancelarului polon, Zamoyski. Amenințarea tătărască îi îngăduie lui Mihai 
să justifice, faţă de otomani, grija pe care o acordă hotarului răsăritean. 

Mihai cunoștea planurile cancelarului, de aceea, în întreaga sa activitate 
diplomatică din acest an 1597 va ţine seama de primejdia care venea din 
partea polonă. Zamoyski aștepta un moment favorabil pentru a ataca Țara 
Românească. În această privinţă nu era nici o îndoială. O încercare de 
cucerire nu se putea solda cu succes decât dacă Mihai era izolat și nu se mai 
bucura de sprijinul nimănui. Eforturile domnului român de a menţine strânse 
legături de alianță cu Sigismund Báthory erau dicatate şi de această ameninţare 
moldo-polonă. Tratativele cu otomanii au, de asemenea, ca rost asigurarea 
hotarului de sud, iar o alianță cu Poarta însemna o anume siguranță, orice 
atac împotriva Țării Românești putând fi interpretat ca un atac contra 
Imperiului Otoman. 

Tratativele duse de Mihai la începutul anului au ca rezultat o atitudine 
prudentă din partea polonă. La dieta regatului se discută și problema Țării 

Românești, dar, ţinându-se seama de alianţa strânsă dintre Mihai și Sigismund, 
se hotărăște ca să nu se întreprindă nimic împotriva lui Mihai, cu condiţia ca 
Sigismund să nu turbure colaborarea moldo-polonă*. În virtutea tratatului 
din 1595 Sigismund se considera suzeranul Moldovei, iar pentru a contracara 
această pretenţie, polonii afirmau că după un vechi drept Ţara Românească 
depindea de coroana polonă, deşi este evident că nu poate fi vorba decât de 
o manevră politică menită să tempereze pretenţiile lui Sigismund. 

Aceasta se întâmpla la 5 aprilie. În aceași lună, Mihai primea steagul de 
la Poartă și se grăbea să trimită soli la Zamoyski ca să-i ceară îngăduinţa 
procurării unor piei de sobol care urmau să fie trimise sultanului, “având el 
acum pace cu păgânii”. Domnul putea procura acele piei și din altă parte, dar 
solicita bunăvoința cancelarului pentru a-l avertiza, în felul acesta, că poziţia 
lui este consolidată, iar un atac împotriva Țării Româneşti echivala, în noile 
împrejurări politice, cu o provocare directă a Imperiului Otoman. 

Polonii nu-l puteau ataca pe Mihai decât atunci când acesta se afla în 
conflict cu otomanii. În cazul în care acţiunea lor reușea, ei ar fi prezentat-o 
ca o restabilire a autorităţii sultanului, din moment ce domnul pus de ei ar fi 
plătit haraciul, așa cum o făcuseră cu înscăunarea lui Ieremia, iar turcii 
primiseră această justificare deoarece nu puteau întreprinde nimic. Aceasta 
dacă era vorba, în mod sincer, numai de restabilirea autorității sultanului și 
nu de intenţii ce vizau supunerea efectivă a Țării Românești faţă de coroana 
polonă. Prin solia trimisă în Polonia, Mihai solicita să fie primit sub 
oblăduirea regelui polon, așa cum era Ieremia, iar relaţiile cu sultanul să fie 
reglementate prin intermediu polon. Ca o dovadă a sincerităţii tratativelor, 
Mihai se oferea să trimită ostatec pe fiul său la curtea regelui polon. Senatorii 
resping însă o asemenea cerere, nu pentru că ea ar fi supărat pe Sigismund 
Báthory şi pe sultan, cum explica Zamoyski nunţiului papal San Severo". 
Cancelarul voia Țăra Românească fără Mihai, pentru că acesta nu era un 
domn care să accepte stăpânirea necondiționată a regelui polon. De aceea, se 
plângea cancelarul, nu se poate pune temei pe români, iar această părere 
nu-și avea alt fundament decât înverşunarea cu care-și apărau libertatea 
vecinii din hotarul de sud al regatului. 

Nunţiul papal de la Praga, Speziano, nu se lasă amăgii de informaţiile 
transmise de colegul său de la Varșovia. El înțelege, așa cum înţelesese şi 
Mihai de mai multă vreme, că polonii ar fi profitat de orice împrejurare 
favorabilă pentru a ocupa Ţara Românească. Nemulțumirea lor faţă de 
români - în speţă faţă de Mihai - era provocată de reușita domnului în 
tratativele cu otomanii. Primind steagul de domnie, Zamoyscki nu mai putea 
invoca insubordonarea lui Mihai, iar Speziano arată că polonii erau acum 
convinşi că domnul tratase cu sultanul pentru a scăpa de ameninţarea lor. Cei 

care dăduseră dovadă de necredinţă fuseseră polonii și nu românii. “Pentru 
aceasta <<polonii>> cari cunosc bine pe români, i-au despreţuit, călcându-le 
credinţa, cuprinzând pe cei dintâi (pe Moldoveni) şi având de gând, poate, a 
face acelaşi lucru cu cei de ai doilea”!? (cu muntenii). Ei îl alungaseră pe 
Răzvan ca să afirme, în pofida evidenţei, că acesta îi chemase în Moldova. 
Zamoyski se străduia să creeze conflicte pentru a acţiona, plăsmuind 
argumente care să-i justifice, măcar de ochii lumii, acţiunile. Se face aluzie 
și la intenţia lui Zamoyski de a-l schimba pe Sigismund Báthory cu un om al 
său (Andrei, vărul lui Sigismund, se afla în Polonia), dar pentru ca să 
izbândească planurile cancelarului era așteptată o ofensivă otomană împotriva 
lui Mihai și Sigismund, care să fixeze forțele de care dispuneau aceştia, 
creindu-se astfel posibilitatea de a lovi cu succes Ţara Românească”. 

Faptul că polonii resping propunerile domnului român, îi confirmă 
bănuiala acestuia în legătură cu intenţiile agresive ale lui Ieremia Movilă și 
ale cancelarului Zamoyski. 

Din informaţiile pe care le avem din luna iunie 1597, reiese că Mihai se 
pregătise pentru a preîntâmpina un atac dinspre răsărit încă din primăvară, 
când îi scria lui Sigismund să-i trimită ajutoare pentru că se teme de o 
ofensivă moldo-tătară!*. În aceeași vreme, Ieremia Movilă se plângea de 
unele neînţelegeri de la hotarul Transilvaniei, socotindu-le ca semnul unei 
stări de război între cele două țări. Se explică și mai bine de ce Mihai își 
așează tabăra la Buzău atunci când ni se spune că mercenarii aduși de Moise 
Secuiul urmau să fie trimiși “mai degrabă împotriva Moldovei decât împotriva 
turcilor™*, Acesta îl face pe Ieremia Movilă să-i ceară lui Zamoyski ajutoare, 
părându-i-se iminent un atac munteano-ardelean. Cancelarul intervine, 
îndemnându-l pe Sigismund să nu întreprindă nimic. Era nepotrivită 
dezlănţuirea unui conflict în condiţiile în care el temperase pe verii acestuia, 
neîngăduindu-le să încalce buna vecinătate cu Transilvania!€. 

S-ar părea că este vorba de un șantaj politic eficace, din moment ce, 
până la începutul toamnei nu este turburată pacea în aceste părţi. Pe de altă 
parte, cele două tabere evitau dezlănțuirea unui conflict mai înainte de a şti 
ce vor face otomanii. 

După cum remarca Germanico Malaspina (3 septembrie 1597), polonii 
adăposteau pe Andrei Bâthory și pe fratele acestuia pentru a-l convinge pe 
Sigismund să nu atace Moldova, iar în cazul în care împrejurările ar fi 
îngăduit-o, atunci cei doi frați Batoreşti puteau servi şi scopuri politice mai 
înalte, Zamoyski năzuind înlocuirea lui Sigismund cu unul dintre verii săi”. 
Intenţii cunoscute de Mihai și devenite publice în timpul tratativelor 
polono-otomane. La 16 septembrie, o strălucită ambasadă polonă, alcătuită 
din 400 de persoane (ceea ce era pe placul unui sultan iubitor de fast), își 

făcea intrarea în Constantinopol. Această ambasadă propunea ca Țara 
Românească să fie adusă sub ascultarea sultanului de către o armată polonă! 
Acelaşi lucru se putea realiza și cu Transilvania, unde ar fi urmat să fie 
înscăunat Andrei Bâthory, Murad fiind asigurat că Imperiul Otoman nu ar fi 
avut decât de câştigat în urma acestor schimbări". 

Mihai, între timp, își mutase tabăra mai spre Moldova. Avea onai 
că Ieremiaera sprijinit de turci şi de tătari din care cauză se purta “'duşmănește 
şi nu ca un vecin”"?. 

Zvonuri alarmante circulau de o parte și de alta. Nu mai departe decât 
la 21 septembrie Ieremia îi avertiza pe poloni că Mihai şi Sigismund vor să-l 
atace după ce-i vor înfrânge pe tătari. Dar, exact în această vreme, principele 
Transilvaniei se hotărâse să pomească contra otomanilor, spre Giula. Numai 
Mihai rămăsese la hotarul de răsărit pentru a supraveghea mișcările tătărilor. 
La Micșuneșşti, în 26 septembrie, Mihai primea doi ceauși precum și pe 
trimișii hanului. Le făgăduia acestora prietenie şi supunere, așa cum o făcuse 
şi până atunci. Lassota, care se afla în tabăra domnului, ne informează că 
Mihai era pregătit cu toată puterea ţării sale ca să-l înfrunte pe han, în cazul 
în care acesta ar fi încercat să facă o incursiune la sud de Milcov”. 

Ajuns la Lipova cu oastea sa, Sigismund Bâthory lasă comanda lui 
Josica și revine la Alba Iulia. Hotărârea principelui a fost determinată de 
intervenţia lui Mihai. Domnul îl aventiza pe principe că tătarii vor să atace, 
dar, şi de data aceasta, este vorba numai de zvonuri, iar Sigismund își părăsea 
oastea și poate pentru că nu vedea ce isprăvi mari 'se puteau inf! 
împotriva otomanilor. 

După un popas la Alba Iulia, Sigismund se apropie de hotarul Țării 
Românești. Lassota mărturisește că a aflat de la o persoană demnă de 
încredere că principele vrea “să atace în același timp Moldova și Bulgaria” 
având pregătiţi în acest scop 10-12.000 de oameni, în majoritatea secui”. 

Este evident că nu se putea duce concomitent o acţiune pe două fronturi, 
chiar dacă adăugăm și oastea Țării Româneşti. Adversarii care se confruntau 
în spaţiul românesc evitau cu grijă o angajare pe mai multe fronturi şi cu mai 
mulţi adversari deodată. Am văzul mai înainte cum Zamoyski așteptase 
izbucnirea unui conflict cu otomanii care să imobilizeze forţele 
munteano-ardelene pentru a interveni aproape nestingherit la sud de Carpaţi. 

În cazul în care Sigismund ar fi nutrit planuri de mărire peste puterile 
sale, Mihai Viteazul era prea lucid și în același timp prea cumpănit pentru a 
se angaja în acţiuni militare mult prea riscante. Iar ceea ce gândește domnul 
român în legătură cu împrejurările politice și militare din luna octombrie 
1597 ne-o arată destul de desluşit Giovanni de” Marini Poli. 

Am văzut strădaniile lui Mihai de a stabili raporturi directe cu imperialii 

ca un domn liber și independent cum se considera, dar și pentru avantajele 
imediate pe care le-ar fi avut asemenea legături. Sigismund Bâthory acceptase 
ca solia lui Mihai să meargă la Praga odată cu el, la începutul anului, dar după 
aceea iarăși face caz de tratatul din 1595, cerând ca el să-i trimită oamenii lui 
Mihai şi prin intermediul său să fie plătiți mercenarii recrutați de domn. 
Giovanni de’ Marini Poli reuşeşte să ajungă în Ţara Românească în octombrie, 
ca reprezentant al lui Rudolf”. El a trimis împăratului mai multe rapoarte, cel 
mai important fiind acela din 24 octombrie. Apreciindu-l pe domnul român 
pentru calităţile sale pe care era doritor să le pună în slujba creștinătății, 
emisarul imperial arată că Mihai nu poate întreprinde nimic din cauza 
tătarilor aţâţaţi de poloni şi de Ieremia Movilă. Este adevărat că tătarii nu 
Sunt atât de puternici cum se laudă ei, dar ei constituie totuşi o ameninţare de 
care trebuie să se țină seama. Domnul avea 24.000 de oșteni, dintre care 
6.000 de călăreţi. Duşmanii acestuia o socoteau cu mult mai mare: la 
Constantinopol se credea că Mihai are 70.000 de pedestrași și 35.000 de 
călăreţi. Domnul considera că-şi face cu prisosinţă datoria faţă de creștinătate 
dacă îi împiedică pe tătari să nu atace “țările” împăratului, iar în timpul iernii 
poate provoca mari pagube atacând în sudul Dunării. Dorinţa lui era aceea de 
a trimite soli împăratului şi papei pentru a le arăta faptele sale și pentru a cere 
ajutoarele de care avea nevoie. Dorinţa lui era aceea de a recruta 10.000 de 
mercenari (o cifră pe care o întâlnim iarăși!) între care să fie 2.000 de reiteri 
și 2.000 de valoni, fiind sigur că va putea cu o asemenea oaste să-i facă pe 
otomani să-și concentreze eforturile la Dunărea de Jos, scutindu-i, în felul 
acesta pe imperiali de mari eforturi militare. În planurile sale se mai bizuia 
pe înțelegerea pe care o avea cu neamurile creștine din sudul Dunării. Dar, 
o acţiune în sudul Dunării, care să ducă la rezultate extraordinare pe care cu 
greu și le poate imagina cineva, nu se poate duce cu succes dacă nu se 
înlătură mai întâi primejdia de la hotarul răsăritean. Domnul ştia că tătarii nu 
mai pot ataca și-i mărturisea lui de' Marini Poli că Ieremia și Zamoyski se 
tem de el, nu numai pentru că are o armată numeroasă și pregătită de luptă, 
dar și pentru că domnul “are înțelegere cu moldovenii și e chemat anume de 
ei să cuprindă această țară, acceptând mai degrabă suzeranitatea lui Sigismund, 
decât pe aceea a polonilor, de care sunt asupriți mai rău decât de turci”. 
Ieremia Movilă a jefuit ţara trimițând vite și tot felul de averi la cetăţile pe 

-care şi le cumpărase în Polonia. Autoritatea lui Ieremia se întemeiază pe 
garda polonă lăsată spre paza lui de către Zamoyski. 

Vestea succeselor armatei imperiale sub zidurile Jaurinului îl 
entuziasmează pe domn. Acum era momentul ca să atace, fără să se mai 
piardă vremea, în sudul Dunării. Dar, precizează Mihai încă odată, “să 
cuprindă Moldova întâi”, deoarece “i (se) pare că e mai bine să ocupe întâi 

cheia de trecătoare a tătarilor [adică Moldova] şi a altor dușmani ai creștinătății 
pentru a putea lucra singur pe turci”. Să i se trimită ajutoare, plata pe încă 
o lună a 4.000 de mercenari și plata pe toată iarna a 2.000 de mercenari şi 
atunci împăratul și papa “vor vedea izbânzi minunate împotriva Turcului, 
îndată ce s-a pus frâu polonilor” prin alungarea lui Ieremia. Mihai îi 
destăinuie lui de'Marini Poli care a fost rostul ambasadei polone la Poartă: 
cucerirea Transilvaniei şi a Țării Româneşti unde urmau să fie înscăunaţi cei 
doi fraţi Batoreşti aflaţi în Polonia, conchizând că “e mai bine să le facem noi 
lor ceea ce ei se gândesc să ne facă nouă”%. Domnul român avea legături în 
Polonia, printre care și pe “contele Vasil Palatinul Poloniei” (în realitate e 
vorba de Constantin de Ostrog voievodul Rusiei), care i-ar fi mijlocit 
angajarea mercenarilor cazaci, o idee statomică a lui Mihai Viteazul. 

Ceea ce este şi mai important e faptul că domnul, în afara înțelegerii pe 
care o avea cu boierii moldoveni, avea și consimțământul marelui vizir de a 
lua Moldova, cu condiţia ca să recunoască suzeranitatea Porții şi să mijlocească 
încheierea păcii cu imperialii. În aceste planuri era iniţiat și patriarhul 
Constantinopolului. Acest plan este transmis de Marini Poli lui della Torre, 
care se afla în Transilvania, pentru a fi trimis, mai departe, împăratului, la 
Praga. 

I. Sârbu a sesizat importanţa raportului emisarului imperial din care se 
desprinde cu toată claritatea gândirea politică a domnului român: alungarea 
lui Ieremia și reintegrarea Moldovei în sistemul de alinață românesc, ca 
premiză a unor succese viitoare în lupta cu Imperiul Otoman*. I. Sârbu a 
insistat încă asupra unui aspect important pe care-l cuprind discuţiile dintre 
Mihai și emisarul imperial: iniţiativa îi aparține domnului român, el doreşte 
să cuprindă Moldova fără să-l fi consultat, deocamdată, pe Sigismund 
Báthory”. Dorinţa domnului era aceea de a duce tratative directe cu împăratul 
şi din cele spuse de Marini Poli reiese că Mihai ar fi vrut să obțină 
asentimentul lui Rudolf pentru realizarea planurilor sale. Însăși destăinuirea 
gândurilor sale faţă de emisarul imperial pledează în același sens. 

O constatare care se impune pe marginea scrisorii lui de” Marini Poli au 
loc la mijlocul lunii octombrie. În această vreme domnul știa care este 
gândul moldovenilor, al palatinului polon, al lui Ibrahim pașa, ceea ce 
presupune existenţa prealabilă a unor tratative. Când au început, nu putem 
şti, dare limpede că tatonările începuseră cel puţin în primăvara anului 1597, 
urmate de stabilirea unor legături temeinice, pe care Mihai se putea bizui. 
Deci, nu la mijlocul lunii februarie 1598 “se conturase limpede hotărârea de 
a cuceri Moldova”, ci aproximativ cu un an mai înainte și nu este vorba de o 
cucerire, ci de alungarea de pe tronul celeilalte țări românești, a unui 
adversar în vederea restabilirii unității românești de acțiune antiotomană. 

După cum reiese din scrisoarea lui de'Marini Poli s-ar putea spune că 
numai lupta împotriva dușmanului din sudul Dunării l-a constrâns pe Mihai 
să se gândească la Moldova. Nu trebuie să uităm faptul că domnul se adresa 
prin de' Marini Poli împăratului și era un diplomat mult prea abil ca să nu 
întrevadă dificultăţile pe care le va stâmi dorinţa lui. Pentru a le preîntâmpina, 
Mihai este silit să prezinte acţiunea lui ca o necesitate de ordin strategic. El 

încerca să-i convingă pe imperiali că unirea Moldovei cu Muntenia se face 
în interesul creştinătăţii, nu al său. Domnul era obligat să-și ia toate precauţiile 
pentru ca planurile sale să nu fie paralizate de nişte vecini foarte putemici 
care nu priveau cu ochi buni apariţia unei puteri politice într-un spaţiu râvnit 
de ei. 

Faptele demonstrează cât de întemeiată era această atitudine de maximă 
prudență. În noiembrie solii domnului ajung la Praga. Se bucurau de 
recomandările lui Di Cervia, pentru care Mihai era un “om brav și înțelept”, 
cât și de acelea ale lui della Torre. Arhiducele Maximilian sprijină și el 
cererea lui Mihai de a menţine pe cheltuiala împăratului un corp de merce- 
nari, dar ceea ce este foarte semnificativ este că în răspunsurile date nu se 
amintește nimic de Moldova”. 

Despre planurile lui Mihai în legătură cu Moldova aflase și Ieremia 
Movilă, așa cum se poate vedea dintr-o scrisoare trimisă de domnul Moldovei 
lui Zamoyski. Printre altele, leremia îl informează pe hatman că la curtea lui 
Mihai au sosit soţia și fiul lui Aron Vodă împreună cu Marcu, fiul lui Petru 
Cercel, pentru care Mihai “a avut poruncă de la voievodul Ardealului să-l 
pună în scaunul Moldovei”?. 

Sigismund nu dăduse nici o poruncă în acest sens, dar important este 
faptul. că, mult înainte de 26 ianuarie 1598, umblau zvonuri în legătură cu 
intenţia lui Mihai de a pătrunde în Moldova. La data la care îi scria 
hatmanului, Ieremia era convins că Mihai va trece Dunărea, “căci se spune 
că sârbii, bulgarii și dalmatinii așteaptă pe voievodul Munteniei peste 
Dunăre. [...] Iar dacă va avea noroc de la Dumnezeu acolo, după ce se va 
întoarce înapoi atunci, abia către Paşte, vor voi să se gândească și la Țara 
Moldovei”%. 

Ieremia mai știa că Mihai nu va ataca, dacă regele polon intervine 
personal, în afara cazului în care domnul muntean era silit de Sigismund 
Bâthory să treacă la acţiune. Voievodul Moldovei era convins că planurile și 
acţiunile lui Mihai erau subordonate principelui Transilvaniei. 

În realitate, toate iniţiativele, în privința Moldovei îi aparțin lui Mihai. 
Eșuând intervenţia sa pe lângă imperiali, domnul român a încercat să trateze 
cu: Sigismund Bâthory, mai înainte ca renunţarea acestora la principatul 
Transilvaniei să devină publică. După relatarea lui Szamoskăzy, Mihai i-a 

scris principelui cerându-i “să-l sloboadă să meargă în Moldova asupra lui 
Ieremia Vodă, pentru a ocupa provincia * - şi tot aşa și asupra Ţării Leșeşti, 
căci el este în stare s-o ia - are şi credincioși, care așteaptă numai ca el să vină 
acolo, pentru ca toată Moldova să i se închine”*?. 

Mihai nu dorea decât încuviințarea lui Sigismund şi aceasta nu pentru 
că îi era subordonat ci pentru că el avea nevoie măcar unul dintre vecinii săi 
să aprobe fapta sa. Reiese și din relatarea lui Szamoskăzy că Mihai dorea 
Moldova împotriva tuturor, dar știa bine că nu poate întreprinde ceva contra 
voinţei tuturor. 

Sigismund nu este însă de acord cu planurile domnului, deoarece 
împăratul şi papa îi ceruseră să nu întreprindă nimic împotriva Poloniei și a 
Moldovei. Cu acest răspuns devine limpede câte piedici se ridicau în calea 
planurilor lui Mihai. Imperialii şi papa doreau să ducă tratative cu polonii și 
cu Ieremia Movilă pentru a-i transforma în aliați ai Ligii creştine, având 
fiecare, în parte, motive pentru a se opune intențiilor lui Mihai. Papalitatea 
spera ca prin Movileşti, Moldova să fie adusă în sânul bisericii catolice, fără 
să nutrească, în această privinţă, nici o nădejde în legătură cu Mihai și Țara 
Românească. Mai mult, legăturile acestuia cu cneazul Constantin Vasile de 
Ostrog, un apărător îndârjit al otodoxiei faţă de ofensiva propagandei 
catolice, prin iezuiţi, în Polonia, erau și ele de natură să influenţeze opțiunile 
Scaunului pontifical. 

Cât privește pe imperiali, aceştia doreau ca Moldova să intre sub 
suzeranitatea lor, după cum urmăreau același lucru și pentru Transilvania și 
Muntenia. În relatarea lui Szamosktzy este pomenită și Polonia, dar nu 
trebuie să credem că Mihai Viteazul ar fi dorit să cucerească această ţară 
pentru sine. De fapt, el ţinea la cu totul altceva: să măgulească orgoliul 
arhiducelui Maximilian care fusese înfrânt și făcut prizonier de Zamoyski, 
atunci când a încercat să devină rege al Poloniei. Propunându-și să răzbune 
umilinţa suferită de curtea imperială, Mihai nu urmărea altceva decât să i se 
„ îngăduie să ia Moldova pentru sine. Dar nici această propunere nu este luată 
în seamă, deoarece o creştere a puterii lui Mihai ar fi putut stânjeni aceste 
planuri expansioniste ale imperialilor. De aceea, nimeni nu este de acord ca 
domnul muntean să ajungă stăpân peste principatele vecine, să realizeze 
unitatea românească pe care cu greu ar mai fi putut-o desface cineva. 

În fața acestei opoziții sistematice Mihai Viteazul nu renunţă la planurile 
sale. I. Sârbu a atras atenţia asupra importanței pe care o reprezintă 
corespondenţa lui de'Marini Poli pentru a descifra gândurile domnului 
român”. Mihai încearcă să forțeze lucrurile pentru a crea criza politică şi 
militară care să-i îngăduie să intervină împotriva lui Ieremia Movilă. Eșuând 
tentativa de a lovi în sudul Dunări în iama 1597 - 1598, Mihai revine la 

planurile sale prin care se urmărea înlăturarea lui Ieremia Movilă. Mulţumit 
de rezultatul tratativelor trimisului său la Praga, Marcu Raguzanul, Mihai 
duce tratative cu căpeteniile cazacilor aflaţi în solda sa, în faţa lui de’ Marini 
Poli, emisarul imperial. Avea nevoie de un martor care să transmită împăratului 
informaţii cât mai exacte despre cele ce se petreceau în Țara Românească, 
informaţii care să justifice, în același timp, planurile lui Mihai. Căpeteniile 
cazacilor cer bani, o mie de ducați, promițând că vor putea recruta în solda 
domnului trei-patru mii de oameni cărora li se vor adăuga şi alţii. Le-a scris 
şi scrisori arătându-le “că el vrea să-și verse sângele împreună cu ei pentru 
a face bună slujbă Sfintei Cruci şi creştinilor contra păgânilor şi a celor ce-i 
ajută pe păgâni contra creştinilor și contra împăratului creştin”*. 

Angajarea cazacilor apare deci ca o acţiune în folosul împăratului şi al 
creștinătății, ca, în subsidiar, să apară și problema Moldovei. Cel care se 
opune acestei politici pro-creştine este Ieremia Movilă, din cauza căruia 
Mihai nu-și poate îndeplini îndatoririle faţă de împărat. Cazacii i-au promis 
că vor veni, dar se tem să nu întâmpine opoziţia lui Ieremia. De aceea, s-a 
hotărât ca odată ajunși la Nistru, să-i trimită o ștafetă lui Mihai. În cazul în 
care leremia “se pune împotriva ajutării creştinilor” lovindu-i pe cazacii care 
treceau în Țara Românească, atunci Mihai va trebui să-i ocrotească. Daca va 
fi nevoie, cazacii vor trebui să treacă cu forța prin Moldova și dacă se va 
vedea că leremia se opune, atunci Mihai va fi obligat “să-l alunge din țară și 
uniți cu moldovenii din țara <Moldovei> cu care are legături voievodul 
<Mihai> şi <aceștia> uniţi cu cazacii şi cu oastea sa să treacă dincolo”. 

Înlăturarea lui Ieremia apare ca un episod subordonat politicii procreștine 
pe care o duce Mihai. Această operaţie trebuia îndeplinită până la începutul 
primăverii, adică într-o vreme în care nici turcii Și nici tătarii nu puteau 
stânjeni acţiunile lui Mihai. Emisarul imperial știa că otomanii adună 
lemnele necesare confecţionării luntrilor, aceștia fiind hotărâți să construiască 
trei poduri, la Silistra, în faţa Giurgiului şi la Vidin. 

Îi vin cinci mii de cazaci, se plânge iarăși domnul lui de” Marini Poli și 
nu știe dacă va trebui să se unească cu ei ca să-l alunge pe Ieremia. Dar ce vor 
spune turcii şi tătarii? Ultimilor li se poate opune, nu are însă ajutoarele 
necesare ca să facă faţă şi unui atac otoman. “Eu mi-am pus viaţa în 
primejdie, îi spune Mihai, și nu văd nici un ajutor, dacă aș servi pe un alt 
principe dușman al acestora mi-ar da tot ce aș vrea”%. - 

Încercând să provoace cu ajutorul cazacilor un conflict cu Ieremia 
Movilă, într-un moment în care nimeni nu-i putea paraliza acţiunile, Mihai 
se străduieşte să prezinte acest conflict ca un incident de ordin secundar care 
trebuia rezolvat pentru a-și putea desfășura politica sa procreștină și 
proimperială. Așa reiese, cel puţin, dintr-o ultimă întrevedere pe care o 

relatează același de' Marini Poli: “Eu puteam să stau în pace cu turcii și tătarii 
trimițând cinci poveri de bani în semn de tribut, acuma nu ştiu cui să răspund 
mai întâi, după ce am acoperi! lucrul atâta vreme, nu pot să-l mai ascund căci 
se apropie cazacii și trebuie să-l alung cu forța pe acel voievod al Moldovei 
ca dușman al creștinilor, nu pentru a-i cotropi țara, și nici dintr-o lăcomie 
oarecare, dar ca să nu poată aduce o piedică la planul de expediție în 
Turcia”. Deci, pe el nu-l interesează Moldova, dar lupta alături de creștini 
şi de împărat îi impun alungarea lui Ieremia, omul polonilor şi al otomanilor. 
Perfectă disimulare a intenţiilor nu pentru a-i convinge pe aliaţii săi de 
necesitatea stăpânirii Moldovei, pentru că Mihai știa bine că toţi se vor 
opune planurilor sale. Ceea ce voia să obțină nu era aprobarea cuiva, căci 
prin Sigismund Báthory aflase că toţi se opun năzuinţelor sale politice. 
Domnul român se străduia, la începutul anului 1598, să demonstreze 
împăratului și oamenilor săi că pe el nu-l interesează Moldova, dar reuşita 
luptei împotriva imperiului otoman depindea în mare măsură de soana 
acestei țări românești. Peste un an, când va putea să spună public ceea ce 
gândea, Mihai Viteazul va preciza atunci că numai prin unirea celor trei țări 
româneşti se pot realiza planurile unor mari înfăptuiri politice şi militare. 

Intenţia sa de a cuprinde Moldova mai înainte ca cineva să-l poată 
împiedica - era iarnă şi trupele se aflau în cantonamente - nu s-a realizat la 
sfârşitul iernii anului 1598. Cazacii, așa cum se va vedea, ajung pe Nistru 
abia în luna iulie*, când tătarii trecuseră în sudul Dunării și Mihai Viteazul 
era obligat să vegheze vadurile marelui fluviu pentru a nu fi surprins de un 
atac turco-tătar. 

X. AFIRMAREA 


Problema refacerii unităţii românești de acțiune rămâne preocuparea 
de căpetenie a lui Mihai Viteazul şi în anul 1598. Dar, ca și în anii precedenţi, 
el este nevoit să ducă tratative cu dublu scop: cu toți vecinii, pentru a câștiga 
colaborarea unora sau pentru a nu fi surprins de un atac prin surprindere 
pomit din sudul Dunării, sau dinspre hotarul de răsărit. 

De la început se simte însă nevoia recrutării unor noi trupe de merce- 
nari, gândul său îndreptându-se statomic spre cazacii de la Pragurile Niprului. 
În iarna anului 1598 Mihai reușea să atragă o parte dintre cazacii aflaţi în 
garda lui leremia Movilă. Aceştia izbutesc să treacă în Muntenia luptându-se 
cu oamenii lui Ieremia. În aceeași vreme, o altă ceată de cazaci reușea să 
treacă Nistrul și să traverseze Moldova, izbutind să ajungă cu bine în 
Muntenia!. Mihai nădăjduia să primească şi alte ajutoare, deoarece îi ceruse 
palatinului Constantin de Ostrog “cu care are bună înţelegere” să-i trimită cât 
mai mulți cazaci?. Din partea imperialilor se manifestă aceleași ezitări și 
amânări în trimiterea banilor pentru plata mercenarilor aflaţi în Muntenia. 

Camera superioară din Viena, într-un raport trimis împăratului la 2 
ianuarie 1598, era de părere ca Mihai să fie ajutat în continuare, iar plata 
mercenarilor să se facă la timp, pentru a se evita turburările, dar totul era 
condiţionat de un atac al lui Mihai în sudul Dunării’. 

Din toamna anului trecut domnul ceruse bani pentru întreţinerea unei 
oști de mercenari de 10 000 de oameni, dintre care 3 000 urmau să fie călăreţi 
nemți şi cu o asemenea oaste “cu ajutorul lui Dumnezeu aș încerca un lucru 
mare contra dușmanului: să-i prăd, să le stric ţara și să merg până la 
Constantinopol”*. Imperialii ar accepta un efectiv de 6 000 de oameni, 
jumătate fiind călăreţi din Silezia, dar această cifră este inferioară numărului 
pe care domnul român îl socotea ca absolut necesar pentru a putea lua 
ofensiva cu succes. Dar și în legătură cu acest electiv imperialii discută, 
pentru că întreţinerea unei asemenea oști, pe timp de un an, ar costa 400 000 
de fiorini’. Așa cum s-a mai menţionat, războiul ridica, acum, problema 
creditelor și cu toate resursele sale economice, vastul Imperiu 
Romano-Germanic se dovedea că, în anumite momente, nu este în stare să le 
facă faţă. De fapt, imperialii, excesivi de prudenţi, nu voiau să rişte angajarea 
unor forţe pe un teatru de război atât de îndepărtat, în ciuda avantajelor 
expuse, nu odată, de domnul român, demonstrate, în mod sigur și de solul 

său, brașoveanul Schonkabunk, aflat atunci la Praga, pentru tratative“. 
Împăratul se hotăra să trimită pe comisarii săi Ştefan Szuhay, Francisc 
Nâdasdy și Bartolomeu Pezzen, în Transilvania pentru a discuta cu Sigismund 
Bâthory predarea principatului în schimbul ducatele de Oppolia şi Ratibor. 
După aceea, comisarii urmau să-l întâlnească pe Mihai. Se preconiza ducerea 
unor tratative directe, lucru pe care domnul român îl dorise de la începutul 
domniei, dar care devenea posibil numai după plecarea lui Sigismund 
Bâthory din Transilvania”. Faptul că și diplomaţia imperială ajungea la 
concluzia că trebuiesc stabilite legături directe cu domnul român, reprezenta 
un succes al acestuia datorat numai meritelor sale. 

În aceeași vreme se duceau tratative și cu otomanii, dar cu multe 
precauţiuni, deoarece Mihai ştia că nu se poate ajunge la o înţelegere 
efectivă, reală şi durabilă, decât dacă accepta condiţiile Porții, condiţii 
inacceptabile pentru domn. De aceea, domnul se străduia să strângă o oaste 
cât mai putemică. El ştia că tratativele cu otomanii nu puteau fi duse cu 
succes decât de pe poziţii de forţă. Marele vizir intervenise pe lângă 
ambasadorul englez ca să mijlocească o înţelegere cu domnul Munteniei (15 
ianuarie)’. În același timp, se ştia că Mihai îi scrisese patriarhului Meletie 
Pigas. Acesta din urmă îl lăudase pe domn pentru înţelepciunea lui arătată în 
1597 şi-l îndemnase la supunere care-i va aduce lui şi țării numai foloase. 
Dar, ambasadorul englez avea să moară mai înainte ca să-și îndeplinească 
misiunea”, iar în patriarh, omul otomanilor, Mihai nu avea încredere, încât, 
este probabil că și el făcea făgăduieli de supunere și bunăcredinţă, făgăduieli 
cu caracter diplomatic, deoarece în practică, el se pregătea pentru un atac în 
Sudul Dunării. Aceste pregătiri nu le făcea cu prea multă convingere, dar era 
obligat să justifice menţinerea unui corp de mercenari, condiționată, aşa cum 
s-a văzut de un atac în sudul Dunării. I se promiseseră pentru o asemenea 
acţiune ajutoare din Transilvania care nu sosiseră. Mai mult, Moise Secuiul 
“cu regimentul său de unguri”, aflaţi în solda împăratului, părăsea Muntenia. 
La insistenţele lui de' Marini Poli, Moise promitea să stea pregătit la hotarul 
cu Muntenia și în cazul în care Dunărea îngheţa, atunci, în trei zile el se va 
afla în tabăra domnului român”. Giovanni de' Marini Poli menţionează că 
Mihai făcea eforturi pentru a recruta oameni, angajând în slujba sa cazaci şi 
bulgari. După opinia acestuia, domnul era hotărât să treacă Dunărea 
“inspectând prin toată țara oastea” și apropiindu-se de fluviu. Atacul depindea, 
de data aceasta, de un factor natural: nu se putea efectua decât dacă Dunărea 
era înghețată. Mihai Viteazul ajunge cu oastea sa la Craiova și prezența 
domnului în sudul Oleniei îi face pe otomanii de la Vidin să intre în panică. 
Sosesc plângeri din toate părţile la Constantinopol că Mihai, cu o oaste de 
40 000 de oameni, e gata să năvălească în sudul Dunării. Efectivele oastei 

românești erau proporționale cu spaima produsă dușmanului. Dunărea nu 
îngheaţă și Mihai este silit să aștepte. Pentru a-i linişti pe otomani, domnul 
a trimis soli anunţându-i că nu a venit la Craiova cu intenţii războinice. El a 
venit la nunta fetii banului Mihalcea cu Radu Buzescu și pentru ca veştile lui 
să fie crezute, Mihai petrece efectiv la nunta unuia dintre cei mai credincioşi 
-colaboratori ai săi. 

Dar, Dunărea, în iarna anului 1598, nu îngheaţă și domnul, trecând pe 
la moșiile sale de la Caracal, se va îndrepta în cele din urmă spre Târgoviște. 
Un informator regretă că nu s-a putut întreprinde nimic, creştinii din sudul 
Dunării, al căror regim social-economic și juridic se înrăutăţise după 1581, 
din cauza corupţiei conducătorilor otomani de provincii, așteptând și dorind 
o expediţie pentru a se elibera. Sunt amintiţi și bulgarii trecuţi în anii din 
urmă în Muntenia cu ocazia incursiunilor efectuate de Mihai'!. 

Domnul român primise vestea că va fi ajutat în continuare de împărat 
(15 februarie 1598), dar neputând întreprinde nimic din cauza vremii și 
neavând nici suficient trupe de mercenari pentru a adopta o poziţie ofensivă, 
duce în continuare tratative cu otomanii. Sultanul cerea să-i se trimită 
haraciul, și supunere, așa cum o făcuseră și alți voievozi de mai înainte: 
“dacă nu, va trebui să se aștepte la mare primejdie””. 

Dintr-o nouă scrisoare trimisă lui Meletie Pigas știm care a fost 
atitudinea domnului în cadrul acestor tratative duse la sfârșitul lunii februarie, 
începutul lunii martie. Mihai cra de acord ca să trimită haraciul, dar îi cerea 
patriarhului să intervină pe lângă marele vizir ca să nu ceară țării, sleită de 
războaie, mai mult decât haraciul!'?. Cât privește valoarea acestuia, ea nu 
trebuie să depăşească 5 000 de galbeni, echivalentul sumei ce se plătea la 
sfârșitul secolului al XV-lea'*. Aceasta însemna, în fond, revenirea la starea 
de independenţă a Țării Românești, suma respectivă reprezentând nu semnul 
unei subordonări politice, ci răscumpărarea păcii, așa cum au făcut-o primii 
domni români, așa cum o făcea Rudolf al II-lea în vremea respectivă, situație 
care nu-i repugnase, la un moment dat, nici regelui Spaniei. 

În schimbul plății haraciului, otomanii făgăduiau că nu vor face nici 
poduri şi nu vor ataca Muntenia, campania din 1598 desfășurându-se 
împotriva imperialilor şi a Transilvaniei'5. Mihai era, în schimb, informat, la 
8 martie, că otomanii pregăteau materiale pentru construirea unor poduri la 
Vidin, Rusciuc și Silistra'S, că se făcuse “strigarea la război”, împotriva 
Munteniei și Transilvaniei şi că marele vizir va fi înlocuit. În aprilie sosea la 
Constantinopol omul lui Mihai cu haraciul, despre care noul ambasador 
englez spunea că reprezintă numai jumătate din valoarea acestuia”, iar bailul 
venețian indica suma de șase poveri. Deoarece oștile otomane se luptau fără 
succes sub zidurile Agriei și se pregăteau să asedieze Timișoara, Mihai ar fi 

repezit oameni ca să-l întoarcă pe solul trimis cu haraciul. O mărturiseşte 
cronicarul otoman Selaniki (cel care vorbește de şapte poveri), adăugând că 
Mihai pregătește sute de șăici ca să le așeze pe Dunăre, pregătiri care se fac 
“cu mulţi afurisiţi”, din care cauză era nevoie de oști și de bani altfel “situaţia 
va fi îngrijorătoare”". Neîncredere, deci, de o parte şi de alta, din care cauză, . 
pentru a-i verifica sentimentele domnului, sultanul îi cerea lui Mihai să 
trimită la Constantinopol pe doamna Stanca cu fiul Pătrașcu și să repare 
pentru otomani cetăţile Giurgiu și Rusciuc şi să intre cu oastea în 
Transilvania”. 

Domnul nu se supune acestor pretenții, iar trimiterea numai a unei părți 
din haraci este socotită drept o insultă, din care cauză, bostangibași îl tratează 
pe solul domnului cu o cruzime nemaiauzită, după cum raporta bailul 
venețian la 11 iulie”. 

În mijlocul verii și de o parte și de alta a fluviului se făceau pregătiri în 
vederea unui eventual conflict. Nu se ajunsese la nici o înțelegere, deoarece 
domnul nu voia să trateze decât ca stăpânul unei țări independente, iar 
sultanul, care avea atâta nevoie de bani, nu se hotăra să accepte o asemenea 
Situaţie. Așa cum remarcau observatorii contemporani, și de o parte și de alta 
tratativele româno-otomane nu însemnau decât o tărăgănare a unei situaţii 
inacceptabile pentru ambele părţ.. 

După hotărâra lui Sigismund Bâthory de a abdica în ianuarie 1598, cel 
ce avea să conducă Transilvania era arhiducele Maximilian, care ar fi dorit 
să devină principele acelei țări. Dar, curtea de la Praga nu dorea ca Transilvania 
să păstreze statutul de principat autonom, din care cauză, în locul unui 
principe era de preferat trimiterea unui guvernator. Un asemenea titlu nu era 
însă pe placul lui Maximilian. Orgolios, el ar fi dorit ca principatul să-i fie 
dăruit cu titlurile corespunzătoare vanităţii sale și a rangului său de frate 
împărătesc. De aceea, nici Maximilian și nici comisani nu se grăbesc să 
ajungă în Transilvania, împiedicaţi fiind, printre altele și de lipsa banilor. 

Prin nestatornicia lui Sigismund Báthory se crează o stare de nesiguranţă, 
care afectează situaţia internaţională a Munteniei. În același timp, se oleră 
prilejul ca ardelenii înşişi să-și precizeze atitudinea faţă de situaţia nou 
creată. Josica îl informa pe nunțiul papal, la 8 februarie, că Bocskay și Csáky 
doreau să ocupe scaunul princiar, iar partida favorabilă unor relaţii pașnice 
cu otomanii era încă puternică și ar fi putut să-l predea pe el și pe noul 
principe sultanului, din care cauză cancelarul propunea trei soluții: să fie 
numit principe Maximilian, să fie numită principesă soţia lui Sigismund 
Báthory, urmând să conducă ţara cu ajutorul unor sfetnici, sau să fie numit 
principe un nobil transilvănean?!. 

Avertizându-i pe imperiali asupra pericolelor care amenințau succesiunea 

princiară, Josica nu urmărea altceva decât să împiedice încorporarea 
Transilvaniei în imperiu. Părtaş la planul din 1595, prin care Transilvania ar 
fi urmat să devină un stat suveran, Josica încerca de data aceasta ca țara să-şi 
păstreze cel puţin statutul juridic de principat autonom. Pentru opera de 
unitate românească acest lucru era esenţial chiar dacă Josica nu se va fi 
gândit la aceasta și era, cum ar zice Iorga, doar o chestiune de instinct 
naţional. 

Comisarii imperiali ajung în Transilvania abia spre sfârşitul lunii 
martie. La 23 ar fi trebuit să se țină dieta. Ardelenii se agitau, mulţi doreau 
ca Sigismund să nu părăsească principatul, iar dacă acesta îl va părăsi totuși, 
atunci ei vor găsi pe altcineva pe care să-l primească cu bucurie”. Încă o 
mărturie că țara dorea să-şi păstreze propria sa identitate, refuzând să se 
topească în molohul habsburgic, în ciuda pretențiilor reiterate ale imperialilor 
că sunt moștenitorii fostului regat al Ungariei. 

De aceste împrejurări caută să profite cardinalul Andrei Báthory care se 
afla în Polonia. El își dezvăluie gândurile faţă de nunțiul papal Germanico 
Malaspina: Transilvania nu trebuie cedată austriecilor, pentru ca ei nu au 
mijloace ca să o păstreze și provincia va ajunge sub stăpânirea otomană. 
Cardinalul dorea ca papa să aprobe încercarea sa de a deveni principe. 
Andrei Bâthory arăta că este chemat de secui ca să vină în locul vărului său 
Sigismund și pătrunderea sa în Transilvania, care nu necesita mai mult de 
600 de călăreţi, urma să se facă cu ajutorul lui Ieremia Movilă. Încă o dovadă 
evidentă a politicii duse de Zamoyski faţă de ţările române, cu ajutorul lui 
Ieremia Movilă. 

Nunţiul papal nu este de acord cu o asemenea rezolvare a problemei 
Transilvaniei. Murind ţarul Rusiei, Polonia va fi angajată în luptele pentru 
moștenirea moscovitului, deci nu se poate amesteca într-o sferă de influenţă 
habsburgică. Andrei Bâthory socotea, însă, că Transilvania trebuie să rămână 
pentru binele tuturor în sânul casei Bathoreştilor. În cel mai rău caz, papa 
trebuia să-l convingă pe Sigismund Báthory, să nu-și abandoneze patria şi să 
o păstreze pentru sinc”2. Un îndemn pe care Andrei Báthory i-l transmitea, 
printr-un om al său, lui Sigismund*. Dar nimeni și nimic nu-i poate schimba 
hotărârea acestuia din urmă. Di Cervia le destăinuia comisarilor că Josica, pe 
care-l cunoştea bine după o prietenie de trei ani, ar fi dorit să ajungă principe, 
că el s-a opus ca Transilvania să ajungă sub stăpânirea coroanei austriece. 
Josica încercase să-l convingă pe Sigismund să-i lase lui domnia, oblipându-se 
să-i dea 10 000 galbeni anual, sau, în cel mai rău caz, să-l lase principe până 
când Sigismund, se va hotărâ să rămână la Oppolia. În cazul în care acesta se 
răzgândea, atunci nu avea decât să revină și Josica îi preda domnia”. 

Istvânffy şi Szamosk6zy menţionează în cronicile lor faptul că Josica 

i-a cerut și lui Mihai Viteazul ca să zădărnicească învoiala făcută de 
Sigismund cu imperialii în legătură cu părăsirea Transilvaniei%, iar din 
mărturisirea domnului român făcută, mai târziu, comisarilor imperiali, 
reiese că într-adevăr Josica i-a cerut ca să-l sprijine să devină principe al 
Transilvaniei”. Dar Mihai face această declaraţie nu pentru a-l acuza pe 
Josica. Domnul român nu se poate amesteca, în aceste momente când era 
amenințat de otomani, de Zamoyski și leremia Movilă, în problema moștenirii 
Transilvaniei. Orice amestec al său în Transilvania ar fi fost interpretat ca o 
acţiune contrară intereselor imperialilor, singurii săi susținători la ora aceea. 
Şi neputând să intervină în Transilvania, el a căutat să profite de dificultățile 
pe care le întâmpinau imperialii, atât în tentativa lor de a stăpâni ţara dintre 
munţi, cât și în conflictul cu otomanii, pentru a-l alunga pe Ieremia și a 
realiza unitatea, măcar, a țărilor române extracarpatice. 

Cel care avea să dea lovitura de graţie cancelarului a fost Sigismund. I. 
Sârbu a sesizat foarte bine manevra folosită de principe: fire versatilă, pentru 
a nu fi acuzat că nu este sincer în ceea ce face, el le-a comunicat comisarilor 
imperiali că Josica este acela care s-a străduit să stânjenească o învoială 
dorită de el. Cancelarul a fost arestat la 4 aprilie. Era pentru oamenii papei şi 
ai împăratului o persona non grata de ani de zile. Conducând efectiv 
principatul, fapt recunoscut de reprezentanții papei şi ai împăratului, el s-a 
străduit din răsputeri ca să-l determine pe Sigismund Bâthory să nu cedeze 
Transilvania imperialilor. Ca urmare a stârnit ura acestora, din care cauză, 
felul în care este prezentat de ei, trebuie privit cu multă circumspecție. Nu 
le-a fost greu adversarilor să acumuleze dovezi reale sau inventate pentru ca 
acest bănăţean să fie executat la 1 septembrie 1598. Dar vina lui reală fusese 
aceea că s-a opus supunerii Transilvaniei, ceea ce părea în ochii imperialilor 
o crimă de neiertat. i 

De la mijlocul secolului al XVI-lea, când Castaldo cucerește pentru 
scurtă vreme Transilvania pentru Ferdinand I de Habsburg, imperialii au dus 
o politică al cărei scop era ocuparea acestei țări. Ea era importantă pentru 
bogăţiile sale (unii dintre cei mai de seamă bancheri germani, Fuggeri, 
investiseră bani în explorările miniere din Transilvania, de unde și interesul 
“ziarului” acestora faţă de evenimentele din spaţiul românesc), dar mai era 
importantă și pentru că prin stăpânirea Transilvaniei se putea ajunge în 
Moldova și Muntenia. Prin stăpânirea țărilor românești, Dunărea devenea 
hotarul natural cu Imperiul Otoman și Habsburgii realizau o ieșire la Marea 
Neagră. Așa se explică înverșunarea împotriva lui Josica, pentru că acesta 
îndrăznise să se opună acestei politici de expansiune spre răsărit. Executarea 
cancelarului trebuia să fie un avertisment pentru Mihai Viteazul, o dovadă că 
imperialii nu aveau nici un scrupul atunci când se punea problema eliminării 

unui om care le stânjenea planurile. Prin executarea lui Josica, afirmă Iorga, 
“lui Mihai îi lipsea dacă nu un prieten sigur, măcar un sfătuitor de zile grele 
și un asociat de interese”, marele istoric îndoindu-se de faptul că Josica “ar 
fi voit să-i pregătească soarta lui Aron”%. 

Sigismund Bâthory părăsea Transilvania, faptă pentru care împărăteasa 
spunea că poate fi de acum “cardinal sau nebun'"%, dovadă de câtă consideraţie 
se bucura în ochii celor care profitaseră atât de mult de pe urma slăbiciunilor 
acestuia. Așa cum fusese stabilit încă din momentul alcătuirii comisiei care 
mergea în Transilvania, urma ca membrii acesteia să ducă tratative cu Mihai 
Viteazul și Ieremia Movilă. 

De fapt, așa cum remarca N. Iorga, “centrul politicii creștine de răsărit 
se mutase la reședința domnului”. Profitând de luptele care avuseseră loc 
între cei doi fraţi Gazi Ghirai și Fetih Ghirai, Mihai încearcă să ducă tratative 
cu hanul în nădejdea că-l va determina să meargă alături de creștini împotriva 
Sultanului. 

Încă din iarnă el trimisese la Perecop pe Ion Bernârdfty și pe Gheorghe 
Raj. În mai solia tătară sosea în Țara Românească și domnul îi scrie Mariei 
Cristina, la 18 mai, că îi va reţine pe soli până la venirea comisarilor 
imperiali”, cărora le trimite, în 19 mai, o scrisoare în legătură cu această 
problemă”. 

Ieremia Movilă încearcă să blocheze aceste tratative chemându-i pe 
solii lui Mihai și pe trimisul hanului la Suceava”. 

Vestea abdicării lui Sigismund Bâthory îi face pe solii tătari să se 
gândească la întreruperea tratativelor, dar Mihai izbutește să-i convingă să 
vină la Târgovişte. Scopul tratativelor cu hanul tătar ne este lămurit de 
Bernardffy. Se pusese problema ca hanul să mijlocească o pace între 
otomani Și creştini, cu condiţia ca otomanii să renunţe la Timişoara și Giula. 
Nimeni nu credea într-o asemenea soluţie, mai ales după părăsirea 
Transilvaniei de către Sigismund. De altfe, solii tătari ar fi trebuit să treacă 
munții să ducă tratative cu principele, dar în situaţia nou creată nu mai doreau 
acest lucru. În această situaţie nu mai rămânea decât tratarea unui pact de 
alianţă între han şi împărat prin mijlocirea lui Mihai. După cum recomanda 
Bemardffy împăratului și arhiducelui Maximilian, trebuia să i se încredințeze 
domnului român aceste tratative întrucât el cunoştea și ceea ce urma să fie 
discutat și modul de a duce tratative cu hanul și sultanul otoman“. Mihai 
încheie un tratat de alianţă cu hanul, tratat pe care-l trimite împăratului. 
Amănunt deloc lipsit de importanţă: el păstrează copii după acest tratat, 
putând oricând să le arate, la nevoie, așa cum o face şi cu alte documente, 
constituind o arhivă care ne dă dovada spiritului său ordonat și meticulos în 
tot ce înfăptuia. În Memoriul său, domnul consideră aceste tratative cu tătarii 


183 


ca un însemnat succes diplomatic. Din documentele pe care le avea la 
îndemână, afirmă el, “se va putea vedea cu câtă sinceritate mi-am dat silința 
să închei o învoială așa de însemnată și cât de mare slujbă am făcut întregii 
creştinătăţi, închinându-i un tiran, un păgân, pe Hanul cel prea mare și 
preaputernic din Țara Tătărască, făcându-l să vie la supunerea neînvinsului 
Împărat al Romanilor”. 

Pentru ca această alianţă să capete formă era nevoie însă de bani și 
problema aceasta trebuia discutată cu comisarii imperiali, un motiv în plus 
ca aceştia să se grăbească și să treacă în Ţara Românească. 

În aceeași luna (mai 1598) se ridică iarăși chestiunea Moldovei. 
Germanico Malaspina îi scria împăratului că Andrei Bâthory n-a renunţat la 
planul său de a intra în Transilvania cu ajutorul lui leremia Movilă și al 
polonilor, cu toate că Ieremia ţinea să-i asigure pe comisarii imperiali de 
fidelitatea sa faţă de creşștinătate*. Aceștia nu cred în promisiunile domnului 
Moldovei și-i raportează împăratului, la 24 mai, din Alba lulia, că Mihai 
Viteazul are strânse legături cu palatinul Chievului, Constantin de Ostrog şi 
că acesta și prietenii săi, împreună cu cazacii şi cu oamenii din Lituania, 
Volhinia și Rusia, ca şi din alte provincii ar putea să-l alunge din scaun pe 
Ieremia Movilă şi să pună în locul său pe cine va voi împăratul, “chiar de va 
fi vorba şi de un țigan”. Dacă nu pune în aplicare acest plan al domnului 
român, nici împăratul nici Republica Creștină nu vor avea pace. Mihai 
Viteazul nu va putea trece în sudul Dunării, așa cum s-a întâmplat în anul 
trecut. Comisarii, cu toate că sunt de părere că ar fi un moment favorabil 
pentru înlăturarea lui leremia, l-au opri! în numele împăratului pe Mihai ca 
să întreprindă ceva, de teama să nu se nască un conflict care să dăuneze 
imperiului, deja angajat în luptele cu otomanii”. Gândul statornic al lui Mihai 
era acela de a cuprinde Moldova, dar oricât de mari sunt strădaniile salc, 
oricât de abile sunt argumentele, ele se lovesc sistematic de opoziţia 
împăratului și a oamenilor săi. 

Szuhay, unul dintre comisari, era și el de părere (26 mai) că Mihai, cu 
ajutorul lui Constantin de Ostrog, al cazacilor și al tătarilor ar putea înlocui 
pe Ieremia Movilă pentru ca “astfel apoi să treacă Dunărea și până la 
Constantinopol să devasteze tot ce va găsi în cale cu fier și foc şi astfel să 
contrângă pe turc la ce va voi maiestatea sa”%. Și acest lucru era posibil, 
deoarece creștinii din Bulgaria erau pregătiţi să se răscoale și, după cum 
preciza Paolo Giorgi, aceștia, în ciuda străduințelor sale de a-i subordona 
conducătorilor Ligii creștine, duseseră tratative cu Mihai iar toate speranţele 
lor se îndreptau către acesta”. 

Rămânea deschisă încă problema tratativelor cu imperialii. Chestiuni 
mărunte de protocol amânaseră aceste tratative. Chiar şi după ce Sigismund 

Báthory se hotărâse să părăsească Transilvania, unii dintre marii nobili ai 
principatului se opun ca tratativele cu domnul muntean să se poarte la sud de 
Carpaţi, deoarece, spuneau ei, era de demnitatea lor ca domnul, în calitate de 
Supus să vină şi să depună jurământul. Dar, domnul român tocmai această 
Situaţie nu voia să o recunoască. El era stăpânul ţării, dorea relaţii, dar nu de 
supunere, ci de alianță, recunoscând, potrivit unei mentalități a timpului, 
rangul superior al împăratului. Recunoaşterea suzeranității împăratului trebuia 
să aibe sensul unei alianţe politice și nu acela de subordonare. El ar fi dorit 
să depună jurământul de credinţă în mâinile lui Maximilian, dar acesta nu 
vine în Transilvania. În acest caz, considera domnul, era de datoria 
reprezentanţilor imperiali să vină la el, nu să treacă el Carpaţii în întâmpinarea 
lor. Pezzen sperase, la începutul lunii aprilie, că se va întâlni cu Mihai într-un 
castel lângă Brașov (probabil la Bran). Domnul scrie că nu se poate deplasa, 
deoarece a căzut de pe cal, în timpul unci vânători și s-a rănit la umăr. 
Durerile mari îl împiedică să facă un drum așa de lung. Incidentul provoacă 
noi discuţii și amânări. Mihai invocă încă un motiv: în săplămâna mare, 
tradiţia țării îl obligă să meargă zilnic la biserică, deci comisarii să vină la 
Târgoviște. În fine, ultimul argument este acela al tratativelor cu trimișii 
hanului care se aflau la curtea domnului. Deoarece Bernardffy pleda şi e! în 
același sens, comisarii se hotărăsc să înfrângă prejudecățile care îi reținuseră 
până atunci, și pornesc la 29 mai 1598 spre Târgovişte. Cei doi comisari, 
Istvánffy şi Szuhay, însoţiţi de Gaspar Komis şi de Pancraţiu Senneyi, sura 
întâmpinați de boieri la icşirea din munţi, iar în apropicrea capitalei le ieşea 
în întâmpinare fiul domnului, Pătrașcu, cu o frumoasă oaste de 3 000 de 
călăreţi și pedeștri (5 iunie 1598). Discuţiile se poată la curţile domnești 
unde se dezbate natura relațiilor dintre domn și împărat, relaţiile cu hanul 
tătar şi alte probleme de politică externă. Tratatul încheiat de Mihai la 9 iunie 
stabilea relaţii între Ţara Românească şi imperiu, așa cum existaseră ele, la 
începutul secolului, cu regele Ungariei. Stăpân al Ungariei Superioare, 
Rudolf al II-lea se considera de drept moștenitor al coroanei ungare și în 
virtutea acestei calități Mihai stabilește legătura cu împăratul. Ceea ce 
însemna, de fapt, anularea definitivă a tratatului cu Sigismund Báthory din 
1595, fapt care îi supăra pe unii nobili din Transilvania. Muntenia nu 
avusese, însă, niciodată raporturi de subordonare faţă de Transilvania, 
domnii români recunoscuseră suzeranitatea pur nominală a regilor unguri, o 
suzeranitate care nu știrbea cu nimic autoritatea domnului? independenţa și 
libertatea de acţiune a acestuia pe plan intem și pe plan internaţional. De 
altfel, Mihai se plânge faţă de comisari că transilvănenii (principele, de fapt) 
încercaseră să-l deposedeze de domnie și fusese tratat “în chip nevrednic”®, 
fiind oprit de la orice ispravă strălucită “ca unii care pretutindeni caută trufia 

lor”. În tratatul din 9 iunie se afirmă voința domnului și a țării de a se elibera 
de sub asuprirea otomană şi de a fi cu credinţă alături de împărat și coroana 
acestuia. Aflându-se în al șaselea an de război cu otomanii, domnul solicită 
să i se plătească solda pentru 5 000 de mercenari și insista să i se dea bani 
pentru alţi 5 000, sau să i se trimită trupe. După cum se poate vedea, domnul 
revine mereu la ideea că numai cu o oaste de 10 000 de mercenari el poate 
duce o politică eficace de apărare a liniei Dunării. Pe timpul iemii, nu avea 
nevoie de mai mult de 5 000 de mercenari, iar dacă ostilitățile vor înceta, 
atunci să fie folosită această oaste acolo unde va fi nevoie. Având o oaste de 
10 000 de mercenari, domnul făgăduia “să-i îndepărtăm pe turci şi pe alți 
dușmani de Transilvania, de Ţara Românească și de părțile Ungariei”, 
urmând ca acţiunile sale să fie coordonate cu acelea ale arhiducelui 
Maximilian. Mihai se temea de o campanie otomană ca aceea din 1595. În 
acest caz, el solicita să i se trimită oaste mai multă, Maximilian urmând să-i 
vină în ajutor din Transilvania. În schimb și el se angaja ca împreună cu 
oastea țării şi cu oastea de mercenari să meargă în ajutorul Transilvaniei sau 
în părțile vecine Imperiului Habsburgic. 

După ce sunt stabilite formele de colaborare militară este stipulat, în 
tratatul de la 9 iunie, statutul juridic al Țării Românești şi domnia ereditară 
în cadrul familiei lui Mihai Viteazul. Mihai și fiul său urmau să stăpânească 
țara, “cu toate veniturile, drepturile și hotarele sale [...) în veci de veci”, ca și 
urmașii lor “în spiţă dreaptă şi bărbătească, fără să fim datori să plătim vreun 
tribut sau dare, cu toate acele libertăţi și privilegii cu care am stăpânit-o și am 
tinut-o şi până acum”, urmând ca împăratului să i se facă anual un dar în 
semn de cinstire și nu mai mult. Se recunoștea prin aceste hotărâri 
independenţa totală a Munteniei și autoritatea neștirbită a unei domnii 
ereditare. Este cel mai mare succes diplomatic obținut de Mihai Viteazul în 
urma atâtor eforturi militare și după tratative îndelungate duse cu răbdare și 
tenacitate. 

În caz de desherenţă țara urma să-și aleagă domn dintre oamenii 
pământului. Să i se dea o cetate cu toate veniturile în Transilvania sau în 
imperiu, hiclenii să nu fie primiţi în teritoniile aflate sub autoritatea împăratului, 
se asigura libertatea negoţului între Muntenia şi Transilvania, în condiţii 
Teciproc-avantajos și, în fine, se statua ca nimeni să nu se atingă de libertatea 
credinței, ceea ce însemna, de fapt, respectarea independenţei pe plan 
spiritual a românilor”. Tratatul a fost întocmit în biserica, “aflătoare pe 
dealul numitului oraș al Târgoviștei”, locul, unde peste trei ani avea să fie 
depus, pentru odihnă veşnică, după asasinatul odios de pe Câmpia Turzii, 
capul acestui mare domn. Acolo a jurat credință împăratului Mihai și fiul său 
și cei mai de seamă boieri ai țării: leftimie, arhiepiscop de Târgoviște, 

Dumitru vomicul, Mihalcea banul, Radu Buzescu, clucerul, Theodosie 
Rudeanu, marele logofăt, Andronie vistiemic, Negrea spătar, Miroslav 
logofăt, Calotă ban etc. Boierii jurau credință împăratului, dar și domnului, 
ei nu mai constituiau un corp aparte, ca în jurământul din 1595, ale cărui 
privilegii depindeau de altcineva și nu de domnul țării. 

După cum este lesne de înţeles, tratativele s-au dus în cel mai mare 
secret, la fel procedându-se și cu trimișii hanului tătar. Solul hanului 
promitea că stăpânul său vrea să se unească cu puterile creștine și “va păzi 
ceea ce se va fi hotărât de către Mihai voievod”*. Hanul îi aștepta pe soli cu 
răspunsul domnului român, pentru că prin mijlocirea acestuia înţelegea să se 
realizeze alianța cu Liga sfântă. Dar mai dorea și o sumă de bani, nelipsitul 
plocon, în lumea orientală. Dacă toate se vor desfășura după dorința lui, 
atunci hanul se va întoarce din drum şi nu va merge în ajutorul otomanilor. 
Prin solul sau hanul “îndemnă cu mare stăruință pe Mihai voievod să nu 
cedeze din nou în faţa tiranului turcilor, care este sperjur şi fără credință, 
nespus de răzbunător”. Comisarii îi scriau împăratului că o alinaţă cu hanul 
ar fi de cea mai mare importanţă pentru toată creștinătatea, dar mai ales 
pentru Muntenia, O ţară atât de mănoasă şi de frumoasă, pe care tătarii o pot 
pustii oricând. Colaborarea tătaro-otomană ameninţa Chiar și independența 
Transilvaniei, raidurile lor erau temute chiar și în teritoriile aflate sub 
stăpânirea împăratului. Pentru a-i scoate pe tătari din alianța cu otomanii s-a 
hotărât să i se trimită hanului 10 000 de galbeni. 

Cât priveşte perspectivele politico-militare din anul acela, Mihai credea 
că otomanii, în momentul în care vor reuși să-și adune trupele (o parte din ele 
se aflau în Asia), se vor concentra la Vidin, unde va fi chemat și hanul tătar 
cu oastea sa. De aici vor ataca şi pustii Muntenia, după care tătarii vor trece 
munții și vor jefui Transilvania, în timp ce trupele otomane vor merge spre 
Cenad, Lipova, Lugoj, Caransebeş, Oradea. 

Previziunile domnului se vor adeveri, în mare pane, așa cum vom 
vedea. Pentru a preîntâmpina această primejdie, domnul insista asupra 
ajutoarelor care trebuiau să i se trimită. Dacă le primeşte, el va apăra linia 
Dunării cu succes. Ar putea trece ușor fluviul cu 15 000 - 20 000 de oameni 
şi atunci “toate acele popoare până la Constantinopol, sătule de robia 
turcească se vor pomi într-un suflet, cum sunt bulgarii, sârbii, albanezii, 
rascienii [...] De aceea el păstrează pe lângă sine ca un fel de zălog și ca 
ostateci pe fiii fruntașilor din acele naţiuni”*s. 

În timpul tratativelor cu comisarii imperiali Mihai ridică iarăși problema 
Moldovei. La 7 iulie, deci cu două zile mai înainte de încheierea tratatului, 
el le mărturisea comisarilor că a sosit vremea “să se aleagă neghina de grâul 
cel bun”*, 

În raportul comisarilor se arăta că domnul li s-a plâns de Ieremia care 
“este un înșelător, un trădător și un om fără pic de credinţă, care nu încetează 
o clipă să tot stâmească și să îndemne pe duşman ca să-l poată înlătura pe 
Mihai””. Ieremia îi primește pe hicleni, el este acela care îi îndeamnă pe 
otomani să ocupe Muntenia şi Transilvania, mai ales în împrejurările de faţă, 
când aceasta din urmă nu are un principe. Ca de obicei, Mihai caută să 
demonstreze că el dorește să-l alunge pe Ieremia pentu a face un serviciu 
creştinătăţii. Moldova ar închina-o maiestăţii sale împăratului. Comisarilor 
le-a arătat scrisorile nobililor poloni cu care este înțeles și poate colabora. 
Prin înlăturarea lui Ieremia ar scăpa de amenințările polonilor (Zamoyski), 
iar dacă “ar avea în moldovean un vecin cu credinţă cu care să-și poată uni 
forţele fără teamă, el ar putea face în așa fel ca nici lătarul și nici turcul să nu 
fie în stare de a pătrunde în regiunile de pe panea aceasta a Dunării“. Oncât 
de avantajoase sunt propunerile lui Mihai pentru cauza comună, oricât se 
străduiește el ca să demonstreze că pe el Moldova nu-l interesează decât ca 
aliat, nu reuşeşte să înfrângă rezerva diplomației imperiale: comisarii se 
opun oricărui act ostil din parea domnului român faţă de Ieremia, deşi 
recunosc și ei cât de mari ar fi foloasele, dacă domnii Moldovei și Munteniei 
ar fi uniţi”. Le era teamă însă tuturor vecinilor țărilor române ca acestea să 
ajungă sub stăpânirea unui singur domn. Chiar dacă era în dezavantajul 
cauzei comune, era de preferat menţinerea despărțită a acestora, pentru 
simplul motiv că numai așa ar fi putut fi cucerite mai ușor, la momentul 
oportun. Cât de păgubitoare este această politică pentru români, dar şi pentru 
Liga Sfântă o arată şi episodul cu cazacii, de la începutul lunii iulie 1598. 
Mihai știa că-i vine un corp de cazaci și că aceștia trimiseseră sol la Ieremia 
să li se îngăduie să treacă în Muntenia“. Dar hatmanul Simion Movilă cu 
Gligorcea Crăciun vornicul îi scriau castelanului Cameniţei, la 10 iulie, că au 
reușit să-i oprească pe cazaci pe Nistru, forțându-i să se retragă spre Bug“. 
Mihai nu le poate icși în întâmpinare, cum promisese în martie. Ar fi 
însemnat declanşarea ostilităţilor cu Ieremia şi cu polonii într-un moment în 
care, arăta domnul în scrisoarea sa, 10 000 de tătari treceau în Dobrogea 
pentru a se uni cu otomanii. Nu avea nici asentimentul lui Rudolf pentru o 
asemenea acţiune şi nu era prudent, în momentul în care otomanii făceau 
pregătiri la vadurile Dunării, să se certe cu singurul său aliat. De altfel, ia 10 
iunie 1598, Rudolf îi scria că dorește, în primul rând ca nu cumva să 
întreprindă ceva împotriva Moldovei mai înainte ca arhiducele Maximilian 
să fi sosit în Transilvania’. Mai rămânea, așa dar, o speranţă: să se înțeleagă 
în această privinţă cu arhiducele. Dar Maximilian nu vine în Transilvania, 
fapt care va îngădui reîntoarcerea lui Sigismund Bâthory spre sfârșitul lunii 
august. Insistenţele domnului sunt zadarnice: imperialii nu doreau ca Mihai 
să unească cele două țări românești extracarpatice. 

Pentru a supraveghea hotarul de răsărit al ţării, Mihai crează în vara 
anului 1598 dregătoria de ban de Buzău și Brăila, dregătorie mai ales, cu 
caracter militar. Banul îi trimitea veşti domnului în legătură cu mișcările 
tătarilor, fapt care-l face pe Mihai să ia hotărârea de a-și așeza tabăra la 
Gherghița. El ştia că o oaste otomană se concentra la Belgrad sub comanda 
lui Satârgi Mehmed pașa. De aici avea să pornească lent, la 18 iunie, spre 
Oradea, unde avea să ajungă abia în toamnă. Ceea ce îl îngrijora pe domn, 
erau pregătirile făcute de otomani pe malul drept al Dunării. La 30 iunie, din 
localitatea “Datko”, Mihai scria comisarilor că “Împăratul turcilor și-a 
pomit întreaga sa armată încoace, înspre Ţara Românească”*?. Forțe im- 
portante se concentrau la Vidin, unde se ridicau întăriri, în timp ce altă parte 
se îndrepta spre Rusciuc. La cetatea Dârstorului urma să se întâlnească un 
corp de oaste otomană cu tătarii şi pe la începutul lunii august domnul se 
emca că toate aceste oști vor năvăli în ţara sa. Giovanni de'Marini Poli îl 
informa şi el pe împărat ca se pregătesc trei poduri la Silistra (Dirstor), la 
Rusciuc și la Vidin*. 

În timp ce Mihai credea că are acum spatele consolidat Şi se poate 
întemeia pe o strânsă colaborare cu imperialii, stăpâni în Transilvania, 
gândurile sale îndreptându-se numai spre unirea cu Moldova, izbucnește 
criza ardeleană provocată de inconstantul Sigismund Báthory. Nemulțumit 
de schimbul făcut cu împăratul, de faptul că silezienii îşi băteau joc de el 
vratându-l “de prost” și “zugrăvindu-l cu picioarele în sus”s, pleacă la 
începutul lui august spre Transilvania. Trece prin Cracovia cu șase trăsuri, 
iar o revărsare a apelor îl face să abandoneze totul. Însoţit doar de doi oameni 
ajunge la Cluj la 20 august. Omul împăratului consideră că i-a forţat pe 
supuși să-i jure credinţă, întemniţându-l pe episcopul Napragi, și pe comisarii 
împăratului, episcopul de Vacz și Nicolae Istvanfty*$. La 29 august, Sigismund 
este ales la Turda iarăși principe și din scrisoarea lui Pancratie Sennyey (din 
30 august) către Ieremia Movilă reiese că nobilimea transilvană l-a primit cu 
mare bucurie pe Sigismund: “Pe milostivul nostru domn vrednic de închinare, 
pe prinţul nostru l-a adus Dumnezeu”, a fost primit cu mare dragoste chiar și 
de soţie, ceca ce crede Sennyey, “puţini oameni ar [i putut nădăjdui ca acest 
lucru să se întâmple astfel, dar cred că e din marea milostivire a lui 
Dumnezeu”. 

Şi, în timp ce veghea vadurile Dunării, atenţia domnului se îndreaptă 
spre Transilvania. Încă nu știa ce scopuri urmărește Sigismund. Revenirea 
acestuia în scaunul princiar însemna crearea unor noi dificultăţi în relaţiile 
cu imperialii. Aceştia strânseseră o sumă de bani pentru plata mercenarilor 
și pregăteau trimiterea unei trăsuri cu 12 cai cerută de domn. 

În aceste împrejurări se pune problema înlăturării lui Sigismund prin 

Mihai. Giovanni de'Marini Poli îi arăta arhiducelui Maximilian, că acest 
“băieţandru desfrânat, călcător de credință”, care-și bate joc de toată lumea 
poate fi răsturnat cu ajutorul lui Mihai, deoarece domnul îi avea de partea sa 
pe secui și pe franciscanii din Ciuc“. Saşii aveau să fie de partea împăratului. 
Atacat de Maximilian și de Mihai, Sigismund n-ar fi putut rezista. N. Iorga 
vede în sfaturile raguzanului “cea dintâi îndreptare a lui [Mihai] către 
Ardeal”, dar deocamdată este vorba doar de proiecte care priveau înlăturarea 
lui Sigismund şi instaurarea autorităţii imperialilor asupra Transilvaniei. 
Maximilian se arată reţinut faţă de aceste sugestii. El dorea ca Mihai să 
rămână statornic în alianța cu imperialii. La rândul său, domnul trimitea pe 
Ştefan Petneházy prin care arăta că este pregătit să-i înfunte pe otomani, dar 
și pe Sigismund Báthory, dacă era nevoie, fapt care le îngăduie imperialilor 
să-l avertizeze pe principe că orice încercare a acestuia de a se împăca cu 
otomanii va fi stânjenită de Mihai“. Din solia domnului român răsare limpede 
dorinţa acestuia de a respinge orice subordonare faţă de Sigismund: “Dacă 
Maiestatea Sa imperială ar cădea la înțelegere cu transilvăneanul, ca acesta 
să rămână în ţară, voievodul [Mihai] declară că nu vrea să se subordoneze 
aceluia, nici să-l recunoască de stăpân”*!. Așa cum arătase şi Giovanni 
de'Marini Poli, Mihai Viteazul preciza că este gata să pornească împotriva 
otomanilor, dar și împotriva transilvăneanului. Îl îndemna pe arhiduce să 
acţioneze cu încredere, întrucât el îi are de partea sa pe secui și are “cam 4 
000 cazaci buni, care cunosc toate drumurile și potecile din Transilvania. 
Aceştia ar putea pătrunde rapid în Transilvania, îndemnând la răscoală pe 
sași” care erau nemulțumiți de realegerea lui Sigismund ca principe“. Cu 
acordul arhiducelui, el poate să-l atace prin surprindere pe Sigismund 
Bâthory, iar cererile repetate ale domnului de a-l înlătura pe Sigismund îl 
face pe N. Iorga să considere că “Din partea lui Mihai se gândea desigur încă 
din acel moment că ar putea fi el stăpânul acestui Ardeal, pe care se vedea 
bine că n-are cine-l apära”®. 

Gândul domnului de a uni cele trei ţări era însă mai vechi, problema 
unității românești fusese pusă cu toată claritatea încă de la mijlocul secolului. 
Mihai nu face altceva decât să-i convingă pe aliații săi de necesitatea acestei 
uniri. Deocamdată, răspunsul arhiducelui este foarte rezervat în ceea ce 
priveşte planurile de unitate românească făurite de Mihai. Cerându-i să nu 
întreprindă nimic împotriva nimănui, arhiducele îl lăuda pe domn pentru 
vitejia, sinceritatea și credinţa sa, iar acţiunile puse pe seama lui Sigismund 
Bâthory, pentru a spori gloria acestuia, erau recunoscute acum ca fiind 
înfăptuite de el. Discuţiile dintre solul lui Mihai și Maximilian erau 
consemnate la Cașovia (Kossice) la 25 septembrie 1598. La începutul lunii 
octombrie Mihai trimisese pe Petru Armeanul cu noi planuri care, de fapt, 

vizau realizarea unității naţionale românești. Solul domnului îi arăta lui 
Maximilian că are oameni în Polonia și este în înțelegere cu voievodul 
Chievului, de care ascultă Rusia, Polonia, Volinia, Lituania. În asemenea 
împrejurări, dacă “Ardealul, Țara Românească și Moldova ar fi împreună, cum 
el are mulţi prieteni în Polonia [...] cine știe ce ar mai trimite Dumnezeu, mai 
ales că regele nu e în ţară”“. Este pentru prima dată când Mihai își dezvăluie 
gândul său privind unitatea naţională şi o făcea ademenindu-l pe arhiduce cu 
coroana Poloniei, ceea ce ar fi însemnat răzbunarea umilinţelor trecute, dar 
stăruințele domnului sunt și de data aceasta zadarnice. Constrâns de 
împrejurări, el îşi concentrează toată energia pentru confruntarea cu otomanii 
ale căror trupe se strânseseră pe celălalt mal dunărean. i 


Ştiind că principalele forţe otomane s-au concentrat la Vidin și Nicopol, 
Mihai Viteazul şi-a așezat tabăra la Caracal. Luptete vor începe însă în 
răsăritul țării, după cum se arată în Cronica Buzeştilor. Pașa de Silistra trece 
Dunărea cu oamenii săi și cu tătarii dobrogeni. Împotriva lor, Mihai Viteazul 
trimite pe Dumitru vornicul. “Şi să loviră de faţă unii cu alţii la sat la Chiselet 
și fu biruit Mehmet (Ahmed, corect n.n.) paşa de-i bătură și-i goniră 
luându-le și doao steaguri de le-au dus la Mihai vodă în Caracal”. Această 
luptă s-a dat înainte de 22 septembrie 1598, deoarece la această dată trimisul 
căpitanului de Sătmar părăsea Caracalul și, în raportul trimis arhiducelui 
Maximilian, vorbește de această victorie, menţionând că a văzut mai multe 
steaguri, mulți cai capturați de la adversar, mulţi otomani fiind omorâţi sau 
înecându-se în Dunăre“. 

După această victorie Mihai va pomi împotriva lui Hafiz Ahmed pașa, 
cel care avea comanda tuturor oștilor otomane aflate pe linia Dunării. Este 
adsevărat că oștile otomane s-au strâns încet, dar și domnul român s-a 
străduit cât mai mult ca să amâne deschiderea ostilităților. El îi trimite un sol 
lui Hafiz arătându-i că doreşte să păstreze relaţii bune cu Poarta. Aceste” 
tratative sunt înregistrate de cronicarul Selaniki, demnitar la Constantinopol 
în această vreme. Hafiz raporta sultanului că “De multă vreme ne aflăm în 
gâlceavă cu afurisitul de Mihai, voievodul Țării Româneşti, care se allă în 
stare de răscoală. De aceea, când ne ciocnim cu el, când îi arătăm prietenie 
falsă. În acest timp, amândouă părţile stăm și veghem. Dușmanul legii Mihai 
spune într-una: «Eu sunt un rob supus și tributar al măriei sale padișahul, 
ocrotitorul lumii, şi ascult de porunca sa»”. Dintr-un raport venețian din 
Constantinopol, din octombrie, ar reieşi că domnul nu s-a sfiit, cum crede 
Aurel Decei, să-i spună adevărul sultanului. Solul lui Mihai îi arăta lui 
Mehmed al III-lea că “ientându-i sultanul toate greșelile şi datoriile sale, şi el 
făcându-se prieten şi supus credincios”*, a deschis schelele, a trimis tributul 

și drept răsplată pentru buna lui credință, solul său a fost reținut de bostangibași 
și împotriva lui a fost trimisă oaste. 

Înainte de a trece Dunărea, Mihai primește din partea lui Sigismund 
Báthory cererea de ajutoare pentru apărarea cetăţii Oradea, atacată de 
otomani. Domnul îi trimite 3 500 de voinici sub comanda lui aga Leca, dar, 
dorinţa domnului era aceea ca oamenii trimiși de el “să se ducă cu orice preţ 
spre a se uni cu oamenii împăratului””, fapt care nu s-a împlinit deoarece s-a 
opus Sigismund. 

Mihai se hotărăște să-l atace pe Hafiz, care se afla la Nicopol, împreună 
cu Karaman pașa. “Cât ce înţelesei aceasta, relatează domnul, știind că 
Oradea se află încă la mare strâmtoare, îmi adunai oastea mea cu care plecai 
spre părţile Dunării împreună cu toţi oamenii mei și mă aşezai în faţa 
lagărului lor. Cât ce ne zăriră, ei ieșiră asupra noastră vitejeşte cu oastea lor, 
iar eu, chemându-l pe Dumnezeu, începui bătaia cu ci, și a fost o ispravă prea 
frumoasă și vrednică de pomenire şi cu ajutorul lui Dumnezeu, deși îmi 
uciseră calul sub mine și rămăsei rănit la un umăr, câștigai izbânda asupra 
lor, pricinuindu-le mult omor, căci Karaman pașa a fost ucis cu o mulţime de 
căpetenii de seamă, iar Hafiz pașa cu anevoinţă scăpă în cetăţuia 
Nicopolului'”!. 

Din Cronica Buzeştilor ar reieși că această luptă s-a dat la începutul 
lunii septembrie, după care a urmat asediul Nicopolei. S-au făcut unele 
spărturi în zid și la 10 septembrie s-a încercat luarea cu asalt a cetăţii, dar n-au 
putut-o cuceri. Aurel Decei consideră însă că lupta de la Senadin s-a dat în 
ziua de 28 septembrie”. Merită să fie reţinut amănuntul menţionat în Cronica 
Buzeştilor: la această bătălie a participat şi “toată gloata”. Mihai precizează 
că n-a putut cuceri cetatea deoarece i-a lipsit pulberea. 

În raportul trimis la Constantinopol, Hafiz explică altfel cauzele 
înfrângerii sale. Nu este vorba numai de un atac impetuos condus cu toată 
vigoaraea de domnul român. Acesta şi-a pregăti! cu grijă atacul, urmărind să 
obțină un avantaj, chiar minim, surprinzându-l pe adversar. Hafiz arată că 
Mihai “a construit totuși șăici pe Dunăre și a pregătit foarte multe şi diferite 
feluri de zaherele. După accea, el a pus telali precum că le vinde cu prețuri 
scăzute. Atunci raialele şi spahii s-au îndreptat într-acolo și au început să sc 
apropie unii de alţii. În această învălmășcală, au trecut cu vasele pe partea 
cealaltă foarte mulţi afurisiți înarmaţi. De aceea, s-a dat de știre că afurisitul 
cel viclean pregătește un şiretlic. Dar, până la sosirea acestei ştiri, el adusese . 
din timp și pe ascuns niște tunuri mari (şahi darbzenler) prin stufăriş, pe care, 
punând oameni, le-au aşezat în locuri înalte și a început să tragă asupra oștii 
islamice. În felul acesta vicleșugul lui s-a dat pe faţă. Atunci, oastea noastră 
războinică, văzând că se trage din tunuri, a început să fugă iarăși””. 

Așadar, domnul a mascat trecerea unei părți din oastea sa peste Dunăre, 
l-a atras pe adversar în cursă și atunci s-a dezlănțuit atacul irezistibil. 
Otomanii s-au opus o vreme “afurisitul de Mihai a dat el însuși un atac asupra 
lui Hafiz Ahmed paşa”, dar paşa “cu ajutorul lui Allah și potrivit vorbei 
«fuga la timpul potrivit înseamnă bărbăţie»”, a reușit să scape cu viaţă. 
Însoţit numai de doi oameni, Hafiz fuge la Târnovo, de unde trimite 
scrisoarea sa către marele vizir. Întreaga tabără otomană cu provizii, corturi 
și tunuri sunt capturate de oamenii lui Mihai”. 

Ibrahim Pecevi, un alt cronicar otoman, relatează că oamenii lui Mihai 
cucerind tabăra lui Hafiz i-au adus domnului “până și anteriul și șalvarii și 
turbanul cu care se îmbrăca Hafiz pașa. Blestematul [Mihai] a îmbrăcat cu 
ele o femeie ușuratecă și arătând-o oștirii sale, a zis: «lată că l-am prins pe 
serdar! Ce deosebire este între el și aceasta?»"5. O glumă, i-am spune 
soldăţească, Hafiz fiind un eunuc. După această victorie, oastea lui Mihai a 
rămas trei zile lângă Nicopol “de tot plenuia ţara turcească”. Apoi s-a 
îndreptat spre Vidin, “şi am mers zece zile, începând de la Dunăre până la 
munţi iar de la munţi până la Dunăre, pustiind toată ţara dușmanului și 
ucigând câţi dușmani se puteau găsi, și pe câţi creștini i-am aflat, i-am făcut 
pe toți să treacă în Țara Românească, împreună cu familiile, avuturile și 
vitele””. Şi în Cronica Buzeştilor se arată că s-a mers prădând totul din 
Dunăre până în munţi. 

De la Mircea cel Mare, nici un domn nu îndrăznise să pătrundă atât de 
adânc în teritoriile stăpânite de sultan. În Europa circulă vești despre faptele 
de vitejie ale domnului. Dintr-o scrisoare trimisă de judele Sibiului bistriţenilor 
se arată că “Mihai al nostru a trecut Dunărea, a cucerit Nicopolul și merge 
înainte, toată Bulgaria i s-a supus”*, iar 12 000 de Bulgari au ocupa. trecătorile 
Balcanilor încât nici scrisorile nu pot trece. 

După ce pustieşte totul până în munţi, Mihai îi atacă pe otomanii care se 
concentraseră în jurul Vidinului. “Când ajunserăm la Vidin, povestește 
domnul, atunci văzui că sangeacul din Vidin cu alți sangeaci laolaltă şi alţi 
turci din împrejurimile acelea și chiar din Sofia, toți foarte viteji, ne aşteptau 
curajoși. Fără amânare, mă izbii cu ei şi deşi începură voinicește să țină piept 
și să se bată, noi, cu ajutorul lui Dumnezeu, i-am învins și i-am zdrobit rău 
de tot, tăind foarte mulţi din ei în bucăţi. Şi eu, în această luptă, primii de la 
un turc, o Suliţă în piept, pe care o smulsei şi o rupsei cu mâinile mele. Le luai 
artileria şi tot ce aveau în lagăr”. Cronica Buzeștilor scoate în evidenţă meritul 
lui Stroe și Preda Buzescu, boierii care-l salvează pe domn în această situaţie 
critică, tăindu-i capul turcului care-l împunsese cu sulița pe domn şi omorând 
și alți tovarăși ai acestuia: “multă bărbăţie arătară Buzeştii înaintea lui Mihai 
Vodă că să luptară cu vrăjmașii și izbăviră pre domnu său din perire”*. 

Vestea înfrângerii otomanilor ajunge la Constantinopol, la 4 octombrie 
şi produce o mare impresie. Locuitorii capitalei nu se mai simțeau în 
siguranţă, iar marele vizir, la îndemnul sultanului, lua măsuri pentru pregătirea 
unor noi trupe!. 

“După această faptă, relatează Mihai, mă dusei la Cladova, tot o 
fontăreață de-a turcilor, unde-i întâlnii pe sangeacul de acolo așteptându-ne 
cu mulţime de turci și c-un număr marae de oameni, cu care începurăm lupta, 
care neputându-ne ţinea piept o luară la fugă. Din aceștia, cu voia lui 
Dumnezeu, o bună parte fu ucisă, iar ceilalți fugiră, urmăriţi fiind de ai noștri 
pe câmpuri, prinzând mulți din ei și omorându-i. Pe urmă petrecui șase 
săptămâni în ţara turcului şi voii ca toată țara să fie dată pradă focului și 
pustiită şi pe toţi creştinii pe care i-am găsit i-am trecut în Ţara Românească, 
cu toate ale lor”?. 

Szamoskizy menţionează și el faptul că domnul cu oastea lui au prădat 
cale de zece zile, timp de șase săptămâni*?. 

La Constantinopol se zvonea că Mihai a pomit spre Adrianopol şi se 
luau măsuri grabnice pentru a fi trimise întăriri ca să apere această cetate”. . 

Planurile lui Mihai sunt însă paralizate de Sigismund Bâthory, care 
amenința să intre și să cucerească Muntenia*5. Nu este vorba de simple zvonuri 
pentru că Mihai însuși mărturisește: “În vreme ce mă osteneam eu cu acestea, 
iată că niște trădători din Ardeal născociră o înșelăciune, trimiţându-mi 
scrisori în care spuneau că Oradea a fost luată de turci [...] așa că eu, dând 
crezare veștilor lor, nu-mi dădui seama de înșelăciune și mă întorsei în Țara 
Românească cu toți oamenii mei”*. 

O victorie otomană la Oradea însemna o mare înfrângere pentru 
creștini. În același timp oferea posibilitatea conducătorilor otomani să 
uimită trupe împotriva Munteniei. De aceea domnul este silit să renunțe la 
ideea de-a fructifica rezultatele succeselor sale militare din sudul Dunării și 
revine la nord de fluviu. Fapta lui Sigismund Băthory a fost considerată drept 
o trădare și ca nu-și găsește nici o justificare politică sau militară. Ar putea 
fi atribuită invidiei acestui tânăr neputincios în fața marilor succese obținute 
de Mihai. 

Într-o scrisoare trimisă arhiducelui Maximilian din Caracal, la 16 
octombrie, Mihai face bilanțul pagubelor provocate de el dușmanului: 13 
000 de otomani cu doi pași și doisprezece sangeac-bei au fost înfrânți la 
Nicopol, unde sunt arse 6 000 de case; la Vidin sunt înfrânți 1 000 de otomani 
și sunt arse 12 000 de case. În afară de acestsea a ars Plevna, Vraţa, 
Florentinul și Rahova, iar de la Dunăre până la Sofia a pustiit 2 000 de sate. 

- Revenit la nord de Dunăre, domnul plănuia o acțiune ofensivă în Dobrogea, 
cu gândul să ajungă până la Cetatea Albă”. 

În timp ce făcea aceste pregătiri care să-l apropie şi de Moldova, Mihai 
intervine pe lângă împărat în favoarea lui Sigismund Bâthory (noiembrie 12, 
din Târgoviște). Având în vedere serviciile aduse de acesta creștinătății și 
ținând seama că otomanii asediau Oradea, era de preferat ca să nu se 
întreprindă nimic împotriva principeluit*. Domnul, ca de obicei, dă dovadă 
de înţelepciune, de cumpănire şi în ciuda faptului că principele îl trădase, 
făcându-l să renunțe la acţiunile sale din sudul Dunării, în numele cauzei 
comune el solicita îngăduinţa împăratului. Se poate să fie în această intervenţie 
şi o disimulare a planurilor domnului de a-l alunga pe Sigismund, cum crede 
N. Iorga”. De altfel, domnul ştia încă de la începutul lunii octombrie că 
Sigismund ducea tratative cu Zamoyski şi Andrei Báthory, în vederea 
realizării unei înțelegeri cu otomanii”. 

Ceeace dorea Mihai era ca între el și Sigismund să nu existe decât relații 
de alianţă. El jurase supunere împăratului și înţelegea să rămână credincios 
jurămintelor sale. 

La 5 noiembrie Mihai se afla la Târgoviște. Ca un bilanţ al faptelor sale 
săvârşite în 1598 el menţionează în Memoriul său: “Acuma oricine va putea 
cunoaște câtă pagubă am făcut dușmanului și câtă slujbă creştinătăţii, 
înfrângând atâta ţară, începând de la hotarele Ardealului până unde se varsă 
Dunărea în Marea cea Mare, ostenindu-mă zi și noapte fără să fi avut pace 
sau odihnă nici în vreme de vară, nici de iamă, necruţând nici cheltuială, nici 
altele, nici primejdie de orice fel”*!. 

Acţiunile lui Mihai pe plan militar au avut darul să stânjenească 
aprovizionarea cu oameni și alimente a trupelor otomane care asediau 
Oradea. Din lipsa hranei în tabăra otomană au loc răscoale, iar Satârgi este 
silit să părăsească asediul acestei cetăţi. El se va retrage spre Belgrad unde 
este sugrumat ca urmare a insucceselor oștilor otomane. La eșuarea planurilor 
otomane contribuția lui Mihai fusese decisivă. Ofensiva domnului român 
provocase mare îngrijorare la Constantinopol. Ceea ce îi neliniștea și mai 
mult pe conducătorii otomani era ridicarea creștinilor din Balcani alături de 
Mihai. În divanul sultanului se discută această situaţie alarmantă și concluzia 
la care se ajunge e că nemulțumirile au izbucnit din cauza prigoninlor și 
pentru că oamenii nu mai puteau face faţă unor dări excesive”. A trebuit ca 
să apară acest om care nu a mai acceptat nici o umilire, pentru ca otomanii să 
privească realităţile în faţă. Sunt interogaţi prizonierii pentru a afla cauza 
luptei românilor, dar şi a supușilor din sudul Dunării. Cronicarul Selaniki 
imaginează un sfat ţinut de Rudolf al II-lea cu demnitarii și comandanții 
oștilor sale. Printre cei de față, dar așezat într-un loc modest, acolo unde se 
lasă încălțămintea, ca la curtea sultanului, îl aşează pe Mihai. Ultimul căruia 
i se adresează împăratul este domnul român: “Spune și tu! Să vedem ce vei 

grăi, căci tu eşti capul răscoalei”. Cronicarul subliniază, aşadar rolul 
excepţional jucat de Mihai. El era cel care trebuia să explice pentru ce s-a 
ridicat împotriva unui stăpân aşa de putemic cum era sultanul. Răspunsul 
domnului român este un aspru rechizitoriu pe care acesta îl face regimului 
otoman: “Aceste vorbe ale voastre - ar fi răspuns Mihai - se potrivesc cu 
vremea vechilor padişahi. Atunci o mie de neferi de-ai lor nimiceau zece mii 
de ostași. Acum, sub padișalâcul sultanului Murad (de fapt este vorba de 
Mehmed al III-lea, 1595-1603 n.n.) oastea aceea și feudele şi apanajele cetei 
de ostaşi și posturile lor și ținuturile lor sunt pe ducă. Ele au fost cumpărate 
și vândute din mână în mână. Nu a rămas cinste, onoare și respect. Se poate 
ca omul să dea pe un preţ de nimic lucrurile și apanajele cumpărate? Se vede 
că nu! Acum apanajele oștii lui Osmanoglu, fie creștini, fie cei din ogeacul 
de ieniceri, precum și toţi demnitarii împărăției, sunt aleși dintre străini și 
dintre raiale josnice. Tirania dărilor puse asupra raialelor ţării nu are hotar”. 
Şi observă același cronicar “Turcii sunt drepți, dar au luat tirania drept 
călăuză. Raialele nu mai sunt respectate și oastea lor nu mai ascultă de 
firmane”*?. Racilele care începeau să submineze această mare construcţie 
politică erau lipsa de disciplină şi mai ales corupţia, iar intelectuali cinstiţi, 
ca Selaniki, întrevedeau consecin;ele funeste ale unei asemenea stări de fapt. 
Ele nu puteau fi eradicate, ar fi îrsemnat o schimbare de sistem, imposibilă 
în acel moment. Important este însă faptul că faptele domnului român, 
victoriile obținute de acesta, turburările produse în economia imperiului, 
dezorganizarea spatelui frontului armatelor care luptau împotriva imperialilor, 
toate acestea îi determină pe demnitarii Porții să accepte modificări 
substanțiale în tratamentul ce trebuia aplicat supușilor direcţi, sau vasalilor. 
Sunt reduse dările, țările române vor beneficia, după dispariţia lui Mihai, 
timp de o jumătate de secol, de un regim mult mai blând, otomanii respectând 
în mare pante înțelegerile care se încheiaseră cu aceste țări. 

În afara acestor rezultate practice pe plan politic şi economic, meritele 
şi faptele domnului sunt recunoscute în chip oficial de către conducătorii 
Imperiului Habsburgic, ecoul victoriilor sale ajunge până în cele mai 
îndepărtate colţuri ale Europei. O corespondenţă bogată, acele “avvisi”, 
ziarele vremii, consemnează victoriile românilor, se formulează aprecieri 
elogioase la adresa domnului. Dacă moscoviţii proiectau o eventuală 
colaborare cu Liga sfântă, adversarii lui Mihai se tem. Victoriile domnului 
român produc îngrijorare la curtea polonă, printre partizanii politicii orien- 
tale dusă de cancelarul Zamoyski. 

Pentru Curtea de la Praga domnul român devine stâlpul politicii orientale 
a Imperiului şi în afara banilor promiși sau a trăsurii cu mai mulți cai îi 
dăruia, la 31 august 1599, castelul Kiinigsberg, cu toate cele ce țineau de el, 

danie întărită, la 2 mantie 1600%. În același timp, o parte dintre marii nobili 
din provinciile răsăritene ale regatului polon stabilesc legături cu Mihai, 
pentru a găsi mijloacele care să contracareze ofensiva contrareformei, 
prozelitismul catolic al cărui campion era cancelarul Zamoyski. 

Toate acestea demonstrează marele prestigiu de care se bucură domnul 
și țara sa. După patru ani de eforturi militare și economice deosebite, 
Muntenia, foarte puţin luată în seamă până în 1593, ocolită de oamenii ligii, 
neintrând în calculele politice europene, devine o forţă care trebuie luată în 
consideraţie, de care trebuia să se țină seama. 

XI. ÎNFĂPTUIREA MARELUI IDEAL 


Cerându-i împăratului să-l îngăduie pe Sigismund Báthory, era un act 
prin care Mihai nu-și disimula gândurile. El le exprimase în anul 1598 în mai 
multe rânduri, stăruitor chiar. lar planurile domnului se dezvăluiau, în acel 
an, în ciuda prudenţei cu care sunt formulate. Potrivit acestor planuri 
domnul nu dorea altceva decât să i se îngăduie să ia Moldova. Când 
succesiunea lui Sigismund Bâthory crează o stare de instabilitate în principatul 
de la nord de Carpaţi, Mihai se oferă să asigure el stabilitatea de care avea 
anevoie Liga sfântă, alungându-l pe Sigismund. Imperialii par să accepte 
această sugestie, la un moment dat, dar revin la politica lor de tergiversare, 
în speranţa că-l vor putea înlocui ei pe Sigismund, prin tratative, oferindu-i 
altceva în schimbul principatului, sau cu puterea armată. 

Este evident că domnul român nu forţează lucrurile deoarece se duceau 
luptele cu otomanii sub zidurile Oradiei și mai ales că, în acel an, el 
îndrăznisz să ia ofensiva, nu iama, atunci când trupele se aflau dispersate în 
cantonamente, ci într-un anotimp în care se desfășurau ostilitățile și în 
prezenţa unui dușman pregătit să-l atace. De aceea, pentru folosul comun, el 
acceptă recomandările venite de la Praga, pentru a nu ataca nici pe leremia 
Movilă şi nici pe Sigismund Bâthory. 

La începutul anului 1599 atenţia sa era îndreptată tot spre linia Dunării. 
Tătarii primiseră poruncă din partea sultanului ca să ierneze în apropierea 
hotarului imperial şi cum se va ivi prilejul să atace și să pustiască Transilvania. 
Hanul nu poate întreprinde însă o asemene expediţie, fiindcă nu are mijloacele 
necesare, din care cauză se gândește iarăși să intre în alianţă cu creștinii. Se 
temea, ca sultanul să nu-i întindă o cursă sau să-l înlăture cu forța. Mihai știa 
că otomanii fac unele pregătiri şi se aștepta la un atac din partea acestora. 
Demnitarii Porții şi sultanul înțelegeau că au abuzat de puterea lor, dar 
Mehmed al III-lea nu se împăca deloc cu gândul că turpele sale au suferit 
atâtea pierderi din partea cuiva care-i fusese și se declarase că-i este supus. 
De aceea, i se trimite poruncă pașei de Silistra ca să facă pregătirile necesare 
şi împreură cu oamenii din sangeacatul său, cu tătarii dobrogeni și cu 
cerchezii să-i vină de hac acestui “rău și viclean”, epitetele cu care este 
gratificat domnul român arătând cât de mare era indignarea și nemulțumirea 
padișahului, cât rău pricinuise Mihai, prin acţiunile sale. I se cerea pașei, 
căruia i se lăuda înţelepciunea și prudenţa, să acţioneze cu multă abilitate, să 

pătrundă în Muntenia “să-i ucizi populaţia bărbătească, să iei în robie 
femeile şi copiii şi să jefuieşti şi să distrugi bunurile și avuţiile lor”. Să facă 
tot ce-i stă în putință pentru a aduce din nou Muntenia sub ascultarea 
Sultanului!, | 

Mihai era pregătit să întâmpine acest atac, dar și să treacă la ofensivă. 
În primele luni ale anului: 1599 nu se înregistrează însă nici o acţiune. Elgere 
împăratului să-i trimită 4 000-5 000 de archebuze, arme pentru călăreţi -și, în 
același timp, ar fi dorit să i se trimită doi sau patru colonei pentru instruirea 
trupelor de infanterie și cavalerie?. O solie a domnului solicita 3 000 de 
infanteriști şi trimiterea generalului George Basta în Muntenia’. 

Imperialii nu manifestă nici un entuziasm faţă de planurile domnului 
român, pentru că şi Rudolf şi sultanul înclinau spre realizarea unei înţelegeri, 
dovadă că ambele tabere nu mai aveau resurse fizice și economice pentru 
continuarea ostilităţilor.I se trimiteau, totuși, domnului o trăsură cu opt cai 
de război şi alte daruri preţioase, amintindu-i-se şi de castelul dăruit nu de 
multă vreme în Silezia. 

În luna martie Ahmed pașa de Silistra trece Dunărea cu 4 000 de 
oameni și șase tunuri, jefuieşte mai multe sate (într-unul dintre ele țăranii 
petreceau fără nici o grijă la o nuntă!), dar riposta lui Mihai este fulgerătoare. 
Invadatorii sunt înfrânți și măcelăriți, pașa salvându-se peste fluviu cu 
numai 50 de oameni“. 

Despre ciocnirile din martie-aprilie care au loc între domnul român și 
otomani circulă zvonuri în toată Europa, de la Praga până la Zaragoza în 
Spania. Este adevărat că în unele dintre ele sunt exagerate faptele domnutui, 
dar ele sunt importante tocmai din acest punct de vedere, pentru că ne 
demonstrează cât de mult crescuse faima domnului român. La Zaragoza se 
ştia la 26 martie că în acestă lună domnul trecuse Dunărea şi mersese până 
la depărtare de două zile de Adrianopol, provocând mari pierderi dușmanului. 
Pentru că otomanii se pregăteau să atace din două părți Muntenia, Mihai se 
retrage și atacă una din oștile care-i amenințau țara. Îmbărbătându-și 
oamenii, obosiţi de drum şi încărcaţi de prăzi, Mihai obţine o victorie 
strălucită capturându-l pe saugeacul turc şi steagul împărătesc, “câștigând 
astfel cea mai fericită izbândă ce a putut fi câștigată vreodată de ostași cu 
puţină pierdere din ai noștri”5. Victoria lui Mihai este socotită atât de mare 
încât se credea că sosise momentul ca cei ce ameninţaseră Europa cu 
cucerirea să fie definitiv învinşi, dacă i se trimiteau ajutoare lui Mihai, omul 
care deschisese drumul spre lerusalim. Această victorie românească explică 
tratativele de pace iniţiate de sultan cu puterile creștinef. Această relatare 
este reprodusă în rezumat, cuprinzând aceleași date esenţiale - înfrângerea 
unei oști de 15 000 de otomani, capturarea sangeacului și steagului împărătesc 
- într-o relatare din Köln”. 

La Roma, tot în martie, se vorbeşte despre o victorie obținută de Mihai 
în aceeași lună. După faptele strălucite din 1598 domnul “a mai săvârșit 
acum ceva demn de eternă amintire”. Este vorba, ca şi în relatările precedente, 
despre o înaintare a domnului în direcția Adrianopolului. Ameninţat de turci, 
Mihai se retrage și deşi era inferior numeric şi-a îmbărbătat ostașii “să se 
poarte cu vitejie, şi pentru gloria lu Christos, ai cărui oșteni erau, și pentru 
faima naţiunii lor și aromanilor, din care mărturiseau că se trag”*. Aducându-și 
aminte și de victoria asupra lui Sinan pașa, românii își adună forțele, atacă, 
ucid 10 000 de duşmani şi-l prind pe sangeac și iau steagul verde, 
producându-le otomanilor atâta groază încât acum ei ar putea să-l înfrunte 
chiar și pe sultan, iar imperialii ar putea obține mari izbânzi”. O veste similară 
celor reproduse până acum era consemnată la Praga în 5 aprilie 1599". 

Informaţiile venind din Zaragoza, Roma, Köln, Praga nu puteau porni 
din aceeași sursă, iar coincidenţa faptelor relatate este perfectă. Lipsa 
oricărei nepotriviri ar face să se creadă că riposta lui Mihai Viteazul nu s-a 
limitat numai la respingerea atacului sangeacului de Silistra. Ambasadorul 
venețian de la Praga ştia însă că domnul a încercat să treacă fluviul de două 
ori, dar nu a izbutit să întreprindă nimic, deoarece fluviul nu a înghețat, iar 
a doua oară s-au revărsat apele". 

Despre pregătirile militare pe care le fac otomanii în luna aprilie, fapt 
care subliniază câtă îngrijorare provocaseră la Poantă luptele din sudul 
Dunării din 1598, se spunea că au ca scop un atac îndreptat împotriva 
Munteniei. Se trimiteau crainici, la începutul lunii, ca să facă chemare la 
oâste și se punea problema ca la campania organizată în acea primăvară să 
meargă şi aga al ienicerilor, fapt neobișnuit, pentru că acesta pornea numai 
atunci când sultanul lua personal conducerea armatei. Se estima că oștile ce 
urma să se concentreze se vor ridica la 40 000 de oameni și “toate acestea se 
fac pentru a pomi asupra bietului Mihai”"?. Dar graba marelui vizir de a 
scoate cortul în afara capitalei, semn că va fi război, se stinge treptat şi la 
această nouă schimbare contribuie evenimentele care se petrec în Transilvania 
la sfârșitul lunii martie. 


În iamă Sigismund Báthory trimisese o solie la Praga alcătuită din 
Ştefan Bocskay și episcopul Dimitrie Napragi. Misiunea celor doi era aceea 
de a-l convinge pe împăni că principele va duce o politică antiotomană și în 
același timp ei trebuiau să justifice întoarcerea lui în Transilvania, vinovaţi 
fiind, pentru schimbarea sa, oamenii împăratului, pentru că n-au respectat 
cele convenite între principe și împărat!?. Ca tratative să se încheie în modul 
ce mai potrivit și în interesul ambelor părți, Sigismund dorea să i se restituie 
Oradea şi alte trei fortărețe. Îngrijorătoare erau însă rapoartele duhovnicului 

lui Sigismund. Încă din ianuarie, acesta arăta că Sigismund este un debusolat, 
mereu bolnav, suferind de colică (o definiţie eufemistică a epilepsiei)'* și cu 
toate că părea că se înţelege bine cu soția, Carillo mărturisea la începutul 
lunii februarie că non so nulla de la consumatione. De altfel, Carillor mărturisea 
că Mihai Viteazul se temea ca răul să nu pătrundă în Transilvania prin 
Moldova, previziune care seva împlini în scurtă vreme. În ciuda unor 
aparente dispoziţii favorabile imperialilor, Sigismund ducea tratative secrete 
cu vărul său, cardinalul Andrei Bâthory şi cu partida polonă condusă de 
Zamoyski. La 22 martie, duhovnicul era edificat asupra planurilor lui 
Sigismund: voia să-i lase principatul lui Andrei, în schimbul unor feude în 
Polonia, să-i lase de asemenea și soția cu care urma să se căsătorească 
Andrei. Carillo nu întrevedea nici el o soluţie pentru o situaţie atât de 
complicată. Nici Rudolf nu era hotărât să ia vreo iniţiativă, singurul om 
lucid, în aceste împrejurări fiind Mihai Viteazul care era pregătit şi gata să 
intre în Transilvania pentru a curma răul din rădăcină. Domnul știa încă din 
toamna trecută despre tratativele secrete dintre Sigismund și vărul său și, în 
luna martie 1599, Andrei Bâthory se afla deja în Transilvania. Rudolf și 
oamenii săi crezuseră că se pot duce tratative cu Sigismund pentru a se face 
un schimb care să-l mulțumească pe acesta, nutriseră speranța că se poate 
ajunge la o înțelegere şi cu Andrei Bâthory, dar la 17 martie Carillo îi 
avertiza pe imperiali - așa cum o făcuse și Mihai, dar fără să fie ascultat - că 
la sfatul cardinalului, Sigismund trimisese o solie la Poartă “prin mijlocirea 
și pe calea lui Ieremia, voievodul Moldovei”, pentru a se începe tratativele 
în vederea încheierii păcii, în timp ce solii trimiși la Praga erau rechemaţi, 
indiferent de înțelegerile la care ajunseseră cu împăratul”. Carillo califica 
comportarea lui Sigismund drept trădare față de împărat şi față de proprii săi 
supuși, pentru că tratativele dintre cei doi veri fuseseră făcute fără consultarea: 
dietei principatului. 

În timp ce se realizau aceste înţelegeri între cei doi veri, Rudolf al II-lea 
îi ceruse arhiducelui Maximilian ca să ia conducerea Transilvaniei, cu titlul 
de guvernator, dar acesta refuzase s-o facă pentru că nu avea nici oastea 
necesară, nici bani, iar țara era secătuită. Nu ştia nici care va fi atitudinea 
stărilor faţă de el și nici nu se putea prezenta faţă de Mihai fără resursele 
necesare unei colaborări eficiente, cu atât mai mult cu cât domnul se arătase 
foarte credincios cauzei comune". La 12 aprilie demnitarii imperiali încă se 
amăgeau cu gândul că-l vor convinge pe Sigismund să le cedeze 
Transilvania”. Nu știau că la 29 martie, situaţia principatului fusese 
pecetluită prin înscăunarea lui Andrei Báthory ca principe. 

Situaţia nou creată este plastic surprinsă de cronicarul muntean: “Pre 
acea vrâme Batâr Jicmon craiul iar intrase în multe gânduri, care nu i-au fost 


203 


de nici un folos, nici lui, nici țării, cum zice că omul înțelept află calea și pe 
unde n-au umblat, iar deaca-și pierde firea, rătăcește şi pe unde au umblaL”*. 
Rătăcirile acestui principe sunt greu de înțeles. Cronicarul muntean încearcă 
totuşi să găsească o explicaţie: Sigismund era stăpânit de gândul cel rău “ca 
să despartă de Mihai vodă şi să închine Ardealul turcilor. Ci aminterea n-au 
avut cum face pentru cel jurământ rău și greu, ce au făcut cu Mihai vodă cum, 
până va fi el crai în Ardeal, turcii să n-aibă treabă”"*. Pentru a nu încălca el 
acel jurământ l-a chemat pe vărul său și “în cetatea Mediiașului [...] să 
strânseră toți voivozii și nemișii jurând toţi cu Batâr Andreiaș"'*. Noul 
principe moștenea și pretenţiile lui Sigismund de a stăpâni Moldova și 
Muntenia, realizând astfel o uniune dacică pe care o punea însă sub protecţia 
regelui Poloniei”. Sigismund își alunga soţia pe care o spolia de toate 
bunurile. Comportarea lui produce stupoare la Praga şi reacţia împăratului 
este promptă: Pezzen este trimis în cea mai mare grabă ca să-i ajungă pe solii 
lui Mihai şi să le reţină cei 100 000 de taleri trimişi pentru plata mercenarilor 
(domnul avea nevoie de 300 000), de teamă ca Andrei Bâthory să nu-i 
deposedeze el de acești bani”. 

Înainte ca să fi avut loc schimbările din Transilvania, încep tratativele 
cu otomanii. Bailul venețian informa pe doge, la 18 aprilie, că sosiseră doi 
soli din Moldova în vederea tratativelor de pace. Unul dintre soli cerea 
sultanului îngăduinţa ca în Muntenia să fie înscăunat Simion Movilă, 
eventual cu ajutorul otoman, iar celălalt, care adusese sultanei mame “o 
trăsură cu patru cai splendizi”, urma să rămână mai multă vreme la 
Constantinopol pentru a se realiza o înţelegere între otomani și creștini?!. Şi 
de la Sigismund Bâthory veniseră soli tot pentru pace, iar lipsa de bani îi face 
pe otomani să nu se mai grăbească cu organizarea unei noi campanii. 

Schimbările din Transilvania înseamnă de fapt izolaea politică şi 
militară a lui Mihai Viteazul. În timp ce Europa vedea în domn pe eroul în 
stare să elibereze continentul de o ameninţare atât de apăsătoare care 
stârnise atâta teamă și îngrijorare timp de două secole, vecinii lui Mihai îl 
izolează complet prin înscăunarea lui Andrei Bâthory. În jurul Munteniei se 
închidea perfect cercul dușmanilor, începând cu sultanul și încheind cu 
Zamoyski. Aceștia nu urmăreau altceva decât înlăturarea lui Mihai Viteazul. 
Situaţia era disperată din cauza disproporției de forţe atât umane cât și 
economice dintre Muntenia și adversarii săi. 

Ceea ce este impresionant, în aceste împrejurări atât de nefavorabile 
pentru domnul român este curajul cu care acesta știe să-și înfrunte, fără 
ezitare, destinul. În loc să se plece și să cerșească îndurarea vecinilor, el nu 
ezită să treacă la ofensivă. Bailul venețian ştia și el despre înfrângerea pașei 
de Silistra, dar nu menţionează nimic despre un atac al domnului în sudul 

Dunării. În schimb, la 23 aprilie, leremia Movilă se plânge regelui Poloniei 
că o parte din oastea lui Mihai a trecut Dunrea și a atacat Obluciţa, 
păgubindu-i și pe negustorii creștini, printre care se aflau și negustori din 
Spania. leremia îi cerea regelui ca să intervină pe lângă domnul muntean să 
nu mai întreprindă asemenea acţiuni care paralizau comerţul european cu 
Imperiul Otoman”. 

În aprilie oamenii lui Mihai atacă un detașament otoman, de 500 de 
oameni, și-i pradă de cei 30 000 de ducați trimiși tătarilor aflaţi la hotarul 
Imperiului Habsburgic”. În aceeași lună se vorbeşte de o nouă luptă pe care 
Mihai o dă la Rusciuc, cu 8 000 de oameni, împotriva lui Mehmed pașa. 
Românii repurtează o victorie deplină fiind capturată tabăra otomană”. Ştirile 
în legătură cu aceste ciocniri sunt fragmentare și nu este exclus ca ele să se 
refere cum crede și I. Sârbu la lupta cu pașa de Silistra, sau să fie vorba de o 
nouă confruntare pe care n-o mai menţionează și alte izvoare. 

Dar, în aceste momente atât de dramatice pentru domnia lui Mihai 
Viteazul, toate aceste informaţii, chiar dacă sunt confuze, ele ne arată faima 
extraordinară de care se bucură această personalitate în Europa, în lunile 
aprilie și mai ale anului 1599. Cuprinşi de entuziasmul creat de victoriile 
obţinute de Mihai, oamenii din apusul continentului lansează zvonuri care 
fac din el un adevărat erou de epopee, fără pereche în epocă. De exemplu, la 
Viena se înregistra la 2 mai că Mihai tăiase 20 000 de tătari și 9 000 de 
otomani izbutind să cucerească “două ţinuturi care se cheamă Cazan și 
Perekop”!%. La Bratislava se înregistra aceeași știre, cu precizarea că 
domnul a trecut Niprul în alianţă cu cazacii din Podolia”. Este cea mai înaltă 
culme pe care atinge faima lui Mihai, o faimă necunoscută de nici un domn 
român de până la el. Faptul că i se atribuie acțiuni ieșite din comun 
demonstrează prețuirea de care se bucura în ochii contemporanilor, iar 
implorarea divinității, ca toul să-i izbutească din plin; exprimă sentimentul 
de bucurie și uşurare născut din faptele sale: teama care planase asupra 
tuturor părea acum de domeniul trecutului, datorită acestui om al cărui nume 
se afla pe buzele tuturor. 

Şi în timp ce în Europa oamenii se bucurau de victoriile domnului 
român, Ţara Românească trece prin momente dramatice fiind ameninţată la 
toate hotarele sale. Mihai Viteazul era un om politic mult prea avizat ca să 
nu-și dea seama că i se oferă în cel mai bun caz un răgaz de câteva luni de 
zile. Schimbarea de domnie din Transilvania, oricât de nefavorabilă îi era, nu 
putea avea repercusiuni imediate pe plan politic şi militar, deoarece Andrei 
Bâthory trebuie să-și consolideze el însuși scaunul în urma unor tratative 
duse cu imperialii şi otomanii. Se va arăta împăratul sau sultanul favorabil 
schimbărilor din Transilvania? Niciuna dintre părţi nu se va arăta pe deplin 

mulţumită, iar în faţa domnului se deschidea perspectiva unor intense 
tratative diplomatice al căror scop va fi paralizarea acţiunilor noului 
principe. Acesta se și grăbise, după cum mărturisea Carillo, ca prin intermediul 
lui Ieremia Movilă să ducă tratative cu sultanul. În același timp Andrei 
Bâthory îi scrisese lui George Basta, generalul imperial, să nu întreprindă 
nicio acţiune împotriva principatului, deoarece el va sta alături de Maiestatea 
sa și de Republica Creștină. Prudent, cardinalul făcuse să dispară din 
titulatura sa Moldova și Muntenia, dar se știa că reînoise pacea cu sultanul, 
fapt confirmat de bailul venețian din Constantinopol. Acesta din urmă îl 
informa pe doge că un ceauş fusese trimis în Transilvania ca să ceară 
Supunerea noului principe faţă de sultan. Remarca şi bailul venețian situaţia 
critică a domnului român datorită evenimentelor din Transilvania care “au 
întrerupt nu numai cursul vitejiei şi meritului lui Mihai, dar au adus prejudicii 
întregii creştinităţi”?”. Pregătirile militare făcute de otomani și amânate din 
lipsa de fonduri aveau drept scop Muntenia și abia după aceea se va trece mai 
departe. Lui Mihai nu-i rămăsese decât să treacă cu oastea sa, cu bărcile, în 
Rusia! O alternativă la care Mihai nu se gândise. El încerca să obțină de la 
Rudolf ajutoarele întârziate din cauza evenimentelor din Transilvania. În 
timp ce își manifesta dorința de a rămâne alături de împărat, oamenii din 
preajma lui Rudolf considerau că este greu să se trimită ajutoare, în 
asemenea împrejurări. Singura soluţie era aceea de a urma soarta Transilvaniei, 
sau ca Mihai să se retragă în Silezia, la castelul dăruit lui de împărat cu puțină 
vreme mai înainte”. Şi într-un raport din Praga (3 mai 1599) se spunea că 
Mihai, înconjurat numai de dușmani, s-ar putea retrage la curtea imperială”. 

Era o constatare care răsare în mod spontan în mintea oricărui om 
obișnuit, având în vedere situaţia dificilă în care se afla Mihai. Dar acesta nu 
se gândeşte nici o clipă să-și părăsească ţara. Încearcă să surprindă 
corespondenţa dintre Andrei Bâthory și leremia Movilă”, îl trimite pe Nichifor 
Dascălul în Polonia ca să-i atragă de partea sa pe unii nobili, să angajeze 
mercenari printre cazaci. În sudul Poloniei avea loc la 27 mai un adevărat 
seim al micilor. nobili care voiau să meargă în Muntenia, în ajutorul lui 
Mihai. În ciuda poruncilor regale se strângeau unelte, care, cai și flinte şi 
erau trimise domnului român. 

În timp ce imperialii ezitau, tergiversau și așteptau ca soarta să dea 
evenimentelor un curs favorabil lor, Mihai propunea din aprilie înlocuirea 
cardinalului, propunere repetată și mai târziu când, la 14 iunie, din Praga, 
Cinzio Aldobrandini era avizat că Mihai informase curtea imperială că este 
gata să-l alunge pe cardinal din Transilvania*. Deci nu numai că nu se pregătea 
să-şi părăsească țara, dar nici măcar nu se gândise la această altemativă. 
Dimpotrivă, era gata să treacă la acțiune, să se apere la nevoie sau să atace 

și să-l elimine pe cel mai periculos adversar și, așa cum avea să scrie loannis 
Bisselius, dintr-o perspectivă care-i îngăduia să judece lucrurile cu 
imparţialitate, “din fructul sădit de Bathoreștii degeneraţi va răsări și înflori 
câmpia gloriei sale”. 

Mihai ştie înă să-și disimuleze perfect gândurile și planurile. Abia 
acum, în aceste condiţii critice în care se afla Muntenia, se dezvăluie la 
adevăratele sale proporţii geniului politic al acestui domn. Zvonurile care 
circulă în legătură cu intenţia sa de a părăsi ţara pornesc și din anturajul său. 
El ştia bine că Andrei Báthory nu putea schiţa nici un gest ofensiv, de unul 
singur, ci numai în unire cu Ieremia Movilă și Zamoyski, patronul său. 
Pentru aceasta însă avea nevoie de acordul Porții sau al lui Rudolf, aliatul lui 
Mihai. Dacă imperialii nu știau exact ce trebuie întreprins într-o asemenea 
Situaţie, cardinalul, în ciuda eforturilor depuse cu sprijinul lui Ieremia 
Movilă, nu obținuse confirmarea Porții. Atacându-l pe Mihai, Andrei 
Báthory risca să fie la rândul său implicat în același timp într-un conflict cu 
imperialii și cu otomanii. Cunoscându-și bine adversarii, Mihai concepe 
planul subminării alianţei cardinalului cu Ieremia și polonii. În consecinţă, el 
lasă să se înţeleagă, în anturajul lui Andrei Bâthory, că se teme din cauza 
dușmanilor care îl înconjoară din toate părțile, din care cauză ar dori să se 
retragă la castelul său Kiiningberg, din Silezia. Îi cerea cardinalului îngăduința 
ca să treacă prin Transilvania, lui și oamenilor săi, al căror număr se ridica la 
32 000, cifră care era echivalentă cu efectivul uneia dintre cele mai 
numeroase armate din vremea sa. Se pare că Andrei Báthory n-a înţeles 
ironia cuprinsă în cererea domnului, reținând doar dorința acestuia de a-și 
părăsi țara în voia soartei, numai așa explicându-se schimbarea care se 
produce faţă de Mihai. De unde până atunci era ferm hotărât să-l înlăture 
pe domnul român, în mintea cardinalului răsărea ideea refacerii măcar 
parţiale a “regatului dacic” prin subordonarea Munteniei. Acest lucru i se 
părea posibil având în vedere că la 21 iunie Basta făcea propuneri în vederea 
încheierii unei înţelegeri cu Andrei Bâthory, cu condiția ca acesta să 
recunoască dreptul imperialilor de a stăpâni Oradea”. Aceasta însemna din 
partea imperialilor sacrificarea, sau mai exact spus, trădarea unui aliat de 
nădejde pentru un minim câștig teritorial! Ceea ce demonstrează cu 
prisosinţă cât de limitată era gândirea politică a generalului și, în același 
timp, care erau resursele diplomaţiei imperiale. 

Ținând seama de toate acestea, Andrei Báthory socotește că era 
momentul potrivit pentru subordonarea Munteniei autorităţii sale. Sunt 
trimiși la sud de Carpaţi Ravazdy Gheorghe și Vitéz Miklos, șpanul de 
Turda, ca să-i ceară lui Mihai un nou jurământ de credință, în virtutea 
tratatului din iunie 1595. La 26 iunie Mihai Viteazul jură împreună cu boierii 

săi să se poarte cu aceeași credință faţă de noul principe așa cum au făcut-o 
și faţă de Sigismund“. Cu o derogare, însă, deloc neglijabilă: în jurământul 
boierilor aceștia nu mai erau ca în 1595 supușii principelui Transilvaniei. 
Vechiul tratat îl despuiase pe Mihai de orice autoritate. De data aceasta, deși 
este pomenit acel tratat, boierii sunt supușii domnului lor, și cer ca și 
principele “să respecte faţă de domnul nostru, Măria Sa Mihai vodă și iubitul 
lui fiu Măsia Sa Pătrașcu vodă, precum și [pe] urmașii acestuia”. Deși s-a 
spus că este vorba de un tratat umilitor”, totuși este o deosebire fundamentală 
între jurământul din 26 iunie 1599 și cel din 1595. Era în același timp un 
succes diplomatic extraordinar, deoarece, cel puţin pentru o vreme, Andrei 
Bâthory renunţa la ideea de a-l înlocui pe Mihai cu un om al polonilor. 
Acum, el se considera suzeranul lui Mihai, situaţie din care decurge și 
obligativitatea de a-l proteja pe vasalul său. Iar Andrei Báthory o va face, 
când îi scria, la 2 august lui Ieremia, anunţându-l despre tratatul încheiat cu 
Mihai, și cerându-i să nu-l atace pe domnul muntean”. 

Printr-o manevră genială Mihai reușea să destrame, pentru moment, 
coaliția formată împotriva lui. Înlăturarea pericolului unui atac 
moldo-polono-transilvan, în urma înţelegerii cu andrei Bâthory îi îngăduia 
lui Mihai un răgaz de cel puţin două luni de zile, timp în care putea duce 
nestingherit tratative cu imperialii și otomanii. 

Cât priveşte pericolul otoman, în iunie se știa că Ibrahim pașa, marele 
vizir, a plecat din Constantinopol, intenţionând să meargă împotriva 
Transilvaniei. În același timp, o armată sub comanda lui Güzelce (Frumușelul) 
Mahmud pașa era trimisă împouiva Munteniei. Cu un an mai înainte 
otomanii comiseseră imprudența de a lăsa linia Dunării pe seama sangeacilor 
din cetăţile de pe malul drept al fluviului. Atacurile lui Mihai, incursiunile 
acestuia până în Balcani, posibilul atac după lupta cu pașa de Silistra din 
1599, demonstra că pentru protejarea hotarului cu Muntenia era nevoie de 
o oaste puternică. Așa se explică trimiterea lui Mahmud pașa și intenţia 
otomanilor de a organiza, la un moment dat, o campanie împotriva lui Mihai 
Viteazul. Divizarea forțelor otomane, în vara anului 1599, este consecința 
luptelor duse de Mihai în anul trecut. Pe planul coaliției creştine aceasta 
însemna marele serviciu adus de domnul român aliaților săi. Otomanii, 
pentru a nu lăsa descoperit hotarul dunărean, nu mai pot trimite o mare 
armată împotriva imperialilor, așa explicându-se, până la urmă, rezultatele 
mediocre ale acţiunilor militare din anul 1599. Organizarea unei campanii 
împotriva Munteniei ridică, însă, mari dificultăţi. După opinia hanului tătar, 
Mihai era pregătit să apere linia Dunării (10 iunie 1599) și cu toate că 
otomanii ar fi dorit foarte mult să-l supună pe acest om care le produsese 
atâtea pagube, Ibrahim nu va reuşi să facă nimic împotriva Transilvaniei și 

imperiului şi nici împotriva Munteniei către care își îndrepta toate forțele. 
“Dimpotrivă va crea pericolul de a suferi aceeași înfrângere deosebită pe 
care a suferit-o Sinan paşa la timpul său”...%. 

Forţele care se concentrau pe linia Dunării nu erau atât de însemnate; 
deocamdată, și cu toate că la Köln încă se credea că domnul a prădat și a ars 
până la Sofia“, Mihai urmărea pregătirile otomanilor păstrând o atitudine 
defensivă. Important pentru domn era restabilirea și păstrarea legăturilor cu 
împăratul. Nici nu se uscase cerneala de pe jurământul din 26 iunie și 
vistiernicul lui Mihai pornea, în taină, la Praga unde se afla la 5 iulie, pentru 
a discuta natura raporturilor cu Andrei Báthory“. Domnul se arăta gata să 
pătrundă în Transilvania cu 6 000 de călăreţi și 12 000 de pedeștri, oaste 
plătită, plus oastea țării“. O ofertă fără răspuns, cu toate că la curtea imperială 
exista teama încheierii unei înțelegeri între cardinal și sultan. Aceasta ar fi 
însemnat consolidarea situaţiei lui Andrei Báthory, pentru că mulţi nemeși 
ca şi țara, doreau pacea“. O încercare a lui Ieremia Movilă de a pomi 
împotriva lui Mihai nu era susţinută acum de nici unul dintre aliaţii săi, iar 
despre Zamoyski se afirma că este un dușman al creștinilor“. 

Mihai nu renunță la planul său de a-l alunga pe Andrei Báthory şi o 
nouă solie, condusă de Petru Armeanul, sosea la Praga la 11 iulie 1599. Solul 
domnului informa că Mihai nu numai că este credincios faţă de împărat, dar 
“va încerca atâta de se va auzi și vedea în Ardeal peste câteva zile o bună 
veste, chiar de ar fi să-și piardă întru aceasta trupul și viața”“. Este pentru 
prima dată când Mihai afirmă deschis hotărârea sa nestrămutată de a 
cuprinde cu orice risc Transilvania. Bocskay sosit şi el la Praga, era de părere 
că 6 000 sau 8 000 de oameni erau suficienţi ca să intre în Transilvania, 
pentru că se putea conta pe statomnica credinţă a lui Mihai al cărui sol declara 
că este gata să atace cu toate forțele sale”. 

I se dădeau bani solului domnului român pentru plata mercenarilor, ca 
să se poată apăra de otomani și de Ieremia“, apoi era trimis la George Basta, 
pentru a se pune de acord în legătură cu un atac împotriva cardinalului (26 
iulie 1599)”. 

O dovadă asupra secretului desăvârșit cu care fuseseră duse aceste 
tratative o demonstrează scrisoarea cardinalului din 2 august, prin care îi 
cerea lui Ieremia să nu-l atace pe Mihai, deoarece i s-a supus şi nu este bine 
“ca un principe creștin să se ridice împotriva altui principe creștin”*. În 
aceeași zi, nunțiul Malaspina, afla de la un om din anturajul arhiducelui 
Matthias că “Mihai a promis să-i dea împăratului capul cardinalului”*!. Acesta 
nu era iubit de supușii săi, iar Sigismund Bâthory care plecase în Polonia 
doar cu două căruţe era nemulțumit pentru faptul că renunţase la principat, 
deci erau posibile noi complicaţii politice datorită inconstanței unui om care 
nici el nu ştia ce doreşte cu adevărat. 

Cât rivește sentimentele creștinești ale lui Andrei Báthory şi dorința 
mai puţin pioasă a lui Mihai de a-l suprima, ele nu exprimă decât soluții 
politice de moment prin care doi adversari, care nu aveau cum să se 
înţeleagă, încercau să câștige partida folosindu-se de toate mijloacele posibile, 
cu deosebirea că unul știa exact ce vrea, în timp ce cardinalul nutrea speranţe 
de mărire fără să se reazime pe nici o forţă. 

La Praga, în anturajul împăratului, se discuta refacerea Ungariei, dar cât 
de superficiale erau cunoștințele politice și etnice ale spaţiului despre care 
se discuta, o arată faptul că în mentalitatea imperialilor, Ungaria însemna 
Transilvania, Moldova și Muntenia. Deci un proiect de unire al celor trei țări 
românești, izvorât dintr-o prejudecată feudală, al cărui scop era stabilirea 
hotarului Imperiului Romano-Germanic pe linia Dunării’. Acest proiect 
interesează în măsura în care el coincide cu stăruința domnului de a pezenta 
fapta sa ca un serviciu adus creștinităţii și împăratului. Cunoscând visurile 
de mărire ale împăratului, așa se explică de ce Mihai va acționa cu tact, 
pentru a nu stârni susceptibilitatea acestuia. 

Deocamdată, ceea ce era important, era faptul că până la 9 august 
Andrei Báthory nu primise confirmarea sultanului, deși unele zvonuri nu 
excludeau posibilitatea ca un cardinal să îmbrace hainele orientale trimise de 
sultan, ca semn al supunerii sale. 

În același timp, Rudolf cerea să i se trimită bani lui Mihai (24 august)”. 

Câștigul mare, însă, realizat de Mihai pe plan politic erau cele două luni, 
iulie-august, în care cei mai temuți dușmani ai săi nu îndrăznesc să întreprindă 
nici o acţiune ofensivă împotriva lui. Jurământul din 26 iunie nu fusese decât 
o simplă formalitate așa cum reiese din tratativele cu imperialii și el îi 
îngăduise ca în aceste două luni să ducă tratative cu otomanii blocând, în cele 
din urmă, trimiterea steagului de domnie cardinalului. 

Scrisoarea din 15 iulie, pe care sultanul i-o trimite regelui Poloniei, în 
legătură cu schimbările din Transilvania, în ciuda faptului că se vorbeşte de 
o mare armată care a părăsit Constantinopolul, nu demonstrează altceva 
decât dorinţa Porții de a se ajunge la o înţelgere pe cale pașnică. Pusă în fața 
unui fapt împlinit, Poarta accepta înlocuirea lui Sigismund Bâthory cu 
condiţia ca noul principe să-și arate supunerea și credinţa faţă de sultan. 
Polonii erau aceia care trebuiau să-l îndrume pe Andrei Bâthory pe calea cea 
bună“. Oricum, pentru Poartă era de preferat deocamdată un pricipe înclinat 
spre o înţelegere cu otomanii, pentru că aceasta însemna scoaterea 
Transilvaniei din Liga sfântă. 

Oastea cea mare cu care îi amenința sultanul pe europeni pornea cu 
mare întârziere de la Adrianopol spre Belgrad unde se afla spre sfârșitul lunii 
iulie. Mihai fiind foarte bine informat despre mișcările otomanilor și forța 

acestora, începe tratative cu Giizelce Mahmud pașa, dar, în momentul în 
care marele vizir se paropie de Dunăre, preferă, orgolios fiind, cum îl 
consideră bailul venețian, să negocieze cu acesta, faptă care-l înfurie, cum 
era şi firesc, pe Mahmud”. Mihai înțelege să ducă negocieri de pe poziţii de 
forță. După cum arată polcovnicul Valentin Walawski, aflat în oastea 
domnului român, din iunie și până spre toamnă Mihai s-a aflat în șa, 
“așteptând pe turci în lagăr, gata de bătaie” Oștile domnului se aflau grupate, 
o pante pe apa Buzăului, o altă parte pe Râmnic, nu departe de râul Siret. Din 
Constantinopol se trimiteau ştiri la 24 iulie în care se arăta că valoarea 
combativă a trupelor otomane era foarte scăzută, “iar despre Mihai voievod 
se cunoaște că este foarte putemic în Ţara Românească. Şi se bucura de o atât 
de mare faimă, încât turcii se tem să nu fie bătuţi, ca în trecut”...5. Galerele 
trimise prin Marea Neagră în ajutorul lui Mahmud pașa, sunt scufundate de 
artileria lui Mihai, iar strădaniile otomanilor de a construi un pod de vase la 
Giurgiu sunt paralizate de acţiunile domnului despre care “se aude că este 
astfel înarmat de la Marea Neagră și către Dunăre încât cu greu putea fi 
atacat”**. La începutul lunii august se simţea nevoia trimiterii unor noi 
întăriri lui Mahmud paşa pentru a pune “'stavilă pagubelor pe care le fac 
zilnic lefegii lui Mihai”. Din aceeaşi sursă sunt cunoscute intenţiile vecinilor 
lui Mihai. Soli poloni, moldoveni și ardeleni sosiseră în tabăra marelui vizir 
pentru a cere steagul de domnie pentru Andrei Bâthory (suntem la 7 august 
și acesta încă nu primise steagul de domnie!) și Muntenia pentru Simion 
Movilă. Ieremia Movilă trimisese soli și la Constantinopol. El ar fi dorit să-l 
atace pe Mihai în același timp cu Mahmud pașa, despre care se spunea că are 
15 000 de oameni. Totodată trebuia să atace și o oaste din Transilvania “și nu 
văd cum ar putea să le ţină piept, principele Mihai”. Cei trei adversari ai lui 
Mihai căutau să consolideze alianța lor și pe cale matrimonială. Știm din altă 
sursă că o fiică a lui Ieremia Movilă urma să se căsătorească cu loan Iffiu, 
fratele vitreg şi sfetnicul lui Andrei Báthory“, iar cancelarul Zamoyski ar fi 
dorit să-l însoare pe cardinal cu o nepoată a sa. 

Din aceste comentarii ar reieși că situaţia lui Mihai era pecetluită, 
numai că, în aceeași zi de 7 august 1599 bailul venețian din Constantinopol 
făcea o scurtă și exactă dare de seamă a felului în care “persoane inteligente”, 
din anturajul sultanului, judecau situaţia politică din răsăritul european. Din 
relatarea bailului reiese că otomanii erau nemulţumiţi de cele petrecute în 
Transilvania, ceea ce demonstrează că scrisoarea sultanului către regele 
Poloniei din 15 iulie nu era decât o simplă manevră diplomatică. Nu erau 
mulțumiți de Andrei Báthory în ciuda atitudinii acestuia prootomane, 
pentru că, prin funcţia pe care o deţinea, el era un subordonat al papei. 
Nefiind numit de sultan, el nu era decât un agent al polonilor “dependent de 

ei cu trupul”, din care cauză polonii vor devenii stăpânii Transilvaniei, “iar 
apoi vor pretinde să facă același lucru în Țara Românească, lucru făcut deja 
în Moldova cu leremia”*?. Stăpâni pe cele trei țări românești, ei le vor 
transforma într-un bastion pentru apărarea regatului lor, situaţie care nu le 
convenea otomanilor, din care cuză nu-l confirmă pe Andrei Báthory și nu 
acordă nici o atenţie insistențelor moldo-polone de a fi înscăunat în Muntenia 
Simion Movilă. În tratativele duse de Andrei Bâthory și Ibrahim pașa, în a 
doua jumătate a lunii august, cardinalul dorea Inăul și Lipova și în același 
timp stăruia pe lângă marele vizir ca să nu-l recunoască pe Mihai ca pe 
stăpânul unei țări independente și să nu i se trimită steag de domnie. În timp 
ce Ibrahim pașa făcea distincţie între Muntenia şi Transilvania, Andrei 
Báthory insista ca să nu se facă nici o deosebire între cele două țări care se 
aflau după opinia sa acum unite sub autoritatea sa, fără să-și dea seama că 
face o gafă politică pentru că, la Poartă, tocmai o asemenea unire nu era 
privită cu ochi buni“. 

Mihai știa sau cel puţin intuia că era imposibilă o înţelegere între toţi 
adversarii săi, din care cauză acţiunile sale diplomatice din vara anului 1599, 
nu urmăresc altceva decât destrămarea acestei coaliţii fragile imaginată de 
unii contemporani. El duce tratat ve cu otomanii, încă din vară și, deoarece 
marele vizir se afla la Buda, la îr ceputul lunii septembrie, cu intenţia de a 
merge împotriva Strigoniului, Mihai reia tratativele cu Poarta prin intermediul 
lui Mahmud. Din partea acestuia soseau soli cu scrisori în care se arăta că 
domnul român se considera un supus al sultanului. El dorea ca să plătească 
tributul, dar pentru că ţara era sărăcită, cerea să fie scutit pe timp de trei ani, 
iar oamenii lui Mahmud pașa să nu-i mai vatăme pe negustorii români care 
merg în imperiu, deoarece de la aceşti neguțători se mai puteau strânge bani, 
țara fiind “cu totul sărăcită”5. Ceea ce este demn de reținut, e că la 4 
septembrie se cerea iertarea și confirmarea lui Mihai de către Andrei 
Báthory, din câte lasă să se înțeleagă raportul bailului venețian. Mai mult, 
principele Transilvaniei cerea ca să nu se comită nici o schimbare de domn 
în Muntenia fără consimţământul său prealabil. Pașa (probabil Ibrahim 
marele vizir) la care ajungea solia lui Andrei Báthory, îi reține pe soli și-i 
trimitea cardinalului răspuns ca să nu “se încurce în nici un fel printr-o 
înțelegere cu Mihai, ci să ţină seama numai de situaţia lui”. Faptul că 
Andrei Bâthory intervenea în favoarea lui Mihai reprezintă o performanță a 
diplomaţiei marelui domn. Mahmud pașa înţelesese că domnul român nu 
face altceva decât să-i amăgească pe adversarii săi, dar nici Andrei Bâthory 
şi nici oamenii din jurul său nu ghicesc jocul inteligent al activității 
diplomatice desfășurat de domn. 

Din relatarea bailului venețian mai reiese că Mihai i-a “dat de înţeles lui 

Mahmud că este pregătit atât pentru pace cât și pentru război”, că el dorește 
pacea, dar cu “condiţia ca Dunărea să fie hotarul dintre cele două state, iar 
turcii să nu treacă în părţile sale decât cu îngăduinţa sa”, să fie iertat de tribut 
pe timp de trei ani, după aceea, îl va plăti la timp. Dacă nu i se acceptă 
cererile, se va apăra. “El consideră că viaţa lui nu are valoare și i se pare că 
a trăit destul, deoarece în cinci ani de război s-a străduit atât încât aceasta 
ajunge pentru vârsta de 50 de ani”, din care cauză nu-i pasă dacă va mai trăi 
o zi în plus“. Mahmud, depășit de aceste propuneri, a trimis oameni la 
Constantinopol ca să informeze și să ceară sfaturi. 

Informaţia în legătură cu primirea steagului de domnie de către Mihai 
la 27 august are, așa cum vom vedea, cu totul alt sens. 

În timp ce unii dintre contemporani îl consideră pierdut, Mihai este 
pregătit să se apere pe linia Dunării şi înțelege să trateze pacea cu sultanul, 
dar numai în condiţii foarte avantajoase pentru țara sa. În același timp, este 
gata să-l atace pe cardinal şi, prin unirea Transilvaniei cu Muntenia, să 
devină atât de putemic încât să dejoace orice plan ofensiv al adversarilor săi. 

La o diferenţă de numai câteva zile se produce lovitura de teatru: Andrei 
Báthory află că Mihai, departe de a fi vecinul și vasalul său credincios, este 
cel mai periculos adversar. Cardinalul îi ceruse lui Ieremia să nu întreprindă 
nici o acţiune ostilă împotriva lui Mihai. Domnul Moldovei este constrâns 
să-l asculte pe Andrei Bâthory, deoarece nici otomanii și nici regele Poloniei 
nu acceptaseră propunerea lui de a-l înlocui pe Mihai cu fratele său Simion. 
Tenace, leremia revine iarăși cu cererile sale (27 august), dar de data aceasta 
el se adresează numai regelui Poloniei. Nu se sfieşte să prezinte situaţia cât 
mai favorabilă acţiunii plănuite de el, chiar dacă ea nu coresponde realităţii. 
Potrivit scrisorii sale sultanul ar fi cerut de mai multe ori înlocuirea lui Mihai 
cu Simion, ceea ce era inexact. De data aceasta sultanul i-ar fi remis chiar un 
ultimatum, iar leremia i-a trimis pe pribegii munteni la Zamoyski pentru a 
pleda aceeași cauză“. Pe o foaie separată, vorbind de tratativele cu Ibrahim 
pașa, care pleca din Belgrad spre Buda, la 25 iulie, se poate constata, din cele 
spuse de Ieremia, că nu se ajunsese la nici o înţelegere între Andrei Báthory, 
Ieremia și marele vizir. Mihai, pentru a contracara acţiunile întreprinse de 
Ieremia, trimisese şi el soli regelui Poloniei, cerându-i, așa cum o mai făcuse 
şi altădată, să fie luat sub protecţia acestuia. Zamoyski îi scria însă regelui să 
nu se încreadă într-un om “inconstant și necredincios” cum era Mihai”. 

Andrei Bâthory, după luni de zile de încredere acordată lui Mihai, după 
luni de zile în care se visase și stăpânul Munteniei, află că Mihai a reușit să 
păstreze strânse legături cu împăratul. loan Darahi explică și modul în care 
Andrei Bâthory descoperă aceste legături. Despre solia lui Grigore Balogh 
şi loan Ragusanul care se întorceau de la Praga și ajungeau la curtea 

domnului la 1 august, cardinalul nu aflase nimic. Solii următori, Petru 
Armeanul și Ştefan Pethnehâzy sunt însă suspectaţi, prinși şi duşi la Alba 
lulia. Pethnehâzy înghite scrisoarea pe care o purta, dar Petru Armeanul “cu 
O şiretenie uimitoare” reușește să o ascundă și să i-o aducă domnului. 
Interceptarea soliei lui Mihai se datorează trădării lui loan Raț, secretarul 
domnului, cel ce făcuse pe tălmaciul în timpul tratativelor dintre Mihai și 
comisarii imperiali, în 1598. loan Raj îl informează pe Andrei Báthory că 
Rudolf al II-lea împreună cu Mihai urzesc ceva împotriva sa”. Datorită acestei 
trădări, cardinalul află care sunt adevăratele sentimente ale aceluia care 
trebuia să fie supusul său credincios. Indignat, el îi scrie lui Ieremia că este 
gata să-l ajute pentru a-l alunga pe “Trădător”. 

În Memoriul lui Mihai nu se indică nici o dată pentru a ne orienta în 
cronologia evenimentelor, dar credem că se referă la acest moment atunci 
când spune că Andrei Bâthory “trimise în Moldova pe un alt sol al său, pe 
Toma Csomortâny”?, prin care îi dădea lui Ieremia porunca să se gătească cu 
polonii şi tătarii dimpreună, ca să vie asupra mea și că acelaşi lucru voia să-l 
facă și el din partea sa”. 

De data aceasta cardinalul era hotărât să treacă grabnic la acţiune 
îndemnându-i pe aliaţii săi să facă același lucru. Această grabă dezvăluie cât 
de mare era mânia lui Andrei Bâthory. Situaţia devenea, de data aceasta, cu 
adevărat critică. Mihai nu putea găsi sprijin decât în tabăra imperială, dar era 
problematic că poate să-l convingă pe Rudolf și pe oamenii acestuia în 
legătură cu necesitatea unei intervenții urgente. Diplomaţii imperiali aveau 
nevoie de timp pentru a cântări câștigurile sau pierderile rezultate în urma 
unei asemenea acţiuni, să găsească banii pentru recrutarea unor noi contin- 
gente de mercenari. Şi, în timp ce oamenii împăratului discută încă din vară 
propunerile domnului român, la începutul lunii septembrie circulau zvonuri 
alarmante în legătură cu o acţiune polono-moldovenească. Se credea că 
leremia primise îngăduinţa regelui ca să pornească împotriva lui Mihai, 
hatmanii Zamoyski și Zolkiewski venind în ajutorul său. Alte zvonuri 
circulau în legătură cu otomanii care se strângeau la vaduri pentru a trece 
Dunărea în Muntenia. Deci, din afară, domnul se afla complet încercuit de 
adversari pregătiți să atace. Dar primejdia venea nu numai din exterior. Ceea 
ce făcea ca situaţia lui Mihai să devină catastrofală era destrămarea unităţii 
interne și lipsa de bani pentru plata mercenarilor. Până nu cu multă vreme în 
urmă s-a crezut că măcar o parte a boierilor i-a fost credincioasă lui Mihai 
până la sfârşitul domniei. A fost descoperită însă scrisoarea din 5 septembrie 
1599 adresată de marii dregători ai lui Mihai, în frunte cu mitropolitul ţării, 
pribegilor din Moldova prin care li se cerea să intervină pe lângă Ieremia 
Movilă ca să-i salveze pe ei şi țara (Vezi supra, capitolul IV). Din această 

scrisoare reiese nu numai că boierii nu-l mai doreau pe Mihai, dar că acesta 
nu mai avea nici bani pentru plata mercenarilor, lucru de altfel confirmat și 
de polcovnicul Valentin Walawski*. Ceea ce însemna, de fapt, că Mihai 
Viteazul era părăsit de toată lumea și după cum afirmau boierii în scrisoarea 
lor, nu se gândeşte la altceva decât să fugă împreună cu câţiva oameni 
credincioși lui (“cu acei hoţi ci ține”). 

Documentul în discuţie este socotit ca fiind mărturia uneia dintre cele 
mai mari trădări din istoria noastră. În ceea ce ne priveşte credem că 
scrisoarea a fost făcută cu știrea domnului, o dovadă în acest sens 
constituind-o, cum s-a mai arătat, semnarea ei de către boieri. Dacă era cu 
adevărat o trădare, atunci nu erau nominalizați vinovaţi. Altfel este greu de 
crezut că niște oameni ca Buzeşiii sau Teodosie Rudeanu ar fi avut 
naivitatea să-și pună în joc capetele semnând-o. 

Sensul acestei scrisori este cu totul altul. Ea reprezintă hotărârea 
nestrămutată a lui Mihai Viteazul de a-l ataca și înlătura pe Andrei Báthory. 
Stăruise tot anul pe lângă imperiali ca să i se îngăduie să intre în Transilvania. 
Avea nevoie de un acord formal al acestora, pentru a nu-i transforma în 
adversari, deoarece şi ei doreau Transilvania. Neprimind această îngăduinţă, 
şi fiindu-i descoperite planurile de către Andrei Bâthory, Mihai se hotărăște 
să treacă la acţiune cu sau fără acordul imperialilor, pentru a rupe cercul 
dușmanilor care începe să se strângă de data aceasta la îndemnurile 
cardinalului. 

Dar pentru ca acţiunea lui să reușească, trebuiau îndeplinite două 
condiții: să neutralizeze coaliția formată împotriva lui și să-și asigure 
spatele prin tratative duse cu Poarta. El ştia că Báthory și polonii ezitau să 
atace Muntenia, de teama unui conflict cu otomanii. Mihai mizează pe 
această teamă şi îi pune pe boieri să trimită scrisoarea din 5 septembrie. Or, 
una dintre primele afirmaţii cuprinse în acest document este aceea în legătură 
cu steagul de domnie: “Iară acumu încă vă scriemu și vă dămu în ştire că 
acumu, în această lună a lu avgust 27 zile, venit-au lu Mihaiu vodă steagu de 
la împăratu turcescu””5. Ştim însă că Mihai nu primise steagul‘, suntem, deci 
în fața unei mistificări deliberate, scopul ei fiind acela de a neutraliza 
intențiile ofensive ale adversarilor săi. Confirmat de sultan, un atac împotriva 
lui ar fi însemnat un conflict cu Poarta, ceea ce nici polonii și nici Bâthory nu 
o doreau. Scopul urmărit prin transmiterea acestei știri false s-a realizat, 
practic, prin prudenţa adoptată de adversarii lui Mihai. Dacă la 9 septembrie 
cardinalul ceruse lui Ieremia şi polonilor să-l atace cât mai grabnic pe Mihai, 
luna septembrie se va scurge fără ca vreunul dintre aceștia să fi întreprins 
ceva împotriva Munteniei. Dacă ar fi fost numai această informaţie falsă, în 
legătură cu primirea steagului de domnie, ea ar fi reprezentat cel mai 

important argument în favoarea ipotezei că scrisoarea din 5 septembrie a 
fost scrisă la iniţiativa şi cu știrea domnului. 

O asemenea scrisoare trebuia să cuprindă însă și fapte reale pentru a fi 
credibiă. Faptul că Mihai nu avea cu ce-i plăti pe mercenarii și i-a slobozit 
prin ţară, pentru a putea trăi, este o informaţie jumătate adevărată, pe 
jumătate formulată cu o anumită tendinţă. 

Partea de adevăr cuprinsă în scrisoare avea darul să sublinieze slăbiciunea 
domnului faţă de coaliția moldo-polono-transilvăneană. Cronicarii otomani 
ne furnizează ştirea extrem de prețioasă potrivit căreia Mihai a procedat în 
același chip și faţă de otomani. Cu toate că era pregătit să se apere, domnul 
simulează slăbiciunea și faţă de otomani în momentul în care este ameninţat 
de Andrei Bâthory. Selaniki, atât de bine informat, consemnează faptul că 
“raialele țării scăpate de săbii (muntenii n.n.) s-au răsculat în seraiul din 
București, năpustindu-se asupra sa”, blestemându-l pe domn şi strigându-i: 
«Mai bine să ne vedem de câștigul și de agoniseala noastră sub stăpânirea 
padișahului cel ocrotitor al lumii. În timp ce noi trăiam cu copii și avuţiile 
noastre, aflate în mâinile noastre, din vina ta această țară atât de înfloritoare 
a fost prădată și călcată, și nici n-ai făcut măcar vreo ispravă și nici n-ai 
scos-o la capăt cu viclenie și răzvrătire și răscoală. Noi nu te vom lăsa 
teafăr»”, 

Din scrisoarea boierilor, din relatarea lui Selaniki reiese că situaţia 
domnului era fără nici o ieșire, datorită politicii sale Muntenia devenise o 
pradă sigură, problema care se punea fiind care dintre vecinii și dușmanii săi 
vaculege roadele. Această stare de lucruri are şi ea darul să tempereze elanul 
ofensiv al adversarilor lui Mihai. Din moment ce ţara putea fi cucerită cu 
ușurință, fiecare dorea să profite de această conjunctură favorabilă, numai că 
situaţia nu trebuia bruscată și nu trebuiau întreprinse acţiuni riscante. Andrei 
Báthory, ca şi aliaţii săi, se străduiesc să consolideze situaţia cardinalului. Şi 
domnul român şi cardinalul cu aliaţii săi știau că soarta tronului Munteniei 
depindea în mare măsură de cele ce aveau să se hotărască la Constantinopol. 
Mihai aflase și o menţionează în Memoriul său, că Andrei Bâthory trimisese 
o mare sumă de bani și daruri scumpe lui Ibrahim pașa, dar nu izbutise să 
obțină nimic. . 

În luna septembrie o solie a cardinalului trece prin Muntenia ca să se 
întâlnească cu Güzelce Mahmud paşa. Solia era condusă de Gheorghe 
Palatici (Peiatics), sârb de origine, “un mare căpitan din Banat” spune Iorga 
Și acest amănunt nu este lipsit de importanţă, așa cum vom vedea. EI îl slujise 
ca oștean și pe Mihai”. Palatici era însoţit de ceaușul Husein și Mihai i-a 
lăsat să treacă “în dragă voie”. “Atunci înţelesei, spune Mihai, de la iscoadele 
ce le avem pe lângă Güzelce ceea ce hotărâseră ei la cererea cardinalului, și 

anume că Güzelce trebuia să intre în Ţara Românească, cu toate puterile sale, 
şi că leremia Movilă trebuie să intre şi el din partea sa, și cardinalul din a sa, 
cu toţii asupra mea; în acest chip aflai totul de la iscoadele mele cele multe 
și bine ascunse. Și așa în vremea aceea trimsiei un sol al meu la Ibrahim pașa, 
făcând să se spulbere orice plan al cardinalului şi atâta am stăruit pâriă ce 
Ibrahim pașa nu i-a mai trimis steagul”. i 

Această solie poate fi datată după Szamoskăzy unde se arată că Palatici 
s-a întors de la Mihai “cu puţină vreme înainte de conflict'*%. Despre o solie 
a cardinalului la marele vizir vorbeşte și Selaniki, precizând şi data: între 
1 - 10 octombrie, informaţie care coincide cu aceea din cronica lui 
Szamoskăzy. Cronicarul otoman îl confirmă pe domnul român consemnând 
insuccesul soliei lui Andrei Báthory, chiar dacă motivul invocat este puțin 
credibil". 

Cu succes fuseseră încheiate tratativele cu hanul tătar. Acesta îi scria 
regelui Poloniei că va porni cu destui oșteni, “care sunt iuți ca vântul de 
dimineaţă în vânarea dușmanului”, și împreună cu Zamoyski și Ieremia vor 
pătrunde în Muntenia “distrugând şi devastând casa și țara sa”, indiferent 
dacă “răufăcătorul” se va duce în altă parte sau va intra în Țara Ardealului*?. 
În același timp Andrei Báthory încearcă să-l câștige pe singurul aliat al lui 
Mihai. El tirmite o solie la Praga prin care îl asigură pe împărat că va duce o 
politică procreștină. Se va răspopi și pentru a întări legăturile cu Rudolf se 
oferea să ia de soţie pe arhiducesa Maria Christina, fosta soţie a vărului său 
Sigismund. Prin aceste propuneri cardinalul reușește să obțină promisiunea 
lui Rudolf al II-lea, că până la sfârșitul lunii noiembrie nu se va întreprinde 
nimic dușmănos împotriva sa*?. Nunţiul papal intervenise și el pe lângă 
Basta și stăruise pe lângă împărat ca să primească propunerile cardinalului 
care se va dovedi un bun supus al împăratului*. 

Neutralizându-i pe singurii aliaţi pe care-i avea Mihai, sperând că noi 
tratative cu otomanii vor avea mai mult succes şi cunoscând situaţia disperată 
a domnului muntean, Andrei Báthory socoteşie că a sosit momentul ca să-l 
alunge înainte ca Ieremia și Zamoyski să intervină. În ziua de 5 sau 6 
octombrie este trimis la Mihai Toma Csomortani. Szamosközy care precizează 
data soliei, nu ştie ce s-a discutat cu domnul român. Mihai relatează în două 
rânduri acest moment penibil, de unică naivitate politică din partea cardinalulu. 
În Memoriul său este numai o succintă expunere, dar într-o scrisoare, “de o 
rară frumusețe” cum o socotește P. P. Panaitescu, trimisă la 30 decembrie lui 
Ieremia Movilă, domnul își îngăduie să judece împrejurările și oamenii 
politici. În același timp, în această scrisoare se poate surprinde psihologia 
marelui domn, logica impecabilă în judecarea evenimentelor, ironia fină și 
chiar o doză de humor, detașarea cu care își tratează adversarii. Solul îi cere, 

brutal lui Mihai să-și părăsească țara “pentru că nici ei, nici moldovenii, nici 
chiar trcii, nu erau mulţumiţi și nici nu vroiau să mai rămân eu în Țara 
Românească”*5. 

Solul cardinalului îi cerea domnului să-și părăsească țara pentru că 
Andrei Bâthory făcuse pace cu regele Poloniei cu otomanii și alianță cu 
Ieremia, Inglitera şi Franţa. ÎI întreabă Mihai pe sol: “Dacă craiul (cardinalul 
n.n.) a făcut pace cu turcii... și dacă a putut să-și facă sie pace, când va vrea, 
poate să-mi facă și mie, ca să rămân în țară, căci turcii, pentru voia lui O vor 
face. La acestea mi-a vorbit astfel: «Craiul cu nici un chip nu poate să obţie 
pentru domnia ta pace la dânşii, căci turcii nu vor și nici nu vor să aibă pe 
Domnia Ta în această țară și este și acum la noi un ceauș care a venit pentru 
aceasta, ca Domnia Ta să nu mai rămâi în această ţară». lar eu i-am spus lui: 
«Dar slujba ce am făcut-o pentru Ardeal, că mi-am data ţara mea pradă 
turcilor și tătarilor de au luat-o, au prădat-o și că atâţia ani am stat împotriva 
turcilor cu oamenii mei şi cu puţin ajutor necruţând sângele nostru pentru 
Ardeal niciodată, care fiind sub apăarea mea, întru nimic n-a cunoscut nici o 
pagubă şi este întreg? Şi pe lângă acestea jurămintele ce le-am jurat între noi, 
ca să nu ne părăsim unul pe altul, până la moarte, ci să ne ţinem împreună, 
când va fi bine unuia să fie și celuilalt, iar dacă rău, de asemenea? Și acum 
fac ei pace şi mie-mi spun că nu pot?» La aceasta însă mi-a răspuns: «Altfel 
nu este, nici nu poate fi, numai cât Domnia Ta să pleci din ţară!» lar eu am 
spus: «Şi încotro să mă duc, dacă plec din ţară?» El a spus: «Craiul vă va da 
o cetate la o parte și vei locui acolo, iar dacă de bună voie nu vrei să pleci, 
cum îţi spune craiul, atunci trebuie să știi că este porunca împărătească către 
crai ca el să vie asupra Domniei Tale, iar Ghiuzeldi pașa cu turcii de 
dincoace, ca să prindă viu pe Domnia Ta cu toate şi să fii dat turcilor». 
Auzind acestea m-am turburat și mi s-a umplut inima cu tot felul de gânduri 
şi după aceea nu am mai avut ce să mai spui, însă i-am zis:«Dacă este voia 
craiului ca să plec, mă voiu duce, numai să-mi arate timpul şi ziua, ca să mă 
pregătesc pentru aceasta și să-mi dea un castel, ca să locuiesc»*. 

Valentin Walawski afirmă că și din partea lui Ieremia Movilă a venit un 
sol, în același timp cu o cerere similară. Adversarii lui Mihai se arătau 
binevoitori faţă de o victimă sigură, și pentru a nu risca să fie prins şi dat pe 
mâna otomanilor, îi cereau să plece de bună voie. Iar Mihai, în faţa unor 
asemenea cereri insolite, rămâne calm, cade pe gânduri, ne asigură el, dar nu 
pentru că se teme, ci pentru a formula cererea care cuprinde o enormă ironie: 
să i se spună ziua când să plece. Solii pleacă mulţumiţi de rezultatul misiunii 
lor, iar domnul le declară celor din preajmă “că până ce nu-i vor arunca 
pământ peste ochi, nu se va lăsa să lupte cu turcii (...] Iar ce privește cedarea 
voievodatului, nu-mi las nimănui țara și patria, până ce nu mă va trage de 

acolo cu dinadinsul de picioare”*?, ceea ce însemna, în limbaj popular, până 
când nu va fi scos cu picioarele înainte, adică pe catafalc. Mihai își exprimă 
nu numai voinţa de a nu-și părăsi ţara fără luptă, dar în același timp hotărăște 
el că a sosit timpul şi ziua pentru a trece la acțiune: “Nimeni nu vrea de 
Ardeal, îl iau eu”** ar fi exclamat domnul şi trimite porunci pentru concentrarea 
oștilor. Cu toate că până la această dată observatorii contemporani considerau 
că “oastea turcească nu a putut zdruncina până acum forțele” domnului 
român, dându-și seama că nu poate conta pe nici un ajutor din partea lui 
Rudolf al II-lea, Mihai se vede silit să ducă tratative cu Poarta pentru a-și 
pune ţara la adăpost de un atac otoman. Același lucru îl fac și adversarii săi 
care trimit oameni la Constantinopol la începutul lunii, tratativele începând 
la 17 octombrie. Bizuindu-se pe alianțele sale cu polonii și Ieremia Movilă, 
Andrei Báthory cerea să i se dea Timișoara, Inăul şi Lipova. Împreună cu 
Ieremia Movilă ei îl vor prinde pe Mihai și-l vor trimite la Poartă, cu condiţia 
ca Muntenia să fie cedată lui Simion Movilă care se obliga să plătească un 
tribut în valoare de 5 000- 6 000 de galbeni, așa cum se obişnuise în trecut 
şi aşa cum plătea şi Transilvania”. Cererile erau formulate prin capuchehaia 
domnului Moldovei, dar ceea ce nu reușeau să înțeleagă Andrei Bâthory și 
leremia Movilă era faptul că otomanii nu acceptau să cedeze ceea ce 
considerau că li se cuvine. Ei erau stăpâni pe cetăţile din Banat. Stăpâniseră 
Muntenia. 6 000 de galbeni reprezenta un preț mult prea scăzut pentru ca 
sultanul să renunţe la toate acestea, mai ales că cei doi solicitanţi nu aveau 
mijloacele ca să impună cu forța cererile lor, singurul argument care i-ar fi 
convins pe otomani să cedeze. 

Aceste tratative începeau la două zile după ce oștile lui Mihai începuseră 
marșul pentru a trece Carpaţii. Surpriza era totală. Fusese pregătită cu multă 
grijă şi suntem pentru prima dată puși în faţa pregătirii unor campanii după 
principiile strategiei moderne: mascarea pregătirilor și atacul prin surprindere 
care-i asigură celui ce a luat iniţiativa mari avantaje. 

Scrisoarea boierior din 5 septembrie 1599 avusese darul să creeze 
impresia adversarilor lui Mihai că acesta este trădat de toată lumea, că armata 
acestuia de mercenari este ca şi inexistentă. Când boierii afirmau că oastea 
lui Mihai s-a risipit prin sate, pentru că nu are nici ce mânca, era un adevăr, 
dar această dispersare de forţe în satele de sub podgorie fusese făcută în mod 
intenţionat. Iscoadele adversarilor nu aveau posibilitatea să afle nici care 
sunt forţele domnului și nici care este stadiul de pregătire al acestora. Andrei 
Bâthory nu îl alesese întâmplător pe Gheorghe Palatici ca să-l trimită sol în 
Muntenia. Ca militar, acesta avea ochiul format şi își putea da seama dacă 
domnul face sau nu pregătiri în vederea unei ofensive. Când s-a întors din 
Muntenia, i-a spus cardinalului: “n-am văzut, într-adevăr, nici o oaste de a 

lui, are însă 300 de pedestrași'”!. Efectivul unei gărzi care nu alarma pe 
nimeni. Numai loan Beldi, care își avea omul său în Muntenia, află că se 
pregătește ceva și-l avertizează pe Andrei Bâthory, dar acesta îi răspunde: 
“Nu crede dumneata, domnule loan, căci acum a venit de acolo Pancratie 
Sennyei și ne-a spus că voievodul are gânduri bune faţă de noi”. Încă un 
militar de profesie îl asigurase pe cardinal că nu are de ce să se teamă! 

Scrisoarea din 5 septembrie ne arată cât de precară era perspicacitatea 
adversarilor lui Mihai: în ea se afirma că domnul a primit steagul de domnie 
de la sultan, dar otomanii vor să-l alunge; deși era confirmat de Poartă, 
domnul vrea să fugă. Aceste contradicții nu le observă nimeni. În loc să-i 
întoarcă spatele pentru insolenţa lui ““Ciomârtantaș”, cum i se spune în 
Cronica Buzeștilor, domnul se arată gata să plece cu familia, acolo unde se 
vor îndura cei mari să-i ofere un adăpost. lar cardinalul care nu făcuse nimic 
până atunci pentru a ieși din anonimat, este convins că numai de bunăvoința 
lui depinde soarta omului a cărui faimă umpluse Europa. 

O genială punere în scenă care nu-și va găsi corespondență decât peste 
200 de ani. Când Bonaparte se hotărăște să treacă Alpii în Italia, toată lumea 
află că o armată de rezervă se concentrează la Lyon. Primul consul părăseşte 
capitala pentru a trece în revistă nişte unităţi prost echipate, din rândul 
cărora nu lipsesc chiar şi unii soldaţi invalizi. Și în timp ce toată Europa se 
amuză privind caricaturile care apar în ziare, cele mai bune unităţi cu cei mai 
talentaţi generali se angajaseră deja în trecerea Alpilor, cădeau în spatele 
armatei austriece și Bonaparte câștiga victoria de la Marengo. 

Printre cei care l-ar fi trădat pe Mihai, așa cum reiese din scrisoarea din 
5 septembrie, se afla şi aga Leca despre care se spunea că “l-au muncitu și 
l-au arsu şi l-au căznit până va şi muri”. El se făcuse vinovat de trădare faţă 
de domn în timpul tratativelor cu otomanii în august 1599. Otomanii, văzând 
că nu-l pot înlătura cu forța pe Mihai, au încercat să-l suprime, cumpărându-l 
pe aga Leca. Acesta a promis că-l va asasina pe Mihai și drept răsplată i se 
va da domnia Țării Româneşti. Dar, în timp ce se întorcea de la Poartă cu 
steagul de domnie, o ceată de cazaci cade asupra escortei ce-l însoțea pe sol, 
pune mâna pe scrisorile otomane, în care se vorbea despre înțelegerile făcute 
şi le duce lui Mihai. Supus torturilor, aga Leca n-a mărturisit nimic şi ca să-i 
verifice credinţa, Mihai l-a lăsat să treacă în Transilvania, unde a intrat în 
slujba cardinalului. La Șelimbăr, însă, el a trecut de partea lui Mihai, 
trădându-l pe Cardinal, fapt care a decis soana luptei”. Toată această 
construcţie se bazează pe zvonuri care circulau la Constantinopol în luna 
noiembrie, zvonuri inspirate probabil tot de scrisoarea din 5 septembrie 
1599. În construirea unei asemenea ipoteze nu s-a ținut seama de faptul că 
Mihai primeşte steagul de domnie abia în noiembrie, când se afla în 

Transilvania, iar aga Leca, la Şelimbăr, a condus una din aripile oastei 
românești. Deci nu fugise în Transilvania și nici nu-l trădase pe cardinal. În 
afară de aceasta, dacă aga Leca trădase, de ce trebuia să poante asupra lui 
scrisori care cuprindeau planul trădării? De asemenea, este greu de crezut că 
Mihai l-ar fi iertat cu atâta ușurință pentru o faptă atât de gravă, când ştim că 
Ioan Raj a scăpat numai cu viaţa, la rugămintea căpitanilor lui Mihai, dar va 
muri în chinuri cumplite după Șelimbăr, când a intrat în slujba cardinalului, 
ceea ce era echivalent cu o nouă trădare. Este adevărat că zvonul din 
Constantinopol, din 14 noiembrie 1599 înregistrează prezenţa căpitanului 
gărzii lui Mihai în capitala imperiului, despre care se spunea că este albanez 
de neam, dar după cum precizează Selaniki, tratativele dintre domn și 
otomani se duc între 31 octombrie - 9 noiembrie 1599, într-o vreme în care 
aga Leca se afla în Transilvania. Dacă aga Leca ar fi trădat, este foarte greu 
de înţeles de ce Mihai Viteazul, ca principe al Transilvaniei, îi va încredința 
comanda cetăților Chioar şi Gherla, atât de importante din punct de vedere 
strategic. Ținând seama de toate acestea, credem că episodul cu aga Leca se 
încadrează în măsurile pe care Mihai Viteazul le ia pentru a masca pregătirea 
atacului său împotriva lui Andrei Báthory. lar aceste măsuri i-au îngăduit să 
câştige un timp foarte preţios, foarte necesar pentru a-l pune la adăpost de 
unele surprize. A amânat lovitua pe care o plănuise din primăvară pentru a 
declanșa ostilitățile într-un moment în care armatele, în vremea respectivă, 
intrau în cantonamentele de iarnă. 

Încă o măsură menită să-l dezinformeze pe cardinal este trimiterea unui 
sol cu o săptămână înainte de deschiderea Dietei transilvane (18 octombrie) 
ca să-l informeze că este gata să treacă Dunărea și să-i atace pe otomani, o 
amăgire de care se plânge și nunțiul apostolic Malaspina*. Mihai îl asigura 
pe principe de sentimentele sale prietenești şi ca semn al credinţei sale se 
arăta gata să-și trimită fiul ca ostatec. Informaţiile culese de solii domnului 
demonstrau că Andrei Bâthory nu întreprinsese nimic pentru apărarea sa. În 
același timp, 1 000 de călăreţi poloni, care veniseră în slujba cardinalului, 
trec cu forța în Muntenia, antrenând 300 de călăreţi care îl părăsiseră mai 
înainte pe Mihai și intraseră în solda cardinalului. 

Ca reușita acţiunii să fie deplină, Mihai îl trimite pe Petre Armeanul la 
Praga pentru a-l informa pe împărat “despre toate lucrurile și despre prietenia 
cea mare ce o arătam eu faţă de turci, făgăduindu-le să ţin pace ca dânșii”. 
Aceste tratative erau foarte importante, pentru siguranța hotarului dunărean. 
Anticipând, trebuie arătat că ele se duc aproape concomitent cu cele angajate 
la Constantinopol de Andrei Báthory prin intermediul lui Ieremia Movilă. 
Numai cu deosebirea că Mihai se dovedeşte mult mai abil ca adversarii săi. 
Am văzut care erau condiţiile pe baza cărora înţelegea domnul să trateze, cu 

puţină vreme mai înainte, cu otomanii. De data aceasta el devine conciliant, 
după cum consemnează Selaniki: “Afurisitul de Mihai s-a supus și s-a 
închinat marelui serdar cel putmic. În felul acesta el a arătat foarte multă 
prietenie prefăcută. Primind condiţiile noastre, el şi-a luat obligaţia de a 
trimite ca ostateci copiii şi familia sa şi, de asemenea, să trimită peșin și o 
parte din haraciul fixat". Cu toate că nu avea de gând să-și trimită familia 
la Poarta Fericirii și deși otomanii îl bănuiesc de prietenie “prefăcută”, şi de 
data aceasta nu se înşelau, Mihai reuşeşte să încline balanța în favoarea sa, 
“așa că Ibrahim mai curând mi-ar fi dat mie steagul decât cardinalului”. 

Oaltă manevră pentru a-l izola pe Andrei Bâthory o reprezintă înțelegerea 
realizată cu secuii, cu care Mihai Viteazul ducea tratative încă din septembrie”. 
În momentul în care se hotărăște să treacă munţii, el tirmite mai mulți 
căpitani secui aflaţi în armata sa ca să-i ridice pe secui și cu toate că nu 
primise din partea lui Rudolf nici un document, el îi asigura că împăratul a 
hotărât ca să le restabilească toate privilegiile”. Nu era vorba doar de o 
amăgire, pentru că odată ajuns principe al Transilvaniei, Mihai va fi acela 
care le va confirma vechile libertăţi. Numai secuii din Ciuc și Giurgiu nu 
vroiau să meargă până nu era dărâmată cetatea Székely banja. După cum 
notează Szamoskăzy, răspunsul domnului a fost prompt şi laconic: “ardeţi-o!” 
şi au ars-0”'%, În felul acesta domnul își asigura colaborarea secuilor foarte 
prețioasă în acel moment, deoarece era necesară blocarea trecătorilor din 
Carpaţii Răsăriteni pentru a nu-i îngădui lui Ieremia Movilă, care se afla la 
Roman, la 26 octombrie, să vină în ajutorul aliatului său, Andrei Bâthory. 

Luând aceste măsuri de siguranță, Mihai își concentrează grosul 
trupelor în zona Târgoviște-Gherghiţa. În ziua de 12 octombrie, la Gherghița 
și la Florești, comandanții mercenarilor secui și cazaci jură credință 
domnului!" Printre aceştia se ala și Ştefan Pethnehâzy, fostul sol la Praga, 
acum comandantul beșliilor. 

Mihai le-a cerut mercenarilor să-şi vândă sau să-şi ardă căruțele, pentru 
a nu întârzia marșul oastei sale. Îi îmbărbătează, promițându-le o mare 
răsplată: “Dacă lucrul acesta va izbândi, așa veţi ajunge că cine ar dori să 
întrebe de voi, nu va zice ca până acum: unde-i ăsta și ăla? Ci: unde e 
domnul? sau: Ce face domnul? Căci oameni vă voi face pentru credința 
voastră, dacă statornici veţi fi”!%2. 

Între timp, Udrea banul și Radu Buzescu “trădătorii” de la 5 septembrie, 
sunt trimiși în Oltenia “să sae şi ei cu toate oștile Craiovei și ale Jiiului și cu 
ale Mehedinţilor, să iasă cu iale împotriva lui Mihai vodă, către luncile 
Sibiului”"?. La 15 octombrie trupele sunt trecute în revistă şi, în după amiaza 
aceleiași zile, începe marșul pentru trecerea munţilor, pe valea Teleajenului 
şi a Buzăului. Traversarea s-a făcut noaptea, “pe vânt și ploaie”, iar a doua 

zi au poposit pe moșia lui Béldi, despre care Iorga afirmă că era frate cu 
Mihnea vodă!'%. La 17 octombrie era la Prejmer, unde-i iese în întâmpinare 
delegaţia brașovenilor, din care făcea parte şi protopopul Miha “și au făcut 
pace şi legătură cu Mihai vodă să nu strice ținutul”. 

La 21 octombrie Mihai trece pe lângă Codlea și, de aici, expediază, prin 
Bran-Câmpulung, ştafete cu poruncă pentru Udrea și Radu Buzescu, să 
treacă munții. 

La 22 octombrie avangarda lui Mihai ajungea la Făgăraș, la 24 era la 
Cârța, unde captura scrisorile cardinalului trimise lui Ieremia. 

La 25 octombrie, în Avrig, Mihai primea o scrisoare de la Andrei 
Bâthory prin care era întrebat asupra rostului pătrunderii lui în Transilvania. 
Mihai îi răspundea că n-a făcut altceva decât să-şi părăsească țara, după cum 
i se poruncise și îi cerea, la rândul său, cardinalului să părăsească o țară care 
era a împăratului. “Bolnav de burtă” şi cufundat în petreceri cardinalul îi 
răspunde dispreţuitor că nu poate lua în seamă porunca “unui cioban care nu 
ştia să se bată”%. “Ciobanul” ajungea în 26 la Veştem unde are loc joncţiunea 
cu oștile venite din Oltenia. 

Între timp Andrei, înainte de deschiderea dietei la Alba Iulia, fusese la 
vânătoare. La 11 octombrie, luni, dieta urma să se deschidă, dar s-a amânat 
pe a doua zi. Deși soseau veşti despre concentrarea oștilor lui Mihai la 
Gherghița, nimeni nu le ia în considerare. Chiar Gaspar Korniș, comandantul 
oastei principelui, considera dispreţuitor, că este vorba doar de niște zvonuri 
săsești. Când judele Braşovului trimitea în repetate rânduri veşti că Mihai 
a trecut munții, cardinalul se distra jucând cărți. Veștile brașovenilor erau 
considerate de Koriş, Sennyei și alți oameni din anturajul principelui 
zvonuri menite să ducă la dizolvarea dietei. Andrei Bâthory își dă seama, 
până la urmă, că știrile primite cuprind și o parte de adevăr și la 20 octombrie 
pomeşte spre Sebeşul Săsesc, unde se afla tabăra oastei sale. În 22, pornește 
spre Sibiu unde ajunge în ziua de 24, împreună cu circa 16 000 de oameni. 
Fiind convins că Mihai nu va îndrăzni să atace, principele îngăduise 
nobililor și oamenilor săi să părăsească tabăra, pentru a merge la culesul 
viilor”. 

La 27 ocotmbrie Mihai apărea cu întreaga oaste pe câmpul de la 
Şelimbär. Atunci, după cum afirmă nunțiul papal Malaspina, acesta a propus 
cardinalului medierea unei înțelegeri respinsă cu aroganță și insulte: “nu-l 
voi lăsa și n-am nici o îndoială că voi nimici pe acest câine și nu înceta să 
provoace pe Mihai cu cuvintele că dacă nu e fiu de muiere stricată, să iasă 
în faţă și să se înfrunte numai ei doi”. Malaspina primește permisiunea să 
meargă în tabăra lui Mihai care îi răspunde “că n-a venit din poftă de 
stăpânire, nici din setea ce ar avea să verse sângele creștinilor”. Putea să 

trăiască liniștit în ţara sa, dar uneltirile cardinalului și îndemnurile împăratului 
l-au făcut să pornească împotriva lui Andrei Báthory. I-a amintit lui Malaspina 
că principele i-a cerut să părăsească ţara și, ca să-i dovedească nunțiului că 
este vorba de o trădare a creştinităţii, Mihai i-a arătat scrisorile schimbate 
între cardinal, Zamoyski și leremia Movilă, prin care cei trei se hotărâseră 
să-l scoată din scaun. Prin unirea celor trei țări româneşti, fără să le pese de 
soarta războiului cu otomanii (lăsându-i “pe nemți să se scarpine de această 
râie”), polonii deveneau atât de puternici încât îi puteau infrunta cu succes pe 
oricare dintre adversari!%. 

Declaraţiile nunţiului sunt foarte importante deoarece ele ne 
demonstrează că Mihai judeca exact raportul de forţe din răsăritul Europei, 
aşa cum o făcuseră și “unele persoane inteligente” din anturajul sultanului și 
că era foarte bine informat de cele ce se petreceau în jurul său. Când în 
Memoriu afirma că are iscoade multe și bine ascunse în sudul Dunării, 
interceptarea corespondenţei dintre adversarii săi ne dovedeşte că “serviciul 
său de informaţii” era foarte bine organizat. 

Lupta s-a amânat cu o zi, dar când Malaspina s-a prezentat în 28 
octombrie în tabăra domnului, Mihai i-a cerut scrisorile de împutemicire din 
partea împăratului și a papei. Malaspina i-a răspuns lui Mihai să fie crezut 
şi fără scrisori, în calitate de nunțiu apostolic. Domnul i-a replicat, după cum 
relatează Walawski: “Pe tine te-a trimis Sfântul Părinte pentru treburile 
duhovniceşti, iar nu pentru cele vitejeşti”!% și l-a reținut în tabără până la 
încheierea bătăliei. 

În privința efectivelor celor două armate ce urmau să se confrunte pe 
câmpia de la Şelimbăr datele furnizate de diferitele izvoare sunt contradictorii. 
Oastea lui Mihai poate fi estimată la 30 000 de oameni, dintre care 13 281 
erau lefegii''0. Szamoskăzy afirmă că Mihai a intrat în Transilvania cu 
16 000 de călăreți și 14 000 pedeștri, afară de secui'!!. loan Darahi, care se 
afla în tabăra domnului, ridică numărul lefegiilor la 23 000, dar s-ar putea ca 
între aceştia să fie socotiți și oșteni români care slujeau pe leafă. Pe lângă 
lefegii mai erau 8 000 de haiduci “și de asemenea o prea frumoasă armată a 
roșilor”!!2 ceea ce ar însemna că oastea lui Mihai număra în jur de 30 000 de 
oameni. 

Oastea cardinalului era socotită-de Malaspina ca numărând 16 000 de 
oameni, dar Mihai o estimează la 25 000, la fel Hieronymus Ortelius și 
Gaspar Ens, în timp ce Richard Knolles dă cifra de 30 000!''3. Artileria 
cardinalului număra 45 de piese, dar se miza şi pe artileria cetăţii Sibiului. 
întâi, aripa dreaptă comandată de Ştefan Lazăr, centrul de Moise Secuiul, 

“aripa stângă de Petru Huszar, linia a doua era comandată de Melchior 

Bogathi; linia treia era formată din nobili și cetele lor!:*. Mihai Viteazul și-a 
organizat oastea într-un dispozitiv asemănător. Linia întâi: aripa stângă 
formată din haiducii lui Baba Novac, la centru, călărimea sub comanda 
banului Mihalcea, iar aripa dreaptă era sub comanda “muribundului” aga 
Leca. Linia a doua era formată din călărimea românească a roșilor și din 
cazaci. Rezerva se afla în spate sub comanda personală a domnului!'!5. Cât 
privește începutul bătăliei este greu de stabilit cui îi aparţine iniţiativa. 
Malaspina afirmă că au avut loc hărțuieli și în ziua de 27, înainte de a începe 
el parlamentările. Szamoskăzy într-un loc spune că haiducii lui Baba Novac 
au dat semnalul luptei, ca în altă parte să afirme că lupta a fost începută de 
Moise Secuiul. 

Efortul principal a fost făcut pe aripa stângă a oastei lui Mihai. Atacând 
aripa dreaptă a adversarului se urmărea izolarea oastei acestuia de Sibiu. În 
felul acesta cardinalul nu putea să profite de sprijinul antileriei şi nici nu s-ar 
fi putut retrage la adăpostul zidurilor cetăţii în cazul unui insucces. Așa se 
explică de ce luptele cele mai îndârjite s-au desfășurat în această parte, fapt 
care explică de ce unele izvoare consideră că lupta a fost începută de Baba 
Novac, comandantul acestei aripi. După un prim succes repurtat de Baba 
Novac este atacat și centrul oastei lui Bâthory. Lupta a fost îndârjită și a 
durat multă vreme. Până la urmă centrul oastei cardinalului cedează teren și 
este capturat steagul cel mare al principelui. Sub comanda lui Petru Huszar, 
linia a doua a oastei transilvănene a contraatacat și a respins oastea lui 
Mihai, în special aripa stângă a acesteia. Mihai intervine personal și 
respinge centrul și aripa dreaptă a adversarului. Urmează un nou contraatac 
transilvănean, care împinge mult înapoi aripa stângă a oastei lui Mihai. 
Mihai intrvine iarăși şi conduce personal, la atac, trupele sale de rezervă. 
Este capturat cu această ocazie Gaspar Kornis, comandantul armatei 
cardinalului, fapt care are un efect negativ asupra trupelor lui Andrei 
Bâthory. Acesta, cu toate că înainte de începerea bătăliei îl acoperise cu 
insulte pe domn, deși vorbise de un duel personal cu Mihai care să rezolve 
întregul conflict, în ziua bătăliei şi-a așezat un scaun pe o ridicătură de unde 
să poată urmări desfășurarea bătăliei victorioase a trupelor sale. La orele trei 
după amiază, văzând dezastrul armatei sale, Andrei Báthory, însoțit de circa 
100 de călăreţi, a părăsit locul său de observaţie încercând să se salveze cu 
fuga la aliatul şi prietenul său Ieremia Movilă. Moise Secuiul și alte căpetenii 
s-au retras în tabără, pe care aveau s-o părăsească noaptea. Oastea lui Andrei 
pierdea 2 027 de morţi, printre ei aflându-se și Ştefan Lazăr, cel care se 
ilustrase în luptele cu moscoviţii sub conducerea lui Ștefan Báthory, regele 
Poloniei. Toată artileria cardinalului a fost capturată de oastea lui Mihai. În 
munţi, Andrei Báthory este ucis de țăranii secui, împreună cu o parte dintre 

nobilii care îl însoțeau. Capul cardinalului cu capetele altor cinci nobili au 
fost aduse lui Mihai la Alba Iulias. Mihai declarase că poate dobândi 
Transilvania cu mare ușurință. Îşi calculase exact posibilităţile, iar planurile 
sale s-au realizat punct cu punct, în ritmul prevăzut de el. La l noiembrie 
1599 Mihai intra cu mare pompă în Alba Iulia. Ca răspuns la insultele 
cardinalului, Mihai cere să fie, adus trupul acestuia. O pictură făcută după 
capul lui Andrei Bâthory a fost trimisă, din porunca domnului, împăratului. 
În ziua de 23 noiembrie, în timpul primei diete ce se ţine sub conducerea lui 
Mihai, are loc înmormântarea cardinalului. Mihai a mers în urma sicriului, 
semn de comportare decentă și de cinstire a morţilor. Ucigașii săi veniţi din 
apusul “civilizat” al continentului nu vor şti să dea dovadă de această 
obligaţie elementară impusă de confruntarea cu neantul. Mihai Viteazul știa 
însă că victoria asupra unui cardinal era ușor de obținut și că dificultățile 
aveau să înceapă abia după aceasta. Cea mai grea şi cea mai înverșunată luptă 
fiind aceea pentru recunoașterea internaţională a dreptului său de a conduce 
Transilvania, a dreptului pe care neamul său îl avea de a se uni într-un singur 
hotar. Folosise toate argumentele și o deosebită abilitate diplomatică pentru 
a i se îngădui să treacă măcar la o unire politică parţială și niciunul dintre 
putemicii vecini ai spaţiului locuit de români nu fusee de acord. Mihai era 
conştient că marea bătălie avea să înceapă după izbânda de la Șelimbăr şi nu 
va ocoli nici un risc pentru a o câștiga. 

Din felul în care a fost receptată în cercurile politice europene vestea 
victoriei de la Şelimbăr ne putem da seama de greutăţile pe care Mihai avea 
să le întâmpine. 

Pentru Zamoyski și partizanii politicii sale orientale, Şelimbărul însemna 
un adevărat dezastru'"7. În loc să se ajungă la înlocuirea lui Mihai, în 
Muntenia, cu Simion Movilă, omul polonilor, era înlăturat Andrei Bâthory, 
înscăunat în Transilvania datorită eforturilor făcute de Zamoyski. Prin 
unirea Transilvaniei cu Muntenia devenea posibilă și unirea Moldovei. 
Cancelarul prezenta situaţia de asemenea manieră ca să-l impresioneze pe 
rege și să-l determine să ia măsuri urgente pentru a fi reparat cât mai grabnic 
posibil eșecul suferit în Transilvania. Mihai era un dușman al ordinei sociale 
existente, acordase libertăţi țăranilor în Transilvania, îi putea ridica, 
promiţându-le aceleași libertăţi, pe țărani ortodocşi din provinciile răsăritene 
ale regatului!!*. O reacţie negativă se înregistreză la Roma, cu câteva zile 
înainte de lupta de la Șelimbăr. Papa aflase de pătrunderea lui Mihai în 
Transilvania și cu toate că în cercurile diplomatice din Europa se știa că 
Andrei Báthory va face pace cu otomanii și se va rupe de Liga sfântă, 
Vaticanul consideră că este de datoria împăratului să curme “răul actual”, 
adică victoria lui Mihai asupra lui Andrei Bâthory''?. 

Domnul român se confruntase direct cu atitudinea dușmănoasă a 
nunţiului apostolic Malaspina care exprima, măcar parţial, mentalitatea 
Curiei romane. Malaspina se temea ca domnul să nu păstreze Transilvania 
pentru Sine, ceea ce însemna triumful unui principe schiasmatic cu rezultate 
negative pentru propaganda catolică. De aceea nu se sfieşte să facă apel la 
mândria de neam a sașilor din Sibiu și a nobililor refugiaţi acolo, atunci când 
le cere să nu presteze jurământul de credinţă lui Mihai, fiind “rușinos dacă o 
provincie așa de mândră ca aceasta ar fi stăpânită de un valah”. În ochii 
aceluiași nunțiu apostolic Mihai este un “monstru”, un ortodox “dușman de 
moarte al catolicilor”, așa cum numai sultanul poate fi, iar datoria lui, ca om 
al bisericii, e să atragă atenţia tuturor asupra primejdiei pe care o reprezintă 
domnul pentru lumea creștină, denunţându-l ca pe un om “lacom de domnie” 
care a pătruns în Transilvania din proprie iniţiativă și cu forţa, atunci când 
papa era pe cale să realizeze unirea lui Andrei Báthory cu împăratul!?. 

Nu există un atac mai veninos ca al acestui prelat care ne dovedeşte că 
nici cultura umanistă, nici interesele mai largi europene nu contau atunci 
când era vorba de interesele scaunului pontifical. Papa în loc de ajutoare îi 
ceruse lui Mihai să treacă la catolicism, latinitatea poporului român nu avea 
nici o importanță în politica mărginită a Vaticanului. De altfel, legaţii papali 
de la Praga și Cracovia îl condamnau pe Malaspina pentru gafele politice 
comise, așa cum o făceau și oamenii de la curtea regelui polon'2. 

Pentru domnul român importante erau însă reacţiile de la Praga și 
Constantinopol. Mihai are grijă ca îndată după bătălie să se stabilească 
legătura cu cele două capitale, pentru a explica sensul faptei sale. 

Pentru apărarea Munteniei faţă de o incursiune otomană domnul lăsase 
pe vomicul Dumitru cu câteva mii de oameni ca să păzească hotarul 
dunărean. Potrivit unor zvonuri, otomanii ar fi trimis 6 000 de omeni cu un 
pretendent, Basarab, pentru a-l înscăuna la București!?. Selaniki admite că 
s-au făcut pregătiri pentru numirea altui dom, dar până la urmă i se trimite 
steagul lui Mihai prin Osman aga și ceauşul Mustafa, care-l găsesc pe domn 
în Transilvania. Mihai scrie că alungarea lui Bâthory s-a făcut în urma unei 
lupte care a durat trei zile şi trei nopți, iar într-a patra “a fost o luptă că nu se 
poate nici scrie, nici povesti”!2. El a întreprins această expediţie “ca să-l 
cinstesc pe prealuminatul împărat turcesc, domnul meu, precum scrie în 
cinstitul firman”!%. Mihai le cere otomanilor să nu se încreadă în Ieremia 
Movilă, omul polonilor, pe care el este pregătit să-l alunge, dacă așa va fi 
voia împăratului. Lui Mahmud pașa îi relatează pe scurt înfrângerea lui 
Andrei Báthory, arătându-i că în “vilaetul Ţării Românești se află fiul 
nostru, iar noi am luat cu sabia noastră Ţara Transilvaniei. Trimiţând, ca şi 
mai înainte, pescheșurile care se trimiteau an de an la Poarta fericirii încă din 

vechime, nu ne opunem legii padişahului”'25. Dacă domnul reuşise ca să-l 
convingă pe marele vizir să nu-i dea steagul de domnie lui Andrei Bâthory, 
în schimb, Ibrahim pașa îl confirma pe domn!?, ceea ce însemna un mare 
succes diplomatic și siguranța hotarului cu Imperiul Otoman, cel puţin 
pentru o vreme. Mihai știa că nu se poate încrede în sultan, care nu “a cucerit 
aproape tot pământul pe altă cale, decât că a făcut alianţă cu unul din 
dușmanii săi până ce l-a învins pe celălalt și după înfrângerea acestuia s-a 
întors iarăși cu armata împotriva celui dintâi”, 

La 4 noiembrie, din Alba lulia, Mihai îi scria împăratului Rudolf, 
prezentând victoria de la Șelimbăr ca pe o răzbunare a jigninilor, pe care 
Casa de Austria le-a primit, cum zice domnul “nu ştiu de ardeleni sau de craii 
lor”. Alungarea cardinalului s-a făcut pentru restabilirea autorităţii imperiale, 
iar Mihai s-a luptat “cu credinţa în Dumnezeu [...] şi răzimat pe dreptatea 
Măriei Tale”!2,. 

Cu aceasta începea ceea ce N. Iorga a numit “lupta cu oamenii 
împăratului”, o luptă care nu avea alt scop decât realizarea unităţii naționale 
românești. Tratativele pentru recunoașterea drepturilor sale de a fi principe 
şi al Transilvaniei vor fi foarte dificile, vor necesita eforturi și o tenacitate 
ieșite din comun, ca și o abilitate diplomatică în măsură să contracareze 
manevrele comisarilor imperiali. 

Informat de Basta și de Mihai Székely, căpitanul de Satu Mare, despre 
pătrunderea domnului român în Tansilvania, Rudolf al II-lea îi scrie fratelui 
său, arhiducele Matthias. Şi nu întâmplător acestuia. Rudolf se înţelege 
perfect cu fratele său Matthias și împreună elaborează politica ce urma să fie 
dusă faţă de Mihai. La câteva zile după victoria de la Şelimbăr (5 noiembrie), 
la curtea imperială, sub controlul direct al împăratului, se elaborează un 
adevărat program de acţiune care urma să se aplice, în timp, împotriva lui 
Mihai. Mai întâi, se recomanda prudenţă, fapta lui Mihai îl va ofensa pe 
papă, previziune împlinită întocmai, dar această faptă poate fi și “scuzată cu 
temei”. Împotriva domnului trebuia să se acţioneze progresiv. Lui Basta, sau 
altei persoane în care Matthias avea încredere, trebuia să i se încredinţeze un 
corp de oaste mare cu care să se apropie de hotarele Transilvaniei. Ajuns 
acolo, Basta “să se informeze mai întâi prin tot felul de mijloace și să afle 
dacă și în ce condiţii ar înclina, dacă nu o parte din nobilime, atunci cel puţin 
secuii Și sașii sau orașele și dacă ar fi decise să treacă de partea noastră "!*. 
Basta avea din acest moment patenta imperială pregătită pentru a sesiza “în 
numele lui Dumnezeu, cu sârguinţă şi precauţie, ocazia cea mai bună”, 
pentru a trece la acţiune. Deci, de la început, Rudolf înţelege să lichideze 
unirea Transilvaniei cu Muntenia și dacă era nevoie, să fie suprimat cel care 
leza interesele imperiale. Acest lucru nu se declară public, pentru că, oricât 


228 


de ticălos ar fi fost acest personaj “abulic”, cum îl caracteriza Aurele Decei, 
el nu îndrăznea să afişeze public un cinism care să încalce cele mai 
elementare sentimente omeneşti. 

Basta, la rândul său, se adresa aceluiași arhiduce Matthias să i trimită 
grabnic ajutoare “pentru a nu fi mai slabi” decât Mihai'*!. Ungnad, desemnat 
comisar imperial în vederea tratativelor cu domnul român, era și el implicat 
în acest proces de pregătire discretă, așa explicându-se atitudinea lui atât de 
ostilă faţă de Mihai. 

Domnul are însă prudenţa de a declara public că a luat Transilvania în 
numele împăratului, intitulându-se “voievod al Ţării Românești, consilier și 
locţiilor pentru Transilvania, căpitan general al oştirilor imperiale pentru 
părțile din afara Transilvaniei, supuse lui”. Această atitudine rezervată a 
domnului linişteşte, pentru început, curea de la Praga, din care cauză 
împăratul e de acord să i se trimită ajutoare. Chiar Ungnad îl socotește pe 
domn că este credincios împăratului, făcându-se demn de “Lâna de aur și 
de toate onorurile și alte favoruri imperiale”. Matthias îl felicită pe Rudolf 
pentru succesul obținut prin Mihai, în Transilvania și recomandă să fie 
răsplătită “o astfel de faptă strălucită, demnă de amitire etemă”!%. Această 
Stare de euforie, creată de declaraţiile domnului român, nu durează decât 
luna noiembrie. Mihai îi cere lui Basta să se retragă ne mai fiind nevoie de 
ajutorul lui, din care cauză, Rudolf îi scrie aceluiași arhiduce Matthias, la 
începutul lunii decembrie, ca cererea lui Basta să fie respinsă cu blândeţe, 
fără să se specifice despre ce cerere este vorba. Dar nu este greu de ghicit ce 
ceruse generalul imperial la 9 decembrie: un atac împotriva domnului, altfel 
nu ar avea nici un sens specificarea lui Rudolf” “voievodul nu s-a arătat până 
acum vrăjmaş” și, ceea ce era foarte important și decisiv, în momentul 
respectiv, era declaraţia lui Rudolf: “nu vedem cum am putea fi împotriva lui 
[a lui Mihai] şi cum am putea întreprinde ceva cu forța, căci ar fi nevoie de 
bani și oșteni și anume de foane mulţi”'*. Rudolf știa că Mihai n-a avut 
niciodată încredere şi simpatie pentru Basta, amănunt deloc lipsit de interes, 
după cum Mihai știa că imperialii nu pot întreprinde nimic, deocamdată, 
împotriva lui, el având în subordinea sa o armată puternică, iar ceilalți, nu. 
De aceea, în sfaturile date lui David Ungnad și Mihail Sz6keli, comisarii 
trimiși la Mihai, se recomandă ca faptele voievodului să fie lăudate, dar cu 
discreţie și să fie cercetate stările din Transilvania. Ceea ce îl neliniștește pe 
împărat, e că Mihai împarte moșii în numele său, comportându-se ca un 
stăpân al țării. Pezzen era de părere că Mihai a luat Transilvania pentru sine, 
iar un alt demnitar, referindu-se la faptul că Mihai își aşezase garnizoanele 
sale în Lipova, Ineu, Şiria, Lugoj, Caransebeș ca şi în altele, se exprima 
plastic “Mă tem că ne-am băgat noi singuri un păduche în blană”'5%. Unii 

sfetnici ai împăratului erau de părere că Basta ar fi trebuit să ocupe 
Transilvania. Dar, în momentul acela, imperialii nu aveau posibilitatea să 
asigure gamizoana nici unei cetăți din Transilvania, după cum mărturisea 
Ungnad. 

În ultima zi a anului 1599 Ungnad era de părere că Mihai va ceda 
Transilvania dacă vin comisari cu împuterniciri depline, ceea ce, de fapt, 
Mihai nu intenţiona să o facă. Dar, aşa cum reiese dintr-un comentariu 
“contemporan, Mihai vrea să rămână în Transilvania și să o apere împotriva 
celor care l-ar ataca și, lucru demn de subliniat, el a intrat în Transilvania 
“din ordinul împăratului, dar şi cu acordul turcilor”. Ungnad intuia și el 
aceeași primejdie. Deci domnul avea posibilitatea să treacă de parea cui îl 
ajuta. O realitate politică pe care Mihai încearcă să o exploateze în folosul 
său și de care imperialii trebuiau să ţină seama. Cel mai lucid judecător al 
situației, Mihail Székeli, sublinia şi el această stare de lucruri, recomandând 
prudenţă, pentru că niciodată un împărat n-a obținut o victorie cu mijloace 
atât de puţine și nu a avut și nici nu va avea “niciodată un asemenea inamic 
cum va deveni el”, fiind viteaz, ştiind să-i atragă pe soldaţi de partea lui. Iar 
dacă împăratul refuză să-i dea ce cere Mihai, atunci îi va oferi sultanul, 
numai pentru a-l despărți de coaliţie creştină!”. Comisarul imperial va 
interveni iarăși la S ianuarie 1600, cerând ajutoare pentru Mihai și 
subliniind cele spuse și cu altă ocazie: “dacă îl menţinem pe Mihai voievod 
de partea noastră, atunci obținem ceea ce niciun împărat roman n-a mai avut 
vreodată, dacă îl pierdem, va fi o pierdere cum una la fel nu s-a mai văzut 
secole de-a rândul, căci el nu poate cere ceea ce nu i se poate oferi și nu i se 
poate oferi atât de mult pe cât este el în stare să ne dea nouă drept 
compensație - decât dacă ar avea încă o viață”"*. Calcule matematice, făcute 
de Ungnad, mai înainte de a lua legătura cu Mihai, demonstrau același lucru: 
cu 100 000 de taleri domnul întreținea 10 000 de călăreți și 30 000 de 
pedestrași, în timp ce o oaste de 40 000 de oșteni germani abia dacă ar putea 
fi întreținută cu 600 000-700 000 de taleri”. Oameni aleargă din toate 
părțile pentru a-l sluji pe domnul român: moldoveni, unguri, cazaci, sârbi, 
albanezi, și chiar turci dinspre părțile Transilvaniei. Liga sfântă ar fi făcut 
economie, iar cu oastea pe care o are domnul, el ar putea să supună Moldova, 
Bulgaria şi Serbia “unde nu există nici un fel de fortificații”"%. 

Toate aceste planuri se fac mai înainte de a se şti în mod sigur ce doreşte 
Mihai, cum înţelege el să guverneze Transilvania, ce planuri de viitor are, 
planuri care trebuiau să țină seama și de conjunctura internaţională din 
primele zile ale lunii ianuarie 1600. 

Rudolf, de la început, recomanda lui Basta să atragă pe nobilii 
transilvăneni și pe sași de partea sa. Generalul imperial stabilește legături cu 

nemeșii din Transilvania, dar și aceștia sunt împărțiți în partide ale căror 
tendinţe sunt greu de surprins și de definit. Episcopul de Alba Iulia, Dimitrie 
Napragy, numit de Mihai cancelar al principatului, era în relaţii cu Bâthoreştii, 
iar aceștia din urmă aveau legături cu Ieremia Movilă şi Zamoyski. Ștefan 
Bâthory de Ecsed avea legături cu Basta, dar înclina spre o alianţă cu polonii 
pentru a-l înlătura pe Mihai. Mihail Székeli îi arăta împăratului că Bocskai 
declara public că va lua principatul cu sabia. Napragy și Bâthoreștii unelteau 
cu Zamoyski şi Ieremia pentru a-l ataca simultan pe Mihai. Mihai Viteazul 
însuși îi arăta lui Carlo Magno, comisarul imperial, că trădătorii care urzesc 
căderea împăratului sunt Basta, Bocskay, Bâthory de Ecsed și cel de 
Somlyo. Napragy însuşi era acela care îi informa pe Ieremia Movilă şi pe 
Zamoyski despre intenţiile lui Mihai!'“. Cunoscând toate acestea, Mihail 
Sz6keli îl avertiza pe Rudolf, referindu-se la Mihai Viteazul, ţinta atâtor 
uneltiri: “Căci, stăpâne, să vă aduceţi aminte de vorbele mele: va veni 
vremea când va fi nevoie de el, cum e şi acum, și am voi să-i acordăm 
încrederea; numai dacă ar mai fi!""4!. 

Avertismente lucide dar inutile. Rudolf voia Transilvania cu orice preţ 
şi incapabil să disceamă calea cea bună de urmat în acest hăţiş de interese și 
pasiuni este înclinat să acorde mai mult credit unor curteni sau slujitori tot 
atât de mărginiţi, ca oameni politici, cum era şi împăratul. Faptele, adică 
istoria anilor următori, va sancţiona această incompetenţă, împlinindu-se 
temerile lui Mihai Szekeli, singurul care știuse să prețuiască la adevărata ei 
valoare capacitatea politică și militară a domnului român. 

Către mijlocul lunii ianuarie oamenii împăratului încep să-și dea 
seama că Mihai dorește să rămână stăpân al Transilvaniei. La 11 ianuarie 
Pezzen scria împăratului că a stat de vorbă cu Gheorghe Raț, solul lui Mihai, 
care “dă de înțeles foarte sincer şi deschis că stăpânul său, voievodul a luat 
Transilvania cu sabia şi nici nu se gândește să se lase îndepărtat de acolo, că 
vrea să-și încerce norocul şi în Moldova - fie că Maiestatea V oastră imperială 
aprobă sau nu”!2. 

Ambasadorul spaniol la Praga îl informa pe Filip al III-lea că Mihai 
împarte slujbele și averile după bunul său plac, comportându-se ca un 
adevărat stăpân al provinciei'*?. 

LA 26 ianuarie Mihai Viteazul, în instrucțiunile către solii săi, banul 
Mihalcea şi Stoica vistier, dezvăluie care sunt intenţiile sale politice, în 
legătură cu Transilvania. Aceasta, în urma consultării cu “boiarii și nemișii” 
Ardealului, după cum se precizează în Cronica Buzeştilor. 

Deoarece el a reușit să scoată Ardealul care se afla de 74 de ani sub 
stăpânirea otomană și să-l închine împăratului și pentru că dorește să-l 
slujească cu cinste pe Rudolf și creștinătatea “pentru această slujbă și 

nevoinţă ce s-au nevoit, să-i lase Ţara Românească și țara Ardealului să-i fie 
de moșie lui, şi cine se va ţine den feciorii lui, să le fie moșie”. 

Mihai mai dorea ca hotarul Transilvaniei să fie cel de pe vremea 
împăratului Maximilian (1564-1576), adică să-i fie retrocedate zonele locuite 
de români, Oradea cu ţinutul Bihorului, Hustul cu Maramureșul, ținutul 
Crasnei și al Solnocului, al Zarandului și Baia Mare. “Alta, iar pohtescu”, 
scrie domnul, să i se recunoască dreptul de a dărui “sate și olate”, ca şi dreptul 
de judecată asupra locuitorilor Transilvaniei. Împăratul cu “cei 7 herțegi și 
cu alți domni” să ţină seama de importanţa strategică și militară a Transilvaniei 
și Munteniei “că Ardealul și Țara Românească în ce locu săntu: tot norocul 
creştinităţii iaste aruncat pe aceste 2 țără, carele săntu baștele ce se cheam[ă) 
strejile şi apărătura a toată creștinătatea; că, Dumnezeu să ferească, de-ară 
apuca turcul aceste 2 țără, ară fi peirea a toat[ă] creștin[ăJiatea”, din care 
cauză să fie sprijinit la timp cu bani, pentru angajarea oștenilor necesari. Să 
i se ofere un loc de refugiu și o indemnizaţie anuală lui şi urmașilor, iar dacă 
ar cădea în robie, principii creştini să-l răscumpere. Să i se recunoască 
titlurile pe care le-a avut Sigismund Bâthory. “Alta, pohtim - se arată în 
ultimul punct al instrucțiunilor - pentru ţinuturile ce-au fost mai denainte 
vream[e] de moşie și de ţinutul hotarălor celor 2 țără, de ţara Ardealului şi 
de Ţara Rumănească, şi le-au fost luatu turcii, de sănt suptă mâna lor, când 
va da Dumnezeu [...] să le dobândim de la mâna păgănilor și el [e] să fe iar 
la moșie și să ție de hotarăle acestor 2 țără cum au fost de veci”"**. Ce se va 
dobândi de la păgâni, împăratul să facă ce va voi cu aceste cuceriri”. 

Domnul dorea, deci, să i se recunoască titlul de principe și unirea celor 
“2 țără”, fără să fie uitate teritoriile locuite de români din Muntenia sau 
Transilvania care ajunseseră sub stăpânirea otomană. Acum, pentru prima 
dată își afirmă domnul în mod public, dorinţa lui de a-i uni pe români sub o 
singură conducere. Pentru că în afara Munteniei și Transilvaniei el nu a uitat 
niciodată Moldova, eforturile sale diplomatice din ultimii ani urmărind cu 
tenacitate această unire românească într-un singur hotar. Gândire politică . 
surprinsă și de contemporani, atunci când înregistrează una din declaraţiile 
lui Mihai: “Când voiu fi adus în puterea mea cele trei teni, atunci cu adevărat 
voiu apuca pe turc de barbă și voiu aduce cu atât mai mult serviciu 
creștinătății”, Deci, mai întâi unirea românească, afirmată acum răspicat, 
și abia după aceea se poate vorbi de serviciile aduse Europei în lupta cu 
Islamul. Această voinţă și dorinţă de unitate naţională trebuia atenuată, pe 
plan diplomatic, pentru a nu șoca pe oamenii de la curtea împăratului, cu 
promisiunea continuării luptei pro republica christiana. “Până acum am dat 
în mâna majestăţii sale Țara Românească şi Ardealul, tot așa, cu ajutorul lui 
Dumnezeu, nu voi lipsi să-i dau și Moldova iar mai pe urmă și o bună parte 

. din Turcia”'“. Domnul îi declară lui Carlo Magno că este gata să treacă 
Dunărea, “să asedieze direct Adrianopolul cu gândul, poate, de a lovi şi în 
părțile Constantinopolului”!**, ca să-i scrie împăratului (2 februarie 1600 că 
nu va pregeta să treacă Dunărea “să lovesc nu numai ţinuturile mărginașe, ci 
chiar Constantinopolul, inima imperiului turcesc” pentru a aduce pace 
veşnică creşștinătăţii'?. Domnul avea, însă, nevoie de Transilvania pe care o 
considera ca un cuib de unde avea posibilitatea să lovească spre răsărit și 
miazăzi. Voia să ia Moldova, iar pentru a i se îngădui aceasta, promitea așa 
cum am mai văzut, să-i dăruiască arhiducelui Maximilian coroana Poloniei. 
După care va trece Dunărea unde bulgarii și sârbii îl așteptau “cu mare dor”. 
Se putea lua Constantipolul și, mergând pe urmele oastei lui Alexandru cel 
Mare, prin Asia Mică, va aunge până la Ierusalim. 

Stăruinţele sale, oricât de ademenitoare, sunt zadarnice. Despre cererile 
lui de a fi confirmat în Transilvania i se răspunde că s-a discutat și se va 
discuta cu solii săi, încât domnul va fi mulţumit (3 februarie 1600). La 10 
februarie comisarii imperiali, primiţi de Mihai vin cu vorbe goale, ca în ziua 
de 11, din Plzen, Rudolf să-i trimită domnului o scrisoare prin care i se 
mulțumește că a adus Transilvania sub stăpânirea Casei de Austria. ÎI 
recunoaşte și îl întărește în domnia Țării Românești!s0. 

Reacţia domnului, înregistrată de unul dintre comisarii imperiali, ne 
arată cât de mare a fost indignarea acestuia. Nu ezită să-l facă pe Rudolf 
trădător în fața oamenilor acestuia. A luat Transilvania cu sabia riscându-și 
viaţa şi punând în cumpănă soarta familiei sale. Pentru serviciile aduse 
împăratului și creştinităţii “Eu am nădăjduit că Măria Sa Împăratul Roman 
îmi va da confirmarea nu numai cu onoruri însemnate, și cu steaguri 
împărăteşti, cu scrisori şi peceţi. Însă el vrea să mă gonească din Ardeal, cum 
se alungă o târfă din ţară. Asta n-o vrea Dumnezeu. Eu nu mă voi lăsa gonit, 
Chiar de mi-aş lăsa capul, căci eu l-am luat cu sabia mea. Eu am slujit 
împăratului Roman, nu de teamă, ci din marea dragoste ce o am faţă de 
Creştinătate. Împăratului turcesc, de o bucată de vreme, i-am făcut toate 
rușinile şi batjocurile pe care și le poate închipui cineva; iar el, acuma, la 
sfârşit, îmi trimite un cal frumos înșeuat și 15 000 ducați, un surguci cu pene 
de cocor, un steag de-al lui cu o sabie, un buzdugan și câteva caftane din fir 
de aur şi daruri pentru boierii mei, care sunt la curtea mea, drept cinstire. Lui 
i-am făcut toate rușinile și batjocurile pe care le-am putut închipui, ca și 
solului său în Țara Românească. Iar Împăratul Roman [...] îmi trimite drept 
cinstire trei coli de hârtie pline de venin, rușine și batjocură, și vrea să mă 
gonească afară, așa cum am fost înștiințat. Mi s-a spus, într-adevăr, să nu mă 
încred în nemți, căci voi fi rău răsplătit, pentru slujba mea credincioasă; așa 
precum s-a și întâmplat. Voi trimite pretutindeni această scrisoare a Maiestăţii 

Sale, ca să vadă toată lumea bătaia de joc și nerecunoștinţa ce mi s-a făcut 
pentru slujba mea credincioasă”"s!. 

Reiese din acest document dorința neclintită a domnului de a nu părăsi 
Transilvania. Şi, în timp ce oamenii împăratului și în special Ungnad se vor 
strădui să zădărnicească planurile domnului, același Mihai Székeli se 
adresa împăratului arătându-i cât de utilă era păstrarea domnului român. 
Pentru că, între timp, situaţia internaţională se complica prin apariţia lui 
Sigismund Bâthory în anturajul lui Zamoyski, care-i promitea un milion de 
zloți ca să-l alunge pe Mihai din Transilvania,cerându-i fostului principe ca 
alături de poloni, să încheie o pace veşnică cu sultanul'*2. Mihail Szekeli se 
străduia să convingă pe împărat și pe oamenii acestuia că Transilvania nu 
putea fi păstrată în tabăra creștină decât prin domnul român. Este adevărat 
că Rudolf și oamenii săi doreau această țară pentru poziţia ei strategică, 
pentru bogăţiile ei. Dar era evident că imperialii nu aveau mijloacele 
financiare și militare pentru a impune stăpânirea lor. Diplomaţia imperială 
miza pe disensiunile dintre nemeșii din Transilvania şi încerca să exploateze 
aceste disensiuni, dar cât de mărginită era o asemenea politică o va demonstra 
dezastrul final, iar atunci, aşa cum prevăzuse Szekeli, Mihai nu mai era 
pentru a repara ceea ce alţii ştiuseră să piardă cu atâta ușurință. 

Pentru domnul român devenea lămurit, acum, că unitatea românească 
visată de el nu se putea realiza decât împotriva voinţei tuturor marilor puteri. 
Este adevărat că fusese întărit în scaun de sultan, dar domnul era conștient că 
această recunoaștere nu era un act definitiv. Diplomaţia otomană, mai abilă 
decât cea imperială, urmărea să provoace o ruptură în alianţa creștină, prin 
recunoașterea lui Mihai. Într-un moment de criză, în disperare de cauză, 
domnul s-ar fi putut răzima și pe această alianţă pentru a răzbuna jignirile 
aduse. Banul Mihalcea, mai puţin stăpânit decât Mihai, avea să-i spună 
comisarului imperial Pezzen, în vară, că dacă imperialii nu vor să-i recunoască 
domnului drepturile sale “veţi vedea ce soartă vor avea Caşovia, Viena și 
Praga”!*. O asemenea variantă ar fi însemnat un adevărat dezastru pentru 
centrul Europei. 

Şi în timp ce au loc aceste tratative penibile, gândul domnului se 
îndrepta iarăși stăruitor spre Moldova, mai ales că din Transilvania el putea 
să atace pe mai multe direcţii, să-l surprindă pe adversar cu mai multă 
ușurință decât ar fi putut-o face pornind din Muntenia. Domnul îi declarase 
lui loan Darahi că poate cuprinde Moldova în 14 zile, iar la 11 ianuarie 1600 
Pezzen ştia de la Gheorghe Raț, solul lui Mihai Viteazul, că acesta va lua 
Moldova cu sau fără consimțământul lui Rudolf. La 14 ianuarie domnul 
ceruse ca Basta să blocheze trecătoarea din nordul Carpaţilor, în zona 
Hustului. Informa pe imperiali că s-a înțeles “cu toți locuitorii acestei 

provincii” și este așteptat de ei să i se supună!*. Condiţiona, ca și până acum, 
un succes de mare amploare în sudul Dunării, dacă Moldova era unită cu 
celelalte țări românești. În răspunsurile sale Rudolf nu pomeneşte nimic 
despre Moldova, nici măcar atunci când comisarul său Ungnad îi arăta 
foloasele unui asemenea act pentru coaliția creştină. 

Unise Transilvania împotriva voinţei tuturor. Domnul se hotărăște să 
procedeze în același chip şi față de Moldova. Urmărise de multă vreme o 
răfuială cu cel mai înverșunat dușman al său: Ieremia Movilă, omul care 
încercase să-l suprime sau să-l înlăture, cumpărându-i pe oamenii sultanului. 
După Șelimbăr, Ieremia i-a trimis o solie felicitându-l pentru norocul pe care 
i l-a dat Dumnezeu deşi, poate, era mai bine să nu se fi petrecut cele 
întâmplate. Mihai îi răspunde cu aceeași falsă prietenie: nu e vina lui căa luat 
Transilvania; Andrei Bâthory, însă, a umblat, împotriva jurămintelor, să-l 
înlăture; soarta armelor a decis de partea cui a fost dreptatea. În rest, îi dorea 
lui leremia domnie lungă și să nu se potrivească spuselor unor oameni “ci 
întotdeauna să fim și să locuim ca fraţii în prietenie, pentru ca și țările și 
supușii noştri să fie în pace”"ss. 

Incă o dată domnul român demonstra că nu este un impulsiv, că 
acţiunile sale sunt urmarea unor profunde judecăţi a evenimentelor și a 
oamenilor. 

Văzându-și ruinată politica sa orientală, Zamoyski ia măsuri pentru 
ajutorarea lui Ieremia Movilă şi îl convinge pe rege să-i acorde libertatea de 
a lua măsurile necesare pentru protejarea aliatului său și a regatului. Regele 
Poloniei le cerea nobililor din provinciile vecine cu Moldova să-i vină în 
ajutor lui Ieremia. Dar, dieta din ianuarie 1600 nu este de acord să i se 
declare război lui Mihai și nu votează dări speciale pentru recrutarea unei 
armate!5. Regele îl avertiza pe Mihai că un atac asupra Moldovei va însemna 
un conflict cu Polonia, nu-l va primi pe fiul acestuia ca ostatic, interesul 
întregii creștinități fiind acela ca Moldova să rămână liniștită şi în pace’. 
Sultanul, la rândul său, recunoscând că Mihai a luat Transilvania fără voia 
sa, l-a întărit pe el ca voievod al acestei țări, iar pe fiul acestuia, Pătraşcu, i-a 
dat steag şi cucă domnească pentru Muntenia. Dorinţa sultanului era aceca 
ca nimeni să nu se atingă de Transilvania şi Muntenia!'**, ceea ce înseamnă că 
în lupta diplomatică dusă la Constantinopol între Mihai, Ieremia Movilă și 
protectorul acestora, Zamoyski, partida fusese câștigată, în cele din urmă, tot 
de Mihai. 

Este probabl ca această victorie pe plan diplomatic să fi determinat pe 
regele Poloniei să trateze cu Mihai, în ciuda voinței lui Zamoyski. Taranowski, 
prietenul statomic al lui Mihai, sosea în Transilvania și la 10 martie 1600 au 

loc discuţiile purtate în cea mai desăvârşită taină. Ni s-a păstrat documentul 
în care sunt consemnate dorinţele domnului. Mihai îi cerea regelui să jure că 
va trăi în prietenie şi bună vecinătate cu Mihai. Să i se dea Moldova şi să i 
se recunoască indigenatul coroanei polone fiului său, precum și dreptul de 
a cumpăra moșii în Polonia. Mihai mai dorea ca regele să întărească fiului 
său și urmașilor acestuia Muntenia, Moldova și Transilvania. În schimb, 
Mihai și urmașul său vor jura credinţă regelui și vor apăra Polonia de tătari, 
sau de alţi duşmani. În caz de război, domnul român se angaja să lupte alături 
de rege cu 3.500 de pedestrași și tot atâţia călăreţi. Fără voia regelui nu va 
încheia nici un tratat cu un domn creștin sau păgân. Cele trei țări româneşti 
vor recunoaște suzeranitatea regelui polon. “Tot astfel, Chilia, Cetatea Albă, 
Oceacovul şi Ismailul, îndată ce le va fi recucerit de la turci pe cheltuiala sa, 
va trebui să le dea deopotrivă coroanei polone. lar aceste mai sus pomenite 
țări, Maiestatea Sa Regele nimănui altuia nu le va da decât urmaşilor 
Milosteniei Sale Domnului Mihai Voievod”. Ca și în instrucţiunile trimise 
solilor săi la Praga, reiese preocuparea lui Mihai de a uni cele trei ţări 
româneşti, dar și a teritoriilor care au aparţinut acetor ţări, ajunse sub 
stăpânirea străină. Gândirea domnului nu se structurează pe principii 
feudale de a forma un bloc militar din alipirea celor trei țări româneşti. Din 
documentele care exprimă gândirea domnului reiese limpede că el nu are în 
vedere decât unirea tuturor teritoriilor locuite de români la nord de Dunăre. 
Pentru a doua oară răspunsul regelui este negativ: i se cere domnulu să nu 
atace Moldova care se află sub protecţia sa'%. Răspunsul domnului este 
prompt În 11 martie, el îi scrie regelui demonstrându-i că are tot dreptul să-l 
alunge pe Ieremia. Acesta, împreună cu Zamoyski şi Andrei Báthory, a vrut 
să-l scoată din scaun, tot leremia este acela care a complotat mereu împotriva 
lui, deși el nu l-a provocat și nici nu l-a păgubit cu ceva (oamenii săi nu i-au 
ucis nici măcar o găină). Are scrisorile trimise de Ieremia, Zamoyski și 
cardinal la Poartă. În timp ce el lupta pentru creştinătate cei trei duceau 
tratative cu otomanii ca să-l suprime'“!. La 16 aprilie comisarii imperiali îl 
informau pe Rudolf că Mihai va porni împotriva lui Ieremia “întâmple-se ce 
se va întâmpla”. Arhiducelui Matthias domnul îi scria din Făgăraș, la 28 
aprilie, mărturisindu-şi credința și loialitatea faţă de împărat I s-a ivit un nou 
prilej pentru a-și manifesta credinţa: Sigismund Báthory, sprijinit de leremia, 
de tătari și de otomani vor să-l atace, ceea ce l-a determinat să treacă la 
ofensivă, pentru a anihila orice acțiune dușmănoasă și “să aduc Moldova 
însăși sub puterea Sacrei Maiestăţi Imperiale". Atunci se va dovedi că tot 
ce s-a spus, în rău, despre el, sunt simple calomnii. 

Hotărârea lui Mihai de a pătrunde în Moldova poate fi surprinsă din 
poruncile pe care le dă la 21 decembrie 1599, în legătură cu concentrarea 

unor corpuri de oaste în țara Bârsei şi în zona Bistriţei. La 2 februarie hotarul 
dintre Moldova şi Transilvania era închis, iar la 19 Jeremia îl anunța pe 
Zamoyski că Mihai este gata să atace Moldova. Organizarea unei campanii 
în timpul iemii ridica mari dificultăţi, chiar dacă se ține seama numai de 
hrana cailor. De aceea domnul este silit să aștepte primăvara. În martie el 
venea de la Alba Iulia la Prejmer. Efectivul oastei lui Mihai este greu de 
stabilit. Zolkiewski o aprecia la 17.600 de oameni, dar alte surse menţionează 
efective care ating cifra de 50.000 de oameni!%, ceea ce pare puţin probabil. 

La 3 mai leremia Movilă îl informa pe Zamoyski că Mihai va pătrunde 
în Moldova pe trei direcţii: o armată pornea din Muntneia sub comanda lui 
Pătrașcu (circa 10.000 de oameni), o alta trecea pe la Trotuș sub directa 
“conducere a lui Mihai, iar o a treia coloană pătrundea în Moldova pe 
Ceremuș. De fapt ultima coloană va înainta pe direcția Vatra Domei, 
Câmpulung, Suceava. Ieremia era bine informat, cu excepţia drumului pe 
care avea să înainteze cea de a treia coloană. 

La 6 mai Mihai se afla la Breţcu, de unde îi încunoștiința pe comisarii 
imperiali că-l lasă pe banul Mihalcea şi pe Farkas Komis ca locţiitori în 
timpul campaniei din Moldova's, Între timp, forțele sale se deplasau cu cea 
mai mare rapiditate pe direcţiile stabilite. Când oastea lui Mihai intra în 
Târgul Trotuşului, Ieremia petrecea la o nuntă. Abia după aceea, el își 
strânge oastea și iese în întâmpinarea lui Mihai. 

N. Bălcescu vorbește despre o bătălie care s-a dat la Iascea, formă 
coruptă pentru Jijia (apare și sub forma de Jajcea, Jusca, în alte variante ale 
Cronicii Buzeştilor). În această luptă 15.000 de moldoveni și-au pus cușmele 
în suliți Și au trecut de partea lui Mihai. După această victorie rămăşiţele 
oștilor moldo-polone fug spre Hotin. Acest episod este amintit şi de N. iorga 
în Istoria armatei, citându-se cronica amintită. Într-un studiu recent, autorul 
său, bazându-se pe “un raport itlaian foarte bine informat”, a încercat să 
demonstreze că această luptă s-a dat la Bacău, punct de vedere împărtășit și 
de alţi autori'$. Documentul “bine informat”, este de fapt un Avviso 
publicat la Roma, după luna mai 1600. În el se relatează că lupta s-a dat în 
localitatea amintită, la 18 mai, și a ținut de la orele zece ale dimineţii până 
seara, Mihai Viteazul reușind să învingă. Localizarea este bine făcută - în 
apropiere de apa Siretului - dar se afirmă că fugarii învinși S-au înecat în apa 
Nistrului. Această nepotrivire, cât și afirmaţiile în care sunt exagerate 
succesele domnului (eliberarea Cetăţii Albe și a altor fortărețe de la Marea 
Neagră) ne arată că ne aflăm în faţa acelei categorii de documente care 
uebuiesc cercetate cu foarte multă atenţie. În privinţa datării s-ar putea 
argumenta că este vorba de stilul nou (deci lupta s-a dat la 8 mai), dar din 
foarte multe surse demne de toată încrederea, se știe că o luptă s-a dat la 18 

mai, nu departe de Hotin. În afară de aceasta, există scrisoarea lui Ieremia 
Movilă din 10 mai, dată la Suceava, prin care cerea ajutor polonilor şi îi 
informa că în ziua precedentă, deci în 9 mai, avangarda oastei lui Mihai 
pomise de la Trotuș spre Bacău'”. Acest document constituie o dovadă 
irefutabilă potrivit căreia, la Bacău, în 1600, nu s-a dat nici o bătălie. Este 
greu de crezut că cel aflat în cauză să nu fi știut ce se petrece cu propria lui 
oaste. Da altfel, Zamoyski îl sfătuise pe Ieremia să reziste la Suceava sau 
undeva în munţi“, unde urma să-i vină ajutoarele polone. Ieremia a rămas 
la Suceava, aşa explicându-se de ce corpul de oaste muntean care a pătruns 
prin nordul Moldovei a întâmpinat o rezistenţă atât de puternică în apropierea 
Sucevei. 

La 11 mai, Mihai ajungea la Roman, iar peste cinci zile se afla sub 
zidurile Sucevei. Miron Costin spune că “era așea de groaznic Mihai vodă şi 
vestit de războaie în toate aceste părţi, cât îndată ce au sosit la Suceavă, i s-au 
închinat și cetatea Sucevei și a Neamţului”...!%. Din surse polone ar reieşi că 
cetatea Sucevei a trebuit să fie asediată, sau că a fost trădată de Trașka, 
comandantul acesteia!” De la Suceava unde au fost puși pârcălabi Udrea și 
Negre, începe urmărirea lui Ieremia care se retrăgea spre Hotin. După Miron 
Costin, straja lui Mihai i-a ajuns pe oamenii lui Ieremia Movilă la Verbia, 
pe apa Jijiei, unde se dă o luptă câștigată de oastea lui Mihai. leremia avea să 
facă o movilă mare, după aceea, peste trupurile celor morţi. Şi alte izvoare 
pomenesc de înfrângerea suferită de moldovenii şi de polonii lui Gulski pe 
apa Jijiei!”!. Din două scrisori ale lui Ieremia către hatmanul Zolkiewski și 
castelanul Cameniţei, reiese că oastea lui Ieremia a fost bătută în apropierea 
Hotinului!?. 

Mihai Viteazul îi spusese lui loan Darahi că poate cuprinde Moldova în 
14 zile. La 6 mai era la Breţcu, iar exact peste două săptămâni se afla sub 
zidurile Hotinului, unde le cerea celor asediați să se predea pentru a evita o 
inutilă vărsare de sânge. Mihai anunţa pe comisarii imperiali că a făcut 
25.000 de prizonieri, iar Zamoyski confirma spusele domnului când 
consemna că lângă Ieremia n-a rămas “nici cel mai mic steguleţ”. În 18 mai, 
un nobil polon scria că “Mihai a risipit în mod rușinos pe ai noștri, așa că 
însuşi hospodarul [Ieremia Movilă) când el ajunse la Hotin, a închis cetatea. 
Nici ai noștri nu au cu ce se mândri - au trecut în fugă peste Nistru și nu puţini 
dintre ei au sosit azi la Camenița pe la orele 22, într-o goană și teamă care 
nu mai înceta”!5. 

Buletinele victoriei, cum le numeşte N. Iorga, sunt entuziasmalte și ele 
arată aceeași stare de lucruri. “Moldova, care a fost răzvrătită de un timp 
încoace faţă de creștinătatea întreagă, am luat-o slavă Domnului, astăzi supt 
stăpânirea noastră. Pe domnul ei, leremia Vodă, cu toată oastea lui, l-am 

gonit, până la Nistru, bătutu-l-am şi, trecând în Polonia, cea mai bună parte 
din oastea lui s-a înecat în apă. Cu care era și prinţul Sigismund, dar și el, 
noaptea, cu toată primejdia ce amenința pe mulţi, a fugit dincolo de râu. 
Care izbândă s-a câștigat pentru Dumnezeu, pentru creştinătate și pentru 
noi, și dumneavoastră să vă bucuraţi”"”. Mihalcea, adresându-se comisarilor 
imperiali scria că “toată țara s-a predat”, ceea ce voia să spună că moldovenii 
au trecut de bună voie alături de Mihai. 

Această campanie fulgerătoare!” se datorează nu numai geniului politic 
şi militar al lui Mihai Viteazul. Meritul său a fost acela de a alege momentul 
cel mai potrivit pentru a trece la acţiune, dar așa cum o mărturisise el însuși 
de mai multe ori, era înțeles cu moldovenii să-l alunge pe Ieremia. 
Incapacitatea lui leremia de a organiza orice rezistenţă se datorează conştiinţei 
unităţii naţionale, pe care Mihai a ştiut să o folosească pentru a realiza unul 
dintre cele mai scumpe idealuri politice românești: unirea tuturor românilor 
sub un singur sceptru!” 

Mihai se putea intitula acum “lo Mihai voievod, din mila lui Dumnezeu 
domn al Ţării Româneşti, al Ardealului şi al Moldovei”, iar loan Capturi, 
părcălabul cetăţii Suceava, în jurământul său de credinţă faţă de Mihai arată 
“că voi fi drept şi fidel domnului meu, principele și domnul Ardealului, Țării 
Românești și țării Moldovei”...!”. Acum este confecţionată pecetea cu stema 
celor trei țări!”, iar pe unul dintre documentele care rezuma discuţiile cu 
comisarii imperiali, Mihai avea să scrie cu mâna lui: “Şi hotarul Ardealului. 
Pohta ce-am pohtit Moldova, Ţara Rumănească”!”?. 

Gând care-l urmărise toată vremea şi pe care-l realiza în practică, în 
pofida opoziţiei marilor puteri; împlinirea unui ideal politic spre care tindea 
în mod firesc întreg neamul românesc. 

XII. DE LA MIRĂSLĂU PE CÂMPIA TURZII 


După campania fulgerătoare care a dus la unificarea Moldovei, Mihai 
se întoarce de la Hotin la Iaşi, unde ia măsuri pentru organizarea țării. Se 
spune că boierii moldoveni l-ar fi vrut ca domn pe Pătrașcu și o solie formată 
din 300 de boieri ar fi mers la Târgoviște, condusă fiind de Radu Buzescu și 
Stoica Stolnicul, dar că Mihai a renunţat până la urmă la acest proiect’. Nu 
era însă timp pentru trimiterea unor asemenea solii. Domnul trebuia să 
acţioneze prompt. La 29 mai el se afla la Iaşi, unde primea jurământul de 
credinţă al boierilor și de unde emitea documente de întărirea unor moșii sau 
de iertarea dărilor. Pentru conducerea țării numește patru boieri: Udrea 
banul, care este numit hatman şi pârcălab al Sucevei, Andronie vistier, Sava 
armaș și Negre spătar?. 

Pentru că mitropolitul Moldovei, Gheorghe Movilă, își urmase fratele 
în Polonia, împreună cu episcopii de Roman şi de Rădăuţi, Mihai le cere să 
revină în scaunele lor. Nesupunându-se strânge un sobor la Iași și în 2 iunie, 
fugarii sunt caterisiţi, în locul lor fiind numiţi noi ierarhi: mitropolit devine 
Dionisie Rally, la Roman cste numit Filotei, iar la Rădăuţi, Atanasie. Printre 
alţi mari ierarhi care iau pante la sinod se mai aflau Nectarie, arhiepiscop al 
lustinianei Prima, al Ohridei a toată Bulgaria și al Serbiei, Gherman, 
mitropolitul Chesareei, Theofan, mitropolitul Vodenei, Petronic episcop de 
Muncaci și Efrem episcopul Hebronului?. 

Această suită de înalți icrearhi din răsăritul european sau din îndepărtatul 
Hebron demonstrează nu numai faima câștigată de domn în luptele cu 
otomanii, dar și speranţele de libertate pe care acești oameni le nutrcau și le 
vedeau realizate de această personalitate extraordinară care era Mihai. Când 
va ajunge în Transilvania, Mihai Viteazul se va hotărî să-l numească domn 
în Moldova pe Marcu, fiul lui Petru Cercel. Însoțit de Preda Buzescu, acesta 
va ajunge la lași pentru o domnie de numai câteva zile“. Ieremia şi Zamoyski 
treceau Nistrul şi oamenii lăsaţi de Mihai in Moldova au fost nevoiţi să se 
retragă în faţa unor forțe superior numeric și ca tehnică de luptă. La Iași 
domnul scutește de dări, pe timp de șase ani, satele care suferiseră în timpul 
scurtei campanii din mai 16005. N. Iorga crede că Deli Marcu recuperează 
acum cetăţile din sudul Moldovei‘, dar aceasta ar fi însemnat un conflict 
deschis cu Poarta. Un martor ocular al evenimentelor afirmă însă că în ziua 
de 2 iunie, când s-a ţinut “audienţă publică tuturor”, domnul i-a primit mai 
întâi pe solili otomani cărora le-a vorbit “cu fața mulțumită şi zâmbitoare”. 

De altfel, Mihai Viteazul nu are răgazul necesar pentru organizarea 
administrativă a Moldovei, pentru că, așa cum relatează el însuși “În vreme 
ce oblăduiam această nouă provincie, am fost înștiințat de ardeleni că 
Sigismund [Báthory] vrea să intre în Ardeal cu o grămadă mare de poloni 
prin Maramureș și Hust. Eu socotii că nu-i lucru bun și plecai și mă întorsei 
în Ardeal". Așa se și explică de ce Mihai îi cerea lui Pezzen la 5 iunie, din 
Iași, ca Basta să trimită trupe de acoperire în zona ameninţată?. 

Știind că opera lui de unire a celor trei ţări românești va naște reacţii 
violente din partea duşmanilor săi, Mihai Viteazul se străduiește să-și 
justifice acţiunile şi să-i convingă pe regele Poloniei și pe Rudolf al II-lea că 
tot cea făcut nu a fost altceva decât o reacţie firească în faţa primejdiei în care 
se afla, datorită uneltirilor lui Ieremia Movilă, Zamoyski și Sigismund 
Bâthory. Îndată după victoria obținută, el scria regelui Poloniei (21 mai, 
Suceava), arătând cum au uneltit cei trei cu tătarii și otomanii ca să-l 
asasineze sau să-l alunge din scaun. Cere să-i fie primiţi solii pentru a dovedi 
cele afirmate de el. Constrâns de împrejurări, a fost silit să recurgă “la 
mijloace folosite de oamenii de arme”. N-a vrut să-l jignească pe rege, cere 
să fie primiţi oamenii săi ca să se justifice în faţa seimului, să i se ierte totul 
până la capăt, pentru că merită milostivirea regală şi a Poloniei, după cum 
cere să i se scuze lipsa de dibăcie în alcătuirea scrisorii căci “eu scriu ca un 
oștean în război, dar cu inima sinceră”'%. Când domnul afirma că faptele sale 
de arme erau făcute în interesul creștinităţii și când se oferise să recunoască 
suzeranitatea regelui Poloniei, o suzeranitate pur nominală, așa cum o 
recunoscuseră și alți domni ai Moldovei, oferta lui era sinceră şi în interesul 
ambelor părți. Cel care n-a înţeles avantajele unei asemenea alianţe a fost 
Zamoyski. 

Din laşi, la 17 iunie, Mihai le scria comisarilor imperiali. Recunoscând 
că expediţia din Moldova s-a făcut împotriva voinţei împăratului, el demonstra 
că nu se putea proceda altfel, o “necesitate stringentă” a impus singura 
soluţie prin care se putea lichida primejdia reprezentată de planurile trădătoare 
ale lui Ieremia Movilă şi Sigismund Báthory. Banul Mihalcea, mai puțin 
diplomat, îi arestase pe comisarii imperiali, din care cauză domnul le 
mărturiseşte că totul s-a făcut “fără voia noastră”. Mihai dorea ca împăratul 
să fie convins, în ciuda tuturor “zvonurilor unor nelegiuiţi” că tot ce a făcut 
este pentru interesul creștinităţii și al împăratului, faţă de care a păstrat o 
credinţă ncclinută”!. 

Împărauul se opusese pătrunderii lui Mihai în Moldova. Motivul invocat: 
să se evite un conflict cu Polonia. În realitate, Rudolf nu dorea ca puterea 
domnului român să crească şi mai mult prin realizarea unității naționale 
româneşti, pentru că această unire ridica în ochii imperialilor dificultăți 

sporite în privința rezolvării problemei Transilvaniei. Toate eforturile 
diplomatice întreprinse de Mihai în această privinţă eșuaseră. Explicaţia dată 
de el că cele trei țări vor forma un bastion pentru întreaga creștinătate nu-i 
mulțumise pe oamenii de la Praga, care urmăreau cucerirea și stăpânirea 
Transilvaniei pe seama împăratului. Așa se și explică de ce Rudolf a luat 
măsuri pentru năruirea operei politice realizate de domn încă din momentul 
în care s-a aflat că Mihai a intrat în Transilvania. Albanezul Basta, lipsit de 
orice înţelegere politică a situaţiei din această parte a Europei, îl ura pe 
Mihai, considerând că trebuia înfrântă pe orice cale “obrăznicia românului”. 
De aceea, solicita bani pentru a recruta 10 000 de pedestrași și 3 000 de 
călăreţi pentru a avea forța militară necesară ca să-l înfrunte pe domn. În 
același timp întreținea legături cu Komis care avea misiunea să-i atragă şi pe 
alţi nemeși de paratea împăratului!?. Comisarii imperiali aveau şi ei dubla 
misiune de a trata cu Mihai, dar și de a-i momi pe nemulţumiţi părându-li-se 
“imposibil, incredibil și insuportabil gândul că Mihai sau fiul acestuia cu 
boierii lui ar fi potriviţi pentru guvernaraea politică din această țară”"?. 


Dovedise Mihai, după Șelimbăr, că nu are calităţile corespunzătoare 
unui principe care să conducă o ţară ca cea a Ardealului, cum insinucază 
comisarii? 

La puţină vreme după victoria asupra lui Bâthory se deschidea, la Alba 
Iulia, dieta ţării, semn că domnul înţelegea să respecte instituţiile locale și în 
primul rând privilegiile nobilimii. Nobilii îi jură credinţă, să-i apere de 
păgâni şi să le fie principe “milostiv” pentru binele întregii creştinătăţi, iar ci 
să rămână “în dulcea noastră patrie sub milostivirea şi sârguitoarea ocrotire 
a Măriei Tale”. Sunt votate dările necesare întreţinerii oastei, iara domnul 
confirmă hotărârea dietei ca șpanii să-i oblige pe iobagi să asculte de stăpânii 
lor, slujitorii fugiţi să fie restituiţi stăpânilor, după cum nemeșii care au trecut 
în oastea lui Mihai și au produs pagube să fie și e: judecaţi. Secuii iobagi 
carae au fugit de pe moșiile nemeșilor să revină la starea de iobăgie, sașilor 
să nu li se ia nimic cu forţa, ci să li se plătească tot ce li se cere cu bani peșin. 
Deoarece domnul le-a ascultat cererile şi le-a confirmat privilegiile, nobilii 
se angajau să-l slujească pe Mihai, “ca pe stăpânul nostru milostiv”"*. 

A doua dietă, ţinută la 12-15 martie 1600, a avut ca scop votarea 
contribuţiei băneşti pentru întreținerea oștilor și o problemă socială: iobagii, 
oriunde vor fi fugit să revină la vechea lor stare. Mihai, principele milostiv 
care a avut grijă de nobili, semnează hotărârile dietei, din care cauză ci, 
nobilii, naţiunile privilegiate se roagă Sfinţiei sale “ca să îndrepte paşii şi să 
conducă Pe Măria Ta de acum înainte întru toate, ca să fie spre dăinuirea 
bietei noastre patrii şi a noastră a tuturor, spre lăţirea faimei şi a numelui 
Măriei Tale și spre binele și întărirea întregii creștinătăţi”!S. 

Mihai Viteazul respectase de la început obiceiurile țării, dar guvernarea 
Transilvaniei se loveşte de piedici peste care domnul poate trece sau nu. 
Răgazul avut la îndemână pentru rezolvarea unor probleme cu mult mai 
complexe decât cele ridicate în faţa principilor de dinaintea sa a fost însă 
mult prea scurt. 

Intrând în Transilvania, Mihai a promis secuilor libertăţile acordate lor 
de Matei Corvin şi domnul s-a ţinut de cuvânt dându-le privilegii, în acest 
sens, la 3 noiembrie 1599, celor din scaunul Kézdi, la 28 noiembrie celor din 
scaunul Odorhei şi apoi tuturor scaunelor secuiești's. Recâştigându-şi 
libertăţile, secuii înţeleg să răzbune toate umilirile şi asupririle îndurate din 
partea nobililor și mai ales din partea Bathorcştilor, pe care “în ura lor de 
moarte doreau să-i extirpe pe toți”, după cum relatează Szamoskăzy. 

În Transilvania, însă, împotriva asupririi nobiliare, se ridică țărănimea 
română, care constituie majoritatea zdrobitoare a populaţiei principatului. 
Szamoskzy arată că “Mihai, încă înainte de intrarea sa (în Transilvania) a 

” ațâţat în ascuns întreaga sărăcime a românilor din Transilvania, prin tainica 
lucrare a preoților săi [...] să maltrateze și să ucidă pe nobili, încât nu numai 
prin armele aceluia, pe față, ci şi prin ucideri tainice s-a urmărit distrugerea 
nobilimii din Transilvania”. 

După mărturia aceluiași cronicar victoria de la Șelimbăr a aprins în 
sufletul românilor speranţe mari. Aceştia “au făcut o conspirație şi s-au unit 
cu conaţionalii lor veniţi de dincolo [de munţi] şi s-au ridicat în toate părțile. 
Întemeiaţi pe încrederea ce le-o da un principe din neamul lor [...] năvăleau 
în casele nobililor, prădau moșiile, ucideau pe fugari și făceau tot felul de 
fapte îngrozitoare, neauzite și nemaivăzute”!*. 

În afirmaţiile lui Szamoskăzy sunt şi exagerări, dar nu este mai puţin 
adevărat că iobagii români au văzut în venirea unui domn din neamul lor 
momentul eliberării. Ştefan Bocskay scria la 2 noiembrie că “mare pane a 
țăranilor este în răscoală; au năvălit și au aprins casele nobililor, pe cei prinși 
i-au omorât, au săvârşit felurite și nemaiauzite tâlhării”'*. Malaspina, a cărui 
îndatorire era aceea de a-i privi cu îngăduință pe oameni, egali ca făpturi ale 
aceluiași creator, consemna cu ura și neînţelegerea care îl caracteriza că 
“ţăranii [...] cu toate că n-au fost niciodată liberi și că, prin urmare, nu pot 
căpăta nici o libertate, s-au răsculat împotriva stăpânilor și i-au jefuit cu 
totul”. Un nobil, se plângea la 20 noiembrie că țăranii “săvârșesc pustiiri 
monstruoase'”!. 

Din rațiuni de ordin militar, Mihai îndemnase pe secui și pe români să 
se ridice împotriva nobililor. După obținerea victoriei, Mihai Viteazul dă 
dispoziţii pentru restabilirea ordinei. Încă din 6 noiembrie, Ungnad, care nu 
poate fi bănuit de părtinire, scria la Viena că domnul “a luat măsuri şi i-a 

frânat și i-a oprit” pe “răsculați”. La prima Dietă, domnul este silit să 
satisfacă doleanţele nobililor care se plâng de jignirile aduse de iobagi, de 
faptul că aceștia nu mai vor să asculte de stăpânii lor, cerând restabilirea 
situaţiei de dinainte de Șelimbăr. 

Concesiile făcute de domn se explică prin aceea că, pentru moment, el 
nu putea guverna ţara decât cu dieta formată din “naţiunile” privilegiate. 
Domnul avea nevoie de oaste, iar aceasta era compusă din nobili, din 
oamenii recrutați de orașele săsești, și din mercenari. Cum ia vremea 
respectivă numărul mercenarilor din oastea Iui Mihai era foarte ridicat, iar 
împăratul nu trimisese solda promisă, singura posibilitate de a procura banii 
necesari pentru plata acestora era hotărârea Dietei, iar ca măsurile luate de 
dietă să poată fi îndeplinite era nevoie ca iobagii să lie aduși la locurile de 
unde fugiseră. Datorită împrejurărilor social-politice, Mihai nu pulca 
transoforma răscoala țărănească într-un instrument al puterii lui politice şi 
militare. Dacă ar fi procedat așa, toţi vecinii şi-ar fi dat mâna ca să înăbuşe, 
în faşă, un regim de neconceput pentru începutul secolului al XVII-lea. 
(Peste două decole, Europa sc va coaliza pentru a-l repune pe Ludovic al 
XVIII-lea pe tron!) Pentru realizarea planurilor sale politice ar fi fost 
oportună existența unei nobilimi româneşti în Transilvania. El găsește însă 
numai o nobilime măruntă, care nu reprezenta în sinc +: forță comparabilă cu 
aceea a marilor nobili maghiari. 

În afara problemei de ordin social cu care se confruntă Mihai mai sunt 
și cele de ordin naţional și confesional. El era român, păcat de neicrtat în 
ochii lui Malaspina. Szamosközy, un nobil parvenit, martor contemporan al 
evenimentelor, cu toate că este destul de obiectiv în prezentarea faptelor 
domnului român de până la 1599, când acesta devine principe al Transilvaniei, 
ura lui răbuineşte în insulte grosolane la adresa lui Mihai, deoarece pentru el 
exista o evidentă legătură între răscoala țăranilor români și Mihai, dar, mai 
ales, acum se profilează, lămurit, pentru prima dată, posibilitatea pentru 
majoritatea populaţiei Transilvaniei de a deveni liberă şi stăpână la ea acasă. 
Szamoskâzy vorbeşte mereu de intenţia lui Mihai de a-i tăia pe nobilii 
unguri, deşi nu poate aduce nici o dovadă în acest sens și, ceea ce este 
paradoxal, el este acela care înregistrează reproșul făcut de Mihai nobilimii 
transilvane înainte de Mirăslău: “Când am luat ţara cu armele capetele 
tuturor au fost în mâinile mele; dar m-am purtat cu atâta îndurare, încât după 
bătălie nimănui nu i s-a întâmplat nimic și toate le-am plinit după pravilă și 
dreptate"23. Iar după moartea acestuia, când Basta se purta arbitrar și executa 
fără judecată, Szamoskzy recunoștea iarăşi că Mihai, deși “tiran” și “păgân” 
nu a comis asemenea fapte”. 

În ciuda respectării legilor țării de către Mihai, sub domnia acestuia 

Transilvania este martirizată și plină de lacrimi, după opinia lui Wolfgang 
Bethlen, iar Gheorghe Krauss, cronicar sas, reprezentant al patriciatului, are 
vorbe grele la adresa răsculaților români. Acești cronicari uită că printre 
răsculați au fost și ţărani maghiari și mai ales secuii. Ura lor își are însă şi o 
explicaţie: este angoasa minoritarului care întrevede pentru prima dată că 
soarta Transilvaniei nu poate fi decât una singură, cucerirea drepturilor de 
către majoritari şi instaurarea, firească, a stăpânirii lor politice. Mihai este 
cauza frământărilor sociale şi chiar dacă el ia măsuri pentru restabilirea 
ordinei, asupra persoanei domnului român se concentrează resentimentele 
pe care le face să izbucnească frica născută nu numai din lupta de clasă, dar 
şi din dorinţa românilor de a se uni într-un singur stat. 

Nobilii se tem pentru că, în ciuda aprobării măsurilor luate de Dieta din 
20-28 noiembrie 1599, problema socială apare ca nerezolvată în dieta din 
martie 1600, şi se pune cu acuitate la dieta din 20-27 iulie 1600. Ceea ce 
înseamnă că, totuși, domnul nu a luat acele măsuri drastice care să ducă la 
îndeplinirea celor hotărâte în mod oficial în primele două diete. Altfel nu s-ar 
explica de ce la dieta de la Alba Iulia, din iulie 1600, se menţionează la 
punctul 3: “Ne plângem, mai departe, că iobagii şi slugile tocmite ne fug 
dinaintea dărilor și trec între călărașii și pedestrașii Măriei Tele, unii apoi 
între haiduci, alții între pedestrașii de cetăţi, de unde ne ameninţă cu uciderea 
şi cu devastarea. De asemenea trec la boieri și la alți slujitori ai Măriei 
Tale”. Se cerea ca iobagii să fie readuși pe moșiile de pe care fugiseră și să 
fie siliți să-și îndeplinească obligaţiile. Acest capitol al dietei este foare 
important pentru că ne demonstrează trecerea conştientă a românilor în 
tabăra domnului, între călăreţii şi pedestraşii lui Mihai, adică în oastea 
domnului de același neam cu ei, în care vedeau un ocrotitor. 

Aşa cum reiese din paragraful citat, dar și din alte documente, boierii 
munteni capătă moșii în Transilvania (Mihalcea primea Uioara și o parte din 
domeniile Mariei Cristina, cealălaltă parte fiind dăruită lui Stoica 
postelnicul)ceea ce însemna pentru acești boieri “dreptul la viaţa publică, la 
puterea politică”. Din plângerile formulate la ultima dietă, reiese că cel 
puţin unul dintre aceste deziderate, adică participarea boierilor munteni la 
viaţa publică, începea să devină o realitate. 

Pentru ca unirea realizată de Mihai să capete consistență, pe lângă 
oastea de mercenari care depindea de el, personal, în cetăţile mai importante 
sunt numiţi ca dregători boieri munteni: Aga Leca la Gherla și Chioar, banul 
Mihalcea la Ocna Mureș, căpitanul Farcaș la Făgăraș, stolnicul Constantin la 
Gurghiu, iar la Cluj era numit jude Andrei Stănce!”. Boierii munteni sunt 
numiți în dregătorii însemnate așa cum sunt Teodosie Rudeanu, banul 
Mihalcea, Preda Buzescu, Stoichiţă din Strâmba, vistierul Barcan etc., ceea 

ce însemna participarea acestora și la viaţa politică. A lipsit timpul care să-i 
obișnuiască pe aceşti nobili sau naţiuni privilegiate cu colaborarea românească 
extracarpatică. Szamoskăzy, atât de pomit împotriva politicii domnului, 
deşi afirmă că Mihai ar fi dorit să-i extermine pe nemeși, “ca să rămână 
numai românii și sârbii” a fost sfătuit de către boierii săi și mai ales de Radu 
Buzescu și Stoichiţă să nu comită o asemenea faptă?. Pornind de aici, P.P. 
Panaitescu afirma că boierii au fost aceia care l-au sfătuit pe Mihai să nu dea 
Transilvnaia împăratului? și tot ei ar fi fost cei care-l îndemnau să-i stârpească 
pe nemeșii din Transilvania. Afirmațiile istoricului român sunt în contradicție 
însă cu textul lui Szamosk&zy. Cronicarul transilvănean, în cele două dăţi 
când vorbeşte de intenţia lui Mihai de a-i tăia pe nemeşi, afirmă răspicat că 
a fost îndemnat la această de Dimitrie Napragy, episcopul Transilvanici, din 
rațiuni de ordin confesional, fiind opnt de la această faptă o dată de 
Malaspina, a doua oară de boierii români. Mărturia lui Szamosk6zy, dușman 
declarat al lui Mihai după Şelimbăr, este o dovadă limpede și irefulabilă că 
acesta nu a intenţionat niciodată să lichideze nemeșimea transilvăneană. 
Avem în acest sens nu numai declaraţia lui formală, înainte de Mirăslău, 
consemnată de același Szamoskăzy, dar sunt documentele din care reiese că 
domnul știa că este trădat de nemeșşi. I-a nominalizat pe unii, dar nu a luat nici 
o măsură care să paralizeze uneltirile lor, deși era îndreptăţit să o facă. Nu 
avea nevoie să recurgă la crimă, din moment ce el le era superior nemeșilor, 
ca putere militară. Pe de altă parte, așa cum spune N. lorga, el a avut 
naivitatea să se încreadă în Rudolf. Penuu a nu comite fapte care să 
contrarieze curtea imperială, unde știa că i se aduc grave învinuiri, el a lăsat 
pe seama autorităţii imperiale ca să ia măsuri contra nobililor trădători. 

Oricât de orgolioasă și oricât de geloasă era această aristocrație în 
păstrarea neștirbită a privilegiilor sale, totuși, Mihai, în scurta sa domnie a 
izbutit să obțină de la ea unele îmbunătățiri și pentru populaţia românească 
a Transilvaniei. După cum se menţionează într-un capitol al hotărârilor 
dietei “din respect faţă de Măria Ta, încuviințăm ca toate satele lăzuite, atât 
cele ungurești cât și cele săsești, să dea satelor românești, precum și satele 
românești, altor sate româneşti”, dreptul la pășunat, cu condiţia să nu fie 
stricate culturile”. 

Faptul că Mihai înţelegea să domnească în Transilvania ca un principe 
român, într-o țară românească, o demonstrează documentele emise de 
cancelaraia sa în limba slavă sau în limba română. O practică în măsură să-i 
îngrijoreze pe nobili care în dieta de la Alba Iulia, îi cer domnului să nu li se 
mai trimită scrisori decât în limba maghiară sau în limba latină”. Timpul ar 
fi rezolvat și această problemă delicată în favoarea politicii duse de domn. 

Ținând seama de rolul important pe care religia îl joacă în viaţa 

spirituală a oamenilor la sfârșitul secolului al XVI-lea, Mihai Viteazul ia 
măsuri pentru organizarea şi întărirea bisericii onodoxe?. Credinţa românilor 
fiind în afara cultelor îngăduite, este recunoscută acum alături de cea catolică 
şi luterană. La dorinţa expresă a domnului dieta de la Alba Iulia îi scutește de 
robotă pe preoţii români. Această egalitate pe plan confesional, pe care 
Malaspina o întrevăzuse, de unde și izbucnirile lui pline de ură, le dă 
românilor posibilitatea de a crea o elită intelectuală care să rivalizeze cu 
aceea a celor trei naţiuni dominante din Transilvania. Dar, această afirmare 
a naţiunii române din principat stârnește opoziţia înverșunată a nobililor, iar 
ura lor nu mai cunoaște limite după Mirăslău, și așa cum avea să scrie Mihai, 
“încă și în biserica mea pe care o clădisem mai înainte, au intrat și au 
dezgropat oasele lui Aron Vodă, care de atâta timp era înmormântat, și ale 
altor boieri ai mei, și le-au zvârlit afară; așa neomenie nu au făcut nici 
păgânii”. 

Basta care urmărea ca şi comisarii imperiali să anihileze opera politică 
a domnului român, surprindea cu îngrijorare faptul că Mihai trimitea, la 
începutul anului 1600, “preoții lui în toate satele, la marginile țării locuite de 
națiunea lui (habitati della sua natione)”*. 

Dificultăţile pe care le întâmpină Mihai în guvernarea Transilvaniei îi 
bucură pe dușmanii săi. Dar, ceea ce ei nu pot să-i ierte, este înțelegerea pe 
care o arată domnul oamenilor de aceeaşi naţiune cu el. Aceasta reprezenta 
în ochii naţiunilor privilegiate, a comisarilor imperiali şi ai lui Gheorghe 
Basta o primejdie pentru politica de asuprire socială sau de dominare politică 
pe care o urmăreau şi unii Și alții. 


Ceea ce îi îngrijora în cel mai înalt grad pe toți adversarii domnului 
român era afirmarea neamului românesc din Transilvania și din toate 
teritoriile locuite de el. Aceasta însemna, însă, anularea privilegiilor de care 
se bucuraseră până atunci cele trei “naţiuni” recunoscute. Mai însemna și 
blocarea expansiunii politice a Casei de Austria spre Carpaţi și Dunăre. În 
momentul în care Mihai Viteazul afirma că a părăsit Moldova pentru a veni 
în Transilvania amenințată de poloni şi de Sigismund Báthory, el îi considera 
pe imperiali ca aliaţi ai săi, chiar dacă în tratativele duse cu comisarii lui 
Rudolf nu se ajunsese la rezultatele dorite. Într-un moment de iritare domnul 
exclamase că i se spusese să nu se încreadă în nemți, dar toate calculele de 
ordin politic și militar îl făceau să creadă că înfăptuirile sale erau spre binele 
împăratului și al creștinătății. 

Comisarii imperiali și, în special Ungnad, ca și alți duşmani ai domnului 
român făceau să ajungă la Viena zvonuri false în legătură cu campania din 
Moldova. Se îndoiau de victoria domnului. Pezzen, însuși, în care Mihai 

avea atâta încredere, s-ar fi bucurat de o înfrângere a lui Mihai, iar comisarii 
aflaţi în Transilvania îşi puneau întrebarea ce s-ar întâmpla în cazul în care 
domnul va fi învins sau va fi luat prizonier. În același timp, se vorbea de 
legăturile strânse dintre Mihai și sultan care i-ar recunoaște stăpânirea 
asupra celor trei țări românești”. Dar manevra cea mai perfidă pentru a 
neutraliza orice acţiune din partea domnului este aceea de a nu i se trimite, 
luni de zile în șir, stipendiile promise de împărat pentru plata mercenarilor, 
“una din cele mai mizerabile acţiuni de clevetire și subminare a unui om 
vrednic, care-și pune din nou în risc persoana și țara pentru a îndeplini ceca 
ce era pentru Mihai un serviciu creștinătății "5. 

În această campanie de denigrare și minimalizare a faptelor domnului, 
un singur om rămâne ferm în convingerile sale: Mihail Székeli, căpitanul 
cetăţii Satu Mare și comisar imperial”. În condiţiile în care otomanii făceau 
pregătiri de război (suntem în 4 iulie 1600), după părerea acestuia cra bine ca 
domnului să nu i se impună cedarea Transilvaniei, fiind mult mai folositoare 
serviciile sale sincere și credincioase puse în slujba împăratului. 

De o înţelegere între Mihai și otomani nu putea fi vorba în acele clipe. 
De la Roman, unde se afla la 20 iunie, Mihai ajunge, prin pasul Oituzului, la 
Braşov în 27, unde rămâne până la 1 iulie, ca în ziua de 9 iulie să ajungă la 
Alba lulia*. Şi, în timp ce sunt reluate tratataivele cu comisarii imperiali, 
trimitea pe Teodosie Rudeanu și pe Gaspar Korniş la împărat, “ca să-i lasă 
Ardealul cum l-au dobândit și să aibă slobozenie la turci să margă la 
Timișoară, să o ia de la turci”*. Slujitorul lui Szekeli știa și el că Mihai îi 
declarase stăpânului său că va lua “fără nici o lovitură de tun, Timișoara, 
Gyula și Becicherecul”"“, deoarece, așa cum precizează Mihai în Memoriul 
său, se înțelesese cu pașa de Timişoara ca să-i predea cetatea fără luptă. 
Csâky urma să strângă oastea necesară, iar Mihai îl roagă pe comisarul 
imperial Pezzen ca şi Basta să-i trimită oameni la nevoie“. 

Mihai nu se temea de otomani în această vreme, deoarece campania sa 
din Moldova, încheiată cu un succes atât de răsunător, avusese darul să 
surprindă și să uluiască pe oamenii Porții. Într-un raport din Constantinopol, 
se știa că la 14 iunie porniseră câteva corăbii spre Marea Neagră și urmau să 
li se alăture altele (flota era alcătuită din 12 vase) cu intenţia de a proteja 
cetăţile din sudul Moldovei de un eventual atac al lui Mihai, “de care turcii 
sunt atâta de înspăimântați, cât nu se poate arăta în vorbe”. Dintr-o altă 
relatare, tot din Constantinopol, se arăta “că din zi în zi crește teama în 
pieptul și în sufletul fiecăruia datorită marii valori pe care o demonstrează în 
aceste părţi ale Europei, acest nou Alexandru, căruia îi spun Mihai voievod”. 
Se luau măsuri pentru apărarea Adrianopolului și cu toate că otomanii 
declarau că vor face tot ce le stă în putinţă pentru a pune capăt “prestigiului 

lui Mihai”, exista teama că acesta ar putea ataca chiar Constantinopolul. Din 
această cauză toți sfetnicii sultanului erau de părere să se trimită împotriva 
domnului român toate forţele. Se hotărâse mai înainte, însă, ca să fie trimisă 
o oaste împotriva imperialilor. Alungarea lui Ieremia Movilă îi derutează pe 
otomani din care cauză se întârzie cu luarea unei decizi:, purtându-se discuţii 
în legătură cu oportunitatea împărțirii armatei în două“. La Veneţia se știa 
însă la 22 iulie că sultanul “are o nemaipomenită teamă și de Mihai” 
deoarece, după campania din Moldova acesta ar fi putu. să pornească asupra 
Constantinopolului“. Solii domnului, trimiși la Poartă, sunt bine primiţi, 
apoi închiși timp de patru zile, după care sunt eliberaţi. Informatorul, un 
franciscan care îi scria din Constantinopol lui Cinzio Aldobrandini la 12 
august, sublinia faptul că personalitatea domnului polarizează atenţia tuturor 
(“căci în abordarea, atât a problemelor publice, cât şi a celor particulare, nu 
se analizează nimic în afară de persoana lui”) și, de data aceasta, Mihai nu 
mai este calificat cu epitete insultătoare, după obiceiul oriental, ci dimpotrivă, 
i se “acordă multă stimă și atât de mult se tem de el, încât nu știu să găsească 
modul în care l-ar putea preţui și s-ar opune curajului său“. 

De fapt otomanii aleg ca deobicei soluția temporizării. Nu știau exact 
care va fi atitudinea hanului. Umblau zvonuri potrivit cărora moscovitul i-ar 
ataca pe tătari şi, deoarece nu se ajunsese la o înțelegere între Mihai și poloni, 
era preferabil ca să se aștepte, în speranța că timpul va lucra în favoarea lor. 

În Europa faptele domnului stâmesc entuziasmul. 

Potrivit unui “avviso” tipărit la Roma după campania din Moldova “ne 
aşteptăm ca voievodul să purceadă la nimicirea turcului, care lucru, cu 
ajutorul lui Dumnezeu, fiind acest voievod om atât de viteaz, nădăjduim a se 
petrece în scurtă vreme”. 

Drumul spre Constantinopol sau chiar spre Ierusalim era deschis prin 
vitejia domnului român. La Madrid, consiliul regal recomandă regelui să i se 
trimită domnului o spadă, în valoare de 6 000 de ducați ca semn de 
recunoaștere și cinstire a faptelor sale“, iar la 18 august, Don Guillen de San 
Clemente, ambasadorul spaniol la curtea de la Praga, considera că niciodată 
“turcii n-au fost mai aproape de a pierde tot sau mare pane din ce stăpânesc 
în Europa””*. 

Nici un domn român nu se bucurase de o faimă europeană atât de mare 
ca Mihai Viteazul. Posibilitatea difuzării cu mai multă rapiditate a ştirilor cu 
ajutorul tiparului, face ca numele domnului şi faptele sale să fie cunoscute de 
la Frankfurt la Madrid. De la Praga, Viena și Veneţia pornesc informaţii în 
toată Europa apuseană. Oamenii nutresc speranţa că duşmanul secular poate 
fi, în sfârşit, înfrânt datorită acestui conducător de oști, unanim apreciat. 

Aceasta este însă opinia unor oameni care judecau evenimentele fără să 

țină seama de interesele politice ale diferitelor capete încoronate europene. 
Diplomaţii, însă, vor acţioan în funcţie de directivele primite din partea 
stăpânilor. Comisarii imperiali vor Transilvania pentru împărat fără să ţină 
seama de considerente de politică generală. Ei îl judecă pe domn în funcţie 
de rezultatele obținute în tratativele cu Mihai, iar aceste tratative nu duc la 
rezultatele dorite de ei, deoarece domnul nu voia să cedeze Transilvania. 

Manifestă rezerve chiar şi ambasadorul spaniol, pentru că, potrivit 
mentalităților sale politice, domnul se cădea să slujească numai interesele 
împăratului. Asemenea reacţii sunt explicabile, dar cât de înrădăcinate erau 
anumite prejudecăţi, o dovedeşte atitudinea unui umanist german ca Martin 
Crusius. În secolul al XVI-lea, se vorbise în mai multe rânduri despre 
reconstituirea Daciei. Dar acest concept de inspiraţie umanistă nu mai 
întrunește adeziunea unui învățat german, în momentul în care ideea se 
transformă în realitate prin brațul lui Mihai. Până a se pune problema 
Transilvaniei, pentru Crusius, Mihai era “preastrălucitul domn”, “stăpânitorul 
purtător de biruință”. Din momentul în care Mihai nu vrea să cedeze 
Transilvania împăratului, profesorul de la Tiibingen uită de interesele politice 
europene și, ca bun supus al lui Rudolf, entuziasmul său pentru “preastrălucitul 
domn” începe să scadă, iar în jurnalul său își fac loc știri calomnioase la 
adresa domnului ®. 

De fapt, Mihai îi uluise, prin faptele sale realizate într-un timp atât de 
scurt - nici un an de zile - și pe aliați și pe adversari. Lui Mihai unirea celor 
trei țări românești i se părea firească nu numai din raţiuni de ordin politic şi 
militar, dar și pentru că ea răspundea unei chemări adânci, care-și avea 
rădăcinile în aspiraţiile de unitate ale unui neam întreg. Dar chiar dacă fapta 
sa stârnește împotrivirea tuturor, el nu renunţă nici o clipă la ideea unei 
construcții politice care să reunească sub sceptrul său toate teritoriile locuite 
de români. Imperialii îl priviseră ca pe un aliat preţios atâta vreme cât 
misiunea lui fusese limitată la lupta împotriva otomanilor. Argumentele 
domnului că numai unirea, măcar parţială, a țărilor române ar fi foarte utilă 
din punct de vedere militar pentru cauza comună nu sunt luate în seamă de 
diplomaţia imperială. Devenit stăpân al celor trei țări româneşti, imperialii 
acceptă să ducă tratative cu Mihai, dar, în același timp, conform instrucţiunilor 
pe care le aveau de la împărat, ei căutau să profite de dificultăţile întâmpinate 
de domn din partea nemeșimii ardelene, ca să-i submineze autoritatea și să-i 
zmulgă cu orice preţ această țară. În timpul tratativelor duse cu Ungnad şi 
Mihai Sz6keli, domnul formulează aceleași cereri pe care le trimisese la 
Praga. Voia Transilvania în hotarele ei vechi: împăratul să-i cedeze Bihorul, 
Solnocul de Mijloc, Maramureșul, Zărandul și Crasna, iar de la otomani 
trebuia să redobândească teritoriile locuite de romani, adică Timişoara, 

Felnoc, Cenad, Becicherec, Panciova și Berin. Voia să i se acorde titlul de 
principe, așa cum îl avusese Sigismund Bâthory cu toate prerogativele pe 
care le comporta un asemenea titlu. 

Până la urmă, domnul este silit să facă unele concesii: să i se acorde lui 
și urmașilor, indiferent de sex, și pe vecie Muntenia și Moldova, iar în cazul 
în care s-ar stinge neamul său, atunci aceste două țări să-și aleagă ele singure 
domnul, Transilvania urmând s-o conducă sub numele de guvernator, “iar 
după moartea domnii lui să fie pre feciori, fir pre firul lui” şi numai în cazul 
în care i s-ar stinge neamul, atunci ţara să revină împăratului. Mai dorea să 
i se dăruiască lui și urmaşilor săi Gurgen, leciu și Fegărașul cu toate cele ce 
ţineau de ele, apoi cetatea Chioarului și Hustul precum și o cetate în Boemia 
sau Moravia. Chiar dacă renunța la titlul de principe al Transilvaniei, dieta 
țării urma să fie convocată de el, să-i revină toate veniturile țării și să poată 
face danii fără nici o opreliște“. 

Concesia făcută de Mihai în privința Transilvaniei, pentru care solicită 
doar titlul de guvernator, este de fapt o manevră diplomatică menită să 
menajeze susceptibilitatea celor de la curtea impezială. Având veniturile țării 
în mâna sa, dieta îl putea alege oricând principe, iar stăpânirea celor trei ţări 
românești i-ar fi furnizat mijloacele care să impună vecinilor recunoașterea 
acestui titlu. 

Ungnad întrevede această posibilitate şi-i reproșează lui Pezzen că a 
primit asemenea propuneri. Pentru tratative cu împăratul, domnul îl trimitea 
pe Teodosie Rudeanu și pe Gaspar Kornis”. Mihai știa că polonii împreună 
cu Sigismund Bâthory se pregătesc și vor să-l atace. Dacă ar fi fost ajutat la 
timp, acum s-ar fi aflat la Cracovia un om al împăratului. Ca aliat credincios, 
el îi avertiza pe imperiali că și otomanii fac pregătiri pentru a ataca Strigoniul. 
În cererile trimise la Praga, dar și în alte scrisori el solicitase ajutorul lui 
Basta pentru a preîntâmpina un atac otoman, dar mai ales, pentru a face faţă 
unui atac polon. Mai ales că, odată ajuns în Ardeal, “Gaspar Kornis îmi 
dezvălui învoiala pe care Moise Secuiul o făcuse cu Sigismund, căci îi 
făgăduise că mă va prinde viu ca să mă dea în mâinile lui Sigismund sau că 
mă va omof”*?. 

Mihai Viteazul îl lăsase în Moldova pe Moise Secuiul “în care foarte mă 
încredeam”, cu gândul ca să apere această țară de un atac polon. Dar trădarea 
cea mare avea să vină din partea celor pe care domnul îi credea aliații săi. La 
1 septembrie, Mihai Viteazul convoacă dieta la Sas Sebeș. În acest moment 
nobilimea transilvănească se adună la Turda și se declară, pe faţă, ostilă 
domnului român. Ceea ce urmăreau răsculații era readucerea lui Sigismund 
Báthory ca principe al Transilvaniei. Ei sperau în ajutorul pe care acesta l-ar 
fi căpătat din partea lui Zamoyski. Trădarea lui Moise Secuiul are loc în 

înţelegere cu nemeşii din Transilvania, de aceea el se refugiază pe lângă 
Zamoyski pentru a solicita ajutorul acestuia, dar și pentru a grăbi trecerea lui 
Sigismund Bâthory în Transilvania. 

Mihai Viteazul, înțelegând rostul răscoalei nobilimii transilvănene, îi 
scrie arhiducelui Matthias, cerându-i ca să-l trimită pe Basta în ajutorul său. 
Domnul îi scria şi lui Basta ca să se grăbească şi în același timp îi avertiza pe 
comisarii imperiali ca să ia măsuri pentru paza hotarului cu regatul polon. 
Domnul mai cerea stăruitor să i se trimită bani pentru plata mercenarilor“. 

Răsculaţii, la rândul lor, trimiteau după ajutoare în Moldova. Ei îi 
cereau lui Ieremia Movilă să li se îngăduie oștenilor unguri lăsați de Mihai 
să treacă în Transilvania, dar să le vină și moldovenii în ajutor”. Răsculaţii 
îl aleg ca şef pe Csáki. Szamoskizy afirmă că fostul sfetnic al domnului 
român a fost silit să meargă cu nemeşii împotriva lui Mihai. Şi, în timp ce 
nobilii se adună în tabăra de la Turda, o parte dintre mercenarii lui Mihai trec 
de paratea răsculaților. Politica duplicitară a imperialilar dă roade: neavând 
cu ce să plătească la timp solda, mercenarii îl părăsesc pe Mihai în speranța 
că vor fi mai bine plătiți de nemeși. De altfel, aceștia au grija să trimită 
călăreţilor unguri, aflaţi în slujba lui Mihai, “un manifest”, promiţându-le 
solde mai mari, inclusiv plata pe lunile din urmă și “nu numai pentru cei 
vrednici de a purta arma, ci și pentru cei ciurgi, șchiopi și orbi din războaie ..."%. 

Din Alba Iulia Mihai Viteazul a trimis în tabăra de lângă Turda pe Luca 
Trauzner și pe Andrei postelnicul. Domnul le amintea nobililor că după 
Șelimbăr soarta lor s-a aflat în mâinile sale, dar nimănui nu i s-a princinuit 
nici un rău cerându-le să nu se ridice împotriva dreptăţii. Soldaţilor, de 
asemenea, le-a amintit binele făcut, “eu însumi am rămas aproape sărac, 
numai ca să-i pot îmbogăți pe ei”. 

Nemeșii, care nu erau străini de uneltirile comisarilor imperiali de a 
coaliza cât mai multe forțe împotriva domnului român, fac și ei apel la 
comunitățile săsești ca să se alieze împotriva domnului român (2 septembrie 
1600). Clujul, Sibiul și la urmă Brașovul trec de paratea răsculaților. La 7 
septembrie Mediașul se pregătea să-l părăsească pe Mihai Viteazul. Orașelor 
Bistrița, Brașov și Sibiu le revenea sarcina să închidă trecătorile Carpaţilor 
pentru a împiedica venirea de ajutoare pentru Mihai din Moldova și 
Muntenia”. 

Secuii, cu excepția celor din scaunul Arieșului, rămân alături de Mihai 
Viteazul. Cu trupele rămase credincioase Mihai Viteazul se socotea destul 
de puternic ca să-i înfrunte pe nemeşii răsculați. Aceștia nu puteau primi 
ajutorul lui Zamoyski, care în august se simţea destul de slab ca să poată 
schiţa o acţiune ofensivă. Abia la începutul lunii septembrie, el se apropia de 
Nistru, pe care-l trecea la 4 septembrie. 

În această situație nemeșii renunţă la ideea reînscăunării lui Sigismund 
Bâthory și duc tratative cu oamenii împăratului. Mihai Viteazul arată că la 
insistențele sale Basta ajunsese cu trupele la Gâncz. De aici generalul 
imperial îi scria domnului că îl așteaptă să vină cât mai repede ca să-și 
unească forțele. “Văzând ardelenii, scrie domnul, că eu stăruiam din răsputeri 
ca Basta să vină cât mai de grabă, nu mai voiră să-i aștepte pe poloni” și au 
trimis doi soli ca să trateze cu Basta și comisarii imperiali“. Documentele de 
la începutul lunii septembrie confirmă spusele domnului român. Basta și 
Ungnad se înțeleg să ducă tratative cu răsculații. Mihail Székeli, consecvent 
în convingerile sale politice, îi califică pe răsculați “oameni fără credință, 
ascunși și vicleni”, dar ca militar el merge în tabăra lui Basta, superiorul 
său“. 

Mihai Viteazul avea să scrie că oamenii împăratului s-au înţeles cu 
răsculații “să pornească împotriva mea, știind că oastea mea nu era cu mine 
şi că foarte ușor m-ar fi putut prinde viu'”*!. 

La4 septembrie, Basta ducea tratative cu răsculații, iar în ziua următoarae 
comisarii imperiali anunțau stările principatului că generalul imperial soseşte 
“spre mântuirea lor şi a provinciei așa de nenorocite”. 

La9 septembrie, Basta îl trimitea pe Tököly cu trupe în tabăra răsculaților. 
În același timp se duceau tratztive cu aga Leca ca să predea cetăţile 
Chioarului și Gherla. Trădarea acestuia ar fi ușurat pătrunderea trupelor 
imperiale spre centrul Transilvaniei, dar nu se pot face asemenea supoziţii, 
deoarece Mihai îl chemase pe Basta în ajutor, încât aga Leca nu avea de ce 
să se împotrivească unui aliat şi, chiar dacă ar fi încercat să o facă, nu avea 
gamizoane atât de numeroase pentru a bloca înaintarea generalului imperial“?. 

La 14 septembrie cel care trebuia să vină în ajutorul lui Mihai își unea 
forţele sale cu acelea ale răsculaților ardeleni, în tabăra de lângă Turda“. 
Trădarea lui Basta nu era făcută din iniţiativa sa. P.P. Panaitescu remarca pe 
bună dreptate că el nu a acţionat numai din inițiativă personală și presupune 
că el ştia dorinţa imperialilor de a lua Transilvnaia și de a-l înlătura pe Mihai. 
Așa cum s-a văzut din felul cum a reacționat împăratul atunci când Mihai a 
intrat în Transilvania şi de a-l înlătura pe Mihai. Așa cum s-a văzut din felul 
cum a reacţionat împăratul atunci când Mihai a intrat în Transilvania și 
instrucţiunile secrete date cu această ocazie, nu mai poatae fi pusă sub 
semnul îndoielii acţiunea lui Basta. El era executantul docil al unor ordine, 
iar dacă biograful său, Ciro Spontoni, ca și alte documente referitoare la 
acţiunea generalului albanez, se străduiesc să inveteze o justificare, acest 
lucru se datorează necunoașterii instrucțiunilor secrete, dar și faptului că ele 
provin din tabăra favorabilă împăratului. Chiar dacă se simte jena și 
inconsistenţa argumentelor inventate cu această ocazie, ele aveau ca scop să 

salveze onoarea lui Rudolf “într-o vreme când împăratul era nebun”“ şi să 
arunce toate păcatele asupra celui care se făcea vinovat că era român, 
schismatic şi principele unei țări care nu se putea compara cu sacrul Imperiu 
Romano-Germanic,. 

Cât de loială a fost comportarea comisarilor imperiali și a lui Basta se 
poate vedea din succinta caracterizare pe care o face Mihai: “Tot așa domnul 
David Ungnad împreună cu Mihail Székely mi-au scris din Sătmar cum că 
Basta a ajuns la Göncz și că vor veni împreună cu el, silindu-se zi și noapte 
ca să ajungă cât mai degrabă. Pe de altă parte, Basta trimisese scrisori prin 
toate orașele Ardealului, ca toate să se ridice asupra mea; și eu nu știam 
nimic”. 

Este posibil ca domnul să nu fi aflat o vreme despre înțelegerea dintre 
Basta și răsculați, dar nu se poate să nu fi știut, în ajunul luptei de la Mirăslău, 
că oastea comandată de generalul imperial se afla alături de aceea a răsculaților. 
Cu toate acestea comite greşala de a primi lupta cu un adversar care îi era 
superior, mai ales din punct de vedere tehnic. Domnul mărturiseşte în 
Memoriul său că nemeşii știau că cea mai însemnată parte a oastei sale nu se 
afla în Transilvania. În Cronica Buzeștilor se arată de asemenea că un timp, 
Mihai nu a știut de uneltirile comisarilor imperiali și ale lui Basta, dar la o 
anumită vreme ““oarecine spuse lui Mihai vodă de toate ce se făcea şi ce i să 
rădică asupră, și cumu că și Başta Giurgea iaste tot una cu ardelenii”. Abia 
atunci Mihai ar fi trimis ca să-i vină oștile lăsate în Moldova și Muntenia, 
lucru pe care, înțelegându-l adversarii, aceştia “pripiră ca să lovească pre 
Mihai vodă până a nu strânge oștile”. Cronicarul consideră că Mihai s-a făcut 
vinovat de faptul că a acceptat lupta: “Ci Mihai vodă cam cu semeţie”, n-a 
așteptat să se strângă oștile“, reproș pe care i-l facse și Baba Novac, la 
Braşov: “De ce te-ai luptat cu ei - zise -, ştii că ţi-am Scris să mă aștepți, căci 
eu știam că stai rău”. 

De la Turda, Basta s-a îndreptat spre Alba Iulia. Mihai Viteazul 
porneşte de la Orăștie în întâmpinarea adversarului și își așează tabăra într-o 
poziţie întărită în mod natural lângă satul Mirăslău: o vale îngustă, protejată 
de malurile râpoase ale pârăului Lapad. La stânga, pe o înălțime, este așezată 
artileria, care putea bate întregul câmp din faţa poziţiei ocupate. Aripa 
dreaptă se sprijinea pe Mureş, cea stângă pe înălțimi. În ziua de 17 septembrie 
Basta se apropie de Mirăslău şi au loc câteva hărțuieli între cazacii lui Mihai 
Viteazul și avangarda lui Basta. 

Asupra forțelor care se înfruntau la Mirăslău există mai multe mărturii, 
dar pe baza lor este greu de stabilit care au fost efectivele reale ale acestora. 
În general s-au exagerat de către adversarii lui Mihai efectivele de care ar fi 
dispus acesta. Tomaso Cavrioli, din Brescia, ofițer în oastea lui Basta ca și A. 

Tarducci afirmă că Mihai avea 20 000 de pedestrași şi 12 000 de călăreţi“. 
Szamosközy exagerează și el când spune că Mihai a avut 20 000 de pușcași 
și 15 000 de călăreţi, sau 18 000 - 20 000 de pușcași şi 8 000 de cazaci”. Richard 
Knolles consideră că oastea lui Mihai se ridica la 20 000 de infanteriști și 12 
000 de călăreţi plus 26 de piese de artilerie, în timp ce Basta avea 6 000 de 
soldaţi și 12 000 de oameni pe care îi aduceau nemeșii”. J.A. de Thou 
estimează oastea lui Mihai la 18 000 de oameni”, cifră dată și de Gaspar 
Ens”. N. Iorga considera că cele două oști care se înfruntau la Mirăslău 
aveau efective egale: 18 000 de oameni”. Credem că cele două oști erau 
aproape egale ca efectiv nedepășind 20 000 de oameni. Oastea lui Mihai era 
alcătuită din români, sârbi, cazaci și secui. Trupele aduse de Basta erau 
alcătuite din archebuzieri și reiteri silezieni, trupe de elită, pe care Mihai 
Viteazul le ceruse împăratului în mai multe rânduri, în timp ce în oastea lui 
_ Mihai Viteazul se aflau oameni de rând, mai puţin deprinși cu regulile după 
care se purta războiul modern. 

Ciocnirile din ziua de 17 septembrie l-au convins pe Basta că nu poate 
să-l atace cu succes pe Mihai în poziția puternică pe care acesta știuse să o 
aleagă. Indiferent de calităţile sale ca general Basta era un ofițer de carieră, 
care își învățase bine meseria. Cunoscând felul de luptă al oamenilor din 
răsăritul Europei, care consta în sepcial din angajarea ofensivă a oastei, 
Basta concepe o manevră care să-l scoată pe Mihai din poziția sa întărită. În 
dimineaţa zilei de 18 el începe retragerea trupelor sale spre răsărit, în direcția 
Decea, urcând pantele Dealului Rotund. Cu toate că le explicase șefilor 
oastei nobililor ardeleni scopul acțiunii sale, aceștia, neobișnuiți cu o asemenea 
manevră, au crezut că bătălia era pierdută și i-a cuprins teama să nu piară și 
ei* pentru trădarea comisă. Pentru a le ridica moralul, Basta s-a oferit să 
formeze el și trupele sale ariergarda”. Mihai consideră mișcarea efectuată de 
trupele lui Basta drept semn de slăbiciune și repede împotriva acestora 
cavaleria, iar el, cu restul trupelor începe să-l urmărească pe inamic. Basta se 
retrage lent și în momentul în care a ocupat poziția dominantă de pe dealul 
Rotund, a făcut față adversarului, profitând de avantajul oferit de teren. 

Lupta a început cu un foc susținut de artilerie de ambele părți. La 
sug-stia lui Tomaso Cavriolo, Basta concepe un atac frontal pe centru cu 
trupele sale de elită, cavalerie și infanterie, combinat cu un atac de flanc 
asupra aripei stângi a oastei lui Mihai Viteazul. Atacul de flanc urma să fie 
realizat tot cu un corp de elită, format din muschetari. Scopul acestui atac era 
în primul rând capturarea artileriei lui Mihai, apărată de pedestrime alcămită 
din secui. Manevra se execută, în mod intenționat, într-un ritm exasperant de 
lent, ritm impus de Basta și Cavriolo, cu scopul de a-i determina pe oamenii 
lui Mihai să tragă ei primii. În aceste clipe elementul emotiv joacă un rol 

esențial. Cine reușea să-și păstreze calmul, avea toate șansele să câștige 
partida. Având în vedere spaţiul mic care despărțea cele două fronturi, circa 
500 de metri, dacă se ţine seama și de mișcarea ofensivă a trupelor lui Basta, 
ce reducea și mai mult această distanţă, însemna că adversarul care nu 
calcula calm și cu precizie tirul armelor de foc era pierdut, pentru că până la 
lupta corp la corp cu inamicul, nu mai avea timp să încarce, din nou, arma. 
Se poatae ca Basta să fi mizat pe lipsa de experienţă a oamenilor de care 
dispunea Mihai Viteazul, manevra reușindu-i în chip desăvârșit. În timp ce 
trupele lui Basta se apropiau, infanteria lui Mihai a deschis focul mai înainte 
ca aceasta să se afle la o distanţă potrivită, încât tirul nu și-a făcut efectul. 
Szamoskzy crede, însă, că a fost vorba de o trădare. Andrei Barcsay, care 
conducea infanteria de pe centru “a pus pe secui să sloboadă mai mult timp 
(mai devreme) puştile, însă așa, ca să nu facă nici o stricăciune în oastea 
ungurească”. În realitate, secuii nu trăgeau în unguri, ci în mercenarii lui 
Basta, în majoritate de origine germană, mercenari care nu vor ezita să-i 
decimeze, apoi, pe secui a căror soartă nu-l interesează pe cronicarul ungur. 
Trădarea lui Barcsay şi-a produs efectul: în timp ce oastea lui Basta înregistra 
pagube neînsemnate, oastea lui Mihai s-a aflat, practic, descoperită. Infanteria 
lui Basta a avansat rapid, a tras în plin provocând goluri şi derută în rândul 
oastei lui Mihai. Cavaleria greu înarmată a lui Basta a șarjata în acest 
moment de panică și centrul oastei lui Mihai a fost dat peste cap. Tunurile 
apărate de secui sunt capturate și întoarse împotriva oastei domnului. În 
același timp se efectua atacul de flanc pe aripa stângă a oastei lui Mihai 
sporind și mai mult deruta. În schimb, cei 4 000 de cazaci, pe care Mihai îi 
avea plasați pe araipa dreaptă, în loc să șarjeze și să le vină în ajutor celor 
angajați pe centrul liniei de bătaie, “au sărit repede, fără să se lupte, în 
Murăş” și au dispărut de pe câmpul de bătaie”. 

În lupta de la Mirăslău, Mihai era trădat a doua oară. Bătălia era 
pierdută. Unui corp de secui, rămas izolat pe o înălțime, i s-a cerut să se 
predea, asigurându-li-se viața prizonierilor. Nemeşii, în ciuda cuvântului 
dat, i-au măcelărit în timpul nopții. În bătălia de la Mirăslău, Mihai pierdea 
12 tunuri și 4 000 de oameni. 

Înfrângerea de la Mirăslău putea fi evitată dacă domnul se retrăgea spre 
Făgăraș - Ţara Bârsei, pentru a se uni cu trupele care-i veneau din Moldova 
și Muntenia. În raportul trimis împăratului, Mihai spune că a doua zi s-a 
întâlnit, aproape de Sibiu, cu o parte din oastea sa, sub comanda lui Petru 
Huszar, iar înainte de Făgăraş, loan Szelestey îi aducea și el uri corp de oaste 
din Moldova”. Cancelarul polon, loan Zamoyski, bun cunoscător al 
evenimentelor și adversar ani de zile în şir al lui Mihai Viteazul, referindu-se 
la lupta de la Mirăslău, arăta că domnului român i-au lipsit cele mai bune 

unități pe care le avea oastea sa: haiducii lui Baba Novac, oamenii lui Deli 
Marcu, oastea lui Udrea și oastea muntenească condusă de Sava armașul și 
Radu Buzescu. 

Basta, deși victorios, nu poate urmări pe învins. Contingentele 
transilvănene care-i stătuseră în sprijin la Mirăslău se risipesc, iar mercenarii, 
profitând de neorânduiala și haosul provocat după bătălie, jefuiesc fără milă 
pe supușii împăratului, de a căror credinţă trebuiau să răspundă. 

Ca o culme a ironiei, la 22 septembrie, la Praga, Rudolf al II-lea 
răspundea solilor domnilor români că deși Transilvania s-ar fi cuvenit numai 
împăratului, misiunea domnului român fiind doar aceea de a lupta împotriva 
otomanilor, Maiestatea Sa a încuviinţat cele tratate cu comisarii imperiali și 
cu dr. Pezzen ca să se îngăduie voievodului “să guverneze Transilvania 
pentru Maiestatea Sa”. Hotărârile privind conducerea Transilvaniei trebuiau 
să fie luate de comun acord cu dieta, iar pe lângă Mihai urma să se afle 
permanent “ca asistent un consilier prim al Maiestăţii Sale”. Deși era cu totul 
neobișnuit, i se acorda și fiului lui Mihai același drept de guvernare”. Acest 
răspuns care ar fi trebuit să reprezinte cel mai însemnat succes diplomatic al 
domnului român, a fost dat pentru că Rudolf nu aflase încă ce se întâmplase 
în Transilvania. El mai demonstrează că Mihai Viteazul riscase totul pentru 
a obține această guvernare și izbutise să forțeze mâna împăratului pentru a-i 
confirma, de fapt, stăpânirea sa asupra Transilvaniei. Înfrânt la Mirăslău, 
Mihai Viteazul pierdea ceea ce reușise să câștige cu atâtea eforturi pe cale 
diplomatică. Situaţia lui, din punct de vedere militar, îi putea da speranţe 
restabilirii stăpânirii sale asupra Transilvaniei. Domnul ajunge la Făgăraș, la 
22 septembrie, la 23 poposea în Ţara Bârsei, stabilindu-şi tabăra la Codlea*?. 
La 20, Baba Novac ajunsese și el în Țara Bârsei, astfel încât la 23 septembrie 
se aflau în tabăra domnului trupele muntene aduse de Pătrașcu fiul lui Mihai, 
secuii și trupele aduce din Moldova de armașul Sava, Deli Marcu și Radu 
Buzescu. La 25 septembrie domnul se simţea destul de puternic pentru a se 
adresa adversarilor din Transilvania. El le amintea că n-a întreprins nimic 
împotriva dreptului și atunci îi întreabă “care este demonul care vă mână în 
haosul fărdelegilor, în vâltoarea patimilor și în acest ocean de primejdii. Este 
ușor a rupe credinţa faţă de principe, dar este periculos a trăi fără de domn; 
a nu asculta de nimeni poate fi agreabil, dar plin de calamităţi; a asculta 
numai înderinurile proprii, a face ce voieşti, este plăcut, dară primejdios. 
Feriţi-vă de sfătuitori răi, unguri. Ridicaţi-vă contra lui Csáki și respingenţi 
ambiţiunile sale păgubitoare vouă și țării”*!. În aceeași zi Basta îi propunea 
lui Mihai încheierea păcii cu condiţia să renunţe definitiv la ideea stăpânirii 
sale în Ardeal, iar drept chezășie pentru credinţa sa Mihai ar fi trebuit să-şi 
trimită familia și visteria într-una din cetăţile controlate de generalul imperial”. 

Reprezentanţii naţiunilor privilegiatae îi cer același lucru, din care cauză se 
credea că domnul nu va primi asemenea condiţii și nemeșii se temeau că se 
va ajunge la o nouă luptă, urmată de răzbunarea cumplită a domnului*?. Avea 
acum suficiente forţe pentru a-i înfrunta din nou pe Basta și Ştefan Csáki, ale 
căror trupe soseau la 4 octombrie la Vlădeni. Dar o confruntare nu va mai 
avea loc datorită intervenţiei lui Zamoyski în Moldova, unde era înscăunat 
Ieremia Movilă. Cancelaraul ar fi dorit să treacă în Transilvania pentru a-i 
reda principatul lui Sigismund Bâthory, dar, pentru a evita un conflict cu 
imperialii, stăpâni acum pe situaţie, se îndreaptă spre hotarul Munteniei. Din 
cauza ofensivei polone adversarii de la Mirăslău sunt siliţi să trateze. Basta 
îi trimite pe Sebastian Tököli, Nicolae Vitez și Martin Banyai. Mihai depune 
jurământul de credinţă faţă de împărat, îşi va trimite familia în Transilvania 
abia după primele lupte cu polonii și cerea ca secuilor să li se confirme 
vechile privilegii. Cu oamenii pe care îi avea lângă sine Mihai trece la sud de 
Carpaţi prin Pasul Buzăului - Tabla Buţii pentru a încerca să salveze măcar 
Muntenia. 

Fără intervenţia lui Zamoyski şi a otomanilor, bătălia de la Mirăslău nu 
s-ar fi transformat într-o victorie decisiă a adversarilor lui Mihai. De accea 
se impunea o extremă prudenţă în confruntarea cu dușmanii săi, într-un 
moment în care aceștia, indiferent de ţelurile urmărite de fiecare în parte, nu 
doreau altceva decât destrămarea operei politice înfăptuite de domnul 
român, adică distrugerea statului naţional unitar românesc. Chiar și aliaţii 
săi, imperialii, l-au trădat trecând de paratea nemeșilor răsculați numai din 
dorinţa de a zădămici dăinuirea statului dacic pentru crearea căruia domnul 
dăduse dovada întregului său geniu politic și militar. Mihai încercase să 
menajeze susceptibilitatea nobilimii transilvănene pentru a nu stâni ostilitatea 
acesteia. Dar așa cum o îndemnase nunțiul apostolic, aceasta nu trebuia să 
primească un domn român, pentru că atunci toată propaganda desfășurată de 
iezuiţi era anihilată, prin triumful unui domn “schismatic”. lar nunțiul făcea 
apel la sentimentele naţionale ale nobilimii care “De toate părțile munciea în 
tot chipul, ca doar s-ar mântui, să nu fie craiu un rumân”*5. Ținând seama de 
toate acestea, Mihai Viteazul, n-ar [i trebuit să primească lupta la Mirăslău. 
Trebuia să aştepte ajutorul căpitanilor săi. Dar și cu forțele de care dispunea 
era greu să fie înfrânt, dacă nu părăsea poziţia întărită pe care o alesese cu 
grijă și, dacă nu s-ar fi comis cele două trădări în timpul luptei: slobozirea 
focului archebuzelor de către secui la comanda intenţionat greșită a lui 
Barcsay şi fuga de pe câmpul de luptă a cazacilor. Pierzând lupta de la 
Mirăslău nu era pierdută și campania, dacă Mihai ar fi avut de înfruntat 
numai armata de mercenari a lui Basta și pe nemeșii transilvăneni. Împotriva 
lui s-au ridicat însă Zamoyski și leremia Movilă, apoi otomanii au pornit şi 

ei ofensiva obligându-l pe domn să abandoneze Transilvania. Stăpân în 
Transilvania Mihai l-ar fi putut împiedica pe Zamoyski să atace Muntenia, 
pentru că ar fi avut posibilitatea să treacă munții şi să cadă în spataele 
adversarilor săi. Pierzând însă Transilvania, Mihai s-a văzut obligat să 
încerce o luptă disperată pentru a salva Muntenia. A fost necesară crearea 
unei singure fisuri în dispozitivul creat de Mihai pentru ca totul să se 
năruiască, deoarece ea le-a îngăduit tuturor duşmanilor să-și unească forţele 
pentru a-l dobori. 

După campania fulger din Moldova și strălucita biruință obținută de 
Mihai lângă Hotin, regele Poloniei avea să declare la 25 mai 1600: “E uşor 
de văzut că, dacă acestui vrăjmaș îi va merge după gândul lui şi va ocupa 
Moldova, va întreprinde lucruri și mai mari. Deci e vorba aproape de 
„existenţa noastră, căci, dacă nu va fi alungat acel dușman din Moldova cât de 
curând, va trebui să ne apărăm să nu ieie jumătate din coroana Poloniei [...] 
E vorba de însăși țara noastră și de coroana Poloniei”. Vorbe profetice în 
urma unei acţiuni care ar fi putut avea menirea să trezească la realitate în 
primul rând pe Zamoyski și partizanii politicii orientale dusă de acesta. 
Umblau zvonuri că voievodul de Chiev, cu care domnul avea legături, ca și 
cel de Cracovia abia așteaptă apariţia lui Mihai pentru a trece de partea lui. 
Provinciile răsăritene puteau fi cucerite cu mare ușurință, din cauza comunităţii 
de credință”. Zamoyski era și un om de cultură, ceruse să i se trimită o 
cronică a Moldovei, ceea ce înseamnă că dorea să cunoască trecutul acestei 
țări ca să tragă învățăminte pentru politica ce urma să o ducă faţă de ea. 
Pentru a salva unitatea regatului, singura politică înțeleaptă era aceea a 
libertăţii confesionale, ceea ce, în epoca respectivă, era echivalent cu 
respectarea dreptului la existență și a celorlalte neamuri. Gândirea politică a 
cancelarului era, însă, viciată de prejudecățile impuse lui de către iezuiți, 
reprezentanţii Contrareformei. În locul unei toleranţe pe care o cerea mozaicul 
de neamuri aflate sub oblăduirea coroanei polone, Zamoyski urmărea cucerirea 
unor noi țări locuite de “schismatici” și catolicizarea acestora. Mihai reprezenta 
o piedică în calea acestei politici și cancelarul va depune eforturi pentru a 
exagera primejdia reprezentată de faptele domnului. Când spaima îi cuprinsese 
pe șleahticii vecini cu Moldova și un căpitan de margine îi scria lui Zamoyski 
că din vremurile de demult oamenii nu s-au mai temut ca atunci, Deli Marcu, 
care se afla în apropiere de Sniatyn și putea trece hotarul fără să întâmpine 
nici O rezistenţă, îi scria căpitanului să nu se teamă. Deli Marcu cunoștea 
voința domnului să nu provoace şi să nu umilească prin noi victorii pe 
oamenii regelui și el și-a respectat cuvântul”. Mihai însuși avusese grijă să 
menajeze susceptibilitatea regelui polon scriindu-i că nu voia să aducă nici 
opagaubă regatului și nici nu dorea să jignească pe, Maiestataea Sa. Zamoyski 

a făcut în așa fel încât propunerile domnului de a stabili o strânsă alianță să 
fie respinse. Mai mult, ei s-a străduit să-l convingă pe rege și seimul că Mihai 
este înţeles cu arhiducele Maximilian, cu țarul Moscovei, cu suedezii, chiar, 
pentru a cuceri Polonia ca să se încoroneze ca rege al acesteia”. 

În realitate, așa cum arată Bisselius, simpatizant, ca german, al 
Habsburgilor, Mihai dusese tratative cu tătarii, cu sultanul, dar şi cu Zamoyski, 
nu pentru a deveni stăpânul unor teritorii, ci pentru a ajunge el și fiul său 

- Pătrașcu “domni supremi, deloc tributari împăratului, ai celor trei Dacii”*. 
Mihai nu urmărise cucerirea Poloniei și nici stăpânirea unor teritorii străine. 
Aşa cum s-a mai arătat, el dorise sa regele să-i recunoască stăpânirea sa 
asupra tuturor românilor”. Strădaniile lui Zamoyski au fost sistematic 
îndreptate spre năruirea acestei opere politice năzuită și înfăptuită de Mihai, 
din care cauză, cu toate că se declara un apărător al creştinătăţii, el era acela 
care se alia cu tătarii şi cu otomanii pentru a-l dobori pe cel ce adusese atâtea 
servicii Europei. A reușit să-l convingă pe rege și pe unii mari magnați ca să-i 
ofere stipendiile necesare recrutării unei armate redutabilă ca număr și ca 
tehnică de luptă. Cu această armată el a trecut Nistrul la 4 septembrie și s-a 
îndreptat spre Suceava. Nu poate cuceri cetatea și duce tratative cu asediați. 
Aceștia au cerut un răgaz de 10 zile şi, în caz că nu vor primi în acest răstimp 
nici un ajutor, atunci se vor preda. Acest lucru avea să se întâmple la 27 
septembrie. 

La 25 septembrie se afla la Roman, unde primea vestea înfrângerii lui 
Mihai Viteazul la Mirăslău. La 6 octombrie oastea polonă ajungea la 
Focșani. Buzăul fiind ocupat la 9 octombire, Mihai îşi trece oastea pe valea 
Cricovului. Pentru a întârzia înaintarea armatei polone, Mihai îl trimite pe 
Baba Novac în întâmpinarea polonilor și acesta îi atacă pe invadatori, la 11 
octombrie la Sărata. În ziua de 12 are loc lupta de la Năeni, iar în ziua de 13, 
lupta de la Ceptura. Aceste lupte de hărțuire duse de Baba Novac au avut 
darul să întârzie înaintarea lui Zamoyski și să-i dea posibilitatea lui Mihai 
să-i ceară lui Basta, în zilele de 12 şi 14 octombrie, să i se trimită în cea mai 
mare grabă ajutoare în oameni. El solicita mai ales 3 000 de husari, călăreți 
greu înarmaţi, şi alte 2 000 de călăreţi? pentru a contracara superioritatea pe 
care o aveau polonii în această privință. Cerea și arme avertizându-l pe Basta 
că fără ajutorul imperial el va fi silit să se retragă. Domnul mai arată că există 
primejdia pentru creștinătate ca să se piardă Muntenia, deoarece și otomanii 
au pătruns la nord de Dunăre. 

După relatarea lui Naima fuseseră trimise galere pe Dunăre ca să ajute 
la apărarea cetății Giurgiului și să construiască un pod peste Dunăre. 
Împotriva lor a mers Calotă Bozianu, dar acesta este înfrânt, capul lui estse 
trimis la Constantinopol și otomanii pradă până la Craiova și Gherghița”. 

Pierderea lui Calotă și a unei părți din oastea munteană slăbesc și mai mult 
forțele de care dispunea domnul pentru confruntarea decisivă cu Zamoyski 

Când domnul trece munţii otomanii se retrag, dar Mihai nu știa dacă 
mai sunt la București sau au părăsit și această localitate. 

În afara alianţei dintre nemeșimea transilvană și imperiali se crease, în 
aceeași vreme, o coaliţie polono-turco-tătară. Avem mărturia domnului: 
“După aceea, intrând eu în Țara Românească, mă văzui înconjurat din toate 
părțile de dușmani; de o parate de poloni, moldoveni și tătari, de alta de turci, 
de care era plină ţara”. Spusele domnului sunt confirmate de Naima, dar și 
de scrisoarea vizirului Ahmed pașa către regele Poloniei, Sigismund al 
III-lea. De fapt Naima în judecarea evenimentelor, pare să reproducă aidoma 
scrisoarea vizirului Ahmed. Otomanii doreau suprimarea omului care 
provocase “de mulţi ani încoace mari răscoale prin părțile Ţării Românești, 
Transilvaniei și Moldovei, el luase prin viclenie şi înşelăciune vilaetele 
acelea în stăpânirea sa. Intriga și gâlceava răufăcătorului Mihai nu mai 
conteniseră”S, din care cauză vizirul lăuda acţiunea lui Zamoyski prin care 
se urmărea “înlăturarea răutăţilor lui Mihai cel răutăcios”, şi, practic, erau 
trimise patru pungi cu galbeni în ajutorul lui Ieremia Movilă*. 

Cererile repetate ale domnului ca imperialii să-i trimită ajutoare rămân 
fără răspuns. Vinovaţi pentru această lipsă de loialitate erau și nemeșşii 
transilvăneni. Ei stăruiau ca germanii să nu plece în ajutorul lui Mihai (e 
vorba de corpul de călăreţi al husarilor), amenințându-l pe Basta cu răscoala. 
Că este așa, o demonstrează ura neîmpăcată cu care aceştia îl urmăresc pe 
Mihai și pe cei mai credincioși slujitori ai săi. Csâki, în numele acestor 
nobili, cerea căpitanilor aflaţi în slujba lui Mihai să-l trădeze și să treacă de 
partea lor “şi dacă se poatae să-l aduceţi şi pe vodă însuși, fie de viu, fie 
oricum, în mijlocul nostru, căci oricine-l va da pe mâna noastră, are să fie 
răsplătit, cu un sat bun și îndestulător și cu 500 de iobagi”. În loc de ajutoare, 
nemeșii recomandau trădarea, iar ce i-ar fi pregătit ei domnului o sugerează 
soarta lui Baba Novac. 

După lupta de la Ceptura, Mihai Viteazul dispare de pe teatrul de 
operaţii, fapt care-l determină pe Zamoyski să înainteze cu foarte mare grijă, 
pentu a nu fi surprins de un atac venit pe neașteptate din partea lui Mihai. 
Această manevrăa lui Mihai i-a adus un câştig de câteva zile, răgazul necesar 
pentru venirea ajutoarelor de care avea atâta nevoie. Nesosindu-i nimic, 
domnul se hotărăște să primească lupta. În ziua de 19 și 20, el și-a ales o 
poziţie, pe malul pârâului Bucovel, cu intenţia de a organiza un atac de flanc, 
prin surprinderea asupra oastei polone. Frontul poziţiei sale era protejat de 
malul înalt și râpos al Bucovelului. Pădurea acoperea spatele oastei sale, iar 
aripile acesteia se rezemau pe râul Teleajen și pe unul din pârâiașele care se 

varsă în Bucovel. Această poziţie îi îngăduia lui Mihai, în cazul unei 
înfrângeri, să se retragă fie spre Transilvania, pe valea Teleajenului sau a 
Prahovei, fie spre Târgoviște. Păstrând legătura cu Transilvania, Mihai spera 
să primească, chiar și în ultimul ceas, un ajutor din partea imperialilor, 

În centrul liniei Mihai a așezat pedestrimea și artileria, iar pe aripi 
călărimea: “călăreţii - spune Miron Costin - au pus de îmbe părţile la arepi, 
iară pedestrimea cu puşcile au tocmit-o tocma asupra vadului [...] Şi așa au 
așteptat pre leşi, puind apă ca o piedică între oști, pănă or deprinde oștenii lui 
acel fel de oaste şi să vadză pănă în câtu sântu de sămeţi leşii la războaie”. 

În ziua de 19 Zamoyski, ajuns în faţa poziţiei ocupate de Mihai, ordonă 
infanteriei să facă redute (băști) în care pune tunurile și, așa cum spune 
Miron Costin, “toată dzua aceie au stătutu războiul numai din tunuri unii la 
alții şi din sineaţă, peste apă”*. A doua zi Zamoyski bate cu tunurile timp de 
două ceasuri centrul şi aripa stângă a oastei lui Mihai. În acest timp, cazacii 
și husarii urcă pe malul Bucovelului, protejaţi de ceaţă, trec apa prin vad și 
atacă din flanc oastea lui Mihai. Domnul care luase măsuri de întărirea 
frontului prin săparea unor șanțuri, se deplasează cu călărimea sa în sprijinul 
aripii stângi. Lupta se poartă cu îndârjire timp de câteva ceasuri în acest 
sector. Mihai aduce în sprijin și infanterie, dar atacul husarilor poloni nu 
poatae fi oprit decât cu mari pierderi. În momentul în care toate rezervele lui 
Mihai erau angajate pe aripa stângă, Zamoyski atacă cu o parte din oastea sa 
flancul drept și centrul oastei lui Mihai. Pedestrimea ui Mihai este scoasă din 
șanțuri. Bătălia era pierdută. Mihai izbutește totuși să se retragă în ordine “ce 
cu tocmală întorcându-se singur Mihai vodă cu capul său unde era greul”. 

Succesul polonilor s-a datorat superiorității lor numerice față de oastea 
lui Mihai. Nu este de neglijat nici superioritatea lor tehnică şi ne referim în 
primul rând la corpul de husari (hânsari), călăreţi greu înarmaţi, fiind 
protejaţi de platoșe împotriva focului archebuzelor!%. 

Pe lângă aceasta, mai trebuia ținut seama şi de intervenţia lui Moise 
Secuiul în Muntenia. Este un episod mai puţin lămurit şi mai ales este greu 
de stabilit data la care Moise Secuiul trece Carpaţii. În Memoriul său Mihai 
Viteazul afirmă că în urma cererilor sale de ajutor din Transilvania, a venit 
Moise Secuiul. Acesta, în loc să-l ajute pe domnul român “ a dat buzna pe 
oamenii mei şi i-a tăiat”!%!. În raportul trimis împăratului, la Praga, în 17 
ianuarie 1601, Mihai arată că “În această primejdie, oricât de mare era, nu 
m-aș fi temut niciodată numai de oastea polonă dacă nu s-ar fi iscat de 
cealaltă pante războiul cu turcii, căci împotriva polonilor am luptat două zile 
cu izbândă. Însă, acum, de o parte mă înteţea polonul, de altă parte mă 
strâmtora turcul, din a treia parte, negreşit din Transilvania unde credeam că 
am prieteni și nu duşmani, năvăli în Țara Românească şi Moise Székeli, 

căpitanul oștilor lui Sigismund Bâthory”:%2. Înconjurat de atâţia dușmani 
domnul a fost constrâns să se retragă “de-a lungul munților Țării Românești 
spre Craiova”. 

Așa dar, în toamna anului 1600 Mihai Viteazul a fost silit să lupte 
împotriva tuturor, pentru că toți vecinii și-au dat mâna pentru a distruge 
opera politică realizată de el: statul unitar românesc. 

Deoarece oastea polonă dădea semne de oboseală, dar şi din cauza unor 
veşti în legătură cu un posibil atac tătar sau suedez îl fac pe Zamoyski să 
grăbească numirea lui Simion Movilă ca domn al Munteniei. La Târgovişte 
sunt prinși câțiva boieri care jură credinţă noului domn, împreună cu pribegii 
care veneau din Moldova. Simion promitea un tribut anual regelui polon de 
40 000 de galbeni, acceptă numirea unor gamizoane polone în cetăţile 
muntene (Care nu existau!) şi se obligă să întrețină 3 000 de mercenari poloni, 
lăsaţi de Zamoyski, sub comanda lui loan Potocki, pentru paza lui Simion’®”. 
Otomanii, cu toate că erau nemulțumiți de rezultatul acestei campanii, 
renunță la gândul de a-l înscăuna pe Radu Mihnea și îi trimit steag de domnie 
lui Simion!%. 

Zamoyski ar fi dorit să-l sprijine pe Sigismund Bâthory ca să intre în 
Transilvania, unde era așteptat de cea mai mare parte dintre nemeși. Basta îi 
cere să se retragă și din Muntenia, iar Zamoyski, pentru a evita un conflict cu 
imperialii, grăbeşte, cu mercenarii rămași, spre hotarul polon, pe care-l trece 
la începutul lunii decembrie. 

După lupta de la Bucovel, Mihai se retrage spre Oltenia. “La urmă însă, 
văzând că nu pot ţinea piept la atâta mulțime, trimisei toată artileria ce o 
aveam la Moise Secuiul, ca s-o dea lui George (Basta) care însă în mod 
volnic o dădu în mâinile dușmanului. Apoi, în sfârşit slobozii pe ostașii mei, 
nemaiavând cu ce să-i țin, și alesei cu mine numai 10 000 de călăreţi, și așa 
plecai spre Țara Românească de Jos şi mă dusei până la Dunăre, unde îl găsii 
pe sangeacul Vidinului cu 4 mii de turci întorcându-se cu mulţi robi și vite ca 
să-i treacă în Turcia, și când dădui de el, mai curând dorind moartea decât 
izbânda, a vrut Dumnezeu să-i tai pe toți în bucăţi și să nu scape nici unul; şi 
a căzut și sangeacul al cărui steag îl dusei cu mine la Măria Sa Împăratul”. 

Este ultima luptă pe care Mihai o dă cu otomanii. Din propria sa relatare 
reiese că, după lupta din 20 octombrie, Mihai a slobozit cea mai mare parte 
din lefegii, păstrând lângă el numai oastea de țară, boierii și roşii. Se retrăgea 
la Craiova în speranța că, după plecarea lui Zamoyski, care nu putea ierna în 
Muntenia, va putea să-l alunge pe Simion Movilă. Alături de el rămân boierii 
lui credincioși, Buzeștii, Udrea și Baba Novac. Deli Marcu fusese prins în 
ultima luptă cu otomanii și avea să fie decapitat la Constantinopol. Un zvon 
înregistrat la Caransebeș se referă la o răscoală a unor boieri care voiau să-l 

părăsească pe Mihai. Dacă este adevărat, atunci se confirmă o dată mai mult 
cele susţinute până acum: Mihai nu a fost opera altora și chiar în aceste 
împrejurări tragice, când pierduse aproape totul, rămâne egal cu el însuși și, 
în consecință, capetele defetiștilor cad la porunca lui'%. 

Văzând că noul domn pus de poloni și confirmat de Poarată nu 
îndrăznește să treacă Oltul, cu puţinii oșteni pe care-i avea - 9 000 de oameni 
-, Mihai încearcă să-şi recâștige scaunul la mijlocul lunii noiembrie. El își 
aşează tabăra la satul Ruda. Aici este împrumutat de Preda Buzescu, cu 67 
000 de aspri!”. Preda îi mai dăruie domnului și un cal bun. Banul Udrea ia 
comanda oastei care-i înfruntă pe Simion Movilă şi pe Ioan Potocki, la 
Curtea de Argeș. Bătălia s-a dat la 25 noiembrie 1600 și a fost pierdută de 
Udrea. Atunci Mihai trece Oltul, la Râmnic, urmărit fiind de poloni. 
Nemaiavând nici o șansă să reziste se hotărăşte să meargă la Praga pentru a-l 
convinge pe împărat să-l ajute ca să-şi recupereze scaunul. Boierii care-i 
rămăseseră credincioși până în ultima clipă vor fi nevoiţi să facă act de 
supunere faţă de Simion Movilă. Ei trebuiau să rămână în ţară nu pentru că 
l-au trădat pe Mihai. Dimpotrivă, domnul avea nevoie ca partizanii politicii 
sale să poată acţiona în favoarea sa, la momentul potrivit. Acest lucru nu se 
putea face decât cu condiţia ca Buzeștii, Stoichiţă Râioșanul, Andronic 
vistier, Şerban paharnicul și alții să rămână în țară și să-i aștepte venirea, 
deoarece Mihai pleca nu pentru a lua calea unei pribegii fără sfârşit, ci ca să-i 
ceară împăratului mijloacele pentru a-și recâștiga scaunul. îi însoțea Mihalcea 
banul, Baba Novac, Gheorghe Raț (Raţă i se pune în Cronica Buzeștilor) și 
alții. f 

În Transilvania nobilii îl investeau pe Csáky, omul care i-a trădat pe toți 
cei care au crezut în el, cu dreptul de a confisca toate averile lui Mihai, ale 
familiei sale și ale boierilor lui, în cazul în care reușeau să pună mâna pe ele. 
Zamoyski ceruse transilvănenilor ca să nu-i îngăduie lui Mihai trecerea, iar 
dacă intra în Transilvania să fie prins și predat lui. Domnul se aştepta la 
această primire “amicală”. De aceea, el nu fuge în Transilvania, ci traversează 
această țară. 

' În Memoriul său spune că i-a trecut hotarul cu 7 000 de călăreţi, călăuză 
fiindu-i Nicolae Sennyei, unul dintre admiratorii domnului. În drum, a fost 
atacat în mai multe rânduri de cete de nobili, iara din cetatea Devei s-a tras 
cu tunurile asupra sa. Au fost întărite cetățile Ineu și Lipova şi s-au trimis 
scrisori la Baia de Criş pentru a-i ridica pe oameni împotriva lui'%. Ajungea 
la Oradea, la 11 decembrie cu numai 3 000 de oameni. 

P. Nyâry, căpitanul cetăţii Oradea, nu-i îngăduie să treacă mai departe 
cu un număr așa de mare de oameni, deoarece el ar fi dorit ca Ungnad să-l 
poată aresta la trecerea Tisei!%. De aceea, Baba Novac rămâne cu 1 000 de 

călăreţi și 600 de pedestrași pentru a merge în tabăra lui Basta. Căpitanul de 
haiduci se va duce în Banatul său, unde va fi prins, la instigaţia lui Csáky, în 
părțile Lipovei. Va fi ucis în chinuri cumplite la 5 februarie 1601 la Cluj”. 

Trecând prin Caşovia, domnul face un popas la Bratislava, ajungând la 
Viena la 12 ianuarie 1601, unde va rămâne în urma hc :ărârii luate de curtea 
imperială. Domnul are răgazul să întocmească memorii pe care le trimite 
împăratului, marelui duce al Toscanei, regelui Spaniei. Avea cu el documente 
şi cronica faptelor sale redactată sub directa lui supru veghere, documente 
care să demonstreze trădarea altora și credința lui. Primit de arhiducele 
Matthias la mijlocul lunii ianuarie, Mihai îi destăinuie că va trimite oameni 
ai săi în Transilvania și Muntenia, dovadă că domnul păstra legătura cu unii 
mari boieri, încă un argument că nu a fost trădat și părăsit de toți supușii săi. 

Rudolf amână primirea ia curte a domnului român dar evenimentele din 
Transilvania îi vin în sprijin lui Mihai. Csâki, pe care imperialii se gândiseră, 
la un moment dat, să-l facă guvernatorul Transilvaniei, este ales de nobilli 
căpitan general al principatului și, fără nici o luptă, Basta este scos afară din 
ţară. La 3 februarie Sigismund Báthory era proclamat principe al Transilvaniei. 
Familia lui Mihai era transferată de la Gilău în cetatea Făgărașului. La 10 
februarie domnul se adresează împăratului implorându-l să ia măsuri în 
vederea ocrotirii famililei sale'"!. În martie Sigismund Báthory trece prin 
Botoșani - Bistriţa şi ajunge la Cluj unde este primi! în triumf de nobili. Abia 
în asemenea împrejurări imperialii își dau seama că Transilvania nu putea fi 
cucerită numai prin ei înșiși. Toate eforturile făcute, cum spune Mihai, timp 
de șapte ani pentru a înclina balanța în favoarea Casei de Habsburg în luptele 
cu otomanii, erau anihilate. Moldova și Muntenia intraseră în sfera de 
influență polonă. Același lucru se întâmpla acum cu Transilvania, prin 
înscăunarea lui Sigismund Báthory. Imperialii înțeleg că numai un om ca 
Mihai putea pune capăt unei situaţii care devenise dezastruoasă. Domnul 
este chemat la curte. La 23 februarie intra în Praga, iar la 1 martie apărea 
pentru prima dată în faţa împăratului. Nu se ştie exact ce au discutat, dar 
gândurile domnului și argumentele sale se aflau deja scrise în memoniile 
trimise mai înainte: “Acuma, în mod limpede, oricine poate vedea câtă 
muncă şi osteneală am îndurat șapte ani de-a rândul și câtă slujbă am făcut 
creștinătății, căci am dobândit de la turci 10Q de tunuri, și că până la urmă din 
cele trei țări, adică din Ţara Românească, Ardeal și Moldova, am scos și am 
făcut gata de slujbă Măriei Sale Împăratului 200 de mii de oameni de luptă, 
pedeștri sau călări, cu care eram totdeauna gata să slujesc Măriei Sale. Iar 
acuma am ajuns la acest capăt, pierzând toate lucrurile pe care le câștigasem 
din tinereţea mea până la bătrâneţe, şi țări și bogății și soție și copii, şi dacă 
aș fi pierdut tot din pricina vrăjmașilor, sau dacă mi-ar fi luate de vrăjmaș, nu 

m-ar durea atâta, cât mă doare, fiindcă au fost făptuite de aceia de la care 
nădăjduiam și aşteptam ajutor și razim; Dumnezeu le vede. În vremea 
aceasta se poate vedea că n-am cruțat nici cheltuieli, nici osteneală, nici 
sânge, nici însăși viața mea, ci am purtat războiul aşa de multă vreme singur, 
cu sabia în mână, fără să am nici fortărețe, nici castele, nici orașe, nici cel 
puţin o casă de piatră unde să mă pot retrage, ci abia una singură pentru 
locuință. Și fiind din țări așa de îndepărtate și necunoscute, nu am pregetat să 
mă alătur cu puterile mele și cu cheltuieli uriașe la creștinătate, nefiind 
cunoscut de nimeni, și nici nu le-am făcut silit de cineva, ci ca să am și eu un 
loc şi un nume în creștinătate”"!2. 

Numele lui umpluse Europa. Personalitatea lui îi impresionează pe cei 
de la curtea imperială. Acum, Aegedius Sadeler îi face portretul atât de 
cunoscut, cu menţiunea că domnul avea atunci 43 de ani. Pictori ca Frans 
Franken I şi fiul acestuia fixează pe pânză trăsăturile eroului venit din lumea 
legendelor pe care le plămădise el însuşi din truda lui''2, 

Împăratul se lasă convins de argumentele irezistibile ale domnului, 
confirmate, de altfel şi de fapte. Din cauza celor petrecute în toamna anului 
trecut, otomanii reușiseră să ocupe Kanisza şi dacă cele trei țări românești ar 
fi intrat iarăși în sfera de influenţă otomană, câte nu se puteau întâmpla în 
detrimentul imperiului. Este însoțit și primit cu onorurile cuvenite unui prinț. 
I se promit bani pentru ridicarea unei armate, iar din Transilvania prieteni 
rămași credincioși ca Sebastian Tököli sau L. Rákóczi, erau gata să recruteze 
oameni pentru el. Era așteptat în mijlocul lor dar ei se mulțumeau numai cu 
trimiterea lui aga Leca'!*. La 4 aprilie, Mihai părăsește Praga, revenind la 
Viena la 6 aprilei. După o nouă întâlnire cu arhiducele Matthias, Mihai 
pleacă la 29 aprilie spre Caşovia, unde urma să stabilească planul de 
campanie. Curtea hotărâse ca noile lupte pentru dobândirea Transilvaniei să 
fie conduse de Mihai şi Basta. Domnul nu intuia că, de fapt, imperialii se 
foloseau de el, de talentul lui, în măsura în care aveau nevoie de el. În ochii 
unui curtean ca Pezzen, pe care unii îl considerau prea îngăduitor faţă de 
domn, Mihai trebuia să ispășească prin faptele sale “crimele de mai înainte”. 
Ca această ispășire să se facă în limitele convenabile Habsburgilor, alături de 
Mihai era pus Basta pentru a-i supraveghea acţiunile. Ferrante Gonzaga, 
comandantul trupelor imperiale avea misiunea delicată pentru a-i împăca și 
a-i determina pe cei doi ca să acţioneze împreună. Iniţial Basta se supără 
pentru că este pus pe acelaşi picior de egalitate cu un “trădător”. Drept care 
el se opusese și stăruise ca lui Mihia să nu i se dea nici un fel de comandă. 
Până la urmă însă, înțelege sensul misiunii sale și la 18 mai 1601 arae loc 
întâlnirea între cei doi comandanți. În faţa omului care-l trădase sistematic 
Mihai pălaşte, momentul critic este depășit de politețea și dibăcia lui Basta, 

care raportează că va lucra cu domnul “numai dacă din partea lui n-ar 
interveni vreo lipsă”''5, insinuarae care spune mult. După ce s-a stabilit 
modul în care trebuiau să acţioneze, Basta pleca în tabăra sa de la Satu Mare, 
unde-l aștepta Mihail Székeli, iar Mihai își organiza tabăra la Debrețin. 

Venirea lui Mihai la Caşovia îi face pe poloni să se teamă de un atac 
condus de acesta, împotriva lor. Teama de Mihai era atât de reală și de mare 
în Polonia, încât regele însărcina pe cancelarul Zamoyski să conducă personal 
lucrările de fortificare ale Cracoviei și să apere la nevoie capitala, în 
eventualitatea unui atac condus de Mihai. 

Apariţia lui Mihai pe teatrul de operații îi face şi pe nemeșii ardeleni să 
se teamă. Pentru a-l compromite pe domnul român sunt ticluite scrisori în 
cancelaria lui Sigismund Bâthory, prin care se căuta să se dovedească 
intenţiile trădătoare ale acestuia. Prin falsele scrisori, atribuite lui Mihai, se 
arăta că domnul vrea să se supună otomanilor. Sunt folosiţi termeni jignitori 
la adresa împăratului și a oamenilor de la curte (“printre aceștia nu văd nici 
un bărbat, ci toţi sunt niște femei”, ar fi spus domnul)''6. Mihai prevăzuse că 
împotriva lui se va lucra cu ajutorul intrigilor, Gonzaga consideră scrisorile 
un fals și nici Basta nu credea că ele ar fi fost opera domnului român'"”. 

De fapt cel care ceruse ajutor otomanilor era Sigismund Bâthory și în 
oastea lui se vor afla turci și tătari, în timpul luptei de la Guruslău: Ca și în 
cazul polonilor, prezența lui Mihai la Cașovia provoacă îngrijorare la 
Constantinopol. După cum scria ambasadorul englez, aici se considera că 
însăși domnia sultanului era pusă în pericol, și de teamă, acesta nu s-a mai 
dus, cum se ducea în mod obișnuit la moschee”. 

În Țara Românească, încă din luna mai se manifestă nemulțumiri 
împotriva domniei lui Simion Movilă. Ele se datorau faptului că Simion 
Movilă numise în sfatul țării boieri moldoveni și confiscase moșiile unor 
boieri munteni. Zamoyski îl avertiza pe rege cerându-i ca să intervină pentru 
ca domnul să pună capăt abuzurilor °. Simion, însă, îl execută pe Udrea 
banul și pe Negrea spătarul, în luna mai, fără nici o judecată'%. Acesta a fost 
semnalul răscoalei boierilor din Muntenia în frunte cu Buzeștii. Aceştia, 
“văzând atâta răutate, n-au mai putut răbda, ci au fugit preste Olt, la Craiova. 
Şi în grab au strâns toate oștile Mehedinţilor și numaidecât s-au învârtejit 
înapoi la Simeon vodă”?! Simion este alungat, dar se întoarce cu ajutoare de 
la fratele său și de la poloni. Ela fost întâmpinat de oastea munteană, condusă 
de viitorul domn Radu Şerban, la Gura Nişcovului. Între 15-22 august are loc 
o luptă pe care o câștigă oastea munteană. Cu nerăbdarae, boierimea 
credincioasă lui Mihai, îl aștepta pe domn să vină în scaunul de pe care îl 
alungaseră pe Simion Movilă!?. 

La sfârșitul lunii iunie Mihai porneşte de la Debrețin cu 3 000 de 

călăreţi şi 4 000 de pedestrași pentru a-și uni forţele cu ale lui Basta. La 7 iulie 
cei doi generali îşi aveau tabăra la Moftinul Mic, un loc protejat de ape şi 
mlaștini. 

La sfârșitul lunii iunie, Sigismund Báthory, a cărui armată era comandată 
de Ștefan Csáki și Moise Secuiul, porneşte de la Cluj, prin Gilău, ajungând 

-la 2 iulie lângă cetatea de la Bologa. La 7 iulie, în drum spre Șimleu, au loc 
primele ciocniri cu elementele de cercetare trimise de Mihai Viteazul. 
Sigismund Báthory își aşează tabăra între Şimleu și Vârşolţ, urmărind să-i 
atace separat pe Basta şi pe Mihai. La 11 iulie Sigismund propune un 
armistițiu de 5-6 săptămâni. Era un răgaz necesar pentru a primi noi întăriri 
turco-tătare și pentru a strânge noi trupe din Transilvania. Propunerea lui nu 
este primită drept care încearcă o mișcare ofensivă împotriva lui Basta. 
Acesta nu primește lupta și, după cum avea să declare el însuși, dacă “nu 
m-aș fi unit la timp cu românul” ar fi fost pierdută Transilvania și părţi din 
provinciile imperiale!'2*. 

Din tabăra de la Moftinul Mic, Mihai Viteazul le scrie secuilor, la 19 
iulie, ca să se răscoale împotriva nobililor. Le cerea să se strângă 5 000 - 6 
000 într-un loc tare, unde să poată rezista până la venirea lui și în același timp 
să trimită o scrisoare către Stoichiţă din Strâmba și Radu Buzescu ca să le 
vină în ajutor!%. 

La 24 iulie Basta era de părere să pornească din Moftin spre Zalău, dar 
Mihai se opune. După opinia domnului român, nu era prudent să părăsească 
tabăra până nu soseau cei 2 000 de călăreți silezieni (cu armuri grele - 
catafracţi) sub comanda lui Rottal. Aceștia ajung la Moftin la 27 iulie, iar în 
30 sosea și un corp de haiduci!%, încât la 31 iulie Basta și Mihai pornesc spre 
Zalău, la 1 august trec de Supuru de Jos şi de Sus, la 2 ajung la Sărmășag și 
în ziua de 3 soseau la Guruslău!'?. La iniţiativa lui Mihai, de la Sărmășag 
trupele au fost trecute de pe valea Crasnei pe valea Zalăului, pentru a-l sili pe 
Sigismund Báthory să părăsească tabăra întărită de la Vârşolț. Crezând că 
Mihai vrea să evite lupta și să pătrundă spre centrul Transilvaniei, Sigismund 
părăsește Vârșolțul și, în ziua de 3 august, ocupă pantele dealului de la sud 
de pârâul Zalău. Asupra efectivului celor două oști care urmau să se 
confrunte la Guruslău există mai multe documente, care ne dau cifre diferite: 
oastea lui Sigismund Bathory ar fi numărat 36 000 sau 40 000, între care 6 
000 sau 18 000 de tătari şi turci, plus 45 de tunuri, iar oastea lui Mihai și Basta 
între 20 000 și 24 000'2. Basta estima la mai puţin de 20 000 trupele sale și 
ale lui Mihai și la 25 000 - 30 000 pe cele ale lui Sigismund!. Credem că 
estimarea sa este cea mai apropiată de realitate. 

Bătălia de la Guruslău a început de dimineaţă - orele 9 - cu o canonadă 
de ambele părți. Artileria lui Sigismund Báthory era prost aşezată încât tirul 


275 


ei a produs puţine pagube adversarului. În schimb, artileria lui Basta și 
Mihai, deși mult inferioară din punct de vedere numeric, a tras în plin 
provocând pierderi oastei lui Sigismund. Având un număr mai mare de 
oameni și văzând că inamicul nu schiţează nici o mișcare ofensivă, Sigismund 
îl trimite pe Moise Secuiul să atace aripa stângă a acestuia pe care o apăra 
Basta. Sub presiunea puternică a unor trupe mai numeroase, oamenii lui 
Basta s-au retras, în ordine, sprijiniți fiind de unităţi de archebuzieri și de 
călăreți. În fața celei de a doua linii, unde se afla grosul forțelor lui Basta, 
ofensiva lui Moise Secuiul a fost oprită. 

În aceeași vreme Sigismund a trimis cavaleria ca să atace aripa dreaptă 
apărată de Mihai. Şi acest atac a fost până la urmă oprit de trupele de călăreţi 
şi pedestrași angajaţi de domnul român. 

În jurul orei 5, după amiază, atacurile dezlănțuite de oastea lui Sigismund 
erau respinse pe întregul front. În acest moment sunt angajaţi călăreșii 
silezieni, greu înarmaţi ai lui Rottal, care reușesc să străpungă centrul oastei 
lui Sigismund. În timp ce Basta contraataca aripa dreaptă a dușmanului, 
Mihai contraataca cu infanteria aripa stângă a acestuia, iar cu cavaleria trece 
apa Zalăului lovind din flanc şi din spate oastea lui Bâthory. Victoria este 
decisivă, trupele zdrobite şi dezorganizate ale lui Bâthory încearcă să se 
salveze cu fuga, lăsând pe câmpul de luptă 10 000 - 11 000 de morți'™. În toate 
relatările despre bătălie, dar chiar şi în scrisorile trimise de Rudolf lui Mihai 
și Basta, Mihai este amintit sistematic pe primul loc, iar Istvanffy subliniază 
faptul, deloc neglijabil, potrivit căruia Mihai a fost acela care a sesizat 
momentul în carae trebuia început contraatacul care a decis soarta bătăliei”. 

În campania din 1601 Mihai s-a dovedit a fi mult mai valoros, ca 
general, decât Basta, în ciuda faptului că albanezul era ofiţer de carieră, 
instruit după normele care se impuseseră cu necesitate armatelor modeme 
din Europa apuseană. Această superioritate este consfințită de cele trei 
acţiuni-cheie în desfășuraraea campaniei și a luptei propriu-zise: 1. alegerea 
momentului celui mai potrivit pentru a părăsi tabăra de la Moftin; 2. trecerea 
de pe valea Crasnei pe valea Zalăului care-l silește pe Sigismund Bathory să 
dea bătălia de la Guruslău înainte de a primi alte ajutoare; 3. sesizarea 
momentului propice pentru dezlănțuirea atacului general care a dus la 
victorie. 

Pe lângă pierderile în oameni, Sigismund Bâthory a lăsat pe câmpul de 
luptă 40 de tunuri și toate bagajale. Au fost capturate 150 de steaguri, dintre 
care 110 au fost trimise, prin Cavrioli, la Praga. Basta, capturând numai 22 
de steaguri, i-a cerut lui Mihai să-i predea steagurile luate de oamenii săi 
pentru a le trimite el împăratului. Banul Mihalcea şi Leca îl sfătuiesc pe 
Mihai să nu accepte și Basta a trebuit să se încline!*. 

Din nou triumfător, domnul scria a doua zi după bătălie împăratului şi 
arhiducelui Matthias. Era pentru a treia oară, scria domnul, când îşi vărsa 
sângele pentru Transilvania. Şi, acum, când poate să-și făurească iarăși cele 
mai ademenitoare planuri de mărire, (el ţinea să-l vestească pe Rudolf că și 
Muntenia a fost recâștigată pentru tabăra creștină), are totuși un moment 
când se gândește la duşmanii săi, din ce în ce mai mulţi și mai înverşunaţi, din 
cauza succeselor sale. Domnul îi prevenise pe Rudolf şi Matthias să nu se 
creadă în cei care uneltesc împotriva lui, iar scrisorile de trădare plăsmuite de 
Sigismund Bâthory nu au fost luate în seamă. În scrisoarea trimisă împăratului, 
Mihai insistă: “Iarăşi şi iarăși rog preaumil ca Maiestatea Voastră să nu dea 
crezare răuvoitorilor mei - care, poate, sunt mulţi - şi care doresc nimicirea 
mea”'5. Cuvinte premonitorii exprimând o simplă bănuială sau domnul 
aflase că ceva se urzeşte împotrivă-i? 

Sigismund Bâthory se salvează cu fuga în Moldova, vestea înfrângerii 
sale producând îngrijorarea nu numai lui Ieremia Movilă, dar şi polonilor. 
Răsunetul victoriei de la Guruslău se răspândește în toată Europa, peste 100 
de broşuri și ziare, unele reproducând chipul domnului român, se tipăresc în 
zece limbi, numai în prima jumătate a lunii august!” 

Prin firman împărătesc, adresat sangeacbeiului de Silistra, sub ordinele 
căruia se aflau trupele otomane de pe linia Dunării, se ordona luarea grabnică 
de măsuri pentru apărarea hotarului, în înţelegere cu Ieremia și Simion 
Movilă’, 

La 9 august Basta intra în Cluj, la 11 sosea și Mihai. Basta se socotea 
guvernator al Transilvaniei, dar oamenii din anturajul său îl considerau pe 
Mihai ca stăpân, cum, de altfel o făceau şi secuii. La Cluj este eliberată 
delegaţia de boieri munteni care pornise în întâmpinarea lui Mihai, dar 
fusese închisă de clujeni într-un turn. La Cluj, în faţa turnului croitorilor, 
Mihai a ridicat steagul său cel mare în amintirea lui Baba Novac, al cărui trup 
fusese tras în ţeapă în acel loc, gest care-l supără pe Basta. 

În ziua de 16 august Mihai se îndreaptă spre Turda fiind urmat de 
trupele lui Basta. În aceeași zi, domnul care își așezase tabăra pe Câmpia 
Turzii, îl anunţa pe generalul imperial că intenționează să trimită la Făgăraș 
o parte din oamenii săi de încredere pentru a-i ocroti familia. Mihai intenţiona 
să pornească și el în 18 august spre Alba Iulia. Nu bănuia că atunci când 
părăsea Clujul, Basta îi scrisese lui Ferrante Gonzaga, la Cașovia, că avea 
gânduri grele, deoarece “descoperise, după bătălie și luarea Clujului, în 
Mihai planuri foarte noi contra serviciului maiestăţii sale și al arhiducelui 
Matthias”!%. 

De fapt planurile domnului nu erau noi, dar erau împotriva intereselor 
imperiale: ele vizau refacerea unității românești, iar cât privește disputa 

-dintre Mihai și Basta, din 18 august, ea trebuie privită ca o invenţie a 
dușmanilor domnului român, așa cum remarca N. lorga'”. Mihai era un 
diplomat mult prea abil ca să nu provoace pe un om invidios, orgolios și 
neînduplecat într-un moment în care el nu avea pe lângă sine forţe care să-l 
apere și să impună respect adversarului. Și este greu de crezut că tocmai în 
asemenea împrejurări el îşi afirma răspicat drepturile sale asupra Transilvaniei, 
spunându-i lui Basta că împăratul are și alte țări sau cum avea să scrie 
Bisselius: “Pieri Basta! Sau, dacă voiești a domni, domneşte peste ai tăi, iar 
pe mine să mă lași în pace, pentru că în treburile mele [...] nu recunosc pe 
nimeni deasupra mea, necum pe un Basta, și nici pe vreun Rudolf”...!%. 

P.P. Panaitescu considera pe bună dreptate că nu rivalitatea dintre cei 
doi comandanţi avea să ducă la asasinarea dommului. Odată supusă 
Transilvania, imperialii “nu înțelegeau să răsplătească niciodată, nici vitejia, 
nici talentul. Basta a lucrat pentru stăpânii lui [...] Basta era un general în 
slujba lor și n-ar fi făcut această faptă, dacă n-ar fi știut că ea va fi 
aprobată”'>. Explicaţia istoricului nostru este întărită de o scrisoare a papei 
în care marele pontif ştia de la nunțiul său din Praga, că Basta nu-l va sprijini 
pe Mihai să ia Muntenia. Când Tököly i-a scris arhiducelui Maximilian că 
Mihai a fost omorât fără nici o vină, răspunsul cinic al acestuia demonstrează 
că fapta s-a produs din ordinul Habsburgilor: “Pentru omorul lui Mihai, a 
cărui adevărată cauză, afară de unele bănuieli grele de ambiţie şi înșelăciune, 
ne este încă necunoscută, nu ne indignăm împotriva lui Gheorghe Basta”'%. 
Era și firesc. Generalul nu-și făcuse decât datoria faţă de stăpânii săi. 

În dimineaţa zilei de 19 august Basta îl trimise pe Jacques Beaury cu o 
ceată de valoni, ca să-l asasineze pe Mihai. Mihai văzându-i, a crezut că este 
vorba de un exerciţiu: «Trufă fac, nu purtaţi grijă. Noi iani să mergem, iară 
ei facă cum vor vrea». Vedea și pre alţii pe jos viind către dânsul, lui îi părea 
că vin într-ajutoriu şi nimica nu avea frică. Iar ei procleţii nu i-au fost ajutoriu 
ci vrăjmași. Şi dacă sosiră stătu Mihai vodă în picioare și le zise: «Bine aţi 
venit voinicilor, vitejilor!» Iar ei, scoțând săbiile, mergea asupra lui ca niște 
hiară sălbatece de intrară în cort. Şi unul dintr-înșii dede cu sulița și-l lovi pre 
Mihai Vodă drept în inimă, altul curând îi tăe capul. Și căzu ca un copaci 
trupul lui cel frumos. 

Într-acest chip l-au omorât, pentru că n-a știut nici s-au întâmplat sabie 
în mâna lui cea iute”!!. 

Atât de mare a fost ura împotriva domnului încât trupul lui a fost 
aruncat câinilor, iar capul a fost pus timp de trei zile pe hoitul unui cal. Odată 
cu el au pierit 16 tovarăși de-ai săi, printre aceștia fiind și banul Mihalcea, pe 
care l-au chinuit şi i-au aruncat trupul într-o groapă “de unde l-au scos câinii 
şi l-au mâncat”"€. 

Istvánffy condamnă această crimă, iar Petthö Gergely, tot un 
contemporan, afirmă că “nelegiuitul Basta l-a ucis cu viclenie și pe neașteptate 
pe săracul voievod Mihai, fără nici un motiv (...) acest domn renumit, 
celebru, de care se temea însuși sultanul”"*5. Ambasadorul spaniol de la Veneţia 
însemna, pe marginea ştirilor primite din Viena; “Moartea bietului Mihai, 
voievodul Valahiei, ne-a fost anunţată acum opt zile (...). A fost o tragedie 
dintre cele mai extraordinare care s-a văzut în ultimii ani - exact cum 
extraordinară a fost şi viaţa lui""*. 

Pentru dușmani vestea morţii iui Mihai a însemnat o mare satisfacție. 
Cei care l-au urât, l-au injuriat și după moarte așa cum o face Szamoskizy 
într-un epitaf de o rară trivialitate!%5. 

Pentru alţii, mai rafinaţi, bucuria purta şi umbra unui regret. Episcopul 
Cracoviei, scriindu-i regelui, își exprima părerea de rău că Mihai n-a murit 
în credinţa catolică, dar “trebuie să mă bucur de această veste, în urma căreia 
s-a deschis marea cale spre liniștea ţărilor Măriei Tale”'%. 

Iluzii care aveau să fie spulberate în numai câţiva ani, când toate cele 
trei țări românești vor intra iarăși sub suzeranitatea otomană, polonii și 
imperialii fiind alungaţi de pestse tot. La mai puţin de o jumătate de secol, 
din regatul polono-lituanian se desfăceau o parte din acele regiuni cu care 
Mihai avusese strânse legături, iar cetăţile din hotarul imperial aveau să cadă 
sub stăpânirea otomană, pentru că așa cum pre văzuse Mihail Székeli, avea să 
vină o vreme când va fi nevoie de geniul unui om ca Mihai “și am voi să-i 
acordăm încrederea; numai dacă ar mai fi!”. 

Mihai este primul martir sacrificat de Casa de Austria. Lui îi vor urma 
alţii: Inochentie Micu, Avram lancu... Dar jertfa lui nu a fost zadarnică, 
pentru că așa cum spunea Iorga “nici un român n-a mai putut gândi unirea 
fără uriaşa lui personalitate, fără paloşul sau securea lui ridicată spre cerul 
dreptăţii, fără chipul lui, de curată şi desăvârșită poezie tragică”. 


NOTE 


1 P.P. Panaitescu, Mihai Viteazul, p. 187, consideră că boierii munteni, care 
controlau politica domnului s-au opus numirii lui Pătrașcu în Moldova, iar Mihai “a 
fost nevoit să se închine în faţa voinţei lor”. Ştirea luată din Cronica Buzeștilor nu 
îngăduie o asemenea concluzie. Informaţiile din cronică referitoare la Moldova 
trebuie considerate cu prudenţă, deoarece autorul acesteia nu a participat la campania 
de la răsărit de Carpaţi, din mai 1600. 

2. Cronica Buzeştilor, p. 428; Mihai Viteazul în conştiinţa europeană, vol. I, p. 
503 Mihail Sżékeli afirmă că Mihai a sosit la laşi la 1 iunie, unde primește jurământul 
de credinţă al noilor săi supuși. Pavel Binder, Marcu vodă, asociatul la domnie al lui 
Mihai Viteazul, pretendent domnesc în Moldova şi moșiile sale din Transilvania, în 

op.cit., p. 189; N. Iorga, op. cit, p. 160-161. 

4 Cronica Buzeșştilor, p. 429. 

Sunt scutite deci şi satele de pe moşiile boiereşti, ceea ce înseamnă că domnul nu a 
urmărit să se răzbune pe o anumită parte a boierimii moldovene. 

6 N. Iorga, op. cit, p. 162. “Patru ținuturi nouă, cu Tighinea, Chilia și Cetatea 
Albă, probabil și Smilul, fură create și locuitorii lor cruțaţi de orice dare pe mai mulți 
ani de zile”. În document este vorba însă de scutirea a patru ținuturi “spre (gegen) 
Bender, Chilia, Akkerman”, Hurmuzaki, XII, p. 951-952; Mihai Viteazul în conștiința 
europeană, vol. I, p. 512-513. 

8 Memoriul, p. 52. 

10 Ibidem, p. 486; vezi şi instrucțiunile lui Mihai către solii săi, p. 513-514; vol. 
IV, p.281; N. Iorga, Documente nouă... relative la Petru Șchiopul şi Michaiu Viteazul, 

12 Ibidem, p. 450-451. 

13 Ibidem, p. 472. 

14 Ibidem, p. 298 și urm.; I. Crăciun, Dietele Transilvaniei ținute sub domnia 
lui Mihai Viteazul, în “Anuarul Institutului de istsorie naţională”, Cluj, VII 
(1936-1938), p. 620-640; I. Lupaș, Documente istsorice transilvănene, vol. I 
(1599-1600), Cluj, 1940, p. 2-12. 

15 I. Crăciun, op. cit., p. 631. 

16 D. Demény, Secuii și Mihai Viteazul, p. 134-135. 

17 Ştefan Pascu, Mișcări ţărăneşti prilejuite de intrarea lui Mihai Viteazul în 

Panaitescu, op. cit, p. 170; Ștefan Pascu, Mihai Viteazul în Transilvania, p. 18; Ion 
I. Nistor, Domnia lui Mihai Viteazul în Transilvania, 1 noembrie 1599 - 19 august 

27 Ștefan Pascu, op. cit., p. 21. 

28 Szamoskăzy, op. cit., p. 119, 127. 

diametral opusă: Buzeştii şi boierii munteni l-au sfătuit pe domn să dea Transilvania 
împăratului. Textul cronicii nu îngăduie totuși o asemenea concluzie. Dorinţa 

